
XAAJ BU JEKK 


NGIRAAN FAY 


Gone mat naa bàyyi cim réew 


TÉEREB DOOM 


Addina : dund, dee. 

Leneen newu fi, Badu. 

Lii rekk : demal maa ngi fiéw. 

Naka laa wax loolu, daldi déggaat woykat ba : 

« Addina amul solo, ndeysaan... 
Ku ci dee yaa ñàkk sa bakkan, ndeysaan >. 

Booba gone laa woon, nekk ci sama diggu doole, yaakaar ne 
dara tewu ma. Maa fii daqoon a fecc, bare bayre ba nga ne lii lu 
mu doon ! Fu ma jaaraan, jang ji di ma toofi, naan ` 
- Ngiraan Fay jappal fii, Ngiraan Fay bayyil faa ! 

Mbaa nga dégg ci jeeg ju ndaw ji ku ni: 

- Moo Ngiraan Fay, looy jaay maanaa nii ? Billaay yow ! Yal na 
nga koote ! 

Léegi, mag dikk na. Maa ngi nii toog ci sama buntu kér, fii ci 
gox bi fiu naan Narelaa, di xaar sunu boroom bi def ci man li gén. 

Teewul nag sama xel yépp nekk ci yow, Badu. 

Xéy-na yaa nga ca dékku naar ya, moo xam Alseeri la, walla 
Marog mbaa Liban. Foofa de lanu yaakaar ne fa nga nekk. Kenn 
amu ci nag lu ko woor. 

Am na sax ñu naan ` 
- Kéwél kat du téb doom ja bétt. Badu Taal kay, xam ngeen ne 
topp na ciy tanki baayam Asan Taal. Ba fu coow hy mujje, Tugal 
ngeen koy déggi. 

Ci juréom-faari téere yi ma la fiy bayyil sax, am na bu ci tudd 
Téereb Ndéey. Turam tegtal bu leer la : li nekk ci biir, maak yow 
donn noo ko seq. Yoonu keneen newu ci.Yaa ngi nii toog 
janook man, ma segg ba jot say nopp. Su ma ci tabbalee ay 
kaddu, nga naj leen fa. Kaddu yooyu di wéq sa kaan, di féqu ci 
sa biir bopp, ngir rekk bégg a génn ci biti, tasaaroo, nekk lu 
askan wiy waxtaane. Nga gén leen faa naj, ndax ragal fiu jur ay 
ak téesante. Du tee nag sa xel di leen tojat ba ñu mokk rumbux, 

nga xam lan la bu ci nekk wund, ne patt di wéy ak moom. 
Téereb Ndéey bi yomb naa xammee, mooy bu xonq bi. Moom 
laay dénk lépp lu ma dégg ñu koy waxtaane ci say mbir. Saa yu 
ma bettee nit mu lay jéw, dinaa la ko ci fen. Jang ko bu baax. Dina 
la amali njariñ, bés boo dellusee Narelaa gii nga cosaanoo, fas 
yéene fee dekk yaak sa njaboot. W6olu naa la, xam naa ne ak loo 
mën a fekk ci biir Téereb Ndéey, doonte wax ju aaw la sax, du 
yaq sa digganteek kenn ci gok bi. 

Jarul nag ma ciy sore. 

Xanaa ma may la ci as léf rekk. 

Badu, waa Narelaa gerem nañu la. 

Lu ma fekkeek lu ma fekkewul, fii ci Narelaa, kaddu yu rafet 

rekk la nit ñiy yékkati, jémale ko ci yow. Koo waxal aari baat, 
mu ne la : 
- Aa, Badu Fay Taal de, kuy jaambure moom ngay dimbali. Gone 
googu kay, Yalla bu ko cat dugg. Foo ko fekkaan mu ngay wut lu 
mu am, fiéw bokk kook ndeyam Biige Samb ak maamam 
Ngiraan Fay. Dem na bay raxas ay oto ca Waagu-Naay, di baana- 
baana marse Aselem, lépp ndax bañ a wér di fiaanaatu mbaa di 
kef alalu jaambur ` jangi Narelaa yi sax mas nafiu ko fee fental 
woy, di ko gaaral, waaye teewul mu nekk ci li mu nekk, sax ci ba 
dégér. 

Dinaay faral di dégg it ñu naan : 

- Moom kay, na mu noppee woon ! 

Seede li daal benn la. Waa gox bi nee ñu ku jaambure nga te am 
fullaak faayda. Su ma déggee fiuy wax yu mel noonu ci yow, 
Badu, sama xol day sedd guyy. 

Saa yu ma séggee di dénk kaddu yu neex yooyu sama Juréom- 
fiaari Téere yi, mbégte mi may yég ci sama yaram, maak Yälla 
rekk a xam nu mu tollu. Sant naa sunu Boroom bi ma may wii 
xeetu banneex, laata may génn addina. 

Waaw. 

Damay daagu ci mbeddi Narelaa yi, dégg ku ne : 

- Badu Taal kay, du moo nar a toog bitim-réew ba musiba di ko 
fa fekk. Gone googu, jom la am ba mu mat sékk, kaar. 

Mu mel ni ay baat yu ma ngelaw li yéene, may ma leen. Ma 
gaawtu, few ubbi sama waxande, roccisi Téereb Ndéey, téral ci 
lépp li ma jot a fortaatu. 

Su ko defee sama xel naaw, dem fu sore, ma fatalliku yu bare, 
daldi yengal sama bopp, xam ne Yalla mooy kariim. 


ネ 


Badu xew-xew yi ma la fas yeenee nettali, fu nga door 
alxames ja nu demee ayeropoor Lewopool Sedaar Senoor jéli 
neewu Asan Taal, indi ko fii ci jàkkay Narelaa, war ko fee 
jullee. 

Keroog jooju, yow ci sa bopp def nga lu doy waar. 

Ba dara desul lu dul jullee Asan, yobbu ko armeel ya, 
Yilimaan Keeta nee na la nga few tiim sa baay, taggu ko. 
Tontuwook sa gémmifi. Danga yéngal sa bopp, oer xamal ka 
mu yonni ne jaru ko. Na toogoon foofu fiépp jaaxle, ku nekk 
xool sa moroom. Ndey Silla, ndaw soosu nga xam ne du dugg 
mukk lu yoonam nekk, ne la : 

- Badu Taal dofuloo jinne jappu la, demal wuyu, Yilimaan 
Keetaa la soxla. 
Népp ne tekk di la déglu. 
Nga yéngalaat ndank sa bopp, ne yaa lank. Naka-jekk, masoo 
bare wax. 
Nu iew fekk ma fi may defare Asan, boolemaak yow, ne ma : 
- Ngiraan waxal ci sa sét bi, xéy-na boog mu déggal la yow. 
Ci laa leen ne : 
- Bayyileen jaambur, Badu Taal lu mu def xam na ko. 
Noonu, Ndey Silla mer, ne ca tonet, ni ma : 
- Man Ndey Kumba Silla de, gone guy waaj a alku 

laa fi gis. Badu Taal mooy kan, ba ñu koy seetaan muy toroxal 
nii baayaam ? 

Sama xol jog man it, ma ni ko : 

- Ndey, doo Yalla doo yonent, ménoo fee alag kenn. Badu 
Taal xamul caaxaan, li mu def am na fu mu ko teg. 

Dama ko waxe woon noonu rekk, waaye ca dégg-dégg 
mbir mi xawoon naa ub sama bopp. 

Waaw, man mer nga dencaloon sa baay Asan Taal ba lank 
ne doo tiim néewam, fiaanal ko, mu doon seen taggatoo 
yéen faar ? 

Ak ni deret amee doole... 

Wante li tax doom di déddu baayam ba mu jaral ko fiakke 
kersa ay kilifaam, ménul a doon caaxaan. 

Ci laa tambalee xalaat bu baax ci mbir mi. Daan naa toog 
ay waxtu di jéem a seet lu waral li am am. 

Waaye lu ma gén a géstu, diggante Yaasin Njaay ak sa ndey 
Biige Samb gén a ub sama bopp. Li xew Narelaa sa ginnaaw 
ba waa réew mépp jot ci, foo dem dégg fiu koy waxtaane, 
mu yéem fiépp, loolu ndem-si-Yalla ji Asan Taal a ko waral. 

Waaw. Sa baay Asan Taal. 

Lu jiin Njaaga te mooy Njaag. 

Coow li wér na addina si juroom-faar. Amaana sax Penku 
ba nga nekk, yéenekaay yi maye nañu ci as léf. Wax ji lii 
donn la :Yaasin Njaay ak fiaari doomam yee xéy bés bégg a 
jommal Narelaa. Waaye yéenekaayi réew ma nga nekk, 
ménufioo sore ci mbir mi. Ménuñu cee bind luy tax nga xam 
nu yéf yi deme ci dégg-dégg. Kon jaadu na ma leeralal la ko 
bu baax. 

Dinaa ko def ci xol bu sedd. Te duggewuma ko dara lu dul 
jéem laa aar. 

Lu mu yagg-yagg, dinga fibbisi bés Narelaa, bégg waa 
gox bi nettali la li fi dal Yaasin Njaay. Génuma laa xam niti 
tey yi. Yakkamti nafiu nga may leen nopp, fiuy fen di dajale. 

Noo fi dag a yokk, dag fee jekk-jekkal ak làq-làqal. Man, 
Ngiraan Fay, jomb naa loolu. Jomb naa génnee ci sama 
gémmifi gii lu dul dégg. Ku dem ba bejjaaw, am ay sét ak i 
sétaat, loo wax sa digganteek Yallaa war a tax. Te su ma 
demoon bay fen it, xanaa dinaa la ci rus ndax cofeel gi ma 
am Ci yow. 

Moom kay, soo béggee xam lu fi xew sa ginnaaw, bul 
déglu kenn ku dul man. Kon boog, Badu, tébu ma bés rekk 
yabb samag xalima, ubbi Téereb Ngelaw mbaa Téereb 
Lendemtu di la ci nettali xew-xew yi ma jot a teewe fii ci 
Narelaa. Su ma wéoroon ne maak yow dinanu gisewaat, 
damay laxas samay kàddu ci biri 16eb yu léndém, xaar ba 
nga dellusi, guddi gu ne mu am lu ma ci làq fa geej gen a 
xoote. Su ko defee, nga fanaanee joow ba ne ko nuus téye, 
lemmi ko, jang ko, mu amal la njarifi. 

Nu bare bu ñu gisee ni may binde, dinañu ne sama yaram 
neexul. Waaye faalewuma leen tey, faalewuma leen éllég! 

Man bokkuma ci bindkat yi fiuy soow. Doore ca Musaa 
Ka ba agsi ci Seex Aliyu Ndaw, jaar ci fioomin Sérifi Mbay 
Jaxate, Cerno Aliyu Caam ak Maabo Gise, ñu ma gen a aay 
fuuf ioo sakal seeni kaddu yu rafet a rafet ci biir xolu askan 
wi, jembet leen ci xeli Doomi-Aadama yi. Man nag, damay 
jéem rekk. Men naa ni sax li may bind, séentuwuma ci 
leneen lu dul sama banneexu bopp. Looloo ma bayyeendi 
tam ci dunyaa. Su dul woon Juréom-fiaari Téere yii may 
langeek yow, addina sappi kon na ma bu yagg. 

Dinaa la xamal tey lu tax ma fonke nii bind ak xalaat. 

Li ma lay warsi, guléet bésu tey mu génne sama gémmiñ 
gii, jaar ci sama xalima, jaaxaan ci téere bi nga yor, te mu 
doon la xaar fii ci Narelaa... 

Ba nu newee gone maak samay doomi bajjan, g6or gu ñu 
doon wax Mbay Léo moo nu daan jangal Alxuraan ci Rebes 
gil. Booba, su dee amoon naa jur6om-benni at tamit ca lay 
yem. Xam nga ne kon loolu yagg na | 

Xale bu deñ-kumpa laa woon. Saa yu nu toogaan di tari 
xuluwallaawu mbaa yeneeni saar, maa ngi sacc di xoole Ustaas 
Mbay L6o catu bet. 

Ustaas Mbay Lóo ku amoon bayre la, kaar. Kenn menul woon 
dajeek moon ci mbedd mi te doo taxaw, geestu ko, xoolaat ko 
bu baax. Te soo demee ba toog, noo def sa xel di wey di 
werante, nga naan : 

< Waaw, goot gi ma dajeel sang bereb sangam, ndak nitu 
neen la ? » 

Monte de, Ustaas Mbay Loo maggat mu ragg la woon te 
xiibon ; dara jagatul woon ci moom, du bët yi, du bëñ yi du 
tank yi. Foo ko fekkaan, mu nga sol benn sabadoor bu furi, fiu 
dabb-daaxe ko fu ne, moom ci boppam muy téfli deret : 
pukkuus ba mu daan fanaan, mook unk yeek jargoñ yeek 
mbôot yi ñoo fa bokkoon dékk. Du benn du Baar. séen naa ay 
jinak Buy déor-dàqe ci ronu lalam. 

Ci gâttal daal, Ustaas Mbay Léo sagaru nit la woon. Sonnoon 
na lool, te su ma la nettali woon la ma daan gis mu koy añe 
mbaa mu koy reere, dinga gen a xam li may bégg a wax. 

Dama daan jonkan di ko xool, yerem ko be, ndeysaan. Rebes 
googu ma lay wax, gis naa fa ba tayyi ay boroom alal yu tegul 
woon sax Ustaas Mbay Léo nit. Koo ci laajoon xalaatam dégg, 
mu ni la : 

- Sa Ustaas LGo moomu de, mook kaña gu médd a yem, amalul 
kenn njariñ. 

Cey | Addinaa ñu mën a gélémal, Badu ! Tey jii, su ma sunu 

Boroom bu baax bi delloo woon ci sama biiru ndey ji ma jur, 
ni ma : 
- Ngiraan Fay, jëkk naa la tàbbal biir dunyaa ci 1922. Seetlu 
naa nag ne, ci dëgg-dëgg jot nga fee jànkoonteek ay jafe-jafe 
yu bare te tar. Lu ne jéem nga ko, waaye daal, Ngiraan, taloo fi 
dara lu dul lijjanti loo lekk, su guddee nga tëdd nelaw. Soo 
yeewoo suba teel, looy defeeti, Ngiraan ? Xanaa wuti loo 
lekk ! Amoo dara loo mën a bàkkoo, du alal, du tur, du leneen. 
Dinga xéy bés ne mes, mu mel ni masoo fi jaar. Waaye nag, 
seetlu naa leneen ci yow : sa jikko rafet na lool, nit ku yéwén 
nga. Lu néew li ngay fortaatu, nangu nga koo bokk ak say xarit 
ak say mbokk. Léegi nag, dinaa la fay sa xol bu rafet boobu. 
Sama yërmaande amul àpp. Sama kàttan amul àpp. Suba, dinga 
am lu kenn masul a am, Ngiraan. Dinga judduwaat ! May naa 
la it bii yoon, maanaam ci sa ñaareelug dund, nga taamul sa 
bopp nit ki nga bëgg a doon. Su la neexee nga ni ma a Num 
réew mi Daawur la tudd, sant Jaañ. Moom laa bëgg a wuutu, 
am xaalis bu dul jeex, fu ma jaar takk-der yi di ma mbiibal, di 
ma tóojal, lu ma joxoñ dag yi gaawtu dagg ko, indil ma ». Soo 
bëggee loolu, Ngiraan, ma defal la ko. Xam nga ne dara tëwu 
ma ! Tey ci guddi, mën naa daaneel Daawur Jaañ, ëllëg njiitu 
réew yi ci àddina si yépp yónnee la ay bataaxal, naan la : 
« Maa seer fareer e ami, Muse le Paresidaa Ngiraan Fay », 
nga dof nag, naan xanaa kay ñii du man lañuy wax ! Soo 
béggee loolu, ma defal la ko ci lu gaaw ! Waaye su dee 
judduwaat weccee sa ruu ak ruuwu Ustaas Mbay Loo moo la 
génal, ba tey mén naa la ko defal, ngay afie sémbi di ko reere, 
soo foree sagaru teemeer dund si faari fan walla fietti fan. 
Léegi daal, yaay seet, Ngiraan. 

Badu, xam nga ne moos su ma sunu Boroom bi nee : 
- Gaawal, Ngiraan sa tontu laay xaar ! 

Du man mii maa fay nekk di nakk-nakkal. Daawur Jaañ, lu 
mu dégg ci lu bon, man Ngiraan Fay maa ko ko yakk ! At yi 

Daawur Jaañ taxaw ci kaw suuf yépp, soo ci dindee sàcc alalu 
réew mi, ak nar ak yag xol yi, dara dootu ci des | 

Ma ni : tuuge waay, Daawur Jaañ ! Yaay mag mu iakk faayda, 
Daawur Jaañ ! Fu ñu la fekk, yaa ngi ratatati, lu ñor nga wax, lu 
fiorul nga wax. Te kenn safiu la ni : 

- Géor gi wax ji doy na sekk ak barke, yaa ngi nuy merde waay ! 

Su ma Yalla baaxe woon faareelug dund te ma am saf-safiu 
taamu, damay ñëw dekksi Rebes ca pukkuusu Ustaas Mbay Léo 
ba, toog ci sijaadaam, di jang téere bu sell bi, di maggal turu sunu 
boroom bi, duma ragal xiif duma ragal mar. 

Ma ni : ndem-si Yalla ji Ustaas Mbay Léo, sa jaan wacc na ! 

Ma dellu ni : waccoo ngaak askan wi, Ustaas Mbay L6o ! Ak 
li coow hy bare yépp, sa dund a epp map fopp dundug Daawur 
Jaañ ak i fiofiam ! Amoo woon jotu jéwaate ak rambaaje, taloo 
woon xéccook téesante, te néew doole masulaa tax a saalit bay 
Wer di woyaan. Maa ngi lay gisaat nga segg ay waxtu di jang 
Alxuraan mbaa di bind li ngay bind. Doo seqat doo sax yékkati 
sa bopp. Bu weesoo sa loxo ndeyjoor bi nga téyee sa xalima, du 
dara lu ma gis mu yéngu ci sa yaram. 

Dama daan laqu di la seetaan, ngay capp sa xalima ci daa ji di 
rédd ndank ci téere yi nga tegale ci sa wet, sa loxo ndeyjoor di 
yéeg ak a wacc. Leeg-leeg nga siggi raay sa dog, ma gis ni sa bêt 
yiy melase ak ni ngay noyyee, ndeysaan. Mu w6or ma ni am na 
booba lu la feeñu. I 

Ustaas Mbay Lóo, jàngal nga ma lu bare ! 

Coppite ga ma daan seetlu ci yaw moo ma tax a xam ne liy tax 
nit di nite, day jéggi yaram wa, romb koy dem. Doole ji nekk ci 
xam-xam, teey ak fulla ji mu laaj yépp a ngi woon ci yaw. 

Waxuma sax Daawur Jaañ, waaye ku ma indiloon tey jii nit 
ki ëpp alal mbaa ki ëpp bayre ci àddina, duma ko wecceek 
Ustaas Mbay Lóo. Badu, giñ naa ci Alxuraan ne masuma naw 
mbaa ma weg benn Doomu-Aadama ni ma wege woon goor 
googu. Su dul woon ndem-si-yalla ji Ustaas Mbay Lóo de, 

sama dund gii deme kon na neneen. 

Badu Taal, taawu Asan Taal ak Biige Samb, déglu ma. 

Ma ne: nit dégg, yaram wi mën na fee jóge te du tax mu faatu. 
Nit dégg, bés ba ñu ko y6bboo armeel ya jébbal ko boroomam, 
bés booba lay dekki. Suuf sa ñuy maasale ci kawam menul tee 
takkandeeram ne béret ci saa si, topp fia ko doon robsi. Na fekk 
rekk mu defoon ci dundam lu jar a fattaliku. Nit ku sa dund neen, 
doo am takkandeer, dara du la wutaleek bayyima. 

Ustaas Mbay Loo, jangaloo ma Alxuraan yem ca ! Jége nga fi, 
waaye ba sunu jonni tey, yoon wu ma aw, yaa ma ko xallal démb, 
tey soog a fiéw. Saa yu ma demee ba jaq, su ma lambaatoo daj la, 
nga toog ci sama wet. Mu mel ni nekkinu askan wi ab téere la, 
nga ubbi ko, di ma sa, may tari. 

Léegi maggat laa. Waaye saa yu ma yégee ne mbon ak kañaan 
angi may bégg a épp doole, dama lay daldi gisaat ci sa pukkuus 
bu bon ba, nga ségg di jang, di jangale, di bind ak a bindaat. Fa 
nga tédd ca allaaxira nga ma naan jakk, ma bayyi lépp lu ma 
jappoon, nga déddale maak cokor, xiir ma ci lu baax. 


D 


Bul yakkamti, Badu. Jaru ko. 

Su waxtu wa jotee, dinga xamal sa bopp lu tax ma ubbil la sama 
xol, xàll ci jurdom-fiaari yoon yu wuute, te naan la ` Badu Taal, 
yoon yaa ngii, bu ci sama baaraam joxoû topp ko, bul teg feneen 
say tank. Bul ragal a xuus ci biir dex gu léndém gi. Su ma la 
tallalee seetu, bul dem ba jub ko sa fit mel ni lu récc, nga dellu 
ginnaaw, di waxtu, naan : 

- Aa déedéet, kii kay du man ! 

Te boo téddee ba xaaju-guddi, dégg ngelaw li mer bay nar 
ni gaynde siibi, di buddi garab yi di leen xalab ca xaj, di 
yékkati géej gi di ko sanni ci kow asamaan si, loolu yépp su 

amee bu mu la tax a taggook sa sago. 

Monte askan weeka soxla seetu tey ! Naata xarnoo ngii muy roy 
ak a royaat ? Waaw nun, wan xeet lanu royul, ba xaw koo yéem 
sax ? Ma ni : yaakaar nga ne Yalla mos naa sakk mbindéef mu 
dàq a toppandoo nit ku fiuul ? Defe naa ne de, Sinuwaa yeek 
Sappone yi rekk fioo nu réccagum, te fioofiu sax gisaguma leen 
Mbaaw. Su ñu defulee ndank, léegi nu ne leen ` 
- Randuleen fee waay, yéen xamuleen Sinuwaa mbaa Sappone 
degg nu muy mel ! Tey nu won leen ko ! 

Kon boog, Badu Taal, taawu Asan Fay Taal ak Biige Samb, 
yow sama sét bu baax bi, nangul ne war nanoo seetaat sunu 
bopp bu baax. 

Bul tut, bul ragal. 

Lenn moom na la woor : dégg dina naqadee dégg, naam, 
waaye soo ko fiemee, song ko, doo ko réccu. 

Ngeneel lu réy a ngi ci. 


Man mbindéef moo sañ ne xam na nu jaww ji tollu ? 

Am na, gaa, ay nit ñu bare pese, loo wax ñu ne mén nañu koo 
natt, foo leen fekk ñu nga nabb seen xalimaak seen kayit, di ci 
bind ak a nataal yu kenn xamul. Nee nañoo ay boroom xam- 
xam yu mag lañu ! Gaa ñooûu, koo ci laaj lu muy liggéey, mu 
nila: 

- Géstukat laa. 

Nga ne ko : 

- Aa? 

- Waa-waaw ! Bul ma ci xeeb ! Lu la jaaxal ci jant bi mbaa ci biddéew 

yi mbaa ci weer week yeneen ak yeneen, boo yaboo laaj ma ko. 

Sallaaw, sama sagaru néeg bii laay toog jox la tontu bu leer nàññ. 
Waaye, seen cobte googu du mujje fenn fu dul di raay a ka 

raayaat seen dog séytaane yi, naan : 
- Mbir mi kat, am na lu ma ci desee woor. Xanaa kay dam jappandi 
ne su demewul nii deme naa. 

Ngéor soosu dinay dem bay mbebetu, ni ku daanoo cib saret. 

Déglul ma ko, Badu : 

- Su wund wu fuul wi wéree fukki yoon niim gii, ganaar gi 
topp ciy daw, ñu and fioom fiaar di mbéw niy xaj, du fiakk 
Piliton ak Sipiteer mbékkante. Su booba, suuf si dina yéngu ca 
Pakistan ak Kore, te Kilimansaro dina yabbi ay xal yu xonq 
coyy ! 

Xam nga, Badu, waxu dof a ngoog ! Boroom xam-xam 
yooyu, seen muj duy faral di rafet. Bés bi ñuy rannatiku, day 
bett seeni mbokk, ñu daldi leen jagat-jagatee, yObbu fa ñuy 
denc fii seen xel neexul. 

Waay fi fioo waane, Badu ! Ku leen laaj loolu lépp ? Luy 
seen yoon ci dayo adduna si ? 

Ba sunu Boroom bi sakkee dunyaa du tey, du démb. Kenn ci 
nun fekkewu ko. Dunyaa day dox te Yalla rekk moo xam kafi 
lay agg fa mu ko jéme, mu daldi ko fa yemale. 

Waaye, Badu, li addina siy yaatu-yaatu, jurdom-fiaari fan 
donn fioo ko émb. 

Mu di lu kéemaane sax. 

Juroom-fiaari fan yooyu nag, dina am ay jamono ñu jiitle, bu 
ci ne dara du ko wutale ak ba ca topp. Maanaam, su fekkoon ne 
bés yi dafiuy fiaasu, ni ko sunu yenn mbokk yi baaxoo def, fiaas 
yooyee daf mujjee raaf ba far maasaloo, benn mandarga 
dootul des ci seen kanam. 

Waay, jamm a neex, Badu ! 

Dara yénguwul. Réew maa ngi ne selaw. 

Altine fiéw, talaata tegu ci. Allarba yegsi. Alxames tambalee 
dukkat, fiu ne déet ne waay mu ne maa ngoog. Jappe ko noonu, 
mel ni bés yi dafiuy wéndéelu ci biir géew bu yaatoo-yaatu, 
demuñu dikkuñu, ba nga xam ne soo jéloon bant di rédd seen 

doxin ci suuf si, wérngal gu mat sekk la lay indil. 

Looloo waral foo fekk ng6or su fuddu ba noppi 6bbali, te naan : 
- Waaw, gaa ñu baax yi, tey sax ban bés lanu nekk ? 

Kamal ne kooku, su newulee ci banneex it, amul nagar wu tax 
huy wax. 

Jamono yooyu ménees nañu leen a méngaleek asamaan su amul 
benn niir, weex tall, ba nga xam ne su ko picc mu gén a tuuti 
riisoo mu mel ni addina fa lay doxe tukki allaaxira. 


Waaye, am na lu ma la ci bégg a yokkal, Badu. 

Aa, Badu, li ma lay waxsi de, lu am solo la. Sopp kon naa nga 
teeylu, may ma nopp bu baax. Ndax mas ngaa jang taalif bi Sérifi 
Musaa Ka jagleel Maam Soxna Jaara Buso ? 

Nii la koy sannee : 

Xerawluleen, nu sant Soxna Jaara 

Ngir moo nu may lu tax nu samp i daara 

Buleen ma tangamlu, buleen ma tangal 

Buleen néxal ndoxum ki leen di tangal 

Cellantuleen te ubbi seeni nopp 

Ak seeni xol, ma ubbi seeni bopp 

Te génne seen wanaani xol, te taataan. 

Baal ma aq de, Badu. Lee-lee sa maam Ngiraan day dem bay 
taggook sagoom. Day fekk booba ay kaddu yu rafet a ngi nuur ci 
sama biir deret, di féey, japp ma té maa bayyi. Su ma tolloo foofu 
nag, faww ma dugal ci waxtaan wi yu ci bokkul te duma ko tey. 

Nanu dellu boog fa ma ajoon wax ji. 

Waaw, dina am it ay jamono, mbir yi deme neneen, jurdom-fiaari 
bés yi rakkaaju, di téb di dal. Bés yi mel ni ay gone yuy fo po 
moomu fiu naan xalaa-ma-ndiir-bajjo, bu ci ne di kar sa moroom, 
naan ko: 


22 


TEEREB DOOM I 


- Xalaa-xalaa doo fi jaar ! 

Ndaw xeex bu metti, ak xiiroo ak naayoo ! Doomi-Aadama yi 
duñu toog dufiu taxaw, kenn du tal noppalu waxatumaak naan 
dangay xalaat a nelaw bay xandoor. 

Ma ne : ku masul a gis réew mu takk jéppét, nekk ci fitna, kaay 
seetaan ! Waaye kan mooy am googu jot ag dal-xel googu ? 
Liggéeykat yaa ngi bank seeni loxo, ne fioom sonn nañu, te dee, 
bala fioo am jamm nguur gi daanu, ñu fadd njiitu réew meek 
njabootam rendi leen, sélmoo seen deret. Réew mi mel ni caga bu 
def tuunu neen juutu ci pénc mi, lu neex waay mu def, kii tapp ci 
fer yi, kii séq ci cokk yi, yékkati leen, niit leen ba xolam sedd, 
jébbal leen ngelaw li, ne ko yaay boroom, fu la neex yobbul, lu la 
neex def ci. Nga gis nag tan yeek baaxof yiy naawantu, di 
baagante ci diggante biddéew yeek weer wi, lee-lee ñu fiéw ba jub 
néewu buur, xeefitu ko, yéegaat ci kow asamaan, di xaar ba néew 
bi yaqu ñu dal ci kowam, séqatoo ko. Takk-der yi ne, aa, loolu kat 
moom épp naa seetaan, di jéem a aar buur, di sanni ay bomb fiuy 
kalaate, di door i liif, sa maas gi nekk ci mbedd miy toj ak a tojaat, 
ju ñu jot lakk, kilifa gu ñu dajeel nangu sa alal, toroxal la teg ci. 
Mu mel ni rekk xeetu ndof gu bees moo jékki-jékki japp fiépp. 

Xéccoo boobu, Badu, dara waralu ko lu dul li ku nekk bégg a 
fés, éllég-ak-sibir géwél yi di la woy. Te kat, dinaa la ci zama! 
lenn : du nit ñi rekk fiooy jiiroo ndam loolu. Jur6om-faari bés yi 
ci seen bopp, benn du ci nangoo des ginnaaw. Ndax li mbir miy 
metti ak di jaxasoo yépp, dina am ci bés yooyu benn bu ci kenn 
dootul fatte ba keroog addinay tukki. Li ngay nekk xale yépp, dégg 
nga ñu naan Dibéeru Guy-Njulli walla Talaatay Ndeer. 

Mu ngoog nag. 

Ca Kaw6on la Dammel Samba Lawbe Faal dajeek baayam 
Makoddu. Du woon lu genal Saalum, nag, wax dégg Yalla. Ayu- 
bés bu jall, Saalum gen a jaaxle. Waaye xam nga ne kenn menul 
woon am nagar ba dab Lingeer Lat Sukk Sire Jogob Mb6oj ma 
masoon a séy ak Makoddu, jur ca Dammel Samba Lawbe Faal. Sa 
doom ak baayam war a jakkaarloo ! Ba yef yi waree am sax, fekk 
na Lingeer ak Makoddu taggoo. Waaye cofeel ga Lingeer amoon 
ci moom desoon na as léf ba tey. 

Makoddu nekk Kajoor, Lingeer di yeewoo Kawoon. 
Waaye amul bés bu xelam delluwul ci yu neex yi mu jot a dund 
ak Makoddu jamono ja fu doon séy. 

Bés, mu yég ne Makoddu gaddaaye na Kajoor, jaare 
Ndukkumaan jemsi Kaw6on | Addinaam yaqu, ndax ci Samba 
Lawbe Faal ak Makoddu Faal, ku ci ne xamul nu mu lay def. 

Saalum ne ko : 
- Moo Lat Sukk Sire Jogob, wax ji nag noo ciy def ? 
Ndax yow, sa jékkér ak sa doom ay bégg xeex bu subaa ! 

Mu mi : 
- Bu subaa, dinaa ree tuuti, dinaa jooy tuuti... 

Xare bu waroon a am la, am na. Lu ci des, tey ? 
Netti baat. Dibeeru Guy-Njulli. Netti baat yooyu, lu nee ngi ci 
biir : Dammel bu tumuraanke di taxawaalu, deret juy walangaan 
ak fiaari réew yu jag ba fu jag yem, di Kajoor ak Saalum. 


* 


Talaatay Ndeer, nag ? Bés a ngoog ci bés yi ! Waaye bul yaakaar 
ne Talaatay Ndeer a sukk jur boppam. 
Déedéet! 

Mbarka Ja xeyul bés rekk dajale jigéeni Waalo yi, ne leen : 

- Nanu jaay sunu bakkan, ndax jomb nanoo nekki jaam ginnaaw 
barag. Bunu nangu mukk Naar yi di nu teg ci seen kow i fas, di 
nu yobbu Tararsaa. 

Am fiuy saalit xaat, ndeysaan, di jooy, di tam Mbarka Ja démm. 
Mbarka de, bokkul woon ca kéru Waalo yu mag ya. Su ma ragalul 
woon fen sax, dinaa la ni jaamu-néegu Lingeer la woon. Xam nga 
du kooku lafiu naan ci yax bu réy la bokk. Teewul ba jigéeni 
Waalo ya jaqee, ñu bare dafioo waat, moom Mbarka Ja mu jog 
taxaw, ni : 

- Dégg la, waa Tararsaa yi nu song tey ay góor lañu te bu dee 
xeex rekk ñoo nu ko dag fuuf, waaye nanu ko defanteek ñoom ba 
lu nu ci góobe gar ko ci ! 

Mu neeti leen : 

- Su noon yi xamee ne ay jigéen lanu, dafa leen di gén a jox fit! 
Kon, na kenn ku nekk ci nun sol ay yëre góor ! 

Ñu def la mu leen sant, war seeni fas, jàkkaarlook noon ya, won 
leen njambaar gu matt sëkk. Ñu dàq noon ya, noon ya daw ! Waaye 
ba ñuy génn Waalo, la am ca jigéeni Waalo ya ku mbaxanaam rot, 
létt ya feeñ ! Noon ya sog a xam ne ay jigéen lañu doon xareel. 
Kenn ci foom woo fa doon daw : 

- Dellusileen ! Sañ ngeen a taxaw ci kanamu Buuru Tararsaa naan 
ko ay jigéen a leen daqe Ndeer ? 

Xeex bi neeti kur. 

Foofa, Mbarka Ja daldi waxati ay waxi gor. 

Dafa ne : 

- Jomb nanoo nekki jaam ginnaaw Barag. Nanu dugg ci néegu 
fax bu mag bii, taal ko ci sunu kow. 

Na mu ko santaanee la ko jineeni waalo ya defe. Néegu fax ba 
japp, di takk, noon ya Wer leen, jigeeni Waalo yay woy ca biir 
safara sa ba sedd fioom ñépp. 

Mbarka Ja ma doon seen njiit nag, jotoon naa rawale benn gone 
gu jigéen gu fiuy wax Sadani Caam. 

Dafa ni ko : 

- Yow Sadani, bu nu taalee néegu fax bi, soo jaaree fii, dinga 
mucc ! Demal Sadani, su Barag dellusee, nga nettali Waalo naka 
la jigeeni Ndeer yi bayyee fii seen bakkan, ci jom ak fit ak ngor. 
Demal, Sadani, man Mbarka Ja maa la ko sant ! 

Sadani Caam ma jékk a nettali Talaatay Nder faata at la amoon ? 
Am na ñu ne jurdom-fietti at donn la amoon. Dara wéoru ma ci, 
waaye lii moom boroom xam-xam yépp and nañu ci ` Sadani 
Caam ma jékk a netaali Talaatay Nder, xale bu ndaw la woon. 

Kocc Barma Faal de, dafa ne woon : 

- Mag mat naa bayyi cim réew. 

Ni Mbarka Ja doxalee de, safaanoo na bu baax ak kaddu yu 
siiw yooyu. Mbarka Ja, Yalla mayoon na ko fit, may ko xel. 
Dékku na saay-saay ya songoon Ndeer. Te ba dara desul Iu dul 
génn addina, séoru na Kocc Barma Faal, boroom xam-xam bi 
kenn mésul a sañ a weddi. Ndax ni Mbarka Ja rawalee Sadani 
Caam, lii rekk la tekki: 

- Gone mat naa bayyi cim réew... 
Lu cee sa xalaat, Badu ? Sunu Baan ponkal yooyu, koo ci andal ? 
Mbarka Ja walla Kocc Barma Faal ? 

Looy wokk bopp ? 

Mbir a ngoog, de... 


Benn ayu-bés, jurdom-fiaari fan la. 

Xeccoo ba bés yi daan xeccoo démb, mooy wéy ba tey. 

Ndax kat, jur6om-fiaari fan yooyu balañu ciy rafifiee benn, di 
ko fattaliku éllég, dina naan deret ba mandi, mabbloo ay taax yu 
dul jeex. Dina tax it saxaaru fetal seek bomb-lakirmosen yi ubale 
jaww ji, xasaw xunn. Ndax kat, bu la ci kenn nax, li coow hy bare 
yépp, ci kaddu yii donn lay mujje : at sangam, bés sangam. 

Ku nekk di bakku, naan : 

- Maa nga fa woon, bes booba kay, soo ma gisoon xam ne maay 
jambaar, aa, cam | 

Am ku ne: 

- Waaw g6or, diw ! Kewel du téb, doom ja bëtt ! Sa maam diw, 
jambaar dégg la woon ! Su flu takkaan xare, daawu ca flaaw ndak 
daawul des ginnaaw ! 

Keneen ne : 

- Gacce ngaalaama | 

Nga geestu, fu ne nga xool fa, say bêt duñu dajeek benn 
Doomu-Aadama. Fekk na du dara lu dul ngelaw lu jog, lemmi ay 
kaddu, suy lenn ci jaww ji ba noppi ne mes. 

Démb léngoo ak Tey, fiu and di daagu. Nu ngi mel ni ay doomi 
bajjan, di kaf di reetaan, ku ci nekk di tex-texaan sa moroom. Su 
la faar fioofiu rombatee di déeyante, ubbil sa nopp bu baax, Badu. 
Bu la dara recc ci seen waxtaan, ndax ménees na cee jang lu bare. 


D 


Nga ne ma : 
- Lan laa ci war a mën ajang, Maam Ngiraan ? 

Su ma la béggoon a wax lépp de, Badu, dootuma am jotu 
waxtaan ak yow ci mbirum Asan Taal. 

Xanaa boog, ma famal la as léf ci diggante Démb ak Tey. 

Andandoo boobu, dara genu koo yagg. Fi lanu ko fékk nun 
fepp. Fi lanu koy bayyi tamit. Bul fatte mukk lii ma lay waxsi : 
am na bés boo xam ni ci la Yalla sakk addina si. Bés boobu, Tey 
la tudd. Beneen bés jituwu ko fi. Waaye ca éllég sa la Tey dee, 
Démb daldi juddu. Noom fiaar, ay junniy-junni at a ngii, saa yu 
jant bi sowee, ku ci nekk matu, ñu rewle la, nga daldi jur sa 
moroom. Moo tax kenn menu leen a tegale. Moo tax ñu yabante 
ni ay doomi-bajjan, foo leen fekk ñuy werante, di téesante. 

Waaye saa yoo leen efalee ñu xeex, Tey mooy gaddu ndam li. 
Day tuur Démb andaari wax, naan ko : 

- Loo may jaay dan-naam nii, yow Démb ? Tee nga maa déglu 
te xam ne maa la gen a xam sa bopp fuuf ? 

Kooku faf toog di ko déglu, jakkaarlook seetu bi, di ci gis ni ko 
Tey di yatte. Waaw, Tey daanaka Lawbe bu waane la, mooy yatt 
Démb, moo koy sàkk. 

Wax jooju tekki lan, nag, Badu ? 

Lii, xanaa : xew-xewi démb ya, niti Tey yeey mujje nettali gi. 
Ñi ko fekke woon ñépp ñu nga tëdd barsàq, kenn du ci jóg sa 
bàmmeel di am looy weddi walla looy dëggal. Kuy jéem a nettali 
xew-xewi démb, dinga dem ba réer, say kàddu di mbëkkante ci 
jaww ji, lu ñëw sa bopp nga wax. 

Maa ngi lay dégg nga naan ci sa xel : 

- Nit ñee gën a ñeme Yàlla ! Luy seen yoon ci li sunu Boroom bi 
sàkk ba ñu koy soppi, di ko nettalee mbaa di ko nataale neneen ? 

Dëgg la. Loolu am na te fimde yi bare nañu ci lool. 

Réew dina nekk ci fitna, ay bakkan yu bare rot ci, nguur gu bees 
taxaw, ñu jàpp ne yëngu-yëngu yooyu dinañu des ci xeli nit ñépp 
ba fàww. Waaye su ñu ci tegee ay weer rekk, koo wéetal, cuq ko 
ngir mu nettaliwaat la mbir mi, mu jox la tontu bu wuteek bu 
moroomam. 

Kii ne : 

- Lii moo fi amoon. 
Ka ca des ne ko : 
- Déedéet, juum nga. 

Coow jibati, te ku deful ndank jaasi yi génnaat, ay bomb kalaateeti, 
jooyoo amaat ci yoon. Addinaa mel noonu. Lu weesu, fiu gas suul. 
Maaxallaa, nit ñi dañoo sonn ! Kér-kéri ngir am loo dundalee sa 
njaboot doy na ku nekk soxla. Ku sa xel dalul, doo tal werante jémale 
ginnaaw-éllég. 

Loolu li mu wund, Badu, lii la : du Doomu-Aadama walla 
bayyima yi rekk fiooy génn addina. Soo ko seetee bu baax, xelu 

nit ci boppam mooy bammeelu Dégg. Dinga teewe dara sax, 
dégg ci rajo bi benn waa ju dégér fit di ko nettalee neneen, nga 
and caak moom. 

Moo tax Wolof Njaay, su benn waay jôgee fale, ne : 

- Amoon na fi. 
Li mu koy jékk a laaj mooy : 
- Ndax ba mu amee yaa fekke ? 

Xam nga daldi na ko tanc fu xat fu ko caaxaan dul génne, ne ko : 
- Waxal lu la neex, waaye kenn du la gem feek tegoo sunuy loko 
ay firnde yu woor. 

Kon Badu, fexeel ba bul fatte lii : jéfi tey, léebi éllég. Li nga 
teewe tey dina soppeekuji ci sa xel, dina soppeekuji ci say kaddu, 
nekk leneen lu mésul a am. Du tee Géwél Mbaay fage fu kenn 
xamul, taxaw ci pénc mi, dar ay noppam, di xaacu ci naaj wu tang 
wi, fiaq bay siit, naan : 

- Lii ak lii moo fi amoon. 

Du ñàkk mu am ñu andul ciy waxam, waaye kenn du ko sañ a 

weddi. 


Bu ñu nee ` 
- Loo gis ci nettali lay mujje, 

Loolu la tekki. 

Soo ko jappee noonu, dinga xam lu waral nit di nettali lu mu 
masta fekke. Seetal ma lii rekk ` kaddu yi ngay jottali, ba ñuy jib, 
xaajagoo juddu, walla sax jamono jooju say maamaat ay liir yu 
tooy xepp lafiu ! 

Yow nag, Badu, danga dig gone, moo tax, xéy-na, soo déggee wax 
ju ni mel, dinga ne : 
- Aa kon boog ni aw askan di gise boppam, ci ay nari kese la lalu. 
Maam Ngiraan Fay a ko wax. 

Ma nila: 

Déet. Bul gaawtu. Njuumte lu mag a ngi noonu : 
kaddu yooyu nga tudde ay nar, oo ka am njarifi tey ! Jappal ne 
doole jiy jox aw askan pas-pasu dund ak jem kanam, ci baat yi nu 
mel lay tukkee, ci lay fiaaxe boppam ngir yeneen réew yi ragale 
ko xel, weg ko. 

Ndax, soo ko seetee bu baas, ab dekk lan la ? Jaww ji la, nit ñi 
fiéw, fekkuñu fi dara, fu feesal ko dell ak seeni jémm, seeni kér, 
seen coow ak seen kér-kéri. Kuy faral di doxantu ci dékk bu mel 
ni Ndakaaru Njaay gii, dinga xam li may bégg a wax foofu. 

Céy Ndakaaru ! Béréb bu réb, sax ! 

Balaa may sore sax, may ma ma séréxal fii as tuut : dekk du 
am faayda ba dab Ndakaaru. Lu tax ma wax loolu ? Dafa fekk 
rekk ne su teyee mu ne : 

- Man Ndakaaru, Njaay laa sant. 

Nu ne: 

- Ndakaaru Njaay. Njaay Jaata ! 

Waaye du tee su éllég saa mu fégg dénnam, ne am na beneen 
tur. Nu laaj ko tur woowu wan la. 

Mu ne: 

- Man maay Ndakaaru Jal Joob ! 

Ndakaaru, benn dékk fiaari sant ! 

Moo tax ni Ndakaaru rébe warul a jaaxal kenn. Nit fiaa ngiy 
dem di ñëw, fi di lal ay pese, jang ji solu ba jekk di daagu, fu ñu 
aw xetu litkolofi gu neex ne fa bann, topp leen. Lee-lee nga bett 
ci kenn muy sacc di seet ndax xale yu g6or yaa ngiy yéemu ci 
taaram ; alkaati yaa ngiy door-daqeek dawalkati kaar-rappid yi ; 
lu waay jot jaay, lu mu ci for muy wérségam mu y6bbul njaboot 
ga ; mbedd moo jaar, am gone gu la dogale, ne la jabb ab 
yéenekaay, nga gis ci nataali gaa ñiy laaj reew mi. Ku ci nekk di 
bakku, di aff sa moroom, naan ` 
- Man mii nag maay waa ji, su ngeen ma fale kañ, fi la réew miy 
jóge naat ba faww, dinaa dag xiif sa xaj, jéle fi mar, sallaaw xàjj ak 

seen dootu fi am, benn gone dootul wér di yalwaan waxatumaak di 
fanaan ci mbedd mi, ku tawat ci yéen dinañu ko faj bu baaxa-baax 
te dinaa baaxe seeni doom xeetu njangale wu masul a am fenn. 

Ay nari kese ! Waay, ñii fioo yabaate dégg ! Yéen xale yi sax 
jafiuy gén a noggatu, ndax, wax dégg Yalla, yéen a dese fiaari 
xeetu kattan yi gaa ñooñu soxla ngir jot li Buy yootu ` kattanu 
yaakaar ak kattanu xeex. 

Seetlu naa it leneen ci Ndakaaru, Badu : wéraakon yi bawoo 
bitim-réew fiéw ganesi nu, fioo nuy faral di gén a and ak seen 
sago. Ndank lañuy faral di doxe, te foo leen fekk ñu nga teen, mel 
ni dañu leen ne Ndakaaru béreb bu aju ca kowa-kow la, laqu ci 
ginnaaw asamaan si. Li ko waral moo di ne wacc bees yooyu, defi- 
kumpaa leen tax a joge seen dékk, dagg paasu roppélaan, romb 
réew yu bare, teersi Senegaal. Soo nekkee gan cib dékk, doo bégg 
dara récc la, fépp ngay sanni say bët, lu ne nga laajte ko, loo ci jéle 
muy lu bees loo jang. Soo fibbee, ñu wêr la nag, ngay nettali. 

Naan : 
- Cim ! Waa Ndakaaroo xayadi ! Noom de, ci diggu tali bi lafiuy 
juug seen mbaalit. Fu neex waay it mu jonkan saw, te seen oto 
yaa nga la ko maggatal, bare saxar ba nga ni lii lu mu doon ! 

Mbaa ngay xoromal : 
- Jangi dekk boobu fioo taaru kaar, te rafet doxin ! Jeeg ja nag ! Noo 
naqadee muñ tey ! Diriyanke lañu leen di woowe, mbaa jongoma. 
Ni fiuy waajalee guddi gi, benn la. Su ngeen wéetee ba ñuy def 
seen déebaadéeb yooyu, noo def yeemu. Noom kay, seen xam- 
xam macc na lool ci mbirum fer yuy kelen-keleni, mbaa bin-bin 
ak gongook beeco ! 
- Beeco ? Loolu naka lañu ko mën a tekkee ci sunu lammifi ? 
- Bul ko sax jéem, saa waay ! Man, wer naa addina si juroom-fiaar 
waaye musumaa gis fenn lu ni mel. Sér bu gàtt boobu yem ci pooj 
tey faral di yaraax daal, réewum Senegaal rekk la am ! 

Ki gen a saay-saay ci say xarit am xaat lu mu yég ci yaramam, 
daldi yuuxu : 

- Nga ne ma ? Saa waay, foofu kat war naa neex, déwén kay sooy 
dem doo ma fi bayyi ! 

Du ñàkk it nga ne leen : 
- Waa Afrig yooyu kay, ñu doy waar lafiu. Amufiu dara ba dara 
booloo jeex, ndool ak sidaa ngi leen di bégg a faagaagal, waaye 
foo leen fekk fiu ngay ree, di woy, di fecc ! 

Soo defulee ndank, dinga saaraan ciy kaddu ba wax lu amul. 


* 


Dégg la : cuune laa ci mbirum mbind ak xalaat. Waaye lenn leer 
na ma : képp ku tudde sa bopp nettalikat, war nga foo tollu di 
muslu ci ñi lay déglu mbaa ñuy jang say téere. Moytul ma leen | 
Aka fioo la bañ tey ! Say noon yu lagu lañu. Nu ngi lay siifi, di la 
taccu, waaye feek sankuiiu la, dufiu am lu leen neex. Mën nañu 
laa jey ba nga yaakaar ne dunyaa jii fiu Yalla sakkal doyunu. Soo 
dee ku woyof bopp, dinga dem ba naagu, defe ne say kaddu kese 
mén nafioo sakk dunyaa ju daq jii te gén koo jub ! 


D 


Loolu moom am na, Badu. 


Waaye man sa maam Ngiraan Fay, juddoo Mberin-Saaj ca Siin, 
teel a ñëw Narelaa gii, yaroo fi, magge fi, dekk fi ba am tey 
juroom-fiaar fukki at ak lu topp, lu ma la wax bu yaboo nga feye 
ko bor. 

Dama ne : Badu, gis naa lépp, fekke naa lépp. Samay mbokki 


32 


TÉEREB DOOMI 


ALpulaar yi sax dinafiu may faral di toof, naan ma : 

- Moo, Ngiraan, ana séeréer bu bon bu sant Fay ak a dékk Narelaa ? 
Loo fiy def ? Ayca, dellul ca sa xérém ya waay, ak yéeféer bi nga 
doon ! Alla bénni ! 

Sama tontu benn la mas a doon : 

Dees la, xawma fu dul Narelaa, waaye maa ko xam tey ! 

Muy lu woor it, Badu. 

Am nay bés sax dafay mel ni ma gémm mbaa ma xippi benn 
lay doon ci man. Sama gaa ñi kay, ménufioo def lu ma bett, amul 
fenn fu ñu ma mën a jaar. Waxtu woo ma laajee, mën naa la wax 
ju ku nekk ci waa gox biy def. 

Bu dee suba teel, Usmaan Sow, boroom saret bi ci boppu koñ 
bi, mu ngi jakkaarlook fasam wi mu tudde Kuwaamini, di tariy 
saar yu takku, di Baan Yalla mu may ko kilyaan yu bare ci bés 
bi : seetlu naa sax ne Kuwaamini, mbir mi daa mel ni lu ko xaw 
a jaaxal ba di ko def ay ree ; Usmaan moom, caaxaanul ci 
fiaanam yi, de ! Aji-néew doole la. Su marse neexulee njaboot gi 
défie mbaa mu fande. 

Mus naa laaj Usmaan Sow lu tax mu tudde fasam wi 
Kuwaamini. Duma fatte mukk tontu bu doy waar bi mu ma tontu 
keroog. Dafa wiccax bopp bi, muufi ba noppi ni ma : 

- Ci kallama Suwaayili laa tibbe baat boobu, Ngiraan. 

Ma ne ko: 
- Waaw, Usmaan, ba léegi nag lu Kuwaamini tekki ? 
- Soo demee Tänsani, mbaa Ruwandaa mbaa Keefiaa mbaa 
Ugandaa dégg fa baat boobu, xamal ne yaakaar la tekki. 
Kuwaamini mooy yaakaar, Ngiraan. 

Bi mu wazee loolu ba noppi, mu neeti ma : 

- Defe naa ne jarul ma lay wax lu waral ma taamu tur woowu. 

Man it, ma yengal sama bopp, ne ko : 

- Jaru ko, kay. Mooy xanaa li nuy wax dunde yaakaar. Loolu yomb 
naa jeli. Waaye Usmaan, luy yoonu dawalkatu fasu Narelaa ci 
kallaama suwaayili ? Yow gén a sore fa nga jélijee sa turu fas wi! 

Bi ma waxee loolu, Usmaan Sow tambalee xaqataay, di la ko 
reewal ba teye biir bi. Ku fekkewul reetaani Usmaan Sow ya 
keroog, fekkewoo dara ! 

Mu ngi la koy defal : 

- Kex ! Kex ! Kex ! 

Ma defe ne dafa may kekkantoo, sama xol jóg, ma ne ko : 

- Jox ma sama famu bët, boog, Usmaan ! 
- Ci lan ? 
- Li ngay ree, xanaa ! May ma ci tuuti, boog ! 

Mu ne ma : 

- Waay Ngiraan, buumu njaam gi ñu nu takkee deger ! Ba fi mu 
ne daal, baatu nasaraan yee ñu gen a jege yu waa Tansani 7 Céy 
lii ! Fu mberu lamb yi demee bay am ay tur yu kenn xamul, di 
lamboo raaya Amerig, lu tee sama fas wi tudd Kuwaamin ? Du 
lu lafuy waxati ? 

Ma xam ne li Usmaan Sow wax degg gu wér pénn la, ma daldi 
soppi mbir mi ay kaf. 

Ma ne ko : 

- Narelaa daal, du goxu como, Usmaan, ndax fas yi sax soo leen 
lakkee suwaayili fu nexal tontu la tontu bu woor ! Gaa fee nu 
xamul rekk, waaye seen bopp ! 

Kooku, Usmaan Sow la woon, boroom saret bi dekk ci boppu 
koñ bi. 

Takkusaan moom, su ma déggee coow jib Narelaa, damay daldi 
xam ne ngóor soosu ñu naan Muse Sumaare mooy jappanteeti ak 
soxnaam, ku ci ne di daggal sa moroom ay saaga yu kenn masul 
a dégg, fiuy lakk tubaab yu wek xatt nag, mu naan jabar ji : 

- Ti mé feesie, 

Ndaw si naan ko : 

- Merd, taa géel, muwaa beese taa peer miil fuwaa. 
Nu jappe ko noom, foo tollu di leen dégg. 

Nun waa Narelaa nag, dunu ay tubaab yu nul li nu xam ci ay 

dekkandoo moo di ne su ñu tolloo foofu, seytaane roofu seen diggante, 

fu taggook seen sago, li la war mooy nga dem wax leen luy tax ñu 
delloosi seen xel. Looloo tax bés ma sol samay dall, jubal seen kér, ne 
damay jéem a atte Muse ak Madam Sumaare. Waaye dootul fiaar, 
moom ! Keroog jooju, lu ñu ma yakkul dañu koo fatte. Dafioo mujje 
teg fale seen xuloo fioom fiaar, di ma daggal ay saaga yu flaawa-fiaaw. 
Jaaraat ci dina ma xaw a jafe, ndax nasaraan lafiu doon lakk, te man 
lakk woowu de, dégguma ci kaay ma rey la. Waaye ni fiu ma 
doon xullee ak ni fiu doon yuuxoo, ku jigéen ki di ma joxofi ba 
yaw a lugi samay bët, jarul werante. 

Muse ak Madam Sumaare kay, ay dékkandoo yu doy waar lafiu. 

Muse Sumaaree ka bare titar nag, tey ! Nee naay kilifa la. Foo 
ko fekk mu ngi xoju ba karwaatam mel ni lu koy tee noyyi, bu 
genne ci otoom bu xant bi sanni bunt bi, déngalu, defaraat ay 
lonetam, di jaay pers daal, ni ngeen koy waxe yéen gone yi, du ne 
kenn nag deewal ñu jullee la. Jabar ji tamit ku soof la. Li ma xaw 
a jaaxal ci mbir mi rekk, moo di ne, Senegaal gii ma xam de, ku 
fi mas a am alal ak daraja ju tax fiuy wax, yaa nga daan dékk ca 
kér yu rafet ya ca Faan Residaas walla Almaadi. Wax dégg, ku 
fiéw luye xottu baraag fii ci Narelaa de, mën ngaa bañ a sonal sa 
bopp ak njaayum maanaa. 

Jabaru Muse Sumaare, jongoma ju agg ca kow la, fiuul kukk, 
taaru ba tubaarkalla. Nuulaayam beek ni muy tagaloo, jar nafiu lu 
nekk. 

Waaye daal fioom fiaar fioofiu, kenn amu ci aajo. 

Ngir bafi a guddal lim bi, mén naa ne Narelaa gii ma dékk, dama 
koo miin ba sama gaa fii leeg-leeg dafiu may nirook ay 
xuusmaafiapp. Mel ni am na ku lagu ci béréb bu léndém, téye ci 
buumam di xécc na mu ko neexe te su ko defee, Doomi-Aadama 
yiy kér-kéri, yaakaar, ci seen doyadeek seen xel mu gatt, ne li Buy 
def yépp ci seen coobare la. 

Waaye bés kenn ci fioom day feebar, ñu ne déet ne waay mu 
faatu, mbokk yi jooyoo ko, fiu daldi ko jullee, ndeysaan, yobbu 
armeel ya suul. Nu teg ci ay fan, doom juddu ci geneen kér, ay 

am bég, di ree, ñu daldi ngénte, Yilimaan hew fiaanal ko, 
im ci nopp yi. Jappee ko noonu. Ku fi jóge, beneen bantu- 
alla wuutu la. Xam nga loolu, su ñu waxantee dégg, 
Badu, dafay xaw a nirook nekkinu garab yi ci all bi. Ngelaw li ëf 
b gi maggat ba fénéx, mu daanu, geneen garab tambalee meññ, 
jog, asamaan. Su ma waxee loolu, du caagin dama soxor 
mbaa ma faaw lammifi. Mbir yee ni deme donn. Dafa mel ni ku 
nelawoon ay xamu yu baree-bare, bés bu yeewoo du fekk ci 
dunyaa ku mu xamutoon walla mu gis fi lu ko jaaxal. 

Sunu Boroom bi mën lépp, yeyoo lépp, sakk lépp, hy noyyi ak li 
yi, moo ko defe noonu, nu war ko nangu, bañ cee teg baat. 


dul noy 


m naa ne bés bu ma fi jógee ba nga dellusi Narelaa jot ci 
sama kaddu yii, dinga ne : 
- Céy, sama Maam Ngiraan moo bare woon wax te béggoon 
aate | 
Aa doom, akk xam li mu waral bare na ! 
Tee nga maa bañ a tooñ, Badu ! 
Bokkuma ci nit oofiu nga xam ne lu ñor ñu war, lu fiorul ñu 
épp lu bawoo ci sama xalima gii, ne cabax ci sa biir xel, di 
déelu, fekk na ma segg ko, seggaat ko, seet ko, seetaat ko. 
ma leerul nàññ, dama ciy mandu. Man, Badu, yagg naa dox, 
naa gis. Amuma nag safi-safi bu tollu naan la ` yoon wu 
na baaraam joxoñ, jaar fa. Safiuma loolu, ndax séytaane dafa 
bare doole, attan na la kar ci yoon wi, nga dem ba defe ne yaa ci 
nekk, mu gal-gal la, nga daanu. 

Te bu boobaa, dinga ma mere fekk defuma la dara. 


We 

Lu ne mén na fu koo yakk séytaane. Séytaane du def lu baax, du 
ko wax. 

Waaw. 

Waaye kenn du ni séytaane dafa yaafus ! 

Déedéet ! Gén koo sawar, yombul ! Moo fi dàq soppeeku it. Su 
teyee mu sol mii mbubb, su éllégee mu indi kanam gu bees. 

Moom daal lenn rekk lay bafi a dégg. Laaj ma loolu lu mu ? 

Xanaa ñu ne : 

- Diw a fi gén, xamul caaxaan, nit ku jub la. 

Su kaddu yooyu tabbee ci noppam, xol biy bon, mu daldi 
tambalee rébb diw moomu. Du am jamm feek dugalu ko ci 
gilaawaali. 

Moo tax, Badu, dégg goo gis, am na geneen dégg gu tafu ci 
wetam, ne fu mu jaar tiifial ko. Ngdor soosu may baii a tudd nag, 
du nit ku baax. Ku xamadi la te ñàkk teggin. Ponkal lay faral di 
doon, am yax, am taxawaay te dara du nekk ci bopp bi. 

Kooku mooy Fen. 

Yii fiett moom, Fen am na ko ba mu doy sékk : doole, ak fit ak 
fulla. Soo xoolee bu baax ni sunu jamono jiy doxe, dinga xam li 
ma wax foofu lu mu tekki. Li Fen fieme lu metti moo waral ku mu 
béreel daan la. Lu diggante xat-xat, mén na caa dugg, néxal xel yi, 
gakkal xol yi ba noppi taxaw fale, mel ni du moom. Koo xam ne 
tas réewum lëmm du dara ci yow, gisuma leneen lu la war a të. 

Fen day xaar ba Dégg toog ci biir nit ñu baax ñi di waaraate; mu 
ne cabax ci biir mbubbam, laqu fa, di ko dompat, di ko n6obi, di 
ko tex-texaan. Su ko defee, Dégg day mufi rekk, xam ne looloo fi 
sês. Ni am seetlu ci jataay bi, dinañu ko gis muy gaññ, di wokkatu, 
di muut-muuti fi mu toog waaye dufiu xam lu waral loolu lépp. 
Lee-lee it, Dégg gag, bégg wax lii, wax leneen. Day fekk booba mu 
ngi naan ci xelam : 

- Naa muĝ rekk, li ci des bareetul su ma toppee saay-saay bii dinaa 
mel ni moom, ku ma warul a yab yab ma. 

Bu séytaane demee ba xam ne kenn faalewu ko, day daldi génn 
fa mu lagu woon, ne cépp ci biir géew bi. Ku nekk naan ci xelam : 
- Moo waay, ng6or su fang sii moom fu mu jóge ak ay xiixatam 
yu metti ? 

Noonu Fen jubal ci Degg, ni ko : 

- Waaw, yow yaay Degg ? 

Kooku ni ko : 

- Aa, am na fiu koy wax de. 

Fen xaqataay, yuuxu, gédd ko : 

- Laajuma la loolu, li ma begg a xam lii la ` yow ndeyu-mbill gi, 
lu cee sa xalaat ? 

Foofu Dégg yengal bopp bi, saw a mel ni ku koy dankaafu : 

- Saa waay, yaa ngi may toof de... 

Séytaane wéndéelu ci biir géew bi, lépp lu baax la fa Degg 
jotoon a ji ci xol yi mu buddi ko sanni, dellusi tiim ko : 

- Waay yow doo fog, toppal fale ! Ngaaka yii toog ngay bélde, 
waaye man soo ma moytuwulee ma def la lu bon ! 

Aa, Badu, mas ngaa gis lii am ? Mën a tooñ de weesuwul lii ! 
Su Degg demee ba sês, daldi gis boppam nag, ni ko : 

- Man maay diw, doomu diw ak diw te soo defulee ndank dinaa 
la nëj léegi ! 

Noonu séytaane xaqataay, few ba mel ni kuy begg a luqi bët 
yi, daldi yuuxu : 

- Tuuge waay ! Yow Dégg, yaa mën a kacc tigi ! 

Degg di say, moom it: 

- Maa tey laa wax, soo amee loo ciy wax nga def noonu sa ndey ! 

Xam nga ni ay daldi na dikk. 

Ndaxte Degg, dañu koy wax te dee, duy faral di and ak 
mandute, te tammul it di wax kenn di ci safi a teg baat. Li mu 
tamm kay, mooy di waaraate, fiépp naan éskéy, di yéemu, 
naan : 

_ Kij moo bare xam-xam te rafet xalaat, kaar. 
Jeeg ju ndaw ji tegal seeni mus6or, kéfélu ba tubaarkalla, di 
piisante ak a kobosante ci seen biir, ku ne di déeyanteek sa 


moroom : 

- Moo, Degg mii kat amul xam-xam yem ci, daa ndaanaane ba 
dee ! 

- Billaay Ami Wadd yaa weex bët ! Yow daal, waat nga ne doo 
sippi mukk ! 


Waaye, tey moom, Dégg tal na leneen lu dul yappu xar wu ñu 
wajj ak soow mu fiu njar ! Béfi yi rot nafiu, deret jaa ngi muur 
kanam gi, fi ko Fen njatt di ko wulli mu ngay woote wall : 

- W6oy sama ndey ! Na ngeen ménee seetaan fiu di ma def lu 
flaawe nii ? 

Su ñu leen teqalee, fuy daggasante, Dégg naan ko yaay Fen, 
Fen naan ko doo Dégg. 

Su ko defee, waaraate ba yem fa, xel yépp di teey. Fu faar 
wéete, nekk ci kow Dégg, di ko nàññ, di ko jéw, naan : 

- Moo, moom kat, war nanoo seetaat bu baax li mu nuy digal, 
ndeke ! 

Keneen ne : 

- G6or fit, waay ! Waaye di jaay xam-xam, di xogalliku ci kow 
nit ñi te bu la sa moroomu g6or saagaa doo sax fiemee fayu | 

Bu nit fii delloo seen kér, lépp lafiu jotoon a japp ne mooy 
Dégg, dara dootu leen ca wéor. Sama gaa fiee mel noonu ` bi 
ngay detteelook bi ñu lay jambu benn lay faral di doon ! 

Gis nga nag, Badu, foo fekk ñu wer benn Doomu-Aadama, 
di ko tagg, di ko taccu, xamal ne am na ci jataay bi ñu ko ci fiee, 
di ko méolu. Noo tudde loolu, yow ? | 
- Xanaa kañaan, maam Ngiraan ! 

Waaw, su la neexee nga tudde ko noonu, Badu. Waaye man 
de, ci sama gis-gis bu gatt bi, yaakaar naa ne du kafiaan donn. 
Gis nga nag, su Du waxantee dégg, Badu, képp ku fexe ba say 
nawle ne la : 

- Jiitul nun noo ngi topp sa ginnaaw, dafa fekk nga napp leen, 
nak leen. Naxaateek nappaate weesuwul fekk ay nit ni yow, 
nga ne leen : 

- Man maa xam yoon wi, jaarleen fi ma leen di jaarloo, ku ko 
deful ci yeen dinaa dagg sa baat sann sa xaj ! Larme baa ngi 
nii ak sandarm yi, maa leen di fey su weer deewee te lu ma leen 
sant fiu def ko ! 

Seet ko ci ñi nu yilif tey rekk, Badu, maanaam sunu Daawur 
Jaañ meek ay nitam. 

Lu tollu nim réew, nga ne teg naa ci loxo, maa fiy dogal, foo 
romb ñu 6ojal la, koo waxal Gaart baat mu daldi begg a sedd 
say loxo ndax bég ci li nga ko yeg, nga yor alal ju dul jeex di 
ko pasar-pasare... 

Am ñu loolu jaaxal, ñu ne la : 

- Waaw, yaaram, yow gen a am faayda ! Ku la ne yaa nu 
moom ? 

Nga ne leen : 

- Aa, xanaa du yéen a ma sannil kart ayu-bés yale ñu génn ? 

Xam nga ne Badu, wax jooju, xel menu koo nangu. Sannil 
kart ! Waaye loo ci mën ? Nakk pexee tax aji-néew ji doole yi 
bu teyee fu and ak seeni njiit, bu éllégee fiu jambu leen, lu 
fiaaw lu ne fu koy teg seen der. 

Waaw. 

Bu teyee fu ne : 

- Njiitu réew mi kañ, Yalla may na ko. Moo baax, moo am yérmaande 
te bare xam-xam ! Ku mat kilifaa ngi ! 

Waaye ngoor soosu wax loolu, walbati xelam lu yomb la. 

Soo ko ne : 

- Sunu Demba Njaay mi kenn sañul a tudd de, dégg naa ne diw 
mooy goor-goorlu ci Jabar ji. 

Dinga gis xaat ni mu bége, bët yiy melax, mu ni la : 

- Nga ne ma ? 

Nga ne ko : 

- Du xam nga Paap Xuma ? 

_ Moo, kooy wax Paap ? Du mooy sa doomu bajjan biy... 

_ Waaw kay, mooy kiy liggéey Paresidaas, tusuñe la fa ! Nee 
na ma liy xew foofu kenn menu koo nettali. Ndaw si daal, 
ndekete li muy ngand-ngandlu yépp, amu ci benn kersa, 
goor gu ko romb mu addu kalpe la, ne la tekkil gaaw sa 
tubéy, ngeen daldi and di bérénu ci moket bi ! 

_ Deet waay ? Man sax, loolu bettu ma ! Moom kañ, paramiyeer 
daam lafi koy wax xawma, soo ko xoolee bu baax tele ak 
puudaroom bu metti, xam ne lagara bu bon la ! 

- Noom kay seen bopp lañu fi newal. Duñu gat, ñii ! 

Bés boobu nag, Garan-palaas bu waa jooju toog di damye, 
nettali fa la mu dégg. Te fu mu ko nettalee nit déggal ko, am 
sax lu mu ca yokk. 

Waaraatekat bi tamit, am na nu muy nguuroo ci kow nit ñi 
te du tegu fenn. Day sol ay yéreem yu rafet, ñépp dajaloo di 
ko déglu, fu wara nangu ni lépp lu mu wax degg la. Ku koy 
fiemee weddi 7 Waaye moom it su benn sambaa-booy 
taxawee ci tanku toroxal ko, ñépp a ciy bég. 

Lépp li Yalla sakk, nit moo ci gén a doy waar. Nit mooy 
mbindéef moo xam ne, bu xol bi jémee fii, xel maa ngi koy 
digal mu jaar feneen. Dinga agsi cib dékk, fekk mag fia fa 
gén a yiw dajaloo ci pénc miy déglu benn yaaram, mu leen di 
soññ ci def lu baax mbaa di ko wax. Sa yaram daw, nga ne : 
- Lii de, dara daqu ko, ndeysaan. 

Fekk na booba séytaanee ngi yoot ndank. 

Badu, bu ñu la ajee ca kow, nee fa nonn. Nit ñi ci suuf di 
la séentu, am na it lu fiuy séenu ci yow. Bés boo waccsee 
toog ci seen biir, duñu la ko baal ba mukk. 

Maa la ko wax : dufiu la yab yem ci. Dinañu la jéppi ndak 
li nga tas seen yaakaar. 

Bi ma yeewoo tey ci njél, doxantu naa lu mat waxtu ci ëtt 
bi. Bi Yilimaan Keeta di laata nodd nodd gu njékk, bett naa 
sa takkandeer mu nabb Téereb Doom, di ko jang. 
Gisuma la, waaye dégg naa la nga naan ci sa xel : 
- Maam Ngiraan de, xanaa ba muy bind téere bii, andul 
woon ak sagoom. Ku jog kay ba ne dangay nettali, tee ngaa 
jaaraat ci li nga fi jot a teewe rekk. Waaye di waaraate 
subaak ngoon ! Loolu lu mu ci ? 

Wax nga dégg, Badu. Maa ngi mbebetu rekk, booba ba 
léegi. Yaa yey laaj ma : 
- Waaw, Maam, lan nga may waaj a nettali ? Su dee juréom-benni 
Teere yi des ni Téereb Doom bii lañu mel de, jarul may sonal 
sama bopp di leen jang. 

Badu, dégg moo neex Yalla. Li nga wax amuma dara lu ma ciy 
teg. Xanaa boog ma jéem a tegu ci yoon wi te bafiati koo wacc. 
Bu yaboo sax ma ne sama waxtaan ak yow fii lay doore. 

Bu ci kanamee, dinga daje ci Téereb Ngelaw ak benn néew bu 
bawoo Tugal. Sa néewu baay la. Ba fi Asan Taal di joge di futbali 
Marsey, liir bu tooy xepp nga woon. Laaj naa keroog Biige Samb, 
Sa yaay, fiaata at nga amoon, mu ni ma : 

- Bi Asan di dem Tugal, Badoo ngi am jurdom-fietti weer ak 
jurdomi fan. 

Biige yokk na ci sax lu ma ko laajul ndax nee na ma : 

- Fan ya ca topp la feebaru nas bi jékkee daaneel Badu. Yallaa nu 
musal rekk waaye tiitoon naa lool, ragal ni sama doom ji du ci 
mucc ! 

Duma fatte mukk bés ba nu jélijee neewu Asan Taal ayeropooru 
Ndakaaru. 

Bésub alxames la woon, bi timis di waaj a jot. 

Ba nu demee ba jub tali Ngaala Joob - mooy jaddukaay bi mujje 
ci yoonu ayeropoor - lanu dajeek mbooloo mu takkoo-takku, 
kaar. Xanaa waroon naa tollu ci fieent mbaa jurdomi-téeméeri 
junniy nit. Nii ngiy waaxu, ñii di xélu, Bag bay siit, ñi ci des dugg 
ciy kaar-rappid mbaa fiuy dawal seeni oto bopp, fii gén a féete 
ndaw war seeni moto. Népp di yuuxu, di taccu, coow li ne kur, 
sófóor siy korne téwa bayyi, koo dajeel mu ngi taf rajo bu ndaw 
ci noppam. Gone yi mel ni ñu taggook seen sago. 

Foo tollu, dégg fiuy salliiru : 

- M6o-du ! Wiiw Moodu ! M6o-du ! M6o-du ! 

Naka laa dégg tur woowu rekk, daldi nand ni mbir mi deme. 
Dégg la sax, Ndakaaru bari na ñu fi tudd M6odu. Loolu kenn du 
ko werante. Wante foo dégg ay gone di yuuxoondoo tur woowu, 
na la wéor ne sunu woykat bu mag bee ko waral. MGodu Stise 
rekk a leen ko jaral ! Am na sax fiuy wax ne woykat yi ci Afrig 
yépp, M6odu Siise amu ci moroom. Neneen fii dinafiu dem ba 
naan képp kuy woy ci addina si Méodu Siise la ko dag fuuf. 

Man nag, dootuma gone. Xam naa ne yéf yi moom, njuuj-njaaj 
moo ci épp. Saa yoo gisee ay Doomi-Aadama dankalikoo benn 
béréb ba noppi teqalikook seen sago, di yuuxu : 

- Wiiw diw ! Wiiw diw. 

Di kadd-kaddi, di say, xamal ni am na ay boroomi pexe yu seen 
ceeb di tooy. Doo leen gis mukk, ñu nga jonkan ca pet, muuroo 
léndém, di waññi ak a wafifiiwaat xaalis bu dul jeex, tey kex-kexi, 
naan ci seen biir : 

- Nii ñooy ngaaka dégg ! 

Bés boobu may wax nag, Méodu Siise dafa jóge woon bitim- 
réew. Ci li ma jotoon a for daal, ndam lu réy la fa indiwaale woon. 
Yalla def mook néewu Asan Taal fiu bokk benn roppélaan. Man 
yéguma ci woon dara, ndekete fan yooyu yépp, réew maa ngi 
waajal Méodu Siise teeru bu mag a mag. Kenn ménul woon a 
ubbi rajo mbaa tele te doo dégg fu cly wax waxu Moodu Siise 
mbaa nga gis ko moom ci boppam muy fecc, di woy. Am na sax 
bés, Daawur Jaañ, njiitu réew mi, waxtaan ak taskati-xibaar yi ba 
noppi, saw a mel ni kuy d6or pooj, daldi ne, ciy kaf : 

- Aa, xawma kan, waaye man Daawur Jaañ mii de, bés boobu ku 
ma dégg ayeropoor Lewopool Sedaar Senoor ne ma mas-sa | 

Bi yef yi weesoo laa door a yèg loolu lépp. Fekkoon na, nun 
mbokkiy Asan Taal, nu ngi woon ci nagar wu réy. Wak dégg 
Yalla, taloon nanu leneen lu dul déglu rajo. 

Seetal ma lii rekk : di jeli sa néew, am nagar ak tiis, daje faak 
waa reew mi yépp fiuy mbumbaay, di fo di ree, yef yi mel ni tuq 
su benn ! 

Keroog laa yeemu ! 

Dafa meloon ni waa dekk bi dañoo amoon mbégte ci deewu 
Asan Taal gi, Rew di ko wone... 

Dégg nga ba tayyi ñu naan : 

- Tombee waral aay gaaf. 

Nun nag, mbokk yi, li nu soxaloon, moo doon fexe ba jot ci 
Asan, dellook moom Narelaa ci jamm ak salaam. Def nanu sunu 
kemtalaayu kattan ngir bañ a réeroo ci sunu biir. Waaye danoo 
mujjee seey ci mbooloo mi doon jém ayeropoor Sedaar Senoor. 
Kenn ci nun ménatul a xammee yan oto fioo doon jélsi néewu 
Asan ak yan oto fioo doon sargalsi gone googu ñu naan moo daq 
a woy ci àddina si jur6om-fiaar. Oto bi néewu Asan newoon, daa 
mujjee taxaw. Am na sax ñu ñëw ba fégg ko, di yuuxu, xanaa 
yaakaar ne woykat bu mag bee laqu ci biir. Wante foo dem dinga 
fa fekk nit ñu am seetlu. Kenn ci gaa fioofiu moo leen ni : 

_ Aa! Mel na ne njuumte am na ci yéf yi, de ! Nii ma gis de, defe 
naa ni tal nau leneen ! 

Noonu, ñi mu andal jeli li mu wax, daldi nu xallal yoon nu jall. 
Balu nafiu nu aq sax, am ci fioom fiu fiaanal Asan Taal. 

Bi mu ko defee, nu tegu ci yoonu Narelaa. 

Li ma la nettali noonu, ci diir bu gatt la xew. Boo seetee sax, 
danga naan mbiir mi taxu koo am solo. Njuumte fépp la xéj. 
Waaye man mii nga xam ne ginnaaw sunu Boroom bi, kenn génu 
maa xam Asan Taal, dara ménu maa tax a fatte bésu alxames 
boobu. Asan Fay Taal, juruma ko yem ci. Maa ko yar, defoon ko 
nawle, moom it mu defoon ma xarit. Laata muy dem Tugal, dékk 
fa fanweeri at, ba ndogalu Yalla fekk ko fa, lu mu mas a xalaat 
mbaa mu nar koo def, da ciy jékk a diisook man. Su ñu 
waxtaanee, lu ma ko digal mu jaar ca. Kenn réerewul loolu mbir. 
Dem nafiu sax ba sama mbokk yiy xultu, naan damay génale 
Asan Taal ak sama yeneen doom yi, maanaam ndem-si-Yalla ji 
Paap Demba ak Ndey Soxna may séy Bolooia. 

Ba Asan Taal dee dund, gis naa ko ci nekkin wu ne. Wante bés 
ba ñu kooy dénki boroomam, nit ñi bég, di fecc, di taccu, jeeg ju 
ndaw jiy sarxolle, dama ne, Badu, bés boobu du génn mukk ci 
sama xel. 

Ndaw nagar ! Ndaw tiis | 

Am na sax benn góor gu ma ne : 

- Lu kéemaane li xew Ñarelaa ba réew mépp di ko coow, 
menunoo jaaxal, nun ñi demoon jëli néewu Asan Taal ayeropoor. 
Yëf yi nii rekk la mënoon a deme. 

Gëm naa loolu, man it. Saa su ne Sunu Boroom a ngi nuy artu. 
Du tàyyi, du noppalu. Waaye danu neexul dimbali, nun Doomi- 
Aadama. Danoo tëx, gumba, te gaaw a naagu. 

Fan yee fu génn, noon naa la sa baay, Asan Taal, bitim-réew la 
faatoo. 

Nun ay mbokkam nag, xibaar bu tiis boobu dafa noo jóge kow 
ndak masunoo yeg fu Asan woppe. Ndaw su Du wax Yaasin 
Njaay moo ma woo bés ne ma Asan génn na addina. Ba fiu demee 
ba ci biir waxtaan wi, laa door a xam lu mu joteek Asan Taal, 
moom Yaasin Njaay moomu. 

Maa ngi fattaliku sunu waxtaan nun fiaar : 

- Dama soxla woon Ngiraan Fay Taal, baayu Asan. 

- Asan man ? 

- Asan Taal, te mu daan futbal fii ci Marsey. 

- Mana Ngiraan. Kooku ? 

- Yaasin Njaay laa tudd, waaye yaakaar naa ne xamoo ma de, góor gi. 
- Waa fan ? 

- Tugal laa lay woowe. Maa ngi Marsey. 

Ma tambalee jammanteek moom. Mu dog ma ci lu gaaw : 

- Goor gi, nga baal ma de, waaye fi may wootee dafa xaw a sore. 
Dafa am lu ma la béggoon a yégal. 
- Loolu lu mu ? 
Noonu, mu ne tekk. 
Ma ni ko : 
- Mbaa du Asan daa feebar ? 
- Feebar bi yobbu na ko. 
- Aa | Loolu kañ la ? 
- Bug. 

Ndaw sa wootee Tugal nag, taxu koo am yar. Nakkewu ma 
teggin, gaa, wante nit su faatoo fu soree noonu nga koy yégal ay 
mbokkam, dafa am noo ko war a defe. 

Moom loolu fekku ko ci. Dafa mel ni sax li ko génoon a soxal 
moo doon nan lafiuy def ba dugal neewu Asan ci roppélaanu Air 

France biy bawoo Tugal becceg bu ne di teersi Ndakaaru. Naari 
baat yu nekk, Yaasin Njaay ni ma : 

- Aa, xaalis bu bare la laaj de, te dama war a feyal Mbism ak 
Mbisaan. 

Bi ma ko laajee fioofiooy ñan, la ma sog a xamal ne ay doomi 

Asan Taal lañu. 
Mu jaaxal ma lool. Ma ne ko : 
- Asan Taal kafi la fa am i doom ? Man de, guléet ma dégg loolu. 
Foofu, mu xaw a fiagasal baat bi : | 
- Asan Taal am na fiy doom de, te man Yaasin Njaay mii di wax | 
ak yow maay seen ndey, nekkoon it soxnaam. | 
Xamatuma lu ma ciy teg. Ma daldi ne ko : | 
- Ba léegi nag, soxna si ? 

Foofu de, su ma bañul woon fen dinaa ne ndaw si mer na 

deggentaan ! Lu leer nafifi la ma ci tegal : 
- G6or gi, jottali ma benn gone ci kër gi, ma wax ko fan ngeen 
may men a Woowe. Su ko defee, saa yu ngeen jekkoo ngeen 
yonnee ma xaalis ma and ak néewu Asan Taal indil leen ko 
Narelaa. 

Soo fattalikoo, yow Badu sax laa booleek moom, yéen fiaar 
ngeen lakkante seen nasaraan. Ci ngeen jékk a waxe, yaak Yaasin 
Njaay. Waxoo ma ci dara, ndax tammoo di nettali mbaa di | 
waxantu. Loolu du sa jikko. Waaye teewul ma gis ne seen jokkoo | 
bu jekk boobu, xol bu tang donn nga ca jéle. 

Nga xam ne boog ni yef yi deme tey jaaxal na fiépp, ba mu des 
man. Ci la la Yaasin Njaay xamale ne lu neewu Asan Taal gen a 
toog ca morg ba ca Tugal, xaalis bi nuy war a fey di gen a bare. 

Sama bopp bi ubu lool, ndak xawma fu may jéle ay milyon. Mu 
wôor ma ne du Yaasin Njaay moomoo fasoon yéene sonn ci 
mbirum Asan ba ciy dugal alalam. 

Kam nga, Badu, mag day faral di am seetlu. Ak li may fakk 
xam nu diggante Asan Taal ak ndaw soosu deme yépp, leeroon na 
ma ne masul a nob sa baay te itam masu koo naw. Ku bégg nit 

mbaa nga naw ko, neneen ngay doxale bu génnee addina, rawatina 
bu dee danga ne sa boroom kér la woon. 

Fanweeri at yu mat sékk, Asan Taal toog ko bitim réew, nekk ci 
lu ko neex, bindul, wootewul ! Yu mel nii moo tax fiu naan : 

- Elleg du añ du reer, waaye dees koy sédd. 

Waaw | 

Asan ak jabar te kenn yégul fu mu ko takke ! Aa, Badu, niti tey 
yi jaaxal nañu ma. Xalaatoo ne Asan dafa mujjee dof Tugal ga mu 
nekkoon ? Xam naa ne sa baay la, waaye du tee ma laaj la loolu, 
ndax dootoo gone. 

Léegi, ndaw saa ngi waaj a ñëw Narelaa, nar nu fee indil faari 
doomam yooyu, Mbisin ak Mbisaan. Ay doomi Asan, te nun 
yégunu, tinunu ! Say rakk, yow Badu ! 

Waaye, céy, su Yaasin Njaay géntoon booba li ko fiy xaar ! 
Moom it kenn génu koo saggan. Nde moos waroon naa xam ne 
Tugal ak Narelaa duñu benn. Fii de, ndekete Biige Samb a ngi ko 
fi doon yeeru ak meram mu téwa gif. Bi yéf yi weesoo, lanu ay 
xariti Biige Samb sog a xamal ne sa yaay doon na faral di tékku 
Asan, naan leen : 

- Asan Taal, bés bu waccee Ndakaaru, kaso laay fanaani ndax 
dinaa ko gor jaasi, mu dee, ma sog a jébbali sama bopp yoon. 

Waaw, Badu. Sa ndey, Biige Samb, moo daan wax loolu. 

Far Yalla def Asan faatu Tugal. Taxul ba tey meru Biige ef 
Waatoon na ne faww mu feyu. Te Biige Samb feyu na. Ma ni: 
fey na Asan Taal ba wis ko ! 

Dinaa ci dellusi ci jémmi-jamono. 


* 


Ay weer a ngii Yaasin Njaay nekk ci kër gi. 
Waa gox baa ngi kooy jew. Bi ñu tambalee coow ci ay mbiram 
ba am yu ci senn, laa yég ne mook Asan Taal nekkaale nañu ay 

ati at ca Marsey. Nee nañu it Asan jékkoon na faa takk benn 
tubaab bu tudd Natali, Yaasin Njaay dugg ci seen séy, tas ko. 

Lu ne fu ngi koy wax : 

- Dégg naa dafa takkal pot jabaru Asan, kooka mujjee daw, ba | 
kook jekkeram. 

- Fi nga koy gis nii, moo fi dag a sérifitu. 
- Xanaa déet kay ! Ak lakkum tubaabam yu metti ! | 
- Loolu lañu tudde tubaab-njallxaar, dàll san kawas ! | 
- Rakku Ndey Saar ji nekk Pari moo ma woo keroog 

ne ma nanu moytu Yaasin Njaay, ndax njaaxum lu nekk def na 
ko Tugal door a teersi Narelaa. 

- Dara ! Cagatu donn la fa nekke woon. Ku demul Gannaar it 
xam ne guddi lafiu fay reer ! 

Waaw. 

Na ko jot a gis Tugal nee nafiu Yaasin Njaay ku fowe woon 
boppam la. Dégg naa nekkewu fa woon lu dul naan sangaraak tox 
yambaa. Wax nafiu it ne da doon cagatu. 

Ab sambaa-b6oy jóge fale, ngeen waxaale ba juboo, nga téj 
sa buntu néeg, jaaxaan. Mu dem ci, dem yoonam. Keneen ñëw 
yéeg moom it, wacc, Wacc la fa. Bu bêt setee ngay waññi sa 
koppar, naan ` 
- Biig de, marse neex na. 

Dem nanu sax bay qun-nunee ni Yaasin Njaay moo wall Asan 
Taal feebar bu bon bi ko y6bbu. 

Xawma degg la, xawma du dégg. Lenn daal woor na ma : 
ca njélbéen ga la waa Narelaa xaare Yaasin Njaay. Lu metti li 
ko dal, ñu bare ci gox bi yéene woon nafiu ko ko. 


* 


Aa, Badu, Yaasin Njaay ak doomam yaa ngi may bégg a jommal, 
kat ! Gii génn xeet gén a jéggi dayo ! 

Am na yoo xam ne de, su doon sama sago duma la ko nettali. 
Waaye nu may def ? War ngaa xam li fi xew sa ginnaaw yépp, te 
man donn maa la ko men a agge. 

I 


- Badu Taal ? 

- Naam. 

- Neel Birem Seen mu ndaw mu teg attaaya. 

- Birém seetaani na futbal ba, te ni ma ko xame de, balaa mu fiy 
teersi reer jot. 

- Nu nuy def nag ? 

- Xanaa ma jéem a xiim, Maam. 

- Yow de sa attaaya moom...! 

- Man kay, xam naa ne wooluwoo ma ci, waaye sa bopp ! Sama 
]ewel amul moroom, fiaareel bi ne ko dandu ma ! 

- Waaw, Badu ? 

- Naam. 

- Mbaa yaa ngi déglu li ma lay wax booba ba léegi ? 

- Bu baax sax, Maam. 

- Guddi tey gii nag, guddi gu mag la, ndax ci laa la fas yéenee 
wax lu waral ma ubbi Téereb Léndémtu. 

- Mooy bu fuul bi, du ? 

- Mooma. Déoral yat. 


Maa ngi ferenklaayu ci béréb bu léndém kéruus, ne la pie te 
ménoo fexe ba gis ma. 

Yaa ngi téye ab téere bu ñuul di ko jang. Ba ma ko bindee 
ak léegi xanaa war naa mat jurdom-fukki at, maanaam genn- 
wallu xarnu. Yow ci sa bopp, Badu Taal, maggat nga. Yaa ngi 
bejjaaw ba weex tall. 

Ma waxaat la ko : menoo maa gis waaye sa yaram angi yég ni 
ma ferenklaayoo ci sama biir bammeel, mi la jakk. Foo jém ci 
dunyaa samay bet a ngi la topp. 

Li ma Jekk a seetlu mooy ni yef yi ubee sa bopp. 

Nee nga ci sa Kel : 

- Aa, Maam Ngiraan de, ni mu ubbee Téereb Léndémtu bi, doy 
na waar. Lu tax mu jaar ci sama tur, te mu woor ko ne ménuma 
koo wuyu ? Lu ko xiiroon ci waxtaan ak man, di ma sant ma 
xiimal ko attaaya te xam ne booba sore naa lool Narelaa ? Xéy- 
na boog da doon jéem a xoromal mbind mi... Moo, soo demee kat 
maam Ngiraan dafa bokk ci bindkat yooyu nga xam ne, su fluy 
nettali benn xew-xew dufiu nangu dara récc leen ci. Waaye yenn 
wér-wérloo yi jar na koom ? Man de, nettali lii laa ci xam : nataal 
li nga gis, jottali li nga dégg, soo téddee nelaw. Rawatina su dee 
li ngay nettali sotti na ba noppi. 

Degg la, Badu. Sa kaddu yu mujj yooyu kenn du leen werante : 
waa réew mi yépp yég nafiu li dal Yaasin Njaay ak sa fiaari doomi 
baay yi, Mbisin ak Mbisaan. Waxtaane nafiu ko ba fatte. 

Ma ni la: 

Yaa yey jaaxle, wutewumaak maggat muy naax, di waxtu. 
Waaye na sa xel dal. Dofuma, jinne jappu ma. 

Maa la gén a xam ne Birém Seen mi ma tudd sang turam, du nit 
déggéntaan. Man mii maa njatt ngelaw li, yatt ci Birem Seen ! 

Dafa fekk rekk ne, bindkat boo gis, fiaare day bégg tijjee waxtaanam 
ay kaddu yu koy sanni ci jaww ji, mu woyof ni picc, ay kaddoom gén 
a neex a dégg. Moo tax ñu naan : 

- Léeboon ! 

- Léppéon ! 

- Amoon na fi. 

- Daan na am. 

- Ba mu amee yaa fekke ? 
- Yaa wax ma dégg. 

- Wazi tey matul a déglu ! 

| 
- Sa jos a ci raw ! | 

Ba ma newee gone de, noona la Meer Faat Njaay daan ubbeey | 
jeebam. Léebam ya neexoon nanu lool, waaye daawu ci door | 
benn feek taalul sunu xel ba mu takk, mu koy xamb, mu wóor ko 
ne lu mu wax nu gem ko. Meer Faat Njaay dafa ma doon fattali 
ab eggkatu sabar. Seetlul bu baax Gewel Mbaay. Day jêkk a raay 
ndank sabaram, raayaat ko, jappee ko noonu ba yaram wi tang, 
muy rékk, di xaaccu, jeeg ji sanneeku ci biir geew bi di njaay- 
xélléy, mbooloo mi yépp andandooy awu. 

Te itam Badu, nun bindkat yi danuy faral di wéet lool. Metit 
woowu, kenn du ko yég ba naan nu mas-sa ! 

Waaw. 

Waa Narelaa dafiuy xéy di kér-kéri ba guddi jot, fiu tas, tasaaro, 
daldi dem téri. Waaye saa yu fiuy nelaw bay yandoor, maa ngi 
ferenklaayu fii man kenn di bind. 

Jur6om-benni waxtoo ngi nii ma déi ci sama ndéstan di joow 
ak sama xalima. Joow laa wax de, Badu. Waaw, di joow ni sama 
mbokki Gét-Ndar yiy géti. Gaalu dof laa dugg, waaye gaal gii 
moom dina teer te fa muy teer dina la neex. Géej gee gén a 
yaatu... Mu ngi ne selaw. Kon jaadu na lee-lee sama gaa ñi jóge 
laaxira, ñëw wétallisi ma. Ku ma ci rédd sa tur ci kayit gi, nga 
feeñu ma, ni ma: 

- Yaa ma woo, Ngiraan Fay wuyusi naa la. 

Noonu, mu yéngatu ndank ci béréb bu léndém bi mu jaaxaan, 
gis ni ma jaaxlee daldi ma neeti : 

- Yaa ma woo, du ? Seen dunyaa ju naqadi jooju de, xam nga ne 
moos, rus laa gantu rekk moo tax nga woo ma ma wuyusi la ! Nde 
sama bammeel bii ma tédd, jamm rekk laa ci gis ! 

- Baal ma de, waa ju baax. Woowuma la, xam naa sama xalima 
gi nga dégg muy xoos kayit gi, di kiij-kiiji, nga yaakaar ne maa 
wax. Yalla xam na ne naanuma, sama xalima gi donn ay coow, 
téwa noppi. | 

Yu mel noom dafa may delloo ay ati at ci ginnaaw, ma daldi 

doonaat gone gu ndaw. Démb sax, bi ma jullee timis ba noppi, 
benn kale romb na ma, di dawal mbegeem, ma yaakaar ne sama 
bos la sacc. Tuutee tee ma laaj ko fan la ko jéle. 

Leneen am na : wéetaay bu metti rekk moo waral may jaar lee- 
lee ci sa tur, Badu Taal. 

Léegi nag, lan moo tax ma fas yéenee aj mbirum Yaasin Njaay 
ak waa Nareelaa, ne la jabb Téereb Léndémtu ? 


Badu, wax joo gis, am na biir am biti. 

Jappe ma ni nit kuy daagu moom kenn ci biir all bu gong bi. 
Yoon wi may aw, Maam yaa ko xall démb, booba tey fiéwagul. 

Lu yoon woowu xat-xat, moom donn laa xam. Yoon du ko gén 
a woor. Xool ma bu baax : xam naa fi ma jém. Maa ngiy temp, 
ndax leer na ma ne balaa jant biy so, ma agg fa. 

Yow, yaa ngi toog ci ëtt bi di ma xaar. Ma fiéw, nu nuyoonte, 
julli timis, reere sunu cere baasi bu neex ba noppi lal sunu basan, 
tambalee waxtaan jémale bét-set. 

Su lewel jallee, laaj ma lan laa gis ci all bi. Nanga ma may nopp 
bu baax, nag ` li épp ci li ma lay nettali, gisuma ci dara ba dara 
booloo jeex ! Xam nga lu waral loolu, Badu ? Ba ma nekkee man 
kenn ci all bi, sama xel yépp a ngi woon ci rab yi ma wéroon, 
laqu, ne ma jakk, di ma xeefitu, nar maa song, xét ma cig léndém. 
Moo xam till la, walla bukki, walla segg, walla jaan mbaa xeetu 
picc wu mu ménti doon, fioom ñépp a ngi ne tekk, di ma yeeru. 

Doomu Segg ni : 

- Tee noo dal ci kowam, yapp ko ? 

Ndey ji artu ko : 

- Moytul ma nit ! Ni muy taxawee ci fiaari tankam, noonu la baree 
pexe ! Boo demee sakkati na gannaay gu bees ! 

Duma la ko nébb, Badu : li may dox man kenn ci all bi yépp, 

sama fit waa ngi naan : 
_Tef! Tëf ! Téf! 

Nu yékkati sunuy kaasi attaaya, ku nekk guux, guuxaat ba muy 
fetti yoon. Yow it ngay yakkali boli, na ma ko daan defe su nu 
wéraan Meer Faat Njaay, di déglu léebam yu neex ya. 

Ma ni la : 

Badu, noo ménee dal xel bay wékk sa yaakaar yépp ci man mii 
téx, gumba, muuma ? 

Nga ni ma : 

- Dégg la, ci all bu léndém keruus nga joge ! Waaye won ma lépp 
la nga fa gisul, jottali ma lépp la nga déggul ba nga fa jaaree ! 

Ma reetaan, ndeysaan, daldi ne ci sama xel : e $ 

Aa ! Gone gaa ngi mokkalsi kat ! 

Nga neeti : 

- Maam Ngiraan, su say kaddu naree diisal sa làmmiñ, takkal leen 
ay laaf. Dinañu woyof nim picc, di naaw ni moom, jaww ji naan 
leen : 

- Aayoo nenne tuuti... 

Waaw, kenn menul a xam lépp, wax lépp. Sañ-sañ boobu dof yi 
rekk, maanaam fii teqalikook seen sago ñoo ko am. 

Leegi daal, li ma ci gis mooy gas pax mu xdot a xoot ci taatu 
ndaa li, suul fa Téereb Léndémtu. Bés boo fibbisee Narelaa, fekk 
ma jôge fi, nga lemmi ko, jang ko, jéem koo firil sa bopp. 

Bu jékk, gone yi dafiu daan toog ci ab jalu suuf, def géew, ku ci 
ne di fent lu ko neex, ngir bégal say moroom. Loolu lañu daan 
tudde maye. ; 

Dégg nga wak ji de : maye. 

Maye... Waay ndax am na lu daq kaddu googu ? Ak ni jamono 
ji naqadee.… Sa yaakaar tas, nga jaaxle, nit ku yéwén hew ne la: 
- Am na lu ma la bégg a may... 

Nga ne ko : 

- Te naxoo ma ? 
- Xam naa ne gémewoo ko, waaye tey dinaa la may banneex ba 

nga doyal ci sëkk ak barke ! 

Noonu, mu ubbi waxandeem génne ci benn seetu bu mag, fomp 
ko, tallal la ko. Nga seetu, tiit, dellu ginnaaw. 

Daldi ne : 
- Waaw, ana ma ? Bii seetoo gén a doy waar ! Nii mu may won 
kat, kenn laa ci xamul. Boroom lonet yee niroo naak man, gaa... 
Am na it ñu ma ci xelmati wante wooruma ne fioom la. Te sax, 
jigéen ju maggat jee toog buntu kéram ca Aselem, téye layoom di 
tann ceeb... mel na ni... Moom a de, moonte ! Waaw, Meer 
Sukayna Sall, lan lay def ci biir seetu bi ? Mbedd mee may séen 
de, am na béréb bu mu may fattali. Su tawaan, fa lanu daan 
futbale maak foomin Baabakar Mbéw, sunu ponkalum Ndeem 
Maysa mi, ak ndemsi-Yalla ji Alsaan Nan ma des Tugal ak Asan 
Pereera mbaa Ben Jogoy Béey. 

Waay, bile seetoo epp li ñu koy doye ! Ku la waxloo lu fiu la 
laajul ? 

Su ko defee, seetu bi reetaan, yéngal boppam, di ñurumtu : 
- Céy | Doomu-Aadama Njaay moo naqadee digaaleel ! Yow, yaa 
fi gén a ragal dee, lépp lu la Sunu Boroom bi teg men nga koo 
dékku ba mu des sa wéetaayu bammeel. Saa yu sa xel demee ci 
fii fi jot a jaar, njaxlaf ba, tubaarkallà, di téb di dal ba noppi Key 
ne mes, dara dootu la saf. Kon kay, su ma fexee ba nga jokkoo ak 
fia woon démb, looy waxati ? Lu gaaw-gaaw nekkaat nga fi gone, 
topp ci benn balu futbal bu weex di déor, di duut say moroom ba 
ñuy miir ngay mbékk bal bi, di ko rékk, caax yi bétt, nga bég, 
yuuxu ! Loo béggati ? Xanaa du lu mu gena léndém gén a neex ? 
Soo ma merloo, dinaa la won maay kan, de ! Rajaxe sama bopp 
ak naan ndox laa yemale. Te man seetu, su may toj addina siy 
tukki ba fàww ! 

Nga koy saraxu nag : 
- Ëpp naa def, waa ju baax ! Yow it, Seetu, may kaf rekk nga bëgg 
fi mer xaat ! Jébbal naa la sama bopp, lu la neex defal : delloo ma 
démb, diri ma ba ëllëg, mbaa sax yóbbu ma béréb bi amul tur, fa 

sunu jamono jii tage, dem të ko, dikk të ko. 
_ Waaw kañ, yaa ngi sog a génne waxu nit ci sa gémmifi gi ! 

Badu, yaa ma tax di wax. Fatteendi ma tuuti. Nanu and weri 
Maam Ng6or. 

Soo ma nee : 

- Maam Ngoor ? Kuy kookooti, Ngiraan ? 

Ma ni la : 

Maam Ngóor du kenn. Mooy fepp, te it moom domm mooy 
Maam Ngóor. Moo jur ki ma jur. Du xam nga lu loolu tekki ? 
Maamaat la ci sa baay Asan Taal. 

Fii ma toog ci buntu ker gi, di féexlu, la sama xel ni yarr ci 
Maam Ngoor. 

Lépp li ma lay waxsi ci moom, may naa la ko ci xol bu sedd 
guyy. 

Badu, ay at a ngii ca ginnaaw lu doy waar dal na ma. 


* 


Njelug Narelaa. 

Bi Yilimaan Keeta noddee nodd gu njëkk, fekk na ma yeewu 
bu yagg. Ni ma ko tammee def, maa ngi wéeru ci taatu mango gu 
mag gi, di xaar waxtu wi jot, ma jubal jakka ja. 

Ett baa ngi ne selew. 

Fi ma ferenklaayu ci basan gi, sama xel dellu na ci sa maam ju 
jigéen, ndem-si-Yalla ji Ndambaaw, sama soxna su yaarame sa, 
ma fiaanal ko. 

Yaasin Njaay romb na ma, di gunge benn xaleelu g6or, waaye 
su ma ci kenn nee na nga def, yaa ma nuyu, yow mi nekk bitim- 
réew. Waa jooju nag, dégg naa ñu naan Tamsiir la tudd. Nee ñu 
it day tox yambaa, di ko jaay. Xam naa ne daal, li muy fanaan ci 
kér gaa ngi bégg a bare. Su dul nekkaale Yaasin Njaay it de, 
soreetu ko. 

Ci xutbaam, Yilimaan Keeta wax na wax ju am solo ci mbirum 
(enj.Tuddul kenn nag, waaye li ma xalaat la waa Narelaa yépp 
xalaat : wax ji amoon na boroom, te du woon kenn ku dul Yaasin 
Njaay. 

Bi ma jogee jakka ja, nuyuji naa samay dékkandoo, ku ci ne ma 
laaj la na nga fanaane, jammanteek yow. 

Dellusi naa toog ci sama sijaada. 

Juréom-fiaari waxtoo ngiy sog a jot. 

Waa kér gaa ngi dem ak a dikk ci ett bi. Coro Caam a ngi 
taraxlaayoo sér bu weex, jonkan ci taatu furno bi di ko upp ; 
Lamin jékkér jaa ngi déglu rajo ci biir néeg bi, di xaaraale mu 
ñëw tegal ko fondeem ; taksi biy jélsi suba su nekk Nimma ak 
Daawuda, doomi Wulimata Maane yi, kome na ci mbedd mi, 
fiaari gone yi daldi génn ak seen sanse, daw wuti buntu kér gi. 
Fekksi nañu ma fi ma toog, fiu jox ma loxo, Nimma sukkal ma. 
Toofi naa sax Nimma, ne ko : 

- Aa, waaw séeri koko dangay dem marse fatte fi deppas bi ? Am, 
téyeel fii waay. 

Masumaa gis gone gu dooje ni Nimma ! Mu daldi ree, jél 
jur6omi dérém yi ma ko tallal, te naan ma, ak baatam bu 
sew bi : 

- Sallaaw, nijaay, na sa xol sedd, te xam ne tey daxinu biiru xar 
bu fatt ngay reere ! 

Bi Lamin dégloo rajo, naan fondeem bay waaj a xéy, ñëw na 
nuyu ma, ni mu ko tammee def, laaj ma na ma fanaane. 

Waaye tey de, li Lamin dégg ci rajo bi neexu ko dara, ndax mi ngi 
xultu rekk : 

- G6or gi Ngiraan, nga baal ma de, waaye fii ay doomaraam lañu, 
dañoo nar a yaq réew mi ba mu yaqu yaxeet ñu dem bayyinu fi, 
jaaxaan Monaako walla béréb yu ni mel, di balaxalmaddaa, nun 
nuy wéye nd6ol ak metit wu dul jeex ! Waaye fi lañu nuy fekk, 
dunu seetaan loolu, dinanu ko defanteek oom ba mu saf sàpp ! 

Lamin dafa mer ba talu maa wax lu ko merloo. Man it, teguma 

ci baat. Merum Lamin mi dafa ma fattali jamono ja ma bokkee 
PAI, nuy xeex ngir réew mi moom boppam. Ma daaldi ne ci sama 
zel : ba ma ci tolloo de, man mii maa génoon a wex Lamin fopp | 
Waaye gaa fii ma seqaloon politig bi, dañu maa duuta-duut ba 
may miir. Te mag muy miir nag, dal-lu ci keppaar a ko war. Su 
waanee bay déor-dageek alkaati yi ci naaj wu tang wi, du akk 
mu mere ku ko deful dara. 

Li may xalaat loolu yepp, samay bët a ngi topp Lamin. Mu dem 
ba jub buntu kér gi, daldi dépp. 

Ma ne ko: 

- Mbaa du dafa am loo fatte, Lamin ? 
- Déedéet, Ngiraan. Lu am solo laa la begg a wax. 
- Leolu lu mu ? 
- Jamm rekk la. Biig, dama gént di waxtaan ak Badu Taal. Soo 
jullee tisbaar ba noppi, génneel ko sarax. 
- Baax na. 
- Xale bu am jom a ngoog, Ngiraan. 
- Badu kay kenn la, Lamin. Waaye ragal naa ne dootunu gise 
maak moom. 
- Epp naa wax, Ngiraan. 
Fekk na yaa ngi doon door a dem bitim-réew. Népp jaaxle. 

Lamin ne ma : 

- Ba fi mu ne kenn xamagul réew man la Badu Taal nekk ? 

- Maa ngi xaar mu bind ma, wax ma fu ko jant biy tiime. 

- Su dee xamoo fu gone googu nekk de, ku yabu bañ cee sonn, 
ndax Badu sa Badu la mas a doon. 

Bi Lamin génnee ker gi ba ne tuuti, mu am lu ma dégg mu 
yéngu ci sama ndeyjoor ; ma téen, daldi gis benn wund wu ne 
nom ci kow miir bi, xaw maa tiim, ne ma jakk. 

Nu xoolante lu yagg maak wund wi. Ni bët yiy takke, di melar, 
dawloo sama yaram. Wund wi jékki-jékki jooy. 

Ne tuuti mu xef neeti : 

- Deew, Deew... 

Mu neeti neew faari yoon, daldi tb, jàll ci ker gi nu tagalool. 
Xam nga wund moom, buuru boppam la. Waaye du tee, bu newee 
ci gox, nit ñi dinañu koy gis muy dem ak a dikk ba fiu far ko miin. 
Waaye wund woowu de, bés boobu laa ko jékk a teg bét, te ba 
sunu jonni Yalla tey gisaatuma ko. Woor na ma ne du woon 
wundu neen. Lu ci ménti ne, hi moom am na : ba mu nee mes, laa 
tambalee xalaat xalaat yu doy waar yooyu ma la doon wax ci 
ubbiteb Téereb Léndémtu bii. 

Fi ma déju man kenn ci taatu garab gi, maa ngi waxtu : 

- Waaw, yow mii tudd Ngiraan, sant Fay, santati Taal, yaay kan 
sax ci dégg-dégg ? 

Laaj boobu ma laaj sama bopp tiital ma, sama xel daldi dem 
xaat ci dee. 

Tudd Ngiraan 

Sant Fay, santati Taal. 

Dee di ma yoot. 

Ci diir bu gatt, yu bare fewaat nañu ci sama xel : guddi ga la 
sibbiru su metti daaneelee, yow mii Badu, te taksi dawatul, kaar- 
rapid amatul, Biige Samb boot la, maak moom kott Du ne ci 
mbeddi Ndakaaru yi, di waaxu ba loppitaan. Doktoor bi seet la, 
lamb sa denn ak sa jé, xool sa lammifi, ne nu : 

- Su ngeen yéexoon tuuti, musiba am. 

Wund wi dellusi ci kow miir bi, jooy. Ma téenaat gisuma ko. 

Fu wund wi jaar ? Tiim na ma, yobbu sama fit, jaxase sama xel, 
may janeer. Mu mel ni ba mu ma nee jakk, man Ngiraan Fay mii, 
dama tiim benn dex, di niitu. Samay jaar-jaar yepp feeñu ma ci 
biir ndox mi. Ki ma gis ci ndox mi ne ma : 

- Waaw, Ngiraan Fay, nga ne yaay kan nag, ci dégg-dégg ? 

Laaj bu kéemaanee ngoog. 

Ku dem bay laay sa bopp yenn yi, li tee nga jaaxal say mbokk 
bareetul. 

Te tontu cee jafe, tey ! Ndax su ma nee man maay Ngiraan Fay, 
juddoo Mbérin-Saaj, ca Siin, ñëw Narelaa ba ma newee liir, am 

tey jurOom-fiaar fukki at ak lu topp, xeereer, am taxawaay, di 
doomu Dibékéor Fay ak Xemes Seen, def lii ak lee, jaar fii ak fee, 
newoon fi 6beryee ca Air Liquide, jiite fa ay gereew yu metti, ñu 
téj ma kaso du benn du fiaar, ma bokkoon fi it ci gor yi taxawoon ne 
dee dañuy xeex tubaab bi, mu abal nu, réew mi jot boppam, te mu 
jaraloon ma lu ne, ma dem fi ba Akaraa, péeyub réewu Gannaa, 
maak fii ma andal nu gisee faak Kuwaamen Kurumaa njiitu réew 
ma, mu jox nu xaalis, dig nu ay gannaay, loolu yépp su ma ko 
waxee, wak leneen ak leneen sax, mel na ni ba tey waxuma dara. 
Loolu yépp amul solo, ndak fenn la yef yi mujjewul. Maa ngi nii 
dëm ci taatu garab gii ci ëtt bi, te xawma sax su ma fi jogee fan 
laay jublu. 

Badu, li ma wokk a xosi ñu bare. Waaw, nook jurdom-fiaari 
fan yi nag, ba kañ ? Bés yee koy tey di nu réeral. Yeewu njël, 
di tés-tési ba ngoon jot, benn fan jàll, mel ni jotewul dara ak 
yeneen fan yi ko fi mm... Waaye jamono dina fiéw, nga war 
leen a boole oom fepp ténk leen ci benn kaddu donn. Laaj ma 
kaddu googu gan la, ma wax la ko. Kaddu googu mooy : dund. 
Bés yi Yalla sakk di tegaloo ba lim bi mat jur6om-faar fukki at 
ak lu topp. Nga ne : 

- Man Ngiraan Fay, nangami at la dund... 

Waaye nangami at yooyu, di ay bés yu tegaloo, mbaa def nga 
ci lu nuy wax, Ngiraan ? Mag dikk na. Bi mag di yegsi, dal ci 
ca kow, dafa la doxe ginnaaw, wer la ndombo, door a taxaw 
janook yow. 

Sam xel daldi demaat ci dee ! 

Dégg la, bakku waru ma. Du dara loo xam ne sottal naa ko, bi 
ma juddoo ca Mbérin-Saaj ak tey jii. Du caagin dama nasaxoon. 
Déedéet. Lu ne jéem naa ko, fu ne lambaatu naa fa, ni ko 
Doomi-Aadama yepp di defe su fiu beggee menal seen bopp, | 
seeni nawle weg leen. Ma seet seet, gisuma lu sama cawarte 
googu jur. Guddi jot, ma lal ndés ci sama sagaru pantare bii, su 
njélee ma toog ci étt bi di xaar te xawma sax lan laay xaar. Mu 

wéor ma ne su ma fi xeyoon jóge, balaa yagg ñépp fatte ma ba 
faww. 

Ci laa sog a xam ne nit dégg mooy ki sottal ci dundam lu amal 
askan wi njarifi. Monte Ustaas Mbay Léo xiiroon na ma ci 
loolu, ba may gone. Xanaa kay maa ko doon tanqamlu rekk ! 

Kon yow, Badu, buma tangamlu. 

Lan mooy nit dégg ? 

Yalla may la kattan, nga ne lii ak Hi balaa ñu may sange 
suuf dinaa ko def, nga doxale noonu sa addina te doo roy 
kenn, doo déglu kenn, xanaa japp ci li nga gém, sax ci ba 
dégér. 

Loolooy nit dégg. 

Su ma delluwoon nekk gone, noonu laay doxale. Ma réccu 
lu ma mésul a ber benn bés ci bés yi, waxtaan caak sama 
xel, ni: 

- Man, Ngiraan Fay, béréb sangam laa jém te yoon wii laay 
jaar. 

Nakk doxalec noonoo ma tax a sanku. Dama daan def fu 
nit ñi aw ma aw fa. Saa yu ñu newaan yoon waa ngi, 
daawuma sax jéem a werante, dama daan topp fia jiitu, di 
dan-dani. Te njiit yee ka bari woon jooja jamono ! Jamono 
jooju, bés bu Yalla sakk, ma dajeek ku ma Joxoñ yoon wu 
bees. 


May ma, ma artuwaat la, Badu. 

Bul yakkamti ba tax laa juum, nga ne - 
- Maam Ngiraan moom, ndekete li muy coow yépp, nii la 
woyofe woon bopp ! Ku ko newaan ayca, topp ma rekk, mu 
ne la yaa ko yaggal ! 

Dinaa la xamal tey ne mbir mi yombewul noonu : ka jitu, 

naan la ayca, topp ma, doo ko gis doo ko dégg. Te yow ci sa 
bopp ba ngay nangoo topp ci ginnaawam, doo ko sax yég. 
Yef yi mbetteel lay doon. 

Aw askan, dara eppu ko doole. Dafay yeew buum ci sa 
baat, di la wommat ni xar. Dékku askan wi lu jafe la, ndax 
dafay teel a jog ci yow. Ba ngay bootu lay tabbal ci say nopp 
ay kaddu yu fay tédd ba faww. Doo xam lu baat yooyu tekki, 
waaye foo jém fiu gunge la. Soo demee ba doon mag, lu la 
askan wi sant nga def ko te doo ci teg baat. 


* 


Askan wi du am jàmm, feek naju la ci benn béréb, nga ne fa 
nemm, bëgg noyyi mu të la, lu mu wax nga ànd caak moom. 
Loolu, noteel la tudd. Noteel googu nag, fu nekk la ko askan wiy 
jaarale. 

Ma jox la ci firnde. 

Dinga daje ci mbedd mi ak nit koo xamul, mu xool la, nga xool 
ko, ku nekk ci yeen faar wéy, dem yoonam. Fekk ng6or soosu 
mbaa ndaw soosu, doonte ubbiwul gemmi sax, am na lu mu la 
wax. Kamu la, xamoo ko, Waaye daanaka am na lu mu jémbët ci 
sa xel, ji ko ci sa xol. Bala mu lay réer ci mbooloo mi, dinga ko 
tontu ci suuf : 

- Dégguma li nga wax, waaye and naa ceek yow. 

Mën naa la cee jox beneen firnde. 

Du fakk it bés nga xéy, tallal sa soxna sagaru téeméeri dérém, 
ne ko deppas baa ngoog, lii rekk laa am. Fiftin bi gen a tuuti 
deseetoo ko. Nga génn sa ker mel ni dafa am lu la fay dàq, di dox 
ci naaj wu tang wi ak say padam-njaxen, nag, sol ay sagar yu 
tilim, mar ba sa put gi wow konn te amoo ci benn pexe. Nga agsi 
ci buntu benn isin, taxaw, naan ci sa xel : 

- Isin bii de, Baydi Gay mi ma maggandool Garan-Kees a ko 

moom, amaana ma jêle fi lu ma téyéendi. 

Bala ngay àgg ci Baydi Gay moomu nga wékk sa yaakaar yépp, 
sa benn moroomu sêt dina la déj cib siis, xaarloo la lu yagg. Su 
waa ji féexee, woolu la. Nga dugg, bi mu lay jox loko, seeni bét 
daje, yéen Daat 6DD ngeen gis ci saa si ne dungeen ay nawle. 

Baydi nag, Yalla fattewu ko, waaye taxu koo fuuy. Ku am 
kersa la, ak yar ak teggin. Keroog def na kemtalaayu kattanam 
ngir bañ laa sewal. Jéem na la won ne na ngeen meloon démb 
mooy wéy ba tey. Yonnee na Fantaak Kokaa-Kolaa, ngeen di 
naan, di fattaliku, ndeysaan, seen ngone, ba ngeen daan lagu ci 
all biy petem gerte walla di lakk ndaamaraas : 

- Dañuy wax rekk, waaye futbalkat dégg amatul, Buuba 
Jaxaaw ak Krumen oo mënoon fopp ay Fadiga ak i Okosaa yi 
ñuy tangale nit ñi léegi. 

- Aa, dafa di benn sax ! 

- Waa jooju waay, te xuuge woon, yaa ngi koy fattaliku, moo 
fioroon tey nag. 

= Mbirum Yallaa ngoog de, dafa lay xan lii may la leneen ba 
mu doy sékk ! 

- Waaw, yég naa faatoom, ndeysaan, man dem naa sax ba 
Kawlax jaaleji ko ay mbokkam, 

- Jéob Sériñ nag, foo koy dégg ? Moo aayoon mat... 

= Man it de, xawma fu mu mujje, waa jooju, 

- Yow moom, Ngiraan, jigéen rekk ! Daawoo nangu benn gel 
récc la ! Géy Maryeem, Sow Faatu, céy Ngiraan yaa teel a 
yaqu ! 

- Yow jinne nga de, Baydi, ndekete yaa ngi fattaliku turi nit 
ñooñu ba tey ! 

- Yaa ngi fattaliku woy wi nu Faal Saarl jangaloon : séqoo 
faaloo... Ayca, aggaleel ` séqoo, faaloo... 

- Ginaar akub nenam ! 

- Maa doon sàcc laaloo... 

- Boroom tool fekk ma fa ! 

- Ayca, can nga de ! 
- Xaaral, ma jéem a fattaliku, 
- Jee nga maa fey rekk, ma woyal la li ci des ! 

Ngeen andandoo xaqataay. Waaye li ngeen di ree yépp, seeni 
bët a ngiy daje. Ku nekk ci yeen Daat am yu muy xalaat te am 
kersay wax ko. Lee-lee nga jéem a làq sa tank yu pénde yi ci 
suufu siis bi, Baydi Gay mel ni ku ci gisul dara. 

Telefon bi riir. Baydi jél ko, déglu tuuti, ne : 

- Mersi madmisel. 

Am fu mu bés, tambalee waxtaan ak keneen ci telefon bi. 
Xamoo dara ci li muy wax, waaye woor na la ne ki muy 
jokkool boroom barke la ni moom. Nga gis ni Baydi féexe, 
di lakk nasaraan yu set wecc, daldi soppiku xaat. Mel ni 
bunt bi dafa ubbiku ndank, beneen Baydi Gay duggsi ci biro 
bi. Wax dégg Yalla, ba Baydiy lakk wolof ak yow nga ko 
génoon a fieme. Naari gone ngeen woon, ku ci nekk di 
fattaliku démb. Waaye Baydi Gay mii téye telefon bi de, 
Muse le Direkteer-Seneraal la, lee-lee mu wax ba tudd ay 
milyoni seefaa yu bare, sanni la catu bet. Waay am na fu 
sant Yalla ! Baydee ngi nirook wundu Tubaab yooyu ñu 
sang ba ñu set, defar leen, teg leen ci ay njegenaay yu nooy 
nepp, ñu ne fa nony di obbali, di lekk yapp, di naan meew. 
Xanaa looloo tax su nit tubaabee ba mu épp, ñu koy toofi, 
naan ko neew la ? Nangul mbir mi, Ngiraan : ee nga Baydi 
Gay lool ! Yaram wépp a ngi nokki. Xam na moom ci 
boppam ni ku dugg ci biroom, fekk ko mu toog ci béréb bu 
rafetee nii, faww nga naw ko. 

Yow nag, Ngiraan ? 

Nirootook nit. Xoox nga lool. Baydi sa moroom la, waaye 
ku leen gis ngeen toog dafa naan nijaayam nga. Yaa ngi 
yooy be, ndeysaan. 

Nga jog di dem, Baydi Gay jox la loxo, buuxaale la kayitu 
junni ne la paase ko ba noppi woo sófóoram, ni ko: 

- Sayeer, yébbul ma Muse Fay kéram... 

Séféor bi xool la ci kow ba ci suuf, xol bi bon, mu ne: 

- Madam a ngi may xaar de.… 

Baydi japp bopp bi : 

- Waxati nga dégg, Sayeer, waaye demal rekk, dinaa woo 
Yaama... 

S6féor bi moom daldi na la jéppi ci saa si. Fu mu ko teg ? 
Xey-na li nga ne nonn ci ginnaaw oto bi, mu lay dawalal 
moo ko naqadi. Ni mu la gise, sam na ne soo ko tanee it du 
lool. Xanaa loolu mooy : 

- Nangu naa jaamu Muse Gay miy boroom alal, Waaye 
ngóor sii ak yereem yu furi yii faalewuma ko. 

Dañuy wax rekk, Badu, waaye baadooloo fi gen a ifiaan 
ci moroomam. 

Fi ngay xalaatee loolu sa xol tang, sófóor bi ne la : 

- Jambaar, yow sax foo xamanteek sama seef ? 

Sa xol génatee fees. Nga dem ba naan ko yow it kilifa nga, 
ndax am nga isinu saabu bu mag. 

Waaye tammoo fen. 

Nga ne ko: 

- Kan, Baydi ? Noo maggandoo Garan-Kees. 

Mu ni : 

- Ca Kees... ? 
- Foo bégg Garan-Kees nekk fu dul Kees ? 

Li muy wax ak yow yépp, mu ngi lay niit ci seetu bi ci biir 
oto bi. Nga ne ci sa xel : sófóor bii gén a soxor te fiemee 
toppatoo lu yoonam nekkul ! 

Mu laaj la fan nga jém. Doo ko wax moom ne Narelaa nga 
dékk, nde kon mu gén laa yab ! 

Nga ne ko : 

- Wacce ma ci bitig bee ci boppu koñ bi. 
- Muse Gay kat... 
Nga dog ko, fiagasal sa baat, mel ni ku koy gédd : 

_ Wacce ma fi ma la wax | 

Sa xel dellu ci Baydi Gay. Dégg la, kaf ngeen bu baax, 
teral na la, waaye wax ja dégg-dégg du woon rekk fa ngeen 
jaar ca seen ngone walla janq ja ngeen daan jéem a doxaan. 
Ay kaddoo ngi doon fecc ci seeni bét. Ay kaddu yu nopp 
ménul a dékku. Nuy téb di dal ci sa biir kaan. 

Lii lépp, yaa ko teg sa bopp, Ngiraan. 

Baydi tamit a ngi naan ci xelam : 

- Lii lépp yaa ko teg sa bopp, Ngiraan. Saa yu nu daan jang 
sunuy leson, yaa ngay fiir ay picc ci all bi mbaa di wax 
waru fecc ak doxaan jang ji. Léegi nag, mu ngi nii, yaa ngiy 
wer di flaanaatu. 

Li ngeen di waxtaan yépp, kaddu yooyoo ngi jaabante ci 
jaww ji. 

Moo tax ma ni la, Badu : 

Defuma ci suma dund gii lu ma mén a bakkoo. Dama 
tëñëx-tëñëxi ba xéy maggat, menatumaa dem, ma dëi. 
Loolu, gis naa ko ci njél googu ma wund wa tiime, jooy, 
jooyaat. 

Ma neeti ci sama xel : 

- Yallaa ma sakk, dégg la, ma tudd Ngiraan, sant Fay. 
Waaye fan fioo jur samay wayjur 7 Fan laa jóge ba agsi ci 
taatu garab gii, am wund wu few tiim ma, jooy, jooyaat ? 

Badu, nit ku bégg a xam mooy kan ci dégg-dégg, faww 
mu am fit. Dina tancu ci ruq bu 1endem kéruus, fekk fa ay 
néew yu jaaxaan, waaru fioom it, di fiaan Yalla mu may leen 
ñu dellusi dunyaa, di dunde yaakaar. 

Tey angi laqu ci biir Démb, ne nemm. Jéemal a téj sa loxo 
bu baax. 

Déb fa jamono ji balaa mu lay récc. 

Maam Ng6or lañ ko daan woowe. Mu nga, tedd Mbérin- 
Saaj, ca Siin. 

Njel ga ma wund wa tiime, di jooy, loolu la ma fattali. 

Mu am lu ma yég ci sama yaram. 

Ma daldi ne nu ma def dinaa dem Siin, man mii. 


* 


Dem Siin wuti fa lan ? 

Xanaa siyaareji bammeelu Maam Ngoor, ca Mbérin-Saaj. 

Mu mel ni nag dañ may xabtal : 
- Jogal dem, Ngiraan. Mag fiaa nga Mbérin- -Saaj di la xaar. 
Noom ioo xam Maam Ngoor. Dinafiu la wax yaay kan. Xanaa 
béggoo xam yaay kan ? 

Moo tax bés ma xéy, téj sama buntu néeg, jubal gaaraasu 
Kolobaan. Sunu Toyotaa genn Ndakaaru, nu romb Téngéej, teg 
ci Barñi, tallal ba Jamñaajo nu door a jadd wutali Mbérin-Saaj. 

Sama xel ne yarr ci kaddu ya ma daan dégg ba ma newee gone. 

Benn ett bu yaa. Fan la woonati, sax ? Du woon Mbérin- -Saaj, 
moom. Ay mag toog ci pénc mi, di waxtaan. Naari baat yu ne, fiu 
tudd Maam Ng6or. Lu ne ñu koy wax ciy mbiram. Man, ma nekk 
gone, begg a laajte kan moo doon Maam Ngoor. Waaye amuma 
boobu sañ-sañ, ndax ragal ku àjji sama kaabaab, gédd ma : 
- Luy sa yoon ci waxtaanu mag ñi ? 
- Ku mas a gis lii ? 
- Gone gii gén a teggi ndawal ! 

Jamonoy dox. Ma dékksi Narelaa, takk fi jabar, uuf sama njaboot. 
Teewul fu ma jém turu Maam NgGor topp ma. Fu ma taxaw, 
takkandeeram taxaw ci sama wet. Mu ngi ne nemm ci sama biir 

kaan gi, tédd fi ay ati-at, di xaar. Su ma ko cokkaasee, mu yeewu, 
fuddu, ni ma : 

- Dara, nag, Ngiraan : ku sa maam jur, jur nga sa maam. Bu la 
ci kenn nax. 

Ma téen, yaakaar ne biddéew yi dinafiu ma tekkil baat yu xdot 
yooyu. Biddéew yi ne cell. 

Ngelaw li jêg, daldi woy, ay woyam dekkali jaar-jaaru Maam 
Ngoor. 

Badu, nee ma : 
- Maam Ngiraan, loo daan dégg mag ñi di ko wax ci Maam 
Ngoor ? 

Daan nafiu yéemu ci xam-xamam. 
- Doomi kilifa yu bari moo leen daan jangal. 
- Waaye Maam Ngoor a naqadi woon deret ! 
- Dafa andoon ak xadar. 
- Népp a ko ragaloon. 
- Moo sonaloon Maalig mii toog, tey ! | 
- Bés, doon naa tari benn saar, gag. Keroog dafa ma yeew ca 
géttu xar ya, ma fanaan fa. Suba teel la ma fa fekk, sotti ma 
ndok mu sedd guyy, caw ma ba sama yaram wiy nacc | 

Bi Maam Ngoor demee ba maggat, dafa gaddaaye Siin, dem 
sanci Téngéej, takkoo faak Bintu Jaara. 

Soxna si jur sama baay nag, masumaa degg turam. Doy na 
waar gaa, Waaye noonu la deme. 

Leneen lu ma wax ci Maam Ngôor, ay fen la. 

Xanaa boog ma fent... 

Maam Ngoor ku fiuul la, agg ca kow. Ginnaaw nee nañ ci mer 
ak déore la dékk, ma yaakaar ne bët yi dañoo wara a xonq coyy 
ni ay béti gaynde. Foo ko fekk, mu ngi toog ci deram, goney 
Mbérin-Saaj yi wér ko, mu leen di sa, fiuy tari. Waaw, jamano 
jan la Maam Ng6or newoon Mberm-Saaj ? Ku ma gis ak samay 
bejjaaw, kam ne su matulee ñaari xarnu it, waru koo sore. | 

Mbérin-Saaj, dekku kow la. 

Yoor-yoor laa fa àgg. Dox naa lu yagg te dajewumaak nit kuy 
noyyi. Su doon jamono yu jékk ya, damay jàpp rekk ne waa 
Mberm-Saaj a nga tool ya. 

May wer ba séen benn waa ju wéeru ci benn sakket, ma jubal ci 
moom. Li nuy nuyoonte yépp, mu ngi may ronni, naan xam naa, 
ci xelam : 

- Kii de, dékkul fii fépp. 

Man it, li ma tax a jéle oto Ndakaaru wutali Mbérin-Saaj, 
yombul a wax. Menumaa eb jaar ci digg bi. Rax-ci-dolli, 
ngóor si ma fekk ci taatu sakket wi, niruwuma ku yemb. Yaram 
waa ngi xasan, muy wokkatu, di onk. 

Ma ne ko: 

- Ngiraan Fay laa tudd. Fii laa cosaanoo, ndax maay doomu 
Dib6k6or Fay, di setaatu Maam Ngoor. 
- Maam Ngôor ? 
Bi ma déggee ni mu waxe, xaw naa am tuuti yaakaar. 
Mu gén a wokkatu, reetaan, dellu ne ma : 
- Aa | Maam Ngoor ? 
Ma ne ko: 
- Waaw, Biraan Fay mooy turam déggéntaan, waaye ci turu 
Maam Ngôor lañu ko génoon a xame. 
- Aa ! Te nga ne yow jarbaatam nga ? 
- Déedéet, sétam laa. 
- Setaatu Maam Ngoor taww |... 
- Déedéet. Setam laa wax. 
- Biraan Fay de, yeguma fu mu amee doom, bay am sêt. Loolu 
kafi la ? 
- Monte li ma wax de, leer na ! 
Waa ji mer, xaaxtandiku sanni fu sore, jog taxaw : 

- Aa ! Man ngay gëdd ? Aa ! Danga ma teg dof ! 
Naka laa dégg loolu, daldi tambalee dellu ginnaaw. Li iuy 
wax ci gaalu dof moom, fiépp zam nañu ko. 
Foofu, am ku ne ndank ci sama ginnaaw : 
- Andal ak teey, waa ju baax, sooy daw mu lay dàq te su la 
dabee dina la rendi rendi bu ñaaw. 
Ma geestu, yem ci benn g6or gu maggat, mu sex naanoom. 
Mu ne ma : 
- Am na lu ma jot a for ci seen waxtaan de, man mii. 
Ci sama tiitaange, maa ngi xiixat, naan ko : 
- Monte samay tank de, g6or gi, tanki jamm domm lañu. 
Mu muuñ, ma seetlu ni bét yi dugge. 
Mu ne ma : 
- Bu dee Biraan Fay mi ma foog de, Téngée] la faatoo. 
- Maam Neoor lañu ko daan woowe. 
- Kon boog mooma. Waaye, léegi, luy say tank ci dégg-dégg, 
waa ju baax ? 
- Dama siyaaresi bammeelam, iaanal ko. 
- Guleet boog. Fii de, kenn fâttalikuwul fu mbokku Maam 
Ngéor fewe Mbérin-Saaj ne da koy siyaaresi. 
Foofu, yeg naa ni ay kaddoom fiagase. Sama xel di werante : 
« Goor gii, moom, dafa am nagar ci li kenn masul a siyaaresi 
Maam Ngôor walla dafa bégg wax ne mbirum Maam Ng6or 
jarul boobu coono ? » - 
Ma ni ko : 
- Man mii de, bitim-réew laa newoon, te yagg fa lool. Moo | 
waral sunu gise yéexe nii. Maa nga woon Milaano, ca Itali. 
Foofu.… | 
Géor gi dog ma : | 
- Dangay kacc, Ngiraan Fay. Xamoo sax fu dekk boobu fete. | 
Maa la gen a xam sa bopp fuuf ! Mën naa la wax it fan nga | 
xéye, ne Mberin-Saaj maa ngoog. Ba ngay tallal kokseer ba 
kayitu ñaari junni, ca gaaraasu Kolobaan, mu ubbil la otoom bu 

week ba, nga toog ca ginnaaw, maa ngi fii Mbérin-Saaj di 
janook yow. Su ma neexoon ma kepp Toyotaa bi la fi indi, nga 
dee ci yoonu Mbérin-Saaj ! Loolu du dara ci man. Bi nga 
agsee, wendeelu nga lu yagg biir Mbérin-Saaj te dajewook 
kenn. Kamal ni booba, waa dekk bépp angi lay seetaan. Waaw, 
tank boo yékkati, teg ko ci suufu Mbérin-Saaj gii, jaaxal na 
lool waa dekk bi. Gisoo kenn ci nun, waaye nun fiépp a ngi la 
teg bet. Foo romb, nu ngi naan : 

- Gan gii de, ci xeetu Maam NgGor la war a bokk.… Xanaa 
kii dafa repp ? 

Mbir maa ngoog, Ngiraan. Kon soo fi tuddatee Milaano, dinaa 
la def lu bon. 

Ma dem bay tontu g6or gi, mu té ma. Sama baat biy lox, ndax 
ni ma tiite. Ma ne tekk, di xool g6or gi. Gisuma ci moom dara lu 
tax ma mën a xalaat ni du nitu neen. Ku tuuti la te fiuul, sol 
sabadoor bu déomu-taal ak ay maraakis yu weex. Tengaade bi mu 
teg ci boppam it, du lu ma war a jaaxal. Kuy faral di dem ci dékki 
kow yu daw yi, dinga fay gis beykat yi teg tengaade ci seen kow 
bopp, ngir mu aar leen ci naaj wi. 

« Céy, man ! Ci lan laa duggati ? » 

Goor gi géddaat ma : 

- Nee naa la dangay nar, Ngiraan. Doo ma tontu ? 

- Fi mu ne kay, balu àq moo ma dese. 

- Aajoowu ko. Léegi nag, waxal lu la fi indi, ci dége-dégg. Yef yi 
du caaxaan. 

Ma gén a tiit. 

Yéf yi du caaxaan... 

Xawma lan, waaye loolu moom leer na ma. Mbir mu kéemaane 
sax ! Wund wa ma tiimoon Narelaa daldi dellusi ci sama xel. Ma 
déggaat ko muy jooy. Gdor gaa ngi ma ni jakk, di xécc naanoom. 
Lu ma koy tontu ? Am nay kaddu yu benn Doomu-Aadama safiul 
a génnee ci gémmifiam. 

< Ba addinay tukki, duma wax g6or gii ne jooyi Wund yaa ma tax a 

xéy, sol samay dàll, jubal Mberm-Saaj ngir xam maay kan ak asamaan 
san laa xawweekoo tabbi ci biir dunyaa ju réb jii. Su ma ko wazee 
loolu, dina yaakaar ni dama koy foontoo te kon du baax ci man. » 
Ma ne ko : 
- Waaw, góor gi, yow ci sa bopp, yaay kan ? 
Mu xool ma ba seppali ma, sog ne : 
- Ngiraan, fii wund du fi naane fieex. Fii ci Mberm-Saaj de, ku 
masul a gis Maam Ngoor it xam nga jéf ju bon ji mu fi def. 
Foofu nag, li may ragal g6or gi yépp, xaw naa ñéññ : 
- Man de waa ju baax, sa tur rekk laa la laaj. Gisuma lu waral 
ngay xas samay way-jur. 
Mu xoolaat ma ba yagg, ne ma : 
- Maam Ngôor laa wax, moo fi yéesoon. | 
- Aa ? 
- Maa wax loolu. Fii ci Mbérin-Saaj, ñépp xam nafiu mbonam. 
Lut yiy soog a juddu sax, su ñu déggee turu Maam Ngóor seen 
fit récc. 
Keroog jooju laa waan ci Yalla ! Maa ngi naan ci sama xel : 
< Li Maam Ngôor def waa Mberm-Saaj de, war naa rey 
xanaa ! » 
Xamatuma lu ma yéf yiy niru. 
Ma ni ko : 
- Timis soreetul, te éllég rekk laa fiy amaat oto bu ma delloo 
Ndakaaru. Faww ma fanaan Mberm-Saaj. 
Goor gi mel ni ku ma déggul, daldi may laajaat ` 
- Nga ne lu deeti say tank sax, Ngiraan ? 
Ma takk sama fit, fas yeenee janook moom, wax ko nag dégg. 
Mas naa Waxtaan bés ak benn boroom xam-xam. Nu dem ba ci 
biir wax ji, mu ni ma : 
- Doom, gor bu sesee dafa war a fattaliku la mag fa daan wax. 
Laaj ma wax jooju jan la, doom, ma wax la ko. 
- Laaj naa la ko. 
- Wolof Njaay dafa ne : 

- Ndénd mu ñu tégge sémmiñ ` neex benn yoon, nagadi benn yoon. 

Loolu lii la tekki, Badu : gor dëgg, su ñu ko naree toroxal, day 
nangoo jaay bakkanam, lu ko ciy fekk fekk ko ci. 
_ Dara indiwu ma fi lu dul bëgg a xam kan mooy Ngiraan Fay ak 
fan la xeetam soqeekoo. 

Ni ma tontoo xaw a jaaxal góor gi. Mu gafifi, gen maa 
xoolaat, ne ma : 
- Ngiraan Fay man ? 
- Xanaa Ngiraan Fay mil taxaw, janook yow. Fan yale Du génn, 
toog naa sama kër ca Narelaa, benn wund few tiim ma, jooy ay 
yoon i yoon. Booba ba léegi amuma jamm. Faww ma sam maay 
kan ak fan laa cosaanoo. Nit ku xamul loolu, yaak xobu garab wi 
ngelaw liy ëf, muy wéndéelu ci jaww ji yéen a yem. 

Géor gi ne ma jakk, sama xel dellu ca wundu Narelaa wa. 
Mu wiccax boppam ba yagg, joxofñ ma benn kadd : 
- Seen nga kadd gale, de ? 
- Kadd gi mel ni lu tafu ci jant bi ? 
- Waaw. Nu ngay taggatoo fioom ñaar. 
- Taggatoo ? Nan ay taggatoo ? 
- Kadd geek jant bi. 
- Firil ma wax jooju, 800T gi. 
- Taxu koo am solo. Seen wastu téree jot donn. 
- Nga baal ma de, góor gi, waaye... 

Foofu, xol bi bonaat, mu ni ma : 
- Sa yoon da cee nekkam ? Léegi, laggal. Soo demee ba tollook 
kadd googu, jaddal sa cammoof. Soo doxaatee tuuti, dinga gis 
ségi Mbérin-Saaj yi. 

Dem naa ba naan ko : 
- Waa Mbérin-Saaj ñoo men gan | 

Waaye mii xel ne ma xuloo xeju fi te it wax dégg Yalla man 
lafiu jekku woon. 

Aa! 

Man mi yaakaaroon ne bés bu ma agsee Mbérin-Saaj, teeru 

bu mag laa fiy am, samay mbokk faqee fu ne daw wutsi ma, 
ñépp di ma sargal, maak Boom fuy yuuxoo, di jooy ndak 
mbégte ak nammeel gu metti, foo tollu dégg ku naan : 

- Ndeysaan, kii mooy Ngiraan Fay, setu Maam Ngoor mu 
baax ma. 

Ku nekk bégg maa ganale, ñu may xéccoo, di ma berndeel... 
Ma mujjee toog Mbérin-Saaj ay weer ndax saa yu ma béggee 
dellu Narelaa fiu ne ma mukk du ci dal, ku nekk di ma nettali 
jaloorey Maam Ngôor, naan ma : 

- Ku amoon diine la, bi muy sancsi Mbérin-Saaj gii de, ceddo 
yee fi éppoon, épp fi doole, waaye... 

- Ceddo yi kay ! Li Yalla xam doy na ! Su ñu naanaan seeni 
kélli sëng ba seen yaram tang, dañu daan fekk Maam Ngoor fi 
mu toog di jangal gone yi, fiu koy wéq, di ko saaga, di saw ci 
kow bopp bi ! 

- Ana mu tey ? Dégg rekk mooy dégg ! Tey de, kenn dootul 
bakkoo sama maam ceddo la woon ! 

- Du Sérifi Mbay Jaxate woy na ko ? 

Na daa weranteek a boccantey gobar di xuloo 

Di naan ak ay mandi moo ñooñee ku xam ana ñu ? 

Moy Yalla moo bon ku koy def ag mujjam du rafet 

Mbooleem fii daa def lu bon kenn xamul ana fiu ? 

Nu doon i buur ak i baadooloo ngi bokk ne mes 

Ci suuf si, gaa ya réyoon ak gaa ya sew ana fiu ? 

- Maam Ngôor ! Kooku boroom xam-xam dégg la woon ! 
- Naqadi woon na deret, gaa, waaye dara waralu ko woon lu dul 
njub gu épp. 

Waay, Badu, maa béggoon a dégg kaddu yu neexe noonu ci 
Maam Ngoor ! Kaddu yooyu soppi kon nañu ma ba faww, ma 
dellu Narelaa, nekk keneen. Ngiraan Fay, setu Maam Ngoor, 
boroom Mbérin-Saaj. Ku sanc dékk de, deseelatoo kenn dara, 
te Maam Ng6or moo def lu rey loolu. 

Su deme woon noonu, sama xol du diis ba duma ko attan. 

Kon damay toog ci buntu ker gi, waa Narelaa di ma romb di 
ma nuyu, yaakaar ne maay Ngiraan Fay ma ñu xamoon. Ma 
xam li ma xam rekk, ne patt. 


Dinaa la fi waccal tamit Téereb Wis. 

Ci laay xej-xejal kaddu yi ma xamul fu ma leen di def. Loolu 
du dara lu dul pexeb nettalikat. Dina tax sunu jokkoo maak yow 
gën a yomb. Cere dees koy laalo, du ? Ellég-ak-sibir, dinga uuf 
say doom, ngeen di seetaan nataal yi nekk ci Téereb Wis. 

Nga naan leen : 

- Nataal yii, seen Maam Ngiraan Fay a leen jéloon. Booba, kenn 
ci yéen juddoogul. Narelaa ngi nii, mooy nataal bu mag bii. Fu 
laa juddoo, man seen baay Badu Taal. Gis ngeen ni gox bi meloon 
bu jékk ? 

Mbaa : 

- Boroom lonet yii janook mbooloo miy wax, mooy Séex Anta 
Jéob. Xool-leen ko bu baax. Dafa mitinsi woon Narelaa. Boroom 
xam-xam dégg a ngi nii ! Ci Téereb Wis, seen Maam Ngiraan 
bind na ci moom ay kaddu yu am solo te daw yaram. Nee na nit 
ku lewetoon la te woyof. Masul a def dara muy dara waaye kenn 
feesul woon ay bétam. 

Loolooy Téereb Wis, Badu. 

Sannil naa la ci it ay kaddu ci Narelaa. Nun fii fi dékk ay 
baadoolo lanu. Danoo sonn ba nirootunu nit. Nu ngi dankalikoo 
ci ay ruq yu xat te léndém, dékke tés-tési. Narelaa wutewul ak 
toolu xare. Ku nekk ci nun a ngi jéem a doxe sa moroom ginnaaw. 
Soo ko jekkoo gal-gal ko mu daanu mbaa sax lee-lee nga jam ko 
paaka, butit yiy watatu. 

Ak lu ma mén a wax, man mii ci baadooloy Narelaa yi laa bokk. 
Du nag lu ma génal. 

Ku ma romb ci sama buntu kër gii, mën nga ma ne: 

- Ngiraan Fay, doo nitu dara, ndax yaa ngi nii toog Narelaa, kaña 
yeek xaj yu medd yi wer la, newwi, neb, xasaw xunn, we yiy 
biiw di muucu seen détt, di naan seen deret. 

Moo ma taxoon a dawe bés Narelaa, faq wuti Mbérin-Saaj ca 
Siin ngir raasaatu fa ci wallu ngor ak ndam lu ma nawe sama 
bopp. Su ko defee, képp ku ma jéem a suufeel, ma xamal la maay 
kan : 

- Dégg la amuma alal, man Ngiraan Fay. Waaye kenn du ma 
yab ! Maam Ng6or mi jur sama baay, moo sanc Mbérin-Saaj, ca 
Siin, ji fa mbaax, wone fa fit ak jom ju mat sékk. 

Dama ne, Badu, ndegam dara desul lu dul xaar ndogalu Yalla, 
su doon sama sago ma am fu ma langaamu, nawe ko sama bopp. 

Li may janeer di ay caru garab, ma ciy njoowaanu, péex mu 
neex di ma upp. Saa yu ma gémmee, fatte Narelaa, daldi gis 
Maam Ngoor mu sol mbubb mu week tall, di dox moom kenn ci 
joor gi. Rabu all yépp di jébbalu ci moom, guy gu mu romb nga 
yéene ko sa keppaar, gunge ko ba mu agg fa mu jém. Maam 
Ngdor moom di wéy rekk, di tudd turu Yalla, du geestu, du siggi 
benn yoon xool li ko wér. 

Jappal lii, Badu : nit, su xamulee fan la fekk baax dégg, dundam 
neen na. 

Li may xalaat loolu yépp, géor gaa ngi taxaw, jakkaarlook man, 
ne ma jakk. 

Ma ne ci sama xel : 

«Monte g6or gi kaful, dafa ma nar a seetaan ma fanaan ci biti, 
muy layyi ci sama kow ba bét set. » 

Ma ne ko : 

- Waaw, fii fépp amul sax néeg bu ñu ma fi mën a abal ba éllég ? 
- Déedéet. 

- Ba léegi nag, nu may def ? 

- Ngiraan, teg nga say tank ci dekk bi te dara fekku la ci. Tee ngaa 
dellu Narelaa ! Lu mu guddi-guddi, moo gen ci yow. Xawma fan, 

waaye Mbérin-Saaj gii moom, soo fi fanaanee du la jig. 

- Ba noonu daal góor gi? 

- Yaa ngoog, yoonu sêg yaa ngoog. Soo siyaaree ba noppi, jaare 
fa fiibbi. 

- Aa ? 

- Man de noppi naa ci wax ji, Ngiraan. 

Xam nga, Badu, nit su goree te jaambure, du gaaw a torox. Bu 
demee ba ses, Yälla dafa koy dooleel. Ma yeg ci sama yaram ne 
man, Ngiraan Fay, doomu Dibékéor Fay ak Xemes Seen, ak lu 
ma ci men a fekk, warumaa may waa Mbérin-Saaj lu ñu may 
reetaane. 

Ba ma wonee g6or gi ginnaaw, jém sêg ya, maa ngi yég ni ma 
betam yiy toppe, di ma jamat ci dog ni ay puso yu fu tangal ba 
fiu sas. 


Bét, ci jémmu Doomu-Aadama lay sax. 

Waaye xelu nit itam dinay faral di am 1 bët. 

Soo beggee xam naka ia armeeli Mbérin-Saaj yi mel, gémmal. 
Béréb, su nit xamul fu mu féete, te mu woor ko ne dina dund ba 
dee te du fa xand, beti xelam a ko fay y6bbu. 

Gémm ngaam, Badu Taal ? 

Yaa ngi séen ay kadd yu déomu-taal, yegg ca kow te wow konn. 
Nu ngi tiim ay jali suuf yu ndaw. Maa ngi wêr ak a Weraat ci ségi 
Mbérin-Saaj yi, bammeel bu ne ma taxaw ca, yaakaar ne fa la 
Maam Ngoor tédd. Ség yaa ngi ne selaw, sanaa leeg-leeg rekk ma 
dégg picc yiy woy, di dem ak a dikk ci seeni tagg. 

Noonu laa ko jappee lu mat Ber waktu. Ba ma fa jogee, fas 
yéenee tegu ci yoon wi - waaye wax dégg Yalla xawma sax 
yoon wan laa war a tegu - fekk na jant bi so bu yagg. 

Naka laa won ség yi ginnaaw, daldi séen kéri Mbérin-Saaj yi 

fiuy takk, mu mel ni sama digganteek dekk bi dafa génatee xecc. 
Béréb baa ngi 1endem keruus, wéet ba nga ne lii lu mu doon. Fu 
ma walbatiku, léndém gi téj samay bét, fatt sama bakkan. Waaye 
demuma sax bay tiit. 

Dina ñuy wax ne: 

- Ku la yéene xiif saa yoo ko rombee géexal. 

Noonu donn la mbir mi deme. Keroog laa xaare Waa 
Mbérin-Saaj ! Nit dina tollu fu mu dootul xammee boppam. 
Moo tax boolewuma ci wax. Dama lambaatu ba daj benn 
xeer Wu réy, ma Weeru ca. Ni ma tooge, mii xel ne ma g6or 
kat, su bañee ñu bett ko, day fagaru. Ma daldi jêg, for ay 
doj, j6or leen ci sama kanam ba noppi gannaayoo benn yatu 
kel wu deger. 

< Tey jii de, waxuma bukki mbaa till waaye gaynde sax su ma 
songee dinaa ko defanteek moom ba ba mu may rey, Ank sama 
neew y6bbul njabootam >. 

Fi ma toog, jakkaarlook dekk bi, maa ngi gis ni ko léndém giy 
muure ndank-ndank. Lamp bu fay beneen tegu ci. Mu jappe ko 
noonu ba Mberm-Saaj reer ma. Bi ñu demee ba benn keru . 
Mbérin-Saaj takkatul, ma dégg ay tank yuy yoot ci fiax mi. Fi ma 
deme ba naan : 

- Kooku ? 
Am ku ne : 
- Man a. Bul tiit. 
- Yow a kan ? 
- Doo ma ne kafi xammee woo sama baat, Ngiraan.… 

Dafa tudd sama tur rekk, sama xel ni yarr ci goor ga ma teeru 
woon ci béccég. 

Toogagul sax daldi ma ne : 

- Naka mu, Ngiraan ? 

Li doyoon waar, Badu, lii la ` baatu g6or gi du woon baatu kuy 
wut ay, dara luy nirook fakk teggin raxul woon ciy kaddoom. Mu 
mel ni daal ku teeru gan sa kér, jox ko mu reer ba suur, nga di ko 

attaayaal, ngeen di waxtaan ni ay garit yu géj a gise, ku ci nekk 
nammoon lool sa moroom. Walla boog dafa ma doon kokkali ? 
Ma ne ko : | 
- Xanaa du yaa ma dag sang Mbérin-Saaj ni xaj ? 
- Baal noonu yow it, Ngiraan. Loolu amul solo. 
Ma gen a mer nag, déjuwaat bu baax, ni ko : 
- Góor gi, noo tudd ? 
- Tee ngaa bañ a mer, doom ? Man maay... 
(Foofu, wax na ma turam. Su ma ko fattalikoo feek éllég, dinaa 
la ko yokkal ci Téereb Lendemtu bii may bind). 
- Léegi xam naa sa tur waaye am na lu des. 
- Loolu lu mu, Ngiraan ? 
- Doo fi jóge tey te waxoo ma wure wi nga may wureloo nu mu 
tudd ! 
_ Mbaa du sa xel dafa la jay ba nga may séoru 9 Bumu fiaar | 
Foofu, Badu, gis naa ni goor gi caaxaanatul. Li muy wax yépp, 
loxo ndeyjoor baa ngi doxantu ci wetu geño gi. Mu wóor ma ni 
gànnaay la fa ñoox. Ma xam ne yoonu jamm sorewul, ma ne ko: 
- Man kay sañuma laa sóoru, góor gi, nde tuutee tee nga mat ba 
baay. Su dee dama la tooñ, baal ma àq. 
- Moo gën ci yow. Léegi nag, wuyu ma : naka mu, Ngiraan ? 
- Wer naa sêg yi lu mat Dem waktu, gisuma fenn bàmmeelu 
Maam Ngoor. Ñëw bi ma ñëw Mbérin-Saaj de, amaluma benn 
njariñ. Ëllëg ma ñibbi Ñarelaa. 
_ Bul waxe noonu, Ngiraan. Dinga am loo jële Mbérm-Saaj, ndax 
sa yóbbal laa la yôtsi. Mbérin-Saaj a ma yebal ci yow. 
Wax jooju jaaxal ma lool. 
Ma ne bëret, ni ko : 
- Yóbbalu waa Mbérin-Saaj ? 
- Waaw. 
Mu muuñ, mel ni ku may kekkantoo. Sama xol 10g 
Ma ne ci sama xel : 
< Su yaboo góor gil gor ma jaasi, daggat sama yaram sanni, till 

yeek baaxoi yi di ma jiiroo, waaye duma ko seetaan mu may 
fowe nii ba bet-set >. 
- Daw naa ay lu ma men, góor gi, waaye nag yabeel gaa ngi begg 
eDD. 

Goor gi muuñaat, ne ma : 
- Yaa yey jaaxle, Ngiraan. Y6bbal bi ma lay wax de, ay kaddu dom la. 
- Ay kaddu ? 
- Waaw. Du siddéem, du gerte-kemb, du kéoni, du new, du 
leneen. Du lu diis looy yéenu ci naaj wi, di ko dugal ci oto, jém 
ak moom Narelaa. 
- Dégg la. Waaye am na lees waxul de, géor gi. 
- Ma ni : ay kaddu laa la yotsi. Du looy yenu. 
- Ba tey waxoo wax ji de. 
- Waaw. Du kadduy neen, ndax men nañu laa diisal sa giirug dund. 

Ma neeti ci sama xel : 

« Waa Mbérin-Saaj yii de, kenn génu leen a doy waar ». 

Ba may reetaan man ci sama bopp, teyuma ko. 

Badu, li ngay jangsi bu ci kanamee, mooy la ma goor ga wax 
guddi googu. Yokkuma ci dara, wàññiwuma ci dara. 

Guddig ajjuma la woon. 

Tabbal na ci samay nopp ay baat yu léndém te kéemaane. 

Ni ma leen jote laa la leen di jottalee. 

Déglul ma boog g6or gi ma fatte turam, fatte santam... 


D 


« Nit ku nekk, Ngiraan, am na nooy gise sa bopp. 

Waaye sa melokaanu kanam dégg, noo def feneen fee la koy 
gén a xam. Naata yoon ngay seetu ci ayu-bés bu nekk ? Néew na 
lool. Saa yoo janook sa seetu, nit ki ngay gis ci biir, maanaam 
yow ci sa bopp, kersa mén naa tee nga xool ko lu yagg. Ku xelam 
neexul rekk moo attan a taxaw ay waxtu di seetoo ka seetuwaat. 

Waaye su fa dof boobu fanaanee it, du ko amal njarifi. Ma ni : 
sunuy dékkandoo ñuy gen a Kam naka lanu bindoo. 

Lu waral loolu, Ngiraan ? 

Foo fekk Doomu-Aadama, fiett yii ma lay limsil Ooy yati 
kanam gi : mer mbaa tiis mbaa mbégte. Nett yooyu, bu ci nekk 
dafa nuy faral di doxe ginnaaw. Te it, bu ci nekk ba muy fiéw ak 
ba muy dem benn lay doon. Menoo saa yoo reetaanee mbaa 
nga met, daldi kéf sa seetu ngir gis ci naka la sa kanam 
soppikoo. Xel nanguwul loolu. 

Benn seetu rekk a woor. 

Laaj ma ban la, Ngiraan Fay, ma wax la ko. 

- Laaj naa la ko, g6or gi. 

Seetu boobu mooy beti nit fii ngay dajeel ci mbedd mi. 

Nun ñépp, ci suba ba ci ngoon, nu ngi dem ak a dikk ci biir 
béti fii nuy digaaleel. Koo ci ne jakk, ak lu ngeen wute wute 
dina la wan yoon wi lay y6bbu ba ci sa bopp, nga gén a xam 
yaay kan. 

Yaay man. 

Maay yow. 

Te Ngiraan, li wokk nit ki, mooy xosi askan wi. 

Bés a ngi ci bés yi, buy indil Doomi-Aadama yi njaqare. 

Askan wi day yeewu bés, dootul xammee boppam. 

Ne: 

- Li woon, wonni na. Yoon wa maam xalloon démb, seey na ci 
biir géeju fen ak tappale. Kan moo fi jaar ba soppinu nii ? 

Su askan wi joowee ba ci diggu dex gi, bu sëppoo, seetu, 
keneen lay gis. 

Askan wi ne : 

- Kii ma janool de, du man. 

Wax jooju di dégg gu wér pénn. Ay doxandéem jot nañu fee 
jaar, walbati xel yépp. 

Am ci askan wi ay jambaar yu fippu, ne : 

- Lu tax nu nangoo wanteer sunu ruu ? Li nu ko wecceel jar 

na ko, mbaa ? 

Fippukat yooyu nag, askan wi dafa leen di jappe ni ay dof, lu 
nekk mu leen koy yakk : 

- Bu leen nu sonal waay ! Deret sax su tilimee dees koy fete ! 

Fippukat yi waaru, taf seen gémmifi ` 
- Aa | Wax jooju éppul, ngeen yaakaar ? 

- Lan la maam doon saggan ba ay doxandéem fiéw di ko daan, 
di ko toroxal ? 

Déglu ma, Ngiraan : bu lu fiaaw looluy am, day fekk xobu garab 
gi WOW konn. 

Ay fan ci ginnaaw rekk, ngelaw li upp na ko lu yàgg a yàgg. 
Muy njoowaanu, di raay asamaan si, di noyyi, féex ba, 
tubaarfakàlla. Lee-lee taw bi dal ndànk ci kowam, raxas ko ba mu 
set wecc, dënnu yiy yàkkali dënnam, melax yi di ko may seen 
leeraay ci xol bu sedd guy. Ay tóor-tóor wër ko ne ràyy, xeeñ 
bann, di samandaay junniy-junni lëppa-lëpp yu ci benn niroowul 
ak moroom ma, taaru ba nga ne li lu mu doon. Ramatu yaa ngi 
koy ñoromtaan. Muy reetaan, naan leen : 

- Aa, yéen a mën a tooñ, sama gaa yu baax yi ! Man daal ngeen 
def seen doomu-bàjjan ! 

Àddinay dox ba garab gii wow, xob wa màggat, rasu. Bën-bën 
feeñ, siddit yi rocciku, yaram wi ràgg, ñu as li des ci meen mi, 
tuur. Bés bu ne benn bëñam rot. Xobu garab gi dootul saf kenn ba 
bés ba muy daanu, di xalangu ci suuf si, tànk bu fa jëkk a jaar 
deggaate ko, mu daldi soppiku pénd ci saa si. 

Nun waa Mbérin-Saaj de, li nu mas a xam mooy teral gan, 
yaatal ko. Moo tax jamono ja nga xam ne lu waay am fit ak 
doolee la ko may te ku jekku sa moroom bojj ko paaka, képp ku 
mosaan a daw, fiéw laqusi Mbérin-Saaj, raw nga. . 

Yow nag, Ngiraan, wund wa nga gis Narelaa mu tiim la, ne la 
jakk, Mbérin-Saaj gii la jóge. Noo ko yebal Narelaa. Xamal loolu 
bés niki tey. Léegi, déglul bu baax li ma lay waxsi ci mbirum 
Maam Ngoor. 

Su fi Maam Ng6or cosaanoo woon sax, ñu ni waaw. Waaye dekk 
bu ñu naan Njooreen la fekkoon baax. Ba mu demee ba bégg a 
jommal waa Njooreen, waxi dof yu nekk mu koy génne ci 
gémmifiam gi, foofa dañu ko ne mu abal leen. Njooreen sax 
mujje nañoo toqi ba topp ci tankiy Maam Ngoor. La taxoon ñu 
dag ko nag, sunu yoon newu ci. Nun Mbérin-Saaj, fa nu newoon 
démb ak berki-demb lanu nekk ba tey. Xobu garab way wow, ab 
doxandéem déggaate ko, mu dee, pénde, xobu garab woowu du 
sunu bos. Fii, Mbérin-Saaj, su xobu garab xawweekoo ci kow, 
daanu ci suuf, joor gee koy émb, di ko aar, di ko tette, ba nawet 
fekkaat ko fi, may ko ndox mu naan, mu yeewu, fuddu, génatee 
dégér. Taw bee koy nampal ba mu mandi, daldi doonaat garab gu 
bees, séq ba tubaarfakalla, keppaar geek doom yi ni gàññ, mu 
daldi ne bérét, taxaw ne asamaan si maa ngoog | 

Maam Ngoor a daloon xel ! Joge fu kenn xamul, nu yaatal la, 
may la jabar, loo joxofi nu dagg ne la fabal yaay boroom, amoo 
looy def lu dul sunu mbaax nax la, nga beew ne ñii ay ngaaka 
lañu, dinaa naan seen yoor ! 

Maam Ngóor dem na ba ne: 

- Bayyileen su ma waxee ngeen naan lii sunu aada la. Su ko fi 
maam bayyee nag ? Xanaa moom daawul juum ? 

Nu tontu ko tontu bu leer : 

- Maam kay masul a juum ! Lépp lu mu nu mas a wax, gis nanu 
ko. Dunu ko wecceek keneen de, ak ku mu mën a doon nag. 

Maam Ng6or mer, ne nun dunuy nit, ay rabi all lanu. 

Déggal ma loolu rekk ! 

Keroog jooju, wax na lu épp. Ba sunu jonn-Yalla-tey, kaddu 
Maam Ngoor yaa ngi riir ci péncum Mbérin-Saaj gii. 

Dafa ni : 

- Tey jii ci guddi, dinaa leen won lu leen yéem. Ku mu doyul 
fimde ci li may wax, dara dootu la doy ! 

Da doon coow rekk ! Wonu nu dara ba dara booloo jeex ! Am 
na daal ay waxi dof yu mu wax ci ni addina si bindoo. Sama baay, 

man mii di Wax ak yow, moo ca ni tonet, m ko : 

- Maam Ngôor ! Waay Maam Ngoor, tee ngaa yem fi nu la 
yemloo. Li biddéew yiy sakkan sakkan yépp, xam nanu Gaata lañu 
te mën nanu la wax it bu ci nekk fan lay xéye ci njél ak fan lay ` 
fanaani su jant bi sowee. Waay Maam Ngoor, tee ngaa yem fi nu 
la yemloo ! 

Bi Maam Ng6or déggee loolu, dafa mel ni ku fit wi recc, mu 
daldi taf gémmiñ gi, yuuxu ` 
- Yeen waa Mberm-Saaj, luy seen yoon ci biddéew yi ci kow 
asamaan si ba ngeen leen di waññi ? Du lii lañuy waxati ? Xaw 
ma kuy seen Maam, waaye sank na leen. 

Waa Mbérin-Saaj ne ko : 

- Maam Ngôor ! Li nga wax réy na di ! Sunu Maam nag moo la 
dese ? 

Mu ne jakk waa Mbérin-Saaj, ni leen : 

- Bayyileen kooku ! Su ngeen ko bawul, dina leen sank tey, sank 
leen elleg ! Li mu leen wax yépp, dara du ci dégg ! Fi seen Maam 
ne fa la weer wi dekk, dékku fa. Xamul itam fu jant bi féete. 

Nu laaj Maam Ngoor : 

- Ci nan ? 
- Seen Maam xamul tus laa wax ! 
- Wax nu boog, yow mi xam ! 

Nun fepp nu wér ko di ko déglu, di xoolante. Maam Ngoor di 
ratatati, lee-lee mu làkk nu làkk wu nu masul a dégg, gémmifi giy 
fuur, muy say, bét yi weex tall. 

Magi Mbérin-Saaj yi gise, ne : 

- Kii kat yaram wi neexul, ku ko mere tooñ ko. Nan ko jéem a faj 
rekk, moo nu war. 

Maam Ngoor ne du ci dal. 

Nu ni ko: 

- Amaana yoon wi nga nuy won sax, bégg nu fekk la ci, mooy 
yoon wu baax wi. Waaye dafa fekk rekk ne nun xamunu loolu. 
Rax-ci-dolli, yéf yi jarul weranteek naayoo, ndax askan wu ne 

xam na li gen ci moom. Xanaa kay bu dee danga fi nar a sanc, 
nanu fexe ba ku nekk sax ci li mu gem, kenn bañ a toof sa 
moroom. 

Maam Ngoor ne : 

- Baax na, kon boog dinaa dem ba ci peggu dékk bi, ma sanc fa 

Ay ati at mu jàpp njaamburam. Nu yaakaar ne xelam a ko yedd. 
Ndekete mu nga doon yoot, di fexe nu mu nu jekkoo. 

Bés nu gis ko mu maasale suuf si ci kanamam, baaraam biy yéeg 
di wacc, muy redd ak a réddaat. Ndekete li nu nekk ci sunuy soxla 
addina yépp, Maam Ngdor a nga doon naan yori goney Mbérin- 
Saaj. Ba mu demee ba wéolu dooleem, mu jakkarlook nun, ne nu : 
- Yéen waa Mbérin-Saaj, mu neex leen, mu naqadi leen, dingeen 
dox ci sama waaw ! 

Ngiraan Fay, sa Maam Biraan Fay moo nu féewale, tas kér yu 
mag yi, ba faf toog ci jal bi. 

Nguuru Maam Ng6or a metti woon ! Ay nitam di déor di dog, 
ñu dem ba mu mel ni g6or desatul Mbérin-Saaj. 

Ci lañu jigéeni dekk bi xaaree, ni : 

- Ndegam Maam Ng6or rekk moo fiy g6or, dinanu ko fental woy. 

Woy woowu nag, law na ba tey jii. Jigéeni Mbérin-Saaj yi dañu 
doon mel ni ñuy tagg Maam Ng6or di ko kañ, fekk ñu ngi koy 
nàññ ci suuf. 

Maam Ngéor a nu sonaloon ! Ay ati-at, kenn sañul a séqat. 
Daawul rendiy noonam yem ca. Da daan dajale waa Mbérin-Saaj ci 
pénc mi, jaaxaan ci njoowaanam, jeeg ji di ko upp, di bés tank yi. 

Mu jékki-jékki ne : 

- Waaw, ana diw sax ? 

Kooku di lox xaat, xam ne bésam ñëw na. 

Maam Ng6or joxofi ko baaraam, dellu ne : 

- Diw mii de, dafa maa bégg a té. Am na yu ma dégg ne moo ko 
wax ci ni Doomu-Adama bindoo ak li waral ndoxu géej gi saf 
xorom. 

Ng6or siy yikkat ni gone, di saw tubéyam, mbooloo miy 

xaqataay, di ko fiaawal, di ko téfli, di ko saaga. Mu giñ : | 

- Buur, sama noon yee may sosal rekk, waaye xam nga ne moos 
sañumaa weddi li nga wax ci cafko ndoxum géej gi ! Dañu maa 
bégg a sank rekk ! 

Maam Ngoor reetaan ` 
- Yow sax, dégguma ni am na yooy jéfandikoo ? 

Waa ji ségg, ne patt. Maam Ngóor ne: 

- Léegi nag, laaj naa leen nu ngeen gise mbir mi, yéen waa 
Mbérin-Saaj. Su doon sama sago, ma jéggal ngdor sii, waaye 
yéen a war a dogal ndax yéen laa fi toogal. 

Népp yuuxoondoo : 

- Kii kay Buur, li mu def dafa jéggi dayo, rendi koo la war ! 
- Naankatu sangara bu bon bi ! 

- Na dee ! 

- Na dee ! 

Su ko defee, ay sambaa-b6oy jóge fale, door waa ji ba mu sedd 
ci seeni loko, ñu jagat-jagatee, yot rabu all yi ñu def seen menin. 

Waaye lu dul dégg du yagg, Ngiraan. 

Ay gor fippu, daldi song Maam Ngóor ak i nitam. Xare bi metti 
lool. Nu mujje jekku Maam Ng6or mu gadduy kaakeem, mook i 
gawaram ku nekk war fas wu weex, ñu Wer dékk bi jurdom-fiaari 
yoon, di lakk seen lakk woowu, seen fas yiy nexal ba foo tollu di 
leen degg. Ba dara desul lu dul génn Mbérm-Saaj, Maam Ngóor 
daldi nuy méolu. Waaye nun Mbérin-Saaj, defante lanu mën ba 
mu jeex ! Kenn du nu jam naani ! Maam Ng6or dafa nu méolu, 
nu moolu ko. Nun, sunu maam bu daan xareji, segg la daan war ! 
Waaw, bu sanneekuwaan ci jaww ji, ngelawam kese daan na rotal 
ay junniy-junni biddéew, jën yi ci biir géet tiit, daw wuti fu ñu 
lagu. Kon kay nga xam ne du nexalub naaru-g6or domm mooy 
yobbu sunu fit, nun waa Mbérin-Saaj ! 

Bi nu Maam Ngoor naree jaaxal, ba nu jégal ko, saf na sapp ci 
moom. Dellusi na benn guddig ajjuma ne day taal dékk bi. Waaye 
nu ngi ko doon xaar. Mbérin-Saaj fiakkul faayda ba ñu koy bett 

faari yoon ! Ay gawar yu bare la Maam Ngoor andaloon, waaye 
fiett a ca mucc, moom ak yeneen fiaari nitam. 

Ma ni : ñu epp Maam Ngéor kattan, ëpp ko maqaama, dal nañu 
ci sunu kow, waat fioom it ne faww nu teqale nook Maam. Bu 
teyee ñu jóge penku, bu éllégee ñu bawoo sowu jant. Kenn ci 
fioom nag bokku ceek sa moroom lakk, te Mbérin-Saaj menu cee 
wax ak kenn ba mu tontu la. Dofunu de, Ngiraan, nu ngi teg 
sunuy bet ci li xew, nu ngi gis ni addina siy doxe, waaye taxul nu 
saalit bay pasar-pasaree li nu Maam dénk. Waxuma feneen de, 
Mbérin-Saaj laay wax ! 

Yow nag, xeer wii ngaa wéeru di ma déglu, layyi biy dugg ci sa 
biiri yax, lu mu metti metti, mooy sa jammu yaram, nde soo 
juumoon ba jéggiwaat buntu Mbérin-Saaj, leneen lafiuy wax. 

Ngiraan Fay, ni nu la dage tey Mbérin-Saaj, noonu lanu fi dage 
Maam Ngéor, boobaak léegi mat na xarnook genn-wall. Sa dégg- 
dégg a des rekk, nde ba ma la nee sang kenn masu fee siyaaresi 
Maam Ngoor nga waroon a xam ne bammeelam newu fi. 

Fanaanal jamm, Ngiraan. Tey dinga mucc ndax noo la soxla, fiir 
la, nga wuysinu. Waaye muy yow di keneen, ginnaaw-si-tey, 
mbokku Maam Ngéor bu juum ba teg tankam Mbérin-Saaj, 
dinanu ko def lu flaaw >. 


92 


TÉEREB DOOM 


Il 


Léegi yaa ci des, Badu. 

Kamal ne Mbérin-Saaj du sa jému. Gis naa it ni Téereb 
Lendemtu ubee sa bopp. Bi nga ko jangee ba noppi, téye 
nga ko lu yagg, sog ma ni : 

- Ngiraan, juum nga, de. 

Ma yengu ndank fi ma tedd ci sama biir bammeel, daldi 
la ni : 

- Ci naka, Badu ? 

Nga xammee sama baat, fu ne nga geestu fa, gisoo ma. 

Ma ne la: 

- Maa ngi nii toog ci sa wet, Badu. Ménoo maa gis waaye 
duma la sore mukk. 

Ci nga ma door a tontu : 

-- Soo jappee ne tukki bi nga tukki Mbérin-Saaj amul njariñ, 
juum nga. | 

- Lu tax nga wax loolu, Badu ? 

- Guddi ga nga fanaan Mbérin-Saaj, am na solo lool. 

- Ba léegi wax ji leerul ci sama bopp ! 

- Ngiraan, bayyil dof-doflu ! Tëdd laaxira bumu tax nga mel 
ni ku xamul li géej giy riir. Lépp loo xam ci yow ak ci say 
way-jur, guddi googu nga ko jang. 

Say kaddu jaaxal ma lool. Ma xalaat ci ba yagg, ma laaj 
la lu wax jooju tekki. 

Nga ne ma : 

- Du nee nga Maam Neoor, dekk na Mbérin-Saaj ay ati-at ? 
- Looloo am, Badu. 

- Téngéej ga fiu ko denc, soo fa demee doo fa jéle dara, ndak 
say mbokk dinañu la nebb yu bare ci Maam Ngoor. Yaa fi 

gen a begg a wax ay wari seetu, Ngiraan. Xéye nga Narelaa, 
sol say dall, tegu ci yoonu Mbérin-Saaj. Naari fan yooyu, 
jot ngaa niitu ci seetu yu bare. 

Nangu naa ne yey nga ma, Badu Taal ! Sa wax jooju du defi te 
am naa ci mbégte. 

Waaye nag, bul yaakaar ne coono v acc na la. Lankoon nga ne doo 
taggu néewu Asan Taal. Waaye xanaa dinga siyaareji Maam Ngoor 
Téngéej ? Dem fa, faanal ko suuf sifi ko sange sedd ci kowam. 

Su fiu waxantee dégg, Badu, waa Mbérin-saaj lii lañu ma 
jangal : ku bégg xam sa bopp, faww nga takk sa fit. Lu ruq 
léndém-léndém, bu ca ragal a dugg. Soo ko defee, dinga langi bés 
ak ki jur maamu Maam Ngoor. 

- Aa, Ngiraan, yen bi nga ma yen gen a diis ! 

- Déggoo wax ji, Badu ! Yen bi taxu koo diis. Maam Ngóor mi nu 
jur nun ñépp, amaana ki ko jur juddoogul. Ñàkkul sax ne yow 
mii, Badu, bés dina ñëw nga juri Maam Ngóor, ni sa ndey Biige 
Sàmb sukkee bés jur la. 


May ma tuuti ma dellu ay fan ci ginnaaw, alxames ja ñu jote ci 
néewu Asan Taal, war koo defar, denci ko armeel ya. 

Dëgg la, yoon wi ma lay awloo xaw naa dëng. Jàppe ko noonu. 
Nangul ne yëf yi du kaf. Du caagin dangay reer ba suur këll, di 
daagu nu mu la neexe ba àgg fa nga jëm. 

Jàppe ma ni ab fecckat, man Ngiraan mii ubbiwaat sànq Téereb 
Dóom, sëgg ciy bind. Maa ngi wëndéelu ci biir géew bi, am ñu 
may tëggal sabar te duma leen gis. Bu gaa ñi rëkkee, ma tëb ba 
age ca kow asamaan, fu wacce ma ndank, rékkaat ba yagg ne 
tekk. Samay kaddoo leen di awu. Su ma nee tekk ñu jélaat, daldi 
rékk, xaacu. 

Bii yoon, saafial say nopp te ubbi say bét, Badu. Toppal bu baax 

yoon wi la sama baaraam di joxofi. 

Léegi tisbaar jot. Yaa ngi yég ni naaj wi tangeem, Badu ? 

Wuy, man ! Sama tank yaa ngi lakk sax ! 

Jakkay Narelaa ji janook bayaalu Xujja-Bajaan. Waa gox baa 
ngi dem ak a dikk, ñii di ranale ay siis, fiti di samp ay tant. 

Sama xel yépp a ngi ci Mbisin ak Mbisaan. Fu fiu aw, samay 
bët topp leen. Lee-lee ma di leen tegtal, yéen gone yi, li ngeen war 
a def mbaa may jubbanti seen liggéey. 

Ng6one Cuun jóge fale ak sooxam bu metti, te naan : 

- Mbisaan yow, ana nga ? Kaay fii ! Ana Mbisin ? 

Am ku ko tontu : 

- Ana fu sax, sunu fiaari doomi tubaab yi ? Noom de, ñu ngi fi 
woon sang ba tey ! 

Ngoone Cuun daldi yuuxuwaat : 

- Mbisaan ! Mbisin ! f 

Mbisaan génne fu kenn xamul, agsi, ñëw ba ci kanamu 
Ngéone Cuun, téen, ne ko jakk ba yagg mu kedd suuf seek 
tanku cammoofiam, am lu mu ko yuuxu ci nasaraan. 

Doomi Yaasin Njaay yee xamadi ! 

Waaye Ngdone Cuun lañu fiy fekk ! Ng6one Cuun mi nga xam 
ne moos kaay xeex moo ko genal kaay ndékki ! Dafa xulli 
Mbisaan, ni ko : 

- Nog naa la, de ! Gat sa ! Damay sa moroom ba nga naan ma ` 
keskiyaa ? Reew ba dee ! Newal fii laa wax ! Ana Mbisin ? 
Mbisin ! Mbisin ! 

Mbisaan a ngi koy xool, mel ni ku jaaxle. Ba ni tuuti, mu am lu 
mu waxati. 

Ngéone Cuun woo benn gone, laaj ko : 

- Mu ne lan ? 

Gone gi ree, ne ko : 

- Mbisaan mii kat, Waxam daa gaaw, dés ko dégg muy wax 
waaye duma xam lu muy ratatati ! 

Noonu mu walbatiku, xool Mbisaan, ni ko : 

- Répète ce que tu as dit ! 
_ Ma soeur est sourde, ce n’est pas la peine de crier son nom 
comme ça ! C'est tellement bête, ça ! 

Ca la gone ga sog a xam li mu bégg a wax, tekkil ko NeGone 
Cuun : 

- Nee na Mbisin daa tëx 

Ng6one woo la, yow Badu : 

- Kaay fi, Badu Taal ! Moo, monte gone gi wax na dégg ! Rakk 
ji nopp yi neexul ! Yow Badu, demal seetal ma ko, fu mu ménti 
nekk nga indil ma ko fii, danu am waxtaan. 

Fi muy daaneele, Mbisin genne fa mu lagu woon. Ma koy xool, 
sama xel dem fu sore. Céy, Mbisin ak sewaayam ! Juréom-fñetti 
at dom la am, waaye yaayam fexe na ba dugal ko ci xeesal. 

Soo ko gisee, mu ngi xonq ni naaru-gannaar. Sa Baart doomi 
baay yooyu nag, nit ñaa ngi qun-quni, naan seen ndey Yaasin 
Njaay dafa xaw a dese. 

Fi ma taxaw ak Yilimaan Keeta, gis naa la ngay diisoo ak sa 
yaay Biige Samb. 

Ma ne ci sama Xel : 

< Addinaa doy waar ! Ba fi mu ne daal, ñu ngi waaj a denci 
Asan Taal ! > 

Yaa ngi taxaw ak Mbisaan, muy Wax ak yow, ngay yengal sa 
bopp. Bi Mbisaan noppee, nga fekki Mbisin, mu am lu mu la wak 
moom it ak ay loxoom. 

Fi ma toog, ma dégg baatu Ng6one Cuun jib: 

- Man de, xawma fu nu jëm ak doomi Asan Taal yii ! 

Ku góor ki déggul kaay ma rey la ci wolof, ki ci des moom nopp 
yi neexul, faf ! 

- Ñarelaa kañ a ngi sog a am gan ! 

Mu mel ni loolu la nit ñi doon xaar. 

Wokkante. 

Piisante. 

Ciipatu. 

Waa Narelaa fioo teel a bafi Yaasin Njaay ak njabootam ! 

Waaye moom it de, kenn du moom. Xanaa lii mooy ñu lay tam 
démm ngay soccoo yeelu liir ! 

Ténju Yaasin Njaay bee ka kéemaane ! 

Mu ngi téju biir néegam, ne du wax ak kenn. Ca njélbéen 
ga, danu defe woon sax ne nagar wu mettee taxoon mu japp 
noonu njaamburam. Waaye man mii jokkook moom bés ba 
Asan Taal faatoo, gise woon na neneen mbir mi. Yaasin Njaay 
angi muuru, ségg, ku fiéw di ko jaalesi tam du tax mu siggi 
xool la. Ku ko nuyu, mu ne la jabb loxo, bala nga ko naan 
« siggil ndigaale » sax, mu ne la « siggil sa wall », ngir won 
la ne béggul nga lal waxtaan. 

Aa! Yagg Tugal donn jar na gii génn xeet ? 

Nakk xam li mu waral bare na, walla ! Ndax nun waa Karelas 
gii kat, dunu bàyyi kenn mu nuy yab mbaa di nu sewal. 

Xaste bi ne kurr. 

Lu nekk ñu koy yakk Yaasin Njaay, te du benn yoon boo dégg 
nit jaar ci turam : 

- Li mu nekke woon Tugal kañ, ñépp xam nañu ko. 

- Demunu Gànnaar waaye xam nanu ne guddi lañ fay reer ! 

- Maa la ko wax ! 

- Ñaaw ba nga ni lii lu mu doon ! 

- Moo yey di làq kanamam. 

- Soo yëkkatee sa benn loxo ne faalewuma kenn, yëkkatil bi ci 
des ne kenn faalewu ma. 

- Lu ne gis nanu ko Ñarelaa waaye guléet jigéen juy ténj sañ fee 
def lu ni mel ! 

Wax jooju moom, ngóor si ñu naan Tamsiir Ba moo ko moom. 
Nee ñu faru Yaasin Njaay la. Bi ma yëf yi bëggee soof, woo naa 
Yaasin Njaay, laaj ko lan la digaaleek Tamsiir Ba moomu. 

Mu ne ma : 

- Tamsiir de, sama doomu-bàjjan la. 
- Doomu-bajjan ba ci lan? 

- Dafa may wéttalisi, moo tax mu fiy fanaan lee-lee. 

Ma ne ko : 

- Bu loolu amati. Bumu fi fanaanati. 

Yaasin ne ma : 

- Loolu ngay wax, Ngiraan ? Xoolal, Ngiraan ! Ma ne : góor gi, 
xullil fii ! 

Ma siggi, gis Yaasin Njaay tiim ma, tas séram, joxofi ma 
kéfinam, xulli bét yi, te naan ma : 
- Lii, maa ko moom, lu ma neex laa ciy def, ku ma neex laa koy 
raccal ! 

Bi samay nopp déggee baat yu fiaaw yooyu, samay bét tegu ci 
lu leen waroon a ump, dama daldi ne kepp daanu tudd turu Yalla, 
yaakaar ni fa laay jaare ñibbi laaxira. 

Waa Narelaa foo ma fa fekk, ximmali ma, benn doktoor ñëw 
seet ma, bindal ma ay garab. 

Ku nekk di ma laaj : 

- Lu xew, Ngiraan? 
- Du dara. 
- Loolu wax la ? Tuutee tee nga des sunuy loxo nga naan du dara ! 

Ma ne patt rekk. 

Tey laa sog a naan, wax Íi ma xémloo bés boobu. 

Bi fiu nee tey la Yaasin di summi, ay xaritam solu nafiu ba jekk, 
fiéw, ñu lang, teg misigu Méodu Siise, di xawaare, yéf yi kumb 
ba dee. Sama xel dellu ca alxames ja nu demee ayeropoor jêli 
néewu Asan Taal, Móodu Siise joge moom it bitim-réew ak ndam 
lu réy... 

Yaasin Njaay a ngi la ko safiseel ba nga ne Hi lu mu doon ! 
Jabu, benn doomu-bajjanu Asan, muñ ko ba ménatu koo mufi, mu 
daldi fekki Yaasin fi mu toog, di ko gaaral : 

- Lepp ak Asan Taal, moo nu y6bbe lii lépp. 

Yaasin mel ni ku ko déggul. Ma xecc Jabu ba ci biti : 
- Déet ! Jabu, déet ! Mag day xam fu muy waxe. 

Mu daldi ma sippi meram : 

- Toppal fale, magum séytaane nga rekk ! Lafañ kañ boroom 
mbaam lay faral waaye wax ji moom su fu ko waxulee tey it, wax 
ko elleg. Te sax man maa ni kenn du Asan Taal ! Di taxawaalu ci 
addina si, dékk bu dul dékku jinne nga ne fa naam Daraame, bu 
ñu la nee kafi ngay ñibbisi nga ne, aa, man kat, goor laa, damay 
daan sama doole, g6or moomul toog, sambati-parla: ajaay ! 
Daan nga sa doole moom, Asan Fay Taal, doomu Ngiraan Fay ak 
Ndambaaw J6ob ! Léegi nag, dem nga sa yoon bayyil nu fi fiaari 
banti-maam-Yälla yii nga xam ne duñu yapp, duñu Jen ! 

Am ku ko ne : 

- Waaw Jabu, loo xewle ? Ku mus a gis lii ? Besu tey bii de, 
Wacce kaamil moo ci jekkoon, kenn seentuwu ci woon wax ju 
fiaaw ! Jabu, delloosil sa xel ! 

Ci laa ko ne ndank, man it : 

- Jabu... 
Nu xoolante bu baax, mu ne ma : 
- Baal ma aq, Ngiraan. 
- Amul solo. Jéemal a and ak sa sago. 
Noonu, Ng6one Cuun fiéw faarook man, am lu mu ma déey. 
Ma ne ko: 
- Aa ? Biige Samb man ? 
- Xanaa Biige Samb menn, yaayu Badu Taal. Mu nga fale di say. 
- Aywa nu dem. ; 

Ba nu rombee jigéen fii toogoon ci suufu tant bi, kenn ci Boom 
geestu nanu, xam naa xelam dem fu sore, menu koo muñ, mu 
japp boppam, yuuxu : 

- Biige Samb, yaay gor ! Muñal rekk, nde séytaanee yàq sa 
digganteek Asan Taal ! Waaye Yalla waxul kenn dara ! 

Biige tamit a ngay daanu gangiri ca geneen wet ga. Nit ñi wêr 
ko, naan : 

- Biige, gemal Yalla ! Jullit day nangu dogalu Sunu Boroom. 

Céy ! Biige Samb ak Asan Taal ! 

Say way-jur lañu. Kon su ma lay nettali seen mbir, faww ma leb 
ci as tuut. Kersa dina ma teree agg ci yenn yi. Nobante woon nafiu 

de, ñoom fiaar ñooûu ! Yallaa tuddul seen séy rekk. Bés bi Asan 
Taal j6gee Narelaa, jém Marsey, sa ndey Biige Samb a la boot 
yow Badu, and ak moom ayeropoor. Nu ne fa, ndeysaan, di 
foonante ak a jooyoo ci biir nit fil. 

Waaye yéf yi mujjewul fenn. 

Asan Taal bind na Biige fietti yoon, ca weer yu jékk ya. Nu teg 
ci yeneen faari weer, kenn déggalatu ko dara. Dem nañu ba ku 
wax Biige Samb waxu Asan Taal, mu mer, xulook yow. 

Fi Biige Samb tédd, mu ngi say ak ay yéreem yu xottiku, kanam 
gi newwi, fiu koy tuur ndox mu sedd. Soo ko gisee, mu ngi gai) 
yaram wi yépp ba muy nacc. 

Yaasin ak ay xaritam yokk misig bi ba mu sés. Foo tollu di dégg 
M6odu Siise muy woy < Mbéggeel >. 

Ma daldi xunn, ne ci sama xel : 

« Xanaa ng6or sii rekk mooy woykat ci reew mi? Méodu Siise 
guddi ! Méodu Siise bêccêg 1 Dafa rekk doy ! > 


D 


Badu, waa Narelaa ngi bégg a éppal, kat ! 
Bañ Yaasin Njaay rekk tollu na nii ? 

Mbedd moo aw, dégg ay xaste : 

- Lan la Asan Taal gisoon ci ndaw sii nga xam ne kuy flaaw 
moom ngay dimbali ? 

Ci sama xel mu gatt, man Ngiraan Fay, ma yaakaar ne wax 
jooju toofi la. Lu tax ? Kenn ci gox bi teewewul ndajem Yaasin 
Njaay ak Asan Taal ca Marsey. Kenn fekkewul guddi ga : 

- Bégg naa ia 

ak 

- Maa la raw 
jékkee dox seen diggante. 
Kenn xamul lu tax seen ñaari yaram dem bay maasaloo ci 


léndémug Marsey. 

Ci biir wax ji nag, am na yu senn ci sa mbirum baay. Nee fiu 
Asan Taal nekkewul woon Tugal lu dul wér ak fo. Dégg naa ne 
futbal ba ka taxoon a dem Marsey amu ca ndam, ndak dëkke fa 
cakkaay, jigéen ju dul jigéenu jinne mu doxaan la. 

Wante ana goloo ka xastey daar-daar ? Su ma fattalikoo samag 
ndaw man mii, faww ma mandu ci wax ji. Nun g6or ñi moom, 
wax dégg Yalla, danuy faral di weex bét lool. Jigéen ju nu waxal 
fiaari baat, yaakaar ne làq na ci biir séram lu beneen moroomu 
jigéenam masul a am ci addina. 

Ginnaaw waruma la nébb dara, dinaa la agge leneen lu ñu fiy 
nun-nuni. Nu ngi naan Asan Taal am na yeneen fietti doom Tugal. 
Xawma ndax loolu am naam amul. Su la ko jaralee, géstulal mbir 
moomu sa bopp. 

Naari doomi Asan Taal yi jot a ñëw Narelaa daal laa xam ne 
amuñu yar, amufiu teggin. Jarul làq-làqal, Badu : Mbisin ak 
Mbisaan, ni seen golo lañu ma jappe, man seen Maam. Lee-lee 
Mbisaan déey dara rakk ji, kooku fiéw fekk ma fi ma toog, daldi 
ma séllax suuf. Bés, Mbisaan fekk na ma may kabbar, mu tekki 
tubéyam, saw ci sama wetu sijaada. Loo yaakaar ne moom laa 
def ? Ménoon naa koo duma, waaye defuma ko. Dama julli, 
fiaanal ko Yalla yérém ko, delloosi xelam. Ba Mbisaan demee 
nag ba nar koo def yoonu tool, laa woolu ndeyam Yaasin Njaay. 

Mu ne ka ma yebal : 

- Neel g6or gi Ngiraan Fay, su ma soxlaa na ma fekksi. 

Ma defe ko noonu, ndax ragal ay. Ma dem néegam, ni ko : 
-Yaasin, sama faari sét yaa ngi may bégg a jaaxal. 
-Aa ? Ci lan ? 

Ni mu dégéralee baat bi tax na tuuti kon ma balu ko aq, dellu 
toog ci étt bi. 

- Mbisaan de, saa yu ma fekkee may julli, su ma séllaxulee suuf, | 
saw na ci sama kanam. | 
- Xanaa dañu diy gone rekk moo tax, nde man mii di seen ndey, 
duma def loolu. Fi ma nekk sax, dama japp g6or gi. Su ma amer | 
jot, dinaa la woolu nu waxtaan ci. | 

- Woolu ma nag, laa dégg, Yaasin Njaay ? Nga woolu ma man mii, 
Ngiraan Fay ? | 

Sama xol baa ngi fees dell. Ma ni ko : 

- Bu sa doom yu reew yi yadatee sama julli, dinaa lakk seen lu bon ! 
Yaasin Njaay mel ni loolu rekk la doon xaar, daldi ma taccu : 
- Boo ciy laal kenn di fanaani kaso ! 

Yaasin Njaay a ngi may joxoñ baaraamam, ba mel ni kuy waaj 
a lugi samay bët. Su ma ko toppoon keroog, Narelaa yépp a 
naroon a dajaloo ci kër gi, te kon dinañu ko gaañ ndax mer mi fiu 
ko dencaloon. Ma xam ne mufi moo ma war. 

Ma ni ko: 

- Yaasin, Asaan Taal dem na te am na fiu ko jiitu armeel ya. Kenn 
ci nun dékkul ci kow suuf si. Danu fi jaar rekk. Yalla def na maa 
fi des ak yéen. Dama leen di gunge donn, yaak say doom, ngir 
samm sama digganteek Asan. Tee noo... 

Bayyiwu ma ma aggali li ma doon wax. Dafa ma ciipatu, tegal 
ma ci ay kaddu yu fiaaw. Sama xol jogaat, ma niko: 
- Sama taaw dee la mag, Yaasin ! Neneen nga ma war a tontoo ! 
- Goor gi, buma tax a wax ! Yaa tal Asan Taal ! 
-Aa? 
- Waa-waaw, yaa ko tal. Te soo deful ndank sax dinga ma abal 
kér gi. 
- Nga ne lan, Yaasin Njaay ? 
- Dégg nga li ma wax. 

Ci laa ko ne : 
- Kon boog, baax na. 

Ci buntu néeg bi, daje naak Tamsiir Ba mi Yaasm Njaay ne 

doomu-bàjjanam la. 

Na ma Yalla baal, waaye Tamsiir Ba niruwu ma daraak nit ku 
yiw. Su la nee jàkk, li ngay jékk seetlu ci moom mooy ni karaw 
geek bët yi xonge. Xam naa wérul, ndax ci moom rekk laa mus a 
gis lu ni mel. 

Fu la jant biy tiime, Badu Taal ? Mbaa réew ma nga nekk kenn 
sonalu la fa ? Ku am jom nga, waaye sa moroom yiy daani seen 
doole bitim-réew, dañu leen di faral a jappe ni ay jaam, coono bu 
nekk fiu leen koy teg. 

Goor-géorlul, te xam ne fu ma tollu maa ngi lay fiaanal. 


* 


Téereb Fent bi nga téye tey nag di ko jang, li cine yépp maa ko 
sakk, man Ngiraan Fay. 

Lu waral nuy daagu maak yow, di weccee xalaat ba yagg ma ne 
la fi ñukk, jadd kofi, ne mes, réer la ? 

Du dara lu dul titaange, Badu. 

Waaw ! 

Daawur Jaañ a ma tiital : mu ngi yaq Senegaal. 

Ni Daawur Jaafi di doxale, jaaduwul. 

Ma ne : mm réew maa ngi yaq réew mi kat, Badu ! Bégg nanu 
jamm lool, waaye ku say doom di jambat xiif, noo leen ménee 
tanqamlu ? Daawur Jaañ dina nu dugal ci fitna ju rey. Séentu naa 
fi ay jammaarloo yu mettee-metti. Deret dina fi tuuruji. Maa ngi 
dégg jirim yi fuy jooy. 

Aakimu. 

Maa tey. 

Jaay doole. 

Jalgati. 

Ma ne : njiitu réew maa ngi tas réew mi | 

Ku nekk a ngi abb sa tojitu réew, samp sa raaya ci sa toolub 

yambaa, ne yaa fay dogal. 

Daawur Jaañ, tëj nga géej gi kaso, fatt nga ngelaw li ba noyyi të ko ticc. 

Tas nga sunu yaakaar ! Jàmbaar ju wàccee asamaan, ne putt ci 
géej gi, di joow ba agsi ci waax bi ngir yewwi nu, say nit dóor ko 
bal mu daanu. Yaay kaabal, Daawur Jaañ ! Noo fexee ba caabi 
feete géej gi ginnaaw ? 

Badu, njaaxum lu mel noonu laa njort ne moo nuy yoot. 
Ginnaaw li may nettali ci téere bii, lu ñëwagul la, mënuma woon 
def lu dul fent. Soppi naa yu baree-bare, waaye gone gu ndaw sax 
bu jàngee li ma bind, dina xam ne Daawur Jaañ laa tudde Dibi- 
Dibi, ci Téereb Fent bii. Ni ma weccaatlee turi béréb yi tam 
mënul a réeral kenn. 

Yàlla tere tereeti ko, waaye du ñàkk askan wi nekk ëllëg ci fitna. 
Su boobaa, na nga jàngaat téere bii bu baax. Dinga fekk ci biir 
njaaxum yi fi Daawur Jaañ def ba tax réew mi mabb ci sunu kow, 
nun waa Senegaal. 


Fent. 

Fen. 

Ñaari doomi-baay yooyu, ku sa nopp neexul mën nga leen a 
jaawatle. Monte aka ñoo wuute tey ! 

Badu, man duma magum xamoon naa ko. 

Magum waxoon naa ko laa. 


Moom kott a des Guy-Géwél. _ 
Népp jóge nañu Guy-Géwél, daw wuti fu ñu làquji. Netti at a 
ngi kanu yiy dal, kër yeek isin yiy tàkk, reyante bi metti lool. 

Waaw, ñan fooy xeex sax ? Loolu nag moo doy waar : kenn 
xamul ñan ñooy xare. Koo laaj, mu ne la: 

- Gone ya doon dox doxu axtu de, oo nu y6bbee lii lépp ! 

- Njiitu reew mee matul mt rekk, nde mbir mi menoon naa bañ 

agsi fii. 

- Dibi-Dibi kat, yéen a ko sannil ay kart ba mu doyal, seen 

waay la ! 

- Ba ci soldaar si duggee la Dibi-Dibi taggook sagoom. | 
Dëgg la. | 
Réewu Afrig boo gis tey, daanaka bakkanam a ngi ci xott. 
Ñaare, lu ñàkk faaydaay sooke ay wi. Waaye dinañu dem ba mu 

ëpp loxo, jaaxal ñépp. Li xew réewum Jafune biral na ko. 

Coow li yépp, goxu Jafune bu ñuy wax Kimintan la soqeekoo. 
Jaaykatu marse yi ci gox boobu ñoo jëkk a amal benn doxu ñaxtu, 
ne daal juuti yi ñu leen di feyloo, ëpp na. Ñu dem buntu kër Dibi- 
Dibi, njiitu réew mi, ngir yégal ko seen nagar, mu jéem koo 
saafara. Ba ñu taxawee foofu di xaar, goney daara ju mag ji fekk 
leen fa, tambalee xumbal, ne ñoom it dañuy jappale seeni jigéen 
ak seeni bàjjan. Noonu, saay-saay tamit daldi jóg taxaw ne kenn 
du leen bàyyi ginnaaw. Bés, ñu yéeg ci benn taax, tiim kër Dibi- 
Dibi ak seeni doj. Mirtaa, doomu Dibi-Dibi, doon romb. Ñu xaañ 
ko. Janq bi laal jë bi, gis ni deret jiy tuuroo, daldi tiit, nekk fay 
salliiru tëwa noppi. Dibi-Dibi génn, yem ci, xol bi jóg, mu dajale 
kilifay làrme bi, ne leen : I 
- Ñi fi taxaw ñépp, na leen seeni mbokk jooyoo balaa timis di jot ! 

Ay soldaar yu bare fiéw, wer mbooloo mi, tambalee soqi seeni 
fetal. Takkusaanu Jafune jooju tangoon na lool ! 

Noonu de la mbir mi doore. Ca éllég sa, yéenekaayi addina si 
yépp wone nataali 137 Doomi-Aadama ya seen bakkan rot 
keroog. 


REYANTE BU METTI AM NA CI REEWU JAFUNE... | 
JAFUNE : LARME BI BOOM NA 137 NIT... | 


109 


DOOMI GOLO 


COOW JIBATI NA CIM REEWU AFRIG ! 


Ay nag, nee nafiu du yem ci boppu boroom... 

Góbi yi nekk ci larme bi, te nguuru Dibi-Dibi ameeloon leen 

peyu faar-fukki weer ak juréom-fieent, daldi yég seen doole ne 
fioom tamit dafiuy amal doxu fiaxtu. Ca la Dibi-Dibi tite, 
yaakaar ne dafa am Du lagu ci ginnaaw gone yooyu, nar koo 
fexeel. Mu daldi aakimu rajo beek tele bi, di daggasanteek 
floom : 
- Man, Dibi-Dibi, kenn du ma xoqatal ! Dara ba dara booloo 
jeex laa leen dul jox ! Derem dungeen ko am ! Xanaa dangeen 
yaakaar ne man maay Abdu Xaalis ? Dugal-leen lii may wax 
ci seen bopp : dérém bi gen a tuuti dungeen ko am ! 

Soldaar yi mer, rendi jéwrifi bi ñu dénk kaaraange réew mi, 
watat neewam ci mbeddi peeyum Jafune. Bés ba ñu b6omee 
kilifa googu, lanu géj a xam nu yéf yi deme. Netti at a ngii nu 
nekk ci fitna, te nun xamunu ñan Dou XX ak lu waral 
reyante bu ni mettee. Gannaay yaa ngi ne gàññ ci réew mi. Ni 
fi nekkoon di politig ciy jamono, ku fiu ci reyul, yaa ngeek sa 
larme bopp. Dangay dégg bés ne diw ak diw ñoo far, su éllég 
saa fiu ne la seeni nit a ngay jammaarloo béréb sangam. Am na 
itam ci gaa fioofiu ñuñ ciy tuumaal ci mbeyum yambaa. Nee 
nafiu it yeneen xeeti dorog yu bon yiy dugg Jafune, fioom foo 
ko fiy dugal. 

Boroom réew mi moom, dama koy beral loxo, ndax mooy 
ndeyu-mbill gi. 

Waa all bi gaddu nañu seeni ngannaay, ne seen dund gi dee 
sax moo leen ko génal, te ñàkkuñu faayda bay seetaan xiif ak 
mar di leen faagaagal. Dekk bu ñu romb, gone ya topp leen, 
kilifa ya and ak fioom. Noonu, làrme bi song leen. Dem nañu 
ba nit ñiy dee ni ay xar bésu Tabaski, mbedd moo aw gis fay 
néew yu tambalee yaqu. 

Nu naan : 

- Tundu Nambaas, rey nafiu fa demb rekk lu war a tollu ci | 
junniy Doomi-Aadama. 

Mbaa nga dégg ku ni : 
- Talaata jee ñu génn, taal nañu kër gornooru diiwaanu | 
Maymaydo. Lakk na ba jéex dara desatu fa. Gornoor ba dafa 
daw mook njabootam, nde su leen fa fippu yi fekkoon def | 
leen lu faaw ! 


Takkusaan soreetul. 
Goor gi Aatu Sekk a ngi taxaw ci takkal dex gi, di xaar 
waxtu julh jot, ba Yilimaan Jonn nodd. Waxtu wi weesu, 
deggul baatu Yilimaan. Mu door a nangu ne Guy-Géwél ba 
woon dootul. 
Lu muy def Guy-Géwél moom kenn ? 
Xelam dellu ci ndajeem ak Omar Jaw, ngoon ga waa Guy- 
Géwél tambalee gaddaay, daw wuti fu fiu laqu. 
Goor gi Aatu Sekk xool leen, yef yi mel ni sinemaa ci 
moom. Ay xanti oto ak ay saret a ngi yab ay lal, ay kaddiir, 
ay tele, ñu tegale leen ba ñu agg ca kow. Lépp li waa Guy- | 
Gewel men a dajale ci lu fiuy lekk def nañu ko ciy leket 
mbaa fu emb ko ciy mbuus. Daw-làqu yaa ngi bare ba foo 
sanni mbattu mu tag. Waaye fu ngi ne tekk. Ku ci nekk a 
ngi tiit ba talul waxtaan, waxatumaak naan day kaf mbaa 
muy reetaan. 
Aatu Sekk di leen xool fuy genn Guy-Géwél ba ne tuuti 


mu may nopp gee] gi, dégg ni muy bembe, mel ni kuy gëdd 
Doomi-Aadama yi. 

« Yéen a teg seen bopp coono bu metti bii ! Lu tax ngeen 
bayyi fi nit ñu baax fiépp, tabb dof bu mel ni Dibi-Dibi, jébbal 
ko réew mi ma leen dénk, man seen Boroom ? » 

Walla xéy-na géej gi da doon yedd waa gox bi, naan : 

« Guy-Géwél, delloosil sa xel ! Koo ci wax muy wut lay, naan 
néew-ji doole laa ! Loolu du lay, aakk loo lekk warul a tax ngay 
sacc, di cagatu, di naan sangara aka tox yambaa. Daaneelal 
nguuru Dibi-Dibi gii ! Feek defoo ko, doo taggook nagar ! » 

Omar Jaw fiéw fekk Aatu Sekk fi mu taxaw, ni ko: 

- Géor gi Aatu, xanaa yégoo li xew ? 

- Yeg naa ko sax de. Réew mi daanaka jur gu médd la. Till ak 
Bukki ak Segg fees nañu ko, ku nekk nank wallam di wéy, di 
yey. 

- Loolu kay taxul may waz, g60r gi | Daa am ñuy waaj a song 
Guy-Géwél. 

- Ñooñu ñana ? 

- Xam ! Ci li nit ñiy wax daal, xare bi Buy waajal fii dina metti 
lool ndax nee ñu ku jëkk a teg loxo ci Guy-Géwél jël ndam li, 
yilif réewum Jafune. 

Aatu Sekk ni ko : 

- Moo Omar, gisaloo ma sama waa kër yeem ? 

Omar Jaw siggi, xool g6or gi, dem ba koy wax dara noppi, 
séggaat. 

Mu ni ko : 

- Lu mu ci menti doon, wax ma ko, Omar. 

Ci la Omar siggiwaatee, ni ko jakk : 

- Góor gi Aatu, biig de am nafiu jot a mucc... 
- Tee nga maa wax li xew rekk. 
- Soo jullee, faanalal njaboot gi, Aatu. 

Aatu Sekk a ngi mabb yatam, mel ni kuy miir xamatul lan lay 
wax. 

Deret moo am doole ! 

- Mbaa saay-saay si sonaluñu leen rekk ? 

Ni ko Omar xoole, mu xam ne jéli na ko. 

Omar safiu koo wax ne xaj yee leen mujjee jiiroo. 

Dafa ko ne rekk : 

- Géor gi Aatu, nanu dellu ker ga, nga jél fa yi nga soxla yépp, 
nu dem. 
- Dem fan ? | 
- Nun fii ngay gis fiépp, kenn zamu ci fu mu jem. Danuy wuti | 
pese ndak ñiy waaj a song Guy-Géwél, lu leer lañu wax ` ku 
ñu fi fekk yaa toofi sa bopp ! Degg naa ñu soxar lañu. Nee fu 
dañuy dagg xétéru nit fieek seen res di ko togg di lekk ! Dégg | 
naa it ne danuy yeew ay nit ñuy dund, dajale leen ci benn 
kàmb, ba noppi tuur leen petorool, xosi almet ci seen kow, ñu | 
tàkk jëppit. | 
- Waaw, Omar, ku la waxoon ne lu mel nii men naa xew sunu 
réew, dinga ko gem ? 
- Mukk ci àddina, Aatu ! Waaye Waxtaan zem fi. 

Omar xamul fu mu jém, waaye fitam jiitu na ko fa bu yagg. 
Moo tax su nit tiitee ba taggook sagoom, mbokk yi naan : 
- Diw de, fit wi dafa recc. 

Day fekk booba jémm ji nekk fi, mbokk yi janook moom te 
muy xottu nit dom, Omar Jaw a ngi faq bay siit, tuñ yi wow | 
konn, fu ne mu fay sanniy betam. Fan yii weesu, fiaata yoon | 
la ay beti Omar Jaw ne jakk néewu Omar Jaw ? Monte dey, 
moo fi génoon a dégér naam, moom Omar Jaw ! Moo fi 
daqoon a jaay njambaar. Saa yu déggaan lu ko naqadi ci rajo 
bi, da daan fekksi Aatu fi mu toog ci taatu niim gi, muy xultu, 
naan ko : 
- Géor gi Aatu, nga baal ma de, waaye Du ay doomaraam lañu, 
dañoo nar a yàq réèw mi ba mu yaqu yaxeet fiu dem bayyi nu | 
fi, jaaxaan Monaako walla béréb yu ni mel, di balaxalmaddaa, 
nun nuy weye ndool ak mettit wu dul jeex ! Waaye fi lañu nuy x 


fekk, dunu seetaan loolu, dinanu ko defanteek ñoom ba mu saf | 
sapp ! 
Bi Aatu fattalikoo kadduy Omar yooyu, tuutee tee mu | 
xaqataay. Waaye mu ngi yerem Omar Jaw be, ndeysaan. 
Mu daldi ne ko : 

- Omar, tallalal sa loxo, ma fiaanal la. Tey lanuy mujjee gise 
maak yow, ndax fi mu ne nii taxaw nga te man fas 
yéenewumaa joge Guy-Géwél. Fii laa xam, fii laay toog, xaar 
fi dogalu sama Boroom. 

Omar Jaw dem ba xaw a sore, daldi geestu. Jabar jeek doom 
yi yuuxu ko, mu daw dabi leen. 

Géor gi Aatu Sekk taxaw moom kenn ci waax bi, di leen 
xool ba ñu jadd koñ, mu daldi dépp, dellu kéram. 


* 


Fukki waxtu ci guddi weesu na. 

Way-fippu yi agseeguñu Guy-Géwél. 

Waaye fioom fii fippu sax, flan lañu ? Aatu Sekk xamalu 
leen dara. Mu ngi toog ci diggu këram, di leen xaar. 

Netti fan a ngi, mburu mu wow lay dunde. Dute ji jeexagul 
waaye li des ci këriñ gi bareetul. Balaa yàgg, dootul lekk lu 
ñu togg ci cin, dootul naan lu ñu tàngal. 

Guy-Géwél a ngi ne selaw. 

Ci tisbaar, doxantu na ci ëtt bi lu mat waxtu. Mu ngi sog a 
seetlu ni kër gi bindoo. Bunt bu mag bee ko féete cammooii. 
Soo duggsee ay pantare yu ndaw ngay gis ñu toppalante cisa 
ndeyjoor. 

Mu jéem a taal rajo bu ndaw bi mu daan faral di dégloo 
xibaari réew mi. Rajo bi takk, xor-xori ba yagg fey. Fekk 
piil yee jeex te benn bitig ubbeetul Guy-Géwél. 

Lee-lee mu dégg fuy soqiy fetal. Fan yi ñu génn sax, mel 
na ni ci la xeex bi génoon a metti. 

Neenti at a ngii gaa ñiy boomante. Bes bu Yalla sakk ñu 
wax Waxu juboo and defar reew mi. Mbootaayu xeet yi, ca 
Amerig, dugal na loxoom ci ay wi, di ko jéem a saafara. 
Waaye saa yu faar deggoo ba weer seeni gannaay, ña ca des 
mer ndax li fiu leen joxul seen gedd, ne kenn du leen yab, 
xeex bi neeti kurr. Góor gi Aatu Sekk ne ci xelam : 

< Cey, Afrig moo sonn ! >> 

Benn jinax few na ba riisu ko. Bi waa Guy-Géwél gaddaayee 
ba tey, kër gi yépp ay jinak laak ay kaña. 

Foo geestu séen ci aar mbaa fett ñuy wut lu ñu lekk, fu 
ne fiu dugg fa. 

Picc yi tamit bare nañu lool ci garabi Guy-Géwél yi. Goor 
gi Aatoo ngi leen di dégg ñuy woy aka férr-férri. Noom rekk 
fiooy wéttalam. Waaw, fan la picc yi joge sax ? Walla ci 
garab yi ci kér gi la ramatu yeek sawoor yi mas a dékk te moom 
masu leen a seetlu ? 

Pénd baa ngi jog, di muur ndab yi ci ëtt bi. Tawu pénd, kong 
coyy, mel ni wis-wisalu deret. Peppu pénd bu ci daanu, sa 
moroom xaar ba nga tag fenn, mu ñëw tafu ci yow. Kobi niim 
gi it a ngi xonqsi ndank ndank, ndax ni ci pénd biy dajaloo. 


* 


Dem na xayma li des ci waañ wi. Lim bee ka gatt sax ! 

Netti dogi mburu mu wow. 

Tuuti suukar. 

Butéelu lem. 

Butéelu tiir. 

Li gén a soxal Aatu Sekk mooy ndax dese na kérifi. Wér na 
kér gi yépp, fu nekk mu seet fa waaye gisul fenn kérifi. Nu muy 
def nag, léegi ? Xanaa wuti ko ci gox bi. Génalu ko de, wax 
dégg Yalla, waaye faww mu dem ci yeneen kéri Guy-Géwél yi, 

fortaatu fa keri ak In mu lekk. 
Näkk pexe, pexe la. 


* 


Way-fippu yaa ngi gén a jegesi Guy-Géwel. 

Ku nekk a ngi fexe noo jiitoo sa moroom Guy-Géwél... 
Waaye su ñu xamoon ! Benn goor gu maggat ak ay kafiaa ki 
jinax donn lañu fiy fekk. Ndaw yaakaar ju tas ! 

Xanaa kay du wut alal moo tax way-fippu yeek nguuru Dibi- 
Dibi di xeccoo Guy-Géwél... 


* * 


Guy-Géwél a ngi ne selew booba ba tey. Lee-lee goor gi 
Aatu Sekk di waxtu ngir wéttalikoo baatam. 

Ku sañoon a xalaat ne bés dina ñëw Ruq Jinne mel ni nit 
masu fee dekk ? Ruq Jinne, nga xam ne moos ci xuloo, xeex 
ak jamante paaka la gone yiy juddoo, magg ci, yaroo ci ? 

Goor gi Aatu Sekk agg na bitigu Jallo. Nu bare ci Guy- 
Gewel fii lañu daan lebsee soble walla déwlin walla ceeb. 
Foo fekkaan Jallo mu ngi toog ci buntu bitigam, di xëcc 
naanoom, janq bu ko romb mu toofi la. « Duggal Seet » la 
tudde woon bitig bi. Tur woowu nag, daanaka cax la woon, 
ndak ettu kër Jallo la saay-saay si daan lang, lu bon lu nekk 
ñu koy def. Bi Jallo wuyujee boroomam, doom jee ko 
wuutu. Yalla def Ibnu Jallo di gone gu gore, yiw te jullite. 
Dafa daldi dakkal ci saa si fiaawteef yooyu baayam daan 
seetaan. 

Waaye tey de, dara desatul ci bitigu Jallo bi. Ibnu buub na 
li fi newoon yépp, yab ci oto, and ak waa Guy-Géwél daw 
wuti fu mu lagu. 

Goor gi Aatu Sekk a ngi taxaw ci diggu atte-toofi bi goney 
Guy-Gewel yi daan daje di futbal. Fépp fu nit fii daan 
dajaloo - muy robine yi, di garan-palaas yi mbaa feneen - ay 
ndab ak ay toogu ñu nga fa tasaaroo. Xanaa ragal fu diisal 
leen a tax waa Guy-Géwél sanni leen fi dem. 

Ci buntu sinemaa Palaas, gis na benn nataal buy wone ay 
Enjen - mooy fii ñu tuddee Apaas - Buy xeex ak ay soldaari 
Amerig. Noom Depp a ngi war seeni fas di fetalante. 
Sinemaa Palaas gii tamit, jamono ja Guy-Géwél di neex da 
daan fees dell ak i nit. Fan yii moom, waa Guy-Gewel tal 
nafiu leneen lu dul seetaan sinemaa ! 

Waaw, fioom sax fan lafiu war a nekk waktu wii ? 


ネ 


Tey, góor gi Aatu jaarul ci ndékki. Afi moom, waxaalewu ko. 
Kér yu bare dugg na fa, jéem naa raasaatu ba sonn, waaye fekku 
fa dara lu mu lekk. Bi mu rombee séni Guy-Géwél yi, séen na ay 
dogitu mburu yu ñu fa sanni. Dem na ba leen di for, ngoram mayu 
ko ko, mu daldi wéy. 

Xiif du ko tax a saalit bay lekk fiamu-mbaam. 

Ndax, kat : 

Ku mar tax a naan potit, bu ndox tuuroo nga rus. 


* 


Góor gi Aatoo ngi jaaxaan ci taatu niim gi ci étt bi. 

Mu ngi miir. Bopp baa ngi metti ba wan ni luy waaj a xar. 
Xamatul sax fan la nekk. 

Naari waxtoo ngii mu bégg a tuuri ndox ci wanag wi, jêg fi mu 
tédd té ko ticc. 

Am na kuy ratatati ci rajo bi : 
« Ay saay-saay ñoo dal ci sunu kow. Ñooñu ay workat yu bon 
. lañu, ndax sunu noon yi nekk bitim-réew a leen ngemb ngir hu 
daaneel nguuru Dibi-Dibi. Li ñu nar de, ñépp xam nañu ko : 
jébbal réew mi ay doxandéem, ñuy dogal, Jafune dellu nekk ci 
buumu njaam. Ndax rel mên naa nangu loolu ? > 

Rajo bi fey, takkaat, di xor-xori ba yagg, waa ji génatee yuuxu : 

«...juddoo fi... doom ak i jarbaat... jox lay ngannaay ngir toroxal 
nu ? Waaye...Dibi-Dibi, askan wee ko woolu, jiital ko te fas yéenee 
and ak moom defar réewu Jafune... Dibi-Dibi, njiitu réew mi, nee 
nd... » 

Rajo bi jékki-jékki feyaatal boppam. Goor gi Aatoo ngi mel ni ku 
nekk ci biir gent. 

Waaw, ku taal rajo bi sax ? Xanaa du rajo bii la piil yi jeexoon 
sang rekk ? 


Goor gi Aatu Sekk tiite ci nelaw, jog, daldi joxof buntu kër gi, 
XaaCU ` 
- Dibi-Dibi ! Dibi-Dibi ! Sub6oxun ma la ! Li lépp yaa nu ko 
yobbe ! 


Ku waxal Yalla, dinga nangu ne bés ba nuy tabb Dibi-Dibi, 
di ko teg ci jal bi, lépp jaar na ci yoon. Kenn labajul kart yi, 
kenn jalgatiwul wote bi. Dibi-Dibi ci boppam, nit fi amoon 

nañu lool yaakaar ci moom. Gaa, daawul wax waxu nit, waaye 
waa Jafune amatuñu woon pexe. Dunde yaakaar a leen dese 
woon. Dibi-Dibi it doonoon nit ku eme Yälla ! Lu waa 
Jafune tawat, mu ne am na ci pexe. Dem na ba dajale lu mat 
fukki junniy gone, ne leen : 

- Ku amul liggéey ci yéen na yekkati loxoom ! 

Gone yi yuuxu, yékkati seen loxo. Dibi-Dibi yuuxu moom it : 

- Gaa ñi fi nekk, langaamu ci nguur gi, lank ne duñu fi jóge, ay 
cuune lañu ! Nañu fi joge ndax man mi leen yéene lu nekk ma 
mën a defar réew mi ! Su ngeen ma falee, ñu teg ca fiaari weer te 
yéen fiépp amuleen liggéey, nee leen ma tuug ! 

Saa yu Dibi-Dibi waxaan waxi dofam yooyu ba noppi, da daan 
wer géew bi, mel ni mbér mu fiuy tuusal, muy fecc, di bakku. Su 
ko defee, ñépp di woy ` 

Golo waccal, gaynde yéeg ! 

Golo waccal, gaynde yéeg ! 

Mbooloo miy taccu, jigéen ñiy sarxolle, gone yiy say. Yéf yi 
xumb ba dee, nit fii naan : 

- Kii, mayu Yalla dégg la am ! 

- Mén naa indi xaalis bu dul jeex ci réew mi ! 

- Yallaa dugal Dibi-Dibi ci sunuy xol ! Kenn ménu ci dara ! 
- Dibi-Dibi rekk ! Dibi-Dibi rekk ! 

Teewul woon nag, mag fii xam addina amoon xel fiaar ci Dibi- 
Dibi. Gôor gi Aatu Sekk masul a woolu Dibi-Dibi. Fi mu tédd, 
xiif di ko bégg a rey, xelam dellu ci Omar Jaw, ndeysaan. Waay 
Omar Jaw a ko sonaloon ak ay waxi Dibi-Dibi ! 

Bés, góor gi Aatu muñ ko ba ménatu koo muñ, mu ni ko : 

- Wax nga dégg de, Omar, sa waa ji boroom xam-xam la. Waaye 
am na lu ma xaw a jaaxal ci moom. 

Omar Jaw ne ko : 

- Loolu lu mu, Aatu ? 
- Xanaa ni Dibi-Dibi di doxe. Seetlu nga ko bu baaxam ? 

Kaddu yooyu jaaxal Omar Jaw. Mu ne Aatu : 

- Lu nekk ci doxinu Dibi-Dibi ? 

Aatu ne ko : 

- Baal ma de, Waaye sa waa ji ni kanaara lay doxe. 

Foofu, Omar xaqataay, taccu : 

- Dikkleen, géor gi Aatu Sekk rannatiku na nag ! 

Am xaat waa Guy-Géwél yu ñëw wêr leen. Aatu xam ne SU 
fa nekkee di werante, day yablu boppam. Mu daldi soppi wax 
ji ay kaf. 

Ca ginnaaw-éllég sa, mu ne Omar Jaw : 

- Sa waa ji de, dinaa ko sannil kart, waaye su caaxaan demee 
dégg des, wéoluwuma ko dara. Dafa fekk rekk ne li mag fii daan 
wax moo fine : yaa fi sés doy nag pal. Moo fi ses, faww mu falu. 

Omar a ngi bég ba xamatul fu mu nekk. 

Mu ne: 

- Soo defoon leneen bett ma, géor gi Aatu | Yow bañkat nga 
més a doon, sa dund gépp danga koo xeex. Ménuma woon a 
gem ne néeg ngaa xañ say doom ak say jarbaat seen wërsëg. 

- Wérség wan ngay wax, Omar ? 

- Gone yépp dinañu am liggéey, taxawaalu bi dina dakk ci 
réew mi ! 

Aatu Sekk xool ko ba seppali ko, ne ko : 

- Omar, ba fi mu nekk daal, gém nga ne noonu la mbir mi yombe ? 
Xanaa kon, waa nguur gi fi nekk, seen kafiaan amul app ! 

- Du loolu géor gi Aatu, Dibi-Dibi dafa fendi, moo leen gén a 
xam ni fiuy téyee réew. Ci benn daara ju mag la ko jange ! 

- Nga ne ma? Fu daara jooju ne ? 

- Tugal, xanaa. Foo bégg mu nekk fa, yow it Aatu ? Gaa ñi fy 
jéem a diir mbagg Dibi-Dibi yépp daje nañu faak moom, 
waaye moo leen daan raw, daawuñu ko sax séen ! 

Goor gi Aatu ree : 

- Waaw, Omar, ba daal sunu gaa ñépp bitim-réew lafiu jange 
nañuy téyee réew mii ? Loolu yenu na maanaam ? 
- Lu tee ? Addina day dox ! 

Aatu wiccax bopp bi, muuñ : 

- Man de, Omar, am na leneen lu ma xaw a tiital... 

- Loolu lan laati, Aatu ? 

- Sunu mbokk yi nu wer, xanaa ! Noom de laa ragal fiu song nu 
bés, kef Dibi-Dibi, yobbu ko mu jiite leen, daqal leen xiif ak 
mar ci seeni réew ! 

Omar Jaw daldi ree moom itam ba tédd ci suuf : 

- Yaa ngi sog a wax wax ji nag, Aatu ! Réew yu mag yi sax fu 
ngi nuy yeeru, bu nu sagganee dinanu ko réccu, de ! Xond- 
Nopp yi, kañ ! Yaakaar nañu ne oom rekk a begg lu baax ! Am 
faayda ba dee ! 

Ci la Aatu xamee ne dof dégg lay waxal : 

- Loolu kay dunu ko seetaan, Omar, su waa Amerig walla waa 
Kanadaa naree sacc Dibi-Dibi, man mii maay jékk a tédd ci 
kanamu roplaan bi ndax mu bañ a joge Jafune ! 

Waaye Omar moom, loolu yépp safu ko. Kart la béggoon 
daal te am na ko, ndax Aatu wax na ci gémmifiam ni Dibi-Dibi 
lay woteel. 

Goor gi Aatu Sekk yemale fa waxtaan wa, te naan ci xelam : 

« Baax na. Kii moom dina ma fekksi fii ma toog ne ma waxoon 
nga ko ». 

Te noonu la ame it. Dem nañu ba bés Omar Jaw ñëw fekk goor 
gi Aatu fi mu toog ci taatu garab gi, mu ne ko: 
- Yeyati nga ma, Aatu. Nii baaxuñu ! 

Aatuy dof-doflu, mel ni ku xamul li muy wax : 
- Lu xewati, Omar ? Yow daal, waat nga ne fu ñu la fekk yaa 
ngi faxtu ? 

Omar ne ko : 

- Nii seen bopp lañu fi nekkal de, Aatu ! Dibi-Dibeek njabootam 
gaa ngi ton-ton réew mi ! 

Du woon it lu bett Aatu Sekk. 

- Omar, noon naa la nit kuy doxe ni kanaara, ku ko jébbal réewum 
lémm yaa tooû sa bopp. 

* E 


Du sax Dibi-Dibi moo jékk a duut reewum lémm. Loolu yagg 
naa am ci politig. 

Waaye yaakaaru nit ñi ci Dibi-Dibee ka réyoon ! Népp di 
yakkali boli. Yaakaar booboo tax waa reew mi jàppalewuñu ko 
yem ci. Dafioo sot dégg, Dibi-Dibi jél ndam li. Du woon nag 
ngir yaa ma neex. Am na lu ci askan wi jublu woon : teg ci jal 
bi kuy fajal nit ñi seeni soxla. Ndax Dibi-Dibi kat, dafa ne woon 
waa Jafune : 

- Lépp lu ngeen di tawat, am naa pajam. 

Bés sax, yaram wi xaw naa tàng, mu ne ndongoy daara yi : 
- Waxleen ma lépp lu ngeen bëgg ! 

Gone yi limal ko ay tawat yu baree-bare. Dibi-Dibi reetaan, ne 

leen : 
- Lii rekk ngeen may laaj, su ma faloo ? Xeeb naa ko, ndax sama 
mën-mën, fu ko nit natt romb na koy dem ! Kon boog buleen 
yox-yoxi, laajleen ma lépp lu ngeen bëgg, ma defal leen ko. 
Man reew mi dom a ma tax a jog ! 

Géwélu Dibi-Dibi daldi dugg ci wax ji : 

- Aywaleen gaa ñi, ku yéex ñàkk ! Ku Dibi-Dibi taccu, soo 
feccul dootoo fecc mukk ! 

Am na it ca njélbéen ga ñu ne woon : 

- Dibi-Dibi ku yég boppam la, du nangu njiiti reewi tubaab yi di 
nu yab. Kenn feesul bétu Dibi-Dibi ! 

Wax dégg Yalla, njiiti réewi Tubaab yooyu, Dibi-Dibi jéem na 
leen a té ci fiaari at yu jékk yi mu toog ci jal bi. Waaye ba ñu ko 
xoqatalee, dafa daldi dellu ginnaaw ci saa si, jébbal leen 
boppam. 

Du it kenn ku mu fi faj soxlaam ! Mbir mi daal, ni ay léeb la 
mujje, tabbi géet, daldi fa faf seey, léebkat bi ni : 

- Ku ko jékk a f6on tabbi ajjana ! 

Gone yiy jékkante, naan : 
- Fuuf ! Fuuf ! Maa ko jekk a foon ! 


* 


Dégg la, Dibi-Dibi da doon sóob rekk, xaajul a tane ki mu fi 
wuutu. Waaye xéy-na su ko Yalla feyee xolam, du am lu muy 
réccu. Amoon na yéene ci réewam. Dara yàqalu ko lu dul parax- 
paraxeek tes boppam fu mu aggul, japp ne kepp ku Yàlla sakk moo 
la ëpp xel. Ba mu wóoree Dibi-Dibi ne can na, dafa am kersay 
janook askan wi balu ko àq, nde mënoon na ni waa Jafune : 

- Bëgg a dem taxul a mën dem. Lu ne jéem naa ko, waaye tey la 
réew mi gën a lott. Xawma woon ne nti la mbir mi jafee. Léegi 
daal, dama leen di bayyi ngeen tann keneen. 

Dibi-Dibi deful loolu. Dafa jébbal reew mi ay doxandéem, ne 
leen : 

- May naa leen Jafune ci xol bu sedd, lu leen neex def leen, yeene 
woon naa leen sax lu épp lii, Waaye jamonoo neexul. 

Dibi-Dibi jaay na reew mi, ngir samm banneexu boppam ak 
banneexu njabootam ! Loolu donn a indi weranteek reyante ci 
Jafune. 

Dégg rekk a neex Yalla. Dibi-Dibi taxu ko woon yemb. Waaye 
kuy seet bu baax, dinga gis ne njiiti reew yu bare ci addina si, seen 
yaram neexul. Dafa fekk rekk ñu di ay kilifa, ñu leen di làqal yu 
bare, di leen sang sutura. Moo tax itum reew dina dof ba 
rannatiku te askan wi du ci yeg dara. Li fuy wone ci moom ak liy 
am dégg, day faral di mel ni Yallaak Yaali. 

Dibi-Dibi ! 

Mber mu dul daan fiaari yoon. Te benn jellam boobu, dina ci 
yObbuwaale ñu bare. Nooñoo koy dar nag, ngir samm seen 
teraanga. Su wazee lu jaaduwul, ñu ne : 

- Dégginu nit fee des rekk, ndak xalaatu Dibi-Dibi dafa xóot, 

boroom bopp dégg moo ko mn a dékku. 

Bu Dibi-Dibi defee njaaxumam, ñu ne : 

- Noonam yeeti, fioo koy sosal ngir yaq xeli nit ñi. 

Mbaa ñu ne : 

_ Dibi-Dibi, defar réew mee ko tax a jóg, waaye saa yu santaanee 
dara, ñi ko wër def leneen. 

Teewul ñu bare ñu àndoon ak Dibi-Dibi ca njélbéen ga, mujje 
koo jambu. 

Ba Dibi-Dibi tambalee tabax ay monimaa, la leer ñépp ne yaram 
wi neexatul. Da daan xaar ba waa Jafune yépp di nelaw, muy wêr 
dekk bi, fu mu gis bayaal ne nañu fa yekkati ab monimaa, mu 
dugal ci xaalis bu kenn xamul nu mu tollu. Jafune day xéy rekk 
gis ay Obérye huy gas, di daaj ak a dajji. Su ko defee, waa réew 
mi di ko jéw, naan : 

- Waxleen ci ! 

- Gaalu dof du teer, de ! 

- Baax na ! Ng6or sii, fi mu nu jéme...! 

Dibi-Dibi tabax na fi monimaa jagleel ko soldaari Afrig ya 
demoon xeexali waa Tugal ; beneen bi mu jagleel ko géej gi; ba 
ca topp mu tudde ko « Ginnaaw ay, jamm ». 

Nu koy jéw, nag : 

- Moo, kii lu mu xewle nii? 
- Moom daal, lu fiéw ci selam mu ni ayca, yékkatileen ab 
ménimaa | 

Laata Dibi-Dibi di dugg ci politig nag, da daan jangale mbirum 
aadaak cosaanu réew mi, ci daara Jafune ju mag ji. Moo tax nee 
fiu mu béggoon a mandargaal nguuram ak i ménimaa. Am na it 
ñu ne da daan suul ay gallaaj ci biir m6nimaam yooyu. 

Ak lu mu ci mëng doon, ba ay wi jibee Jafune, m6nimaa yi la 
way-fippu yi jékk a song, rajaxe leen. 

Am na it ay jamono, Dibi-Dibi dafa aakimu rajo beek tele bi, di 
wax tewa noppi. Bés, mu ne dafa begg waxtaan ak réew mi ci 
mbir mu am solo. 

Mu ne : 

- Maa ngi leen di balu aq, ndax fan yee ñu génn, taxaw naa lu mat 
juréomi waxtu di wax. Moomuma leen nag, ba di leen tanqal. 
Wax ngeen dégg, takku liggéey jot na, coow li doy na sékk ! 

Ku nekk ne ci xelam : « Aa ! Lu tey doon, ba Dibi-Dibi di wone | 
gii maandute ? Xéy-na ay mbokkam a ko yedd. >> | 

Waaye nit ak jikkoom ba ci biir bammeel ! Keroog jooju Dibi- 
Dibi dafa xéyee talalali ba takkusaan di waaj a jot ! Ba mu demee 
ba xamatul lu muy wax, dafa rocci ci kayit yi tege woon ci 
kanamam benn nataal, woolu ay gone, daldi leen laaj : 

- Xam ngeen lii lan la ? 

Gone yi xool nataal bi bu baax, ne ko : 
- Musunoo gis rab wii de, paresidaa Dibi-Dibi. | 

Dibi-Dibi xaqataay ba tele biy rir : | 

“- Bettu ma ! Gaa fi, xam ngeen ne maay ngand, de ! Indil-leen 
ma kiy ]angal xale yii. Ana seen ustaas ? 

Kooku fiéw, Dibi-Dibi won ko nataal bi, laaj ko lan la. Mu taf 
gémmifiam, ne ko : | 
- Lu ma géj a gis a ngii, paresidaa Dibi-Dibi ! | 

Dibi-Dibi daldi ko gëdd : | 
- Ku la laaj loolu ? Lan la, laa wax ? | 
- Kanaara la. | 
- Jéréjéf. Léegi, lenn laa begg nga wax ma, yow doomu Jafune : ana 
kanaara yi ne woon gàññ ci mim réew ? Fan lañu jaar ba ne mes ? 

Dibi-Dibi nekk fa nag, di wax lu ñor ak lu fiorul, naan ` | 
- Mbir mee ka keemaane ! Kanaara yi ne woon Jafune yepp ne | 
mes te kenn xamul fan lañu jaar ! Dinaa yebal ay boroom xam- 
xam bitim-réew, ñu gestu ci mbirum kanaara. Ndas kat, man Dibi- 
Dibi, su dara desul lu dul jiite réew mu deseetul benn kanaara, 
damay daldi tekki sama ndombog-tank gii, ngeen fal keneen. 

Keroog ñi amoon xel aar ci ndofug Dibi-Dibi sonalatuñu seen | 
bopp di werante. Waa Jafune Jaaxle, ku ne di xool sa moroom, ñu | 
naan ci suuf : | 

- Aa, yef yaa ngi begg a Epp loxo, kat ! 

Mag fii fattaliku démb. Mu mel ne Jafune dafa dellu ay xarnu yu 
baree-bare ci ginnaaw, diggante 1640 ak 1647, ca jamono ja Daaw 
Demba sonalee lool Kajoor. Nguuru Daaw Dembaa ka metti 
woon ! Tere na ku lekk yappu wataboor wu am xorom, ne it su 
fiaar déeyante ba reetaan dina leen rey. Dem na ba ne ku nar a takk 
janq ci Kajoor, na nga ko ko indil, mu jaar ci ba noppi, moom 
Daaw Demba moomu, sog laa delloo sa jabar, lo xam nga def. Lu 
ñu wax mu ne Buur a ko yelloo. Kajoor di jéw Daaw Demba ba 
mujje koo jambu, mag fa gise ci pet fexeel ko, mu daanu. 

Waaye ndax yoon la sax, di méngale Daaw Dembaak 
Dibi-Dibi 7 Ndas Dibi-Dibi kat, li woor ba woor, moo di ne 
xel mi neexatul. Seetal ma lii, rekk ! Ku ñu war a téj kabano 
ca dof ya, fiépp wékk seen yaakaar ci yow | 

Su Dibi-Dibi wéroon, du taf ay Seetu ci néeg yi ci këram 
yépp, fu mu walbatiku daj ci boppam. 

Mbon gi ci Dibi-Dibi jarati naa waxam 9 Guney Jafune yi 
feragul sax, dégg nañu ay jéfam yu ñaaw. Dibi-Dibi dina la 
ne rapp ci kaso bi téj, woo ay gaana ñu futti sa jabar ci sa 
kanam, nga leen di seetaan flu koy sakku te doo ci mén dara. 
Te bu boobaa, Dibi-Dibi day toog ci sa wet, yow jekker ji, 
naan gaana yi : 

- Ndaw sii caga la, na seen bal yu tang yi takk, defleen 
noonu ndeyam, bu dara sedd sama gaa yu baax yi ! 

Yalla mi dara téwul a mujjee weer Dibi Dibi. 

Naka ? 

Waaw ! Yow mii téye Téereb Fent di ko jang, laajal Aatu 
Sekk naka la Yalla weere Dibi-Dibi, mu wax la ko | 

Daaw-jéeg, bi xeex bi demee ba jéggi dayo, Dibi-Dibi 
amal na mitin ci baayal bi gen a yaatu ci Jafune. Fu nekk nit 
ñi fage fa, wuyusi ko. Dibi-Dibi di wax, di wax... di wax 
rekk, téwa noppi. Bi mu wazee lu mat xanaa fieenti waktu, 
mu ne tekk, xool asamaan si, daldi jonkan summi dallu 

ndeyjooram, taf ci noppam, di lakk angale. Nee na kat 
T6oni Bleer a ko woowe Angalteer ndax mu xelal ko. 
Waaw. Angalteer daal, jankoonte woon naak ay jafe-jafe yu 
réy, Tooni Bleer jaaxle lool, daldi ne : < Lii de, kenn rekk a 
ma ci mën a génne, te Dibi-Dibi la ! > Loolu de la mp 
réew mi teg sunuy loxo. Gone ya teewoon ca mitin ba mer, 
di ko sanniy xeer, di ko yuuxoo. 

Keroog, su fu rawalewul woon Dibi-Dibi, du baax ci 
moom | 

Ca la reew mi tase ba tey ji. Bes boobu la nit géj a teg bêt 
Dibi-Dibi. Feeñatul sax tele waxatumaak naan day doxantu 
ci biir dekk bi. Su dul woon li muy tangal waa Jafune ci rajo 
bi, ku ñu ne Dibi-Dibi saay na it doo ko weddi. 

Waaye hi song nguuru Dibi-Dibi tamit, ay kumpa lafu ci 
waa réew mi. Noom daal seeni jaasi lañu yor, faawtéef bu 
nekk ñu koy def. Mbootaayu xeet yaa ngi seet naka lay def 
ba y6nnee Jafune ay soldaar, ñu tegale ñiy xeex. Way-fippu 
yi andu ñu ci loolu. Dibéer jee ñu génn, seen benm njiit wax 
na lu leer : 

- Soldaar bu jóge bitim-réew, ne dangay jappalesi Dibi- 
Dibi, dinanu defanteek yow. 
Foofu la mbir mi tolloogum. 

Géej gi waxoon na ko : fitna ji waa Jafune nekk yépp, seen 
aakk fullaa leen ko teg. Ci gis-gisu goor gi Aatu Sekk tamit 
de, su Jafune teeloon a jóg ci mbirum Dibi-Dibi, aar kon na 
boppam ci coono yu jéggi dayo yi dal ci kowam. 

Man Aatu Sekk de, su ma Jafune dégloo, képp ku taxawati 
ci pénc mi ne day laaj réew mi, balaa dara di xew dinaa 
yékkati sama baat ci kow, ne : 

- Xool-leen bu baax ay betam. 

Nu ne ma : 

- Lu tax nga wax loolu ? 
Sama tont day daldi leer nafifi : 

- Kepp koo gis muy laaj am réew, am na lu muy làq askan wi. 
Soo xoolee bu baax ay betam, dinga ko ca séen muy féey. 


* 


Bi góor gi yeewoo ci njël la koy door a leer ne ñetti fan yi 
weesu yépp, moom kott moo des Guy-Géwél. 
Xippi na ga, waaye xamatul ndax day gént walla déet. 
Goor gi Aatu Sekk a ngi dégg ni butitam yiy jooye, di 
lemu ak a lemmiku. Xamul kañ la géj a xiife nii. 


* 


Ay xaj a ngi mbow ci takkal dex gi, mu di leen dégg fi mu 
jaaxaan. Naari noppi Aatu Sekk yi miin nañu léegi tekk- 
tekkaaral gi. Waxtu wii la Yilimaan Jonn daan nodd fajar. 
Goor gi Aatu wacc lalam, jubal ci ëtt bi, japp, kabbar. 

Naan na it Yalla mu genne reewu Jafune ci fitna ji ko Dibi- 
Dibi dugal. 

Lee-lee mu mel ni am na ñuy yengu ci wetam mbaa D 
romb buntu ker gi di wax ci kow. 

Kobi garab yaa ngi jooy ndank. 


* 


Bés bu jall Aatu Sekk gën a lott. 
Ay soldaar few nañu ba jub Guy-Géwel, taxaw, am ci fioom 
ñu jékk a seet ndak amul ay noon yu fi lagu. 
Nu nekk fay wer gox bi ba mu yaakaar ne léegi fu song 
Guy-Gewel fu daldi wofifieeku. 


128 


TEEREB FENT 


Bi ñu rombee buntu kër gi la Aatu dégg faar ñu ci doon 
werante : 
- Fii kat, ndekete nit desu fi. 
- Danga xam ndax gaa fii suul nañu fiy ndell walla déet ? 
- Dina ma jaaxal, defe naa ne noo leen fi jiitu. 
- Loolu lay niru, waaye dina matt ak du matt... 

Waa ji jotul a aggale li muy wax. Bi ay bali fetal naan : 
- Tuyy ! Tuy ! Ratatat ! 

Ak bi muy yuuxu benn la. Géor gi Aatu Sekk dégg Buy soqee 
fu nekk ay fetal. Nu teg ci tuuti, Guy-Géwél dellu ni selaw. 

Li muy sonn yépp, fexe na ba jog, ne day dabi faari soldaar 
yi romb buntu kéram, ne ki ci jot a mucc : 
- Jaale naa la sa xarit bi faatu, waaye su doon sama sago nga 
door ma bal, ma noppaluji man itam. Jébbal naa la sama bopp. 
Defal ci man lu la neex. 

Wante naka la Aatu Sekk taxaw rekk, daldi tambalee miir, 
aggaat ci suuf, di xiixat. 


Seen ndey a jékk fiéw. Aatu Sekk xippi, gis ko mu ne jodd ci ëtt 
bi di ko xool. Mu ne ci xelam : 

« Moo, kañ la nit daan am geen ? > 

Mu bégg a reetaan, biir biy jam, mu gafifi. 

Golo gaa ngi jonkan ci benn xeer wu déomu-taal, ne ko jakk. 
Aatu fexe ba wéeru ci niim gi. Li muy sonn yépp, xam na ne buy 
saggan golo gi di ko song, te kon dina ko gaañ. 

« Kii de, am na lu bët yiy wax... > 

Waaye lu fiuy war a wax ? Naka lay def ba witt ci jaww ji 
kadduy golo gi ? Aatu Sekk sanniy betam fu nekk. Dara réccu ko 
ci li ko wér. 

Xeer wi ci wetu golo gu jigéen gi. 

Liifu caas gi leen tiim Boom faar. Tey sax la Aatu masa seetlu 
keppu yu week yeek yu xonq yiy lang ci liñ gi. 

Toogu bant bu gudd bi. Ci la xaritu Aatu yi daan teg seen damyee, 
di wure subaak ngoon. Ni toogu bi jaaxaane ci taatu niim gi, Daat 
yéf la tekki. 

Wéetaay bu tar. 

Banneex bu déddu Guy-Géwél. 

Nu jékki-jékki, ngelaw li yéngal bunt bi, golo gi téb, geestu, fu 
ne mu kool fa ba noppi neeti jodd, janook góor gi Aatu Sekk. 

Aatu moom mu ngi yég ni ko xiif gu metti giy miirloo. 

Tangaay baa ngi ko japp ba noyyi të ko, tuli yiy gén a wow bés 
bu nekk. 


Ginnaaw-éllég sa, golo gi dellusi. 

Fekk na sibbiru si daaneel Aatu Sekk. 

Bii yoon, ci garab gi la tébe, ne putt ci suuf. Waaye tey de, dafa 
mel ne ku andul ak sagoom. Mu ngi yuuxu, di xalangu ci étt bi, 
di sepp-jalefiu. Jappe na ko noonu ba yagg, mu daw wuti 
mbedd mi. Nu teg ci ay simili rekk, mu fekksiwaat Aatu fi mu 
toog ci ëtt bi, taxaw ci ñaari tankam, ni nit, bayyi fiaari loxo 
yiy lang. Ci la géor gi Aatu Sekk sog a nand ne am na lu ko 
golo gi bégg a won. 


* * 


Keroog la golo gi bayyi fiaari doom yeek Aatu. Bi Aatuy 
laata xam lu xew, sanni na leen ko ba dem yoonam. 
Aatu Sekk di fo ak fioom, di leen toppatoo ni mu ware ba flu 
far nekk ay wéttalam. 

Waaye golo du mbokk ! Naari gone yi, yar ak teggin dégg 
lañu won goor gi ci fan yu jékk yi. Noonu lañu naxe Aatu, mu 
japp leen ni ay doomam yi mu jur. Ndekete fiu ngi koy yeeru, 
di xaar ba jekku ko, toroxal ko. 

Bés, ci yoor-yoor, fiaari doomi golo yi fekk Aatu muy dajjant fi 
mu doon féexloo ci taatu niim gi. Nu daldi gaawantu yeew ko ci 
garab geek buum gu dégér. Aatu kañ gis na leen fiuy kér-kéni, 
waaye mu ngi reetaan, defe ne dafiu koy jangal po mu bees. 
Keroog, fa lañu ko takk ba reer jot, ñu xollil ko reenu fiambi, 
jox ko mu lekk. Nambi ji xaw naa dégér gaa, wante li Aatu 
Sekk di nekk mag yépp, bëñ yi yaqoogufiu. Lee-lee kenn ci 
fioom fiaar dugg biir Guy-Géwél, delluseek gerte-kemb mbaa 
xollitu banaana, sanni ko Aatu, mel ni kuy jox sa xaj mbaa sa 
xar mu lekk. Suy saqami fiambeem, di yuut, ñu koy flaawal. 
Lu tuuti lu mu def, ñu gaddu seen yat, di ko ndulli ba mu 
yaakaar ne dafiuy koy bégg a rey. 

Lee-lee ñu defaru ba jekk, sol seen sappo tubaab yooyu, takk 
seeni lonet, karwaatu, ne fiu ngay tallali seen tank biir Guy- 
Géwél. Waaye dufiu bayyi mukk goor gi Aatu Sekk ginnaaw. 
Faww fu yobbaale ko. Da leen di topp, fluy xécc ci buum gi, 
di ko wommat. Yenn saa yi sax Aatu Sekk kaf ak fioom : 

- Wutewumaak Buur buy nemmeeku ay diiwaani réewam. 
Xanaa kay li ngeen ma takk ni seen jaam rekk moo ma ci xaw 
a jaaxal. 

Naari doomi golo yi reetaan, caw ko, gén a xécc ci buum gi. 

Lee-lee seen ndey dellusi ci kër gi, taxaw ci kow miir bi, 
woo leen, fiu fekki ko, fo ak moom ba Aatu Sekk defe ne suy 
dem da leen di y6bbaale. Waaye day jékki-jékki ne mëtt. wacc 
leen ak Aatu Sekk. 

Aatu Sekk wutal na ku ci nekk tur. Golo gu góor gi mooy 
Ninki. Rakk ju jigéen jeey Nanka. 
Ninki-Nanka. 


Fukki fan ak jur6om-faar a ngii tegul nit bët. Nankaak Ninki 
domm fooy wettalam. Nu ngi miinantesi, nag, mook flaari 
ganam yi. Li des rekk mooy mu mén a waxtaan ak fioom. 
Naka-jekk, Aatu masul a bare wax, waaye fietti fan yi de, ay 
noppam namm nañu lool kadduy nit. 

Golo yi fioom, fiu ngi wax ni ay Doomi-Aadama 

Aatu xamul sax wan lakk lafiuy lakk. Li mu ci xam daal, 
moo di ne seen waxin gaaw na lool. 

Laay ! Ndekete golo tamit dina bat... 


D 


Kel mi dem fu sore, mu ne : 
- Céy, nun | Fu nu jem ak Dibi-Dibi ? Wante sama coono beek 
sama wéetaay bii am na lu ñu ma jangal ci mbiri addina : tés-tés 
ji nit fii nekke, dara waralu ko lu dul bégg a fatte seeni nagar. Lu 
fu dugg looloo leen ci dugal. Saa yu nit soobee lenn, gasaale na 
pax suul fa leneen lu ko naroon a gêtên. 

< Waaye man mii nag, ci lan la nekk ? » 

Goor gi Aatu Sekk xamul lu muy tontu boppam ci laaj 

boobu. Li ko woor daal, moo di ne deseetul pexe. Mu ngi 
wéeru ci taatu niim gi, di xaar Ninki-Nanka and ak moom, fu 

doxantuji biir Guy-Géwél. 

Naari gone yii fioo fiuul xol ! 

Dafiuy wommat Aatu ba ci mbalka mi ci wetu Toolu-Buur, 
ñu yolomal buum gi ñu ko yeewe, mu ségg naan ci ndok mi 
ba mandi. Bu fu dellusee ci ker gi, fioom fu lal seen taabal, 
téye seeni kuddook seeni furset, di lekk, di saqami ndank. 
Dafa mel ni sax gone yi am na yu fiuy jéfandikoo, de ! Walla ? 
Xet gii gen a doy waar ! Mbaa du doomaraam yii dafiuy naan 
sangara 7 Su dul sangara it niru na ko lool ! Li fny lekk yepp, 
ñu ngi waxtaan fioom Daat. Géor gi Aatu Sekk yeemu. Moom 
daal, su dul woon seen geen yu gudd yeek seen karaw gu xonq 
geek seeni daar-daar, mu waat ne ay nit lañu ! Ni fiuy wazee 
ka gaaw, tey ! 

- Ra-ta-ta-ta-ta-tat ! 

Ay kaddu yu mel ni ay bali fetal ! 

Jékki-Jékki, xolu Aatu fees, mu daldi yuuxu : 

- Sama baat ci kow ! Man, Aatu Sekk, maa ne kenn du la gén 
a baadoolo, yow ! Li ma la defal ci addina yépp, amoo loo 
may feye lu dul di teg kaddu yu fiaaw yii ci sama der | 

Bi Aatu wazee loolu, fiaari golo yi xoolante ba noppi ñëw 

wer ko. Ninki-Nanka jaaxle lool. Lu Aatu xewle bay waxtu ? 
Kan lay xulool noonu ? Aatu naan, di xiixat, ba yagg mu 
yékkatiy loxoom ni ku réccu li mu def, di jéggalu : 
- Baal-leen ma aq de, goney mberaago yi ! Dafa am lu ma 
fattaliku rekk, sama xol fees ! Yéen dungeen ci dara. Samay 
noon ñoo fagee barsaq bégg ma fekk fii ma toog, di waxtaan 
ak yéen, ñu coob ma ! Waaye démm yooyu, dinafiu wax lu set 
balaa ñu may wann ! 

Bi Aatu waxee loolu ba noppi, Ninki jél benn xollitu 
banaana, tiimale ko ci gémmifi gi. Aatu naan, yaakaar ne dafa 
koy jox mu lekk. Ninki sanni xollitu banaana bi fu sore, 
yuuxu, fégg dénnam, xulli Aatu Sekk. Aatu xam ne dafa mer, 
daldi ségg. Ninki lakkanteek rakk ji. Nanka téb miir bi, dem ci 

mbedd mi, delluseek yatam wu dijj, ne ko jabb Ninki. 
Li Ninkiy door Aatu yépp, mu ngi koy saaga, di ko wed. 


* 
x * 


Keroog, joxufiu Aatu mu afi. Seen ndesit ya mu daan lekk 
yépp, dafiu ko tuuri mbalit. Aatu Sekk a ngi leen bégg a balu 
aq, waaye saa yu naanee, mu mel ni dafiuy jamat ay puso yu 
tang jérr ci gémmifi gi. Fi ñu ko takk, mu ngi yérémtalu. 

Ndeysaan ! 

- Yéen a fiuul xol, doom ! Nu ngeen attane def seen Maam Aatu 
Sekk lu fiaawe nii ? Dangeen ma bégg a toroxal, daal ? 

Naka la Ninki dégg baatam, daldi bayyi tele ba mu doon 
seetaan ñëw tiim kook yatam, xacci, dem ba koy door, 
waccewaat loxoom. Soo gisee Aatu, mu ngi banku ni gone gu 
fiuy waaj a duma mu dem boqu ci ndeyam. Ninki xool ko ba 
seppali ko, wacce loxoom ne walbit, dellu seetaani teleem. 


* 


Nanka randatu na ba ci noppi mag ji, mel ni ku koy déey 
dara. 

Aa ! Ay golo yuy déeyante, nag ! Aatu Sekk a ngi bégg a 
jommi kat ! Déeyante de, masul a xalaat ne ku dul nit Njaay 
mén na koo def. Ndax kat, lu Doomu-Aadama denc ci xelam 
la ba noppi fas yéene koo dénk ku mu wéolu dégg. Kuy déey 
nit dara, sa xalaat ngay xelli ci xelam. Te ba addinay baax de, 
golook yeneen mala yi daawuñu xalaat bay wax. Su weesoo 
seku daal - te seku sax li muy wax dara la ci xamul ! - s€pp- 
jaleñu, yuuxu ak yu ni deme lañu xamal mala yi. 

Waaye déeyante taww ! Nguuru Dibi-Dibi gii kañ, lu nekk 


134 


TEEREB FENT 


dinafiu ko ci gis ! Déeyantee ka kéemaane tey ! Du jokkoo 
neen, de ! Déeyante, segg dégg la laaj, te loolu nit Njaay moo 
ko yelloo. Ak ni addina si tollu, nga taamu ci benn Doomu- 
Aadama donn, woolu ko, ségg ci noppam, tabbal ci xelam loo 
xam ne ginnaaw Yalla, yéen fiaar rekk a xam lan la... 


* 


Ci xaaju-guddi la benn balu fetal fëq buntu ker gi. Teg nañ 
ci ñeenti waktu yoo xam ne bal yaa ngi doon def : 
- Tuyy ! Tuyy ! Tuyy ! 
- Ra-ta-ta ta-tat ! 
Am na it ay keri Guy-Gewel yuy lakk. Lakk gi warul a 
soreyook fi Aatu toog, ndax ëtt baa ngi leer nafifi. 
Aatu Sekk ni ci xelam : 
< Mel na ni gaa faa ngi xeccoo Toolu-Buur >. 
Yoon yu bare te yaatooy jaar Toolu-Buur, nag. 
Moo tax fu ne : 
- Ku teg loxo ci Toolu-Buur yaa moom Guy-Géwél, moom 
dekk bi. Te ku moom dekk bi, li des ci reewum Jafune menu 
laa te. 
Xare Guy-Géwél bee ka nar a metti ! Góor gi Aatu Sekk walbatiku, 
daj ci faari doomi golo yi, ne leen : 
- Yeen faar fii de, w6or na ma ne Toolu-Buur la leen seen ndey 
rawalee, dénk ma leen ba noppi nekk ci all biy taxawaalu. 
Golo yi tontu ko ci seen lakk. 
Mu ree : 
-Dara laa xamul ci li ngeen may wax ! Waaye ay doomi golo 
ci Guy-Géwél gii de, Toolu-Buur rekk lafiu mén a joge ! 
Benn kanu dal. 
- Rell ! 
Ay roppelaan tiim dekk bi, yabbi safara su baree-bare ci 

mbeddi Guy-Géwél yi. Asamaan siy rég-régi, kër yiy riir, bunt 
yepp di dal, jaww ji fuul kukk ak saxaar. 

Aatu Sekk daldi ne golo yi : 
- Dof yaa ngi ci yoon wiy fiéw de, léegi ñu ne jamet ci Sunu 
kanam ak seeni saar de kombaa ! 


* 


Jaratul werante. Xeex bi agsi na biir Guy-Géwél. Way-fippu 
yeek waa kér Dibi-Dibee ngi jappante ci wetu Toolu-Buur. 
Oto larme yaa ngi riir, di wanneetu ni ay fas yu seen fit récc, 
pend bi topp leen. Aatoo ngi déglu it kanu yi, di gis ni safara siy 
raaye asamaan si, door a dal ci suuf, tasaaroo. Bakkan yu baree 
ngi rot ci xeex bi. 

Li leen Guy-Géwél jaral de, réy na ! Foo tollu, dégg ay 
soldaar fiuy jooy, naan : 

- Wooy sama ndey ! 

Xeex bii de, xanaa mooy bi mujje... 

Rajo bi sax wax na ko : 
< Waaw. Nee ñu de, ku teg loxo ci Guy-Géwél gaddu ndam li. > 

Lenn moom wéor na Aatu. Bés bu jamm dellusee Jafune, 
baadoolo dootul des Guy-Géwél. Béréb bu ame nii solo, boroom 
alal yi dinañu ko aakimoo. Rax-ci-dolli, dafa tafu ci géej gi te it 
dex gi sorewu ko. Te ku nekk xam na ni boroom barke yi 
yéenewufiu kenn péexu géej gi. 

Am na g6or suy wax ci rajo bi. Nee ñu ku xelam macc la ci 
mbirum larme ak béomateek yu ni deme. 

Mu ngi naan : 

« Waaye man de, ci sama gis-gis bu gali bii, yaakaar naa ne xare 
Guy-Géwél bii du gaaw a sotti. Ndax ku fexe ba teg ci loxo it, 
kepp la fi dina yomb lool. Waaye nanu xaar rekk, li ci kanam 
rawul i bét ». 

Goor gi Aatu Sekk wiccax bopp bi, gemm, tambaliwaat dajjant. 


D 


Sibbiru bi sonal na ko lool wante nanguwul a tédd ci lal. 
Xam na ne su ko defee dootul mën a j6g te kon sax du ñàkk 
mu jaare fa ñibbi allaaxira. Lu mu yeg ci yaramam la. Pas- 
pasu dund donn a ko téye, nde kon leneen lañuy wax. Naari 
gone yi kafi, ñoo ko jaaxal. Lu mu leen def ba ñu koy yeew ci 
niim gi, di ko sanni seeni ndesit, su ko bañee lekk fu koy 
duma ay duma yu metti ? Bu doon sagoom de, ñu may ko mu 
sangu, sol yére yu set, jublu penku julli, ni mu ko daan defe 
ajjuma ju jot. 


« Céy sama gan yi ! Nu ngay kurti-kurteeti ci biir saal bi, de ! 
Baat yooyu may dégg, fioom rekk la mën a doon >. 

Noonu, Aatu fexe ba yolomal buumam, j6g ndank, di yoot, ba 
dem bett leen. Nu ngi ne nony ci kanape saal bi, janook tele bi. 
Aatu gén a waaru. Moom mi yaakaaroon ne tele bi baaxatul ! Ak 
lu ñu bare-bare pere, defarufiu ko xanaa kay... Dikkleen ! Waa 
Guy-Géwél, dikkleen ! Golo yuy defar tele, nag ! 

< Lu tee, sax 7 Réew mu dof bu mel ni Dibi-Dibi mën a jiite 
kat, dara waratu fee jaaxal kenn ! » 

Goor gi Aatoo ngi lagu ci ginnaaw buntu saal bi di leen seetaan. 
Sañul a seqat. Su ñu yégee ne yolomal na buumam ba jog taxaw, 
dafiu koy rey ! Xale bu goor bi, Ninki, dafa rekk soxar, moom ! 

Ci tele bi, benn janqu tubaab a ngi lakk nasaraan. Ni muy wazee 
gén a gaaw ! Waaw, moom sax ndax dina noyyi suy wax ? Saa yu 
noppee, am benn woykat bu feeñ ci tele bi. Aatu jot naa gis feent 

mbaa jur6omi woykat ñuy teb di dal, aq tooy xepp, di yuuxu, sol 
ay yére yuy melax. Kenn ci fioom a ngi fecc taatu-lawbe, and ak 
ay jang yu sol yére yu fuul kukk. 

G6or gi Aatu ne ci xelam : 

« Céy goloo am bayre ! Gone yi ma gis Buy fecc léegi yépp, 
golo yi donn lañuy toppandoo ! » 

Naari golo yi Boom taluñu dara, xanaa ne jakk tele bi, ne tekk, 
noyyi sax defatuñu ko. Aatu Sekk sog a nand nag lu tax ñu gëj 
koo wéttalisi. Ndeke guddeek bëccëg ñu ngi seetaan tele ! Leneen 
lu dul loolu safatuleen. 

« Xanaa ma jàppe ko noonu, boog ». 

Aatu taxaw na lu mat genn-wallu waktu ci buntu saal bi, 
te Ninki-Nanka yégu ci dara. Bi doomi golo yi génnee, fekk 
nañu goor gi Aatu mu takkaat buumam ba mu dégér, di 
nelaw-nelawlu ci taatu niim gi. 


x 
* * 


Fan yooyu yépp, golo yi dañu xawoon a mel ni ñu fatte 
góor gi Aatu Sekk. Su leen gisee, dañu ko romb, dem ci 
waañ wi defari seen kafe, daldi gaawantu dellu jaaxaan ci 
kanape saal bi. 

Aatu moom, dara dàqalu ko nëbbu di seetaan ñaari golo yi 
ñuy seetaan tele ! Ñaari waxtoo ngeeti mu tafu ci ginnaaw 
bunt bi di leen xool. Nankaa ngi ànd ak benn woykatu tubaab 
bu jigéen di fecc, kookuy woy, mu koy awu. Lu ndaw si def, 
mu def ko. Mu ngi la koy salliirul, di fëgg dënn bi, di wiccax 
bopp bi, ba ne tuuti mu taxaw, në jabb loxo cammoofiam 
Ninki. Kokku teye ci ndigg li, ñu and di wéndéelu, fu nekk 
ñu fay sanni seeni tank, coow li ne kurr ci saal bi. 

Góor gi Aatu Waaruwul yem ci. Dafa tiit bay dankaafu 
boppam : 

< Aatu Sekk, Gaart gone yii waxaguñu li ñu la naral de : 
ndof ak dee ngi lay yoot. Bul ko nangu. Lankal Aatu Sekk, 
bul nangoo jommi. » 

Aatu Sekk, yaa yey muslu ci sa faari gan yi. Bayyima yii, 
soo leen di xeeb fu lay gaañ ! Nook fioom a bokk dunyaa. 
Epplewunu leen ci benn yoon. Dégg naa sax dinafiuy yéemu 
lee-lee ci sunu njaayum Duukare mu metti, di nu jéw ci seen 
lakk, naan, xam naa : 

- Doomi-Aadama Njaay yi fan lafiu teg seen bopp ? Lu tax 
ñu yaakaar ne képp kuy noyyi ci kow suuf si fioo la gén ? 
Aa | Neex ba dee | 


Soldaari Dibi-Dibi yeek way-fippu yi wéerati nafiu seeni 
ngannaay. 

Netti fan a ngii Guy-Géwél ne selaw. 

Taxul nag waa gox bi fiibbisi. Loolu, kenn waxaalewu ko sax. 

Mel na ni Dibi-Dibee jekku way-fippu yi. Bi Aatu Sekk déggee 
loolu, dafa japp bopp bi, mbir mi def ko tiis wu réy : 
- Ba waa ju kannasu ji daal, moo nar a wéy di nu jiite ! Dina fi 
toogati ay at, di nu tuur andaari wax, fiépp di ko sukkal, di raam, 
ku jog taxaw mu door la bal nga daanu ! Waay Afrig moo sonn ! 


* 
* x 


Sakk pexe jot na. Moo yey fagaru, bala ko ganam yiy jommal. 

Guddig lémm la toog, ne faww mu fattaliku lépp lu mu mas a 
xam mbaa mu mas koo dégg ci mbirum golo. 

Ku bañ ñu bett la, dangay teel a fagaru. Ndax bés bu fippu yeek 
Dibi-Dibi juboo, ba ay wi dakk, moom Aatu Sekk dina defanteek 

golo yi ba géej gi fer. Du ci bañ dara, nag ! Dinañu ko wax lu 
waral ñu yeew ko ci taatu niim gi déj ko fi. Aa ! Moom daal mooy 
seen jaam ? Dina leen won mooy kan ! 

Ninki. 

Nanka 

« Sunu xaree nar a metti ! Dinaa leen jang ba jeexal leen, ndak 
ma xam fu ma leen di jaar ! » 


Aatu Sekk lim ci xelam fann yi mu yaakaar ne warees na cee 
géstu ngir gén a xam xeetu Ninki-Nanka. 

« Lépp lu géstukat yi bind ci mbirum golo, war naa koo jang. 
Dara waru ma cee récc ». 

Jamono jan la xeetu golo feefi ci dunyaa. 

Fan la golo gén a baree : réew yu tange ni réewi Afrig yi mbaa 
ci dékk yu liwe ni yu Tugal yi ? 

Dekk bi kenn sañul a b6om golo. Nekkul réewum End, saxam ? 

Askan yi leen di wäi, di lekk. 

Golo yi dekk ak nit ñi, di dem aka dikk ci mbeddi Sibraltaar yi. 
Lee-lee kenn ci fioom taxaw ci benn bitig, jénd sigaret, taal, daldi 
xécc ba noppi sanni saxaar si, déngalu dem yoonam. 

Golo yi ñu téj fii ci Toolu-Buur, gone yiy ñëw di leen seetaan, 
di leen sanni gerte kemb ak xollitu banaanaak xollitu soräs. 

Naka la golo yiy dunde ci all bi. 

Ni ñuy tannee seen njiit. 

Ni fiuy seye ci seen biir. 

Li ñuy lekk. 

Géor gi Aatu di lim ba agsi ci ni golo gu jigéen di doxaleek ay 
doomam. Mu ne ci xelam : 

- Lii mooy li epp solo ci mbir mi. 
Ni golo ménee toppandook n6obi. Naawaayam bu metti : 

- Ku ñu ne yaa fiaaw ni golo, xas nañu la dégg | 

Ndax rab woowu sax am na wall ci cosaanu reewum Jafune ? Xelu 
Aatu ne yarr ca juréom-feenti téeméeri junniy golo ya jégaloon 
Nijaay Gaynde. Guddeek becceg ñu topp ko. Muy fadd rekk, 
wante saa yu demee baa yaakaar ne jeex nañu, ñu gén a bare ciy 
betam, topp ko rekk, ñii langaamu ci cari garab yi, ñii di ko sanniy 
xooxi mango. Nu jàppee ko noonu lu mat jur6om-benni fan. 
Nijaay Gaynde dem ba amatul pexe, mu jaaxaan, jébbal leen 
boppam. Nu wer ko nag, di ko móobi, di ko saaga ci seen 
kallaama golo. Ba mu leen wooree ne Nijaay Gaynde Njaay saay 
na, fiu bayyi ko fa dem seen yoon. 

Ni golo nirook nit, nag ! 

Moom kay, fiépp war nafioo xas golo ba mu des nun. Ndax lee- 
lee nga ubbi ab téere, gis ci nataalub Doom-Aadama, nga xool bu 
baax xar-kanam gi, mu indil la bu baabun mbaa bu dangin. 
Jakkaarloo golo ak nit menees nafiu cee duy géeju xam-xam. Su 
la golo nee jakk, faww sa yaram daw, nga dawale say bét. Du tax 
mu may la jamm. Am na lu mu lay wax, de. Soo demee nun ñi 
danu ko def i ree, mu naan : 

- Xoolal ma ngéor sii rekk ! Sama mbokk mee fieme lu metti ! 
Waay, yaa sob ! Lu la xiir ci gii génn xeet ? Li ngay tiitaroo, jar 
na koom ? Yaak man la woon démb, nuy door-daqe ci all bi, di 
dunde ay xobi garab ak i doomi mango. Fattalikul. Dafa neexoon 
ba dee ! Nga xéy bés rekk ne doyal nga ci nekkin boobu ! Ban 
njariñ la la amal, tey ? Nee nga tuddatoo golo, ndak yaay Nit. Su 
sa soxna émbee, nga ne ko bumu jaar ci sama tur, mu may woowe 
noppi-jaboot. Fu mu foog ne dinaa fa aw, mu jaar fa ca des ndax 
rekk ragal dajeek man, ma jigadi doomam. Nee nga yow rekk a 
am xel, di defar ay roplaan ak ay jumtukaay yu kenn xamul. Yu 
fiakk faayda yooyu tax nga xeeb ma. Sa doom yu xamadi yi dufiu 
ma romb te neewufiu ma : 

- Mbéllee ! Céy golo, lu tax nga fiaaw nii ak sa taat yu lakk yi? 

Naawuma kañ, doom, damaa nirook baay kepp ! 

Nakk xam li mu waral bare na ! Te bu dara desul lu dul néobi, 
maa ko dag fuuf say doom ! Te sax, nanu waxante degg, saa 
waay. Tas nga addina si, sonal sa bopp, dekke nagar. Bi nga 
xamee ne noonu la yéf yiy mujje, ménoon nga des fii, ci kow garab 
gi ! Bul ko yaggal, ngoor, tee ngaa yéegaat, fekksi ma fii ? Li nga 
nekke kat, gisuma lu ko jar ! Ku nekk naan sa moroom maa la dag 
daw, maa la daq jang, sama jékkér moo ëpp xaalis sa jékkér, sama 
réew a épp doole ci réew yi ci Addina si sépp ! Yu ñàkk solo yooyu 
bafiu leen ci ba ku jekku sa moroom butti ko. Waaye fi nga ma 
yéeme dégg, mooy bi nga jélee sa sagaru kayit, rédd ciy nataal, 
tudde ko xaalis, làq ko fu sore nag, nit fii war a reyante ngir xam 
fu mu nekk, ñu fexe ba luqatee ko fa. Waaw. Yow kat yaa ne ku 
amul ci kayit yooyu ba mu doy, du lekk du naan, te bu feebaree du 
faju | Loolu nag, nga wéer ko fan, yaaram ? 

Géor gi Aatu geestu fu nekk, di seet fan la golo giy waxeek 
moom. 

Réewu Dibi-Dibee doy waar ! Waaye nag, du toog ne yacc- 
yaccaaral, ay golo di ko xas ! 

Xol bi daldi jêg, mu téb, ne day fekki Ninki-Nanka fa muy 
seetaane tele, defanteek moom ba mu saf sapp | Waaye goor gi 
Gute woon na ne buum a ngi yeewe ci baat bi. Ni mu xéccoo, 
buum gi naj ko, mu yuuxu. Nankaa jékk a génn, gis ko, daldi 
woo mag ji. 

Ninki ñëw, gëdd góor gi ba noppi fasaat buum gi ba mu gén 
a dégér. 


Guddig sattumbar. Biddéew yaa ngi tiim Guy-Géwél di 
melax ci asamaan si. Yoo yeek yeneen gunoor yaa ngi biiw. 

Lu mat waxtoo ngi nii Aatu Sekk di wér garab gi. Waaye 
ménul a dem fu sore ndak li ñu ko yeew. 

Jekki-Jekki ëtt bi leer nàññ, suuf si yengu. Aatu Sekk séen lu 
xawwikoo ci asamaan si, Wendeelu ci jaww ji ba noppi tabbi 
géej, ni: 

- Tu-tuuy ! 

Ne tuuti mu dégg ay tank yuy jémsi ci moom. Mu daldi ne ci 
xelam : 

« Nooma. Agsi nañu. > 

Nan fooy 8ew sax ? Waa kër Dibi-Dibi mbaa way-fippu yi ? 

Waaye ndax loolu sax amati na solo ? 

« Ak ñu ngeen ménti doon, maa ngi leen di xaar ! New leen 
def ci man lu leen neex ! Yallaa leen epp doole fuuf ! » 

Xelu g6or gi Aatu Sekk ne yarr ci Ninki-Nanka. Mu yuuxu : 
- Yéen daal, waat ngeen ne sama saal beey seen fowukaay ! 
Baax na ! Su ma leen fa fekkee dinaa lakk seen lu bon ! | 

Mu direeku ba ci fioom, fekkati leen ñu jaaxaan di seetaan 
tele. Ku mas a gis hi ? Tele buy takk guddeek béccég... Ay 
futbalkat a ngi topp ci benn bal bu weex di daw. Am na ku 
ñu ci ne jabb benn kayit gu xonq, dag ko ci biti, mu teg faari 
loxo yi ci bopp bi, di jéggalu. Moroomam mi mu gaañ a ngi 
jàpp ci tank bi, di gaññ, di wafiaaru ci déndub futbal bi. 

Doomi golo yi fioom, ndekete fiu ngi janook seen tele di 
nelaw bay xandoor. 

Aatu Sekk daldi dépp, xool montaram. 

- Netti waxtook genn-wall rekk a jot. Bét-setagul. Nelawaat xej 
na fi. ‘ 


Du fiakk mu am ñu ne goor gi Aatu Sekk bare na lu muy wax 
wasu telewison. Noofiu de, su ñu seetoon bu baax seen xel, 
dinañu xam ne yéf yi ménul a deme neneen. Naka lay def ba 
xelam du nekk ci tele bi dékkee takk ci saal bi ? 

Mu ngi Guy-Géwél di xaar. Lu muy xaar 2 Kamu ko. Xamul 
it fan lay xaar. Nu ngi ci yoon wi daal ak seeni ngannaay. 

Ginnaaw reyantee xew Jafune, kañ ! 

Aatu Sekk fexewaat ba yolomal buum gi Du ko yeewe, raam 
ba ci buntu saal bi, tiimaat Ninki-Nanka. 

Telee ngi wone ay saar de kombaa yuy yabbi safara, di 
mbekk garab yu ndaw yi ci all bi, fuy daanu. Ay soldaar angi 
daw, di wut fu ñu làquji waaye fu ñu aw, saar yi kar leen, soqi, 
faat ci fiu bare. 

Bi loolu weesoo, ñu gis benn soldaar bu ñu jam ci dénn, mu 
nekk ci sukkuraat, ndeysaan, tédd ci fax mi, deret jiy 
walangaan, muy janeer. Mook coroom ñu ngi déor-dage ci kow 
benn tund, di xaqataay. Ku leen gis xam ne fioom fiaar nobante 
nañu lool. Ndaw si taxaw, Joxoñ bakkanu far wi, cof kook 
baaramam, ne ko: 

- Fii laay noyyee ! 

Ku goor ki ree, gen koo kott. 

Janq bee ka rafet, kaar ! Karaw gaa ngi fiuul kukk, di 
watatu ci ginnaaw mbagg yi, céru jigéenam yépp mat sékk. 
Xaleelu g6or bi dab ko, kottaat ko, ñu foonantewaat. Nu 
teqalikoo, ku ci nekk ne jakk sa moroom, Tuy lakk 
nasaraan. 

Ku géor kaa ngi taggu janq bi, naan ko : 

- Maa ngi nii di waaj a dem xare, ni samay moroom. Yow 
rekk laa mas a nob, Margérit. Su ma dellusee ci jamm, 
dinanu daganal diggante bi. 

Boo gisee Margérit, mu ngi jooy, ndeysaan, bay yikkat, far 
wiy jéem a défal xol bi. Noonu ñu kottantewaat, foonante ba 
mel ni fiu andatul ak seen sago. Ndaw si jékki-jékki jéngu, 
futtiku sanniy yéreem, ne moom moo tey, dafay jébbal far 
wi boppam ! Ku g6or ki lank, ne ko mukk du ci dal. 

Bi film bi aggee foofu nag, Aatu Sekk seetlu na lu doy 
waar. Bi ndaw si tambalee futteeku, fiaari doomi golo yi 

dañu daldi taggook seen sago ci saa si. Nu ngi yuuxu, di 
taccu waa ji. Waaye bi soldaar bi bafee tedde coroom, jéppi 
nañu ko lool. Dem nafu sax bay door tele bi, di sanni seeni 
loxo fu nekk, di ciipatu, di saaga waa ji | 

Mel ni fiu naan : 

- Ngoor sii moo fiakk faayda, dégg ! Gel bu tooye nii moos, 
yéene la ko, di la ko jox ci xol bu sedd, ngay nakk-nakkal ! 
Mbaa du ponkal mii daa téle, di ? 

Aatu Sekk gén a tee waaru. Waaw, mbaa du gune yi dañoo 
dégg nasaraan ? « Xanaa kay du ci tele bi lafiu jange lakk 
woowu ! > 

Goor gi Aatu Sekk walbatiku, raamaat ndank ba ca taatu 
garabam ga, yeewaat boppam, jaaxaan, di nelaw-nelawlu, ni 
mu ko tammee def. 


ネ * 


Ban bés lañu nekk ? Altine ? Allarba ? Kamu ci dara ba dara 
boolo jeex. Bés yi maasaloo nañu. Jamono ji ci boppam saay na. 
Aatu Sekk njort na ne léegi rafifiee takkusaan ak njél të ko. Li 
woor daal, moo di ne fexe na ba dagg buum gi ko doomi golo yi 
yeewe, dem doxantu moom kenn biir Guy-Géwél. 

Keroog jooju la Aatu Sekk bég ! Péexu géej gaa ngi koy dugg, 
di yékkati mbubbam, di raxas xel meek xol bi ba fu set wecc. 

Waaye bésub tiis la woon it ! Guy-Géwél a ngi xasaw xunn 
ndax néew yu yaqu yi tasaaroo ci mbedd yi. Saa yu leen jube, ay 
tan naaw, tag ciy garab, xaar fa ba Aatu sore, ñu waccaat di lugati 
béti néew yi, di daggat seen yaram. 

Yallaa musal keroog Aatu Sekk ba dajewul ak soldaari Dibi- 
Dibi yi mbaa way-fippu yi. 

Céy ! Ku ko ne woon dina toroxi bés ba ay golo di ko def seen 
jaam ! Moom Aatu Sekk, doomu Fara Biram Sekk ma maamam 

Saa-Ng6one Penda Sekk des Somb ! Monte de, su ko neexoon 
mu jaare fi dem yoonam ! Waaye yéf yi jarul a yakkamti. Sallaaw 
dina won Baan) golo yi mooy kan ! Du daw mukk ba noppi di 
taafantoo wuti doole. Déedéet ! Day dellu ker ga, jébbal boppam 
Ninkeek Nanka te xam ne yagg-yagg dina leen jekkuji. 

Xanaa du ndank-ndank ay japp golo cib ñaay ? 

Naka la doomi golo yi dégg Aatu Sekk laal buntu kër gi, ñu 
daldi dawsi di ko xool ay bët : 
- Foo nekkoon, yow ? Kañ nga tekki sa buum bay dem di 
wendeelu biir Guy-Géwél ? Tey lanu lay fief ba nga xool benn 
béréb ! Xaj bu bon bi ! Ñàkk jom ba dee ! 

Aatu Sekk a ngi dof-doflu, naan leen : 

- Goney mberaago yi, dama tàllali woon samay tànk. Lu leen tee 
gunge seen maam ? Yéen a bon ! Man sax mere naa leen ! 

Ñaari doomi golo yi salliiru, song ko. Góor gi Aatu gis ni ñu ko 
wëre, di tëb di dal, di xultu, mel ni ñuy waaj a xar suuf si dugg ci. 
Bi leen Aatu Sekk dégloo bu baax, la koy sog a leer ne nasaraan 
lañuy làkk. Mu xaw a jëli li ñu koy wax : 

- Foo nekkoon, stu Sekk ? Seet nanu la ci kër gi yépp ! Waaye 
nun nga koy digaaleel, li nga def tey moom dootul ñaar ! 

Noonu, Ninki jël benn musóor tàkk bët yi, tafaale gémmiñ gi, 
bàyyil ko tuuti fu mu mën a noyyeek bakkan bi, ba noppi nag 
taxawal ko ci taatu niim gi, wërale yaram week benn buum gu gudd 
a gudd. Bi mu ko yeewee ba mënatul a yëngu, ñu dal ci kowam di 
ko dóor ay dóor yu metti. Caw nañu góor gi Aatu Sekk benn yoon, 
caw ko ñaari yoon, caw ko, cawaat ko, mu ne këj, faalewuleen, mel 
ni du moom lañuy dóor. Nanka gën a mer, nag, daldi suy kaani gu 
mokk ci góomi Aatu Sekk yi ! Yaramu góor gi mel ni da ñu ci sottiy 
xal, muy yuuxu, di leen saraxu ni gone gu tuuti. 

Doomi golo yiy màttu, naan ko : 

- Ñaw ! Danga doon jaay dërkiis rekk ! Gat di ! 

Aatu Sekk xamatul lu ko yëf yiy niru, muy jooy, naan leen : 

- Waaw gone yi, lan laa leen def ? Lu tax ngeen bañ ma nii ? Rey 
leen ma benn yoon ma noppaluji àllaaxira ! 

Doomu-Aadama Njaay moo kéemaane ! GGor gi Aatu dafa 
jékki-jékki rekk, benn woy ne cabak ci xel mi, mu yeg ni yaram 
wiy dawe. Ndak sax woy woowu dafa jóge fu sore, ñëw dëgg- 
degg ci xelam ? Du rekk ay kaddu yu neex, kaar, yu ngelaw li 
yekkati, fiuy wendeelu ci jaww ji, di ko gungewaale moom Aatu 
Sekk ci tukkeem bu mujj ? 

Man rakkaaju naa ! Waaw, man rakkaaju naa ! 

Waay, lii moo neex waay ! Déedéet, ngelaw li ci boppam mooy 
woy, moom mu koy awu, di ko gunge, naan ci suuf : 

Man rakkaaju naa ! Waaw, man rakkaaju naa ! 

Ngelaw, am nga géwél, te man mii, Aatu Sekk, maay sa 
géwél ! Na ko fiépp xam bés niki tey ! 

Li muy woy ci suuf yépp, mungi jéem a fattaliku lan moo tegu 
ci kaddu yooyu, ak fan la leen mas a dégge. Ndax du woyu 
kasag wu mu daan dégg ci ngoneem ? Wänte woyu kasag 
neneen lay tédde, mooy gen a xumb. Bu gaa ñiy tégg, rekk yeey 
gén a jegeyoo. 

Waay Ninki-Nanka, kaay tekki samay loxo ndax ma mén a 
taccu ngelaw li ! 

Man rakkaaju naa ! Waaw, man rakkaaju naa ! 

Su ragalul woon a fen de, dina ne ci bakkub mber mu fi siiwoon 
la ko xelam jukkee. Du bakku Yuusu Jéen sax ? Xéy-na it muy 
bu Maam Goorgi Njaay. 

Cam ! Sétu Maram Jéen ! Waaw ! 

Wax dégg Yalla, xamul ci kan la mas a dégge woy wii. 

Waaye su dul woon kumpa googu, ndax Aatu Sekk dina am 
banneex bu ni tollu ? Ci diir bu gatt a gatt, mu dellu nekk 
waxambaane, di daagu ci biir géew bi. 

Man rakkaaju naa ! Waaw, man rakkaaju naa ! 

Mu bégg it xam lu kaddu yooyu tekki, mu té ko. Ku leen fent ? 

Lan la ci jublu woon ? Am na ay kaddu yuy yengal mt ki te du 
xam lu tax. 

Gayndee Njaay, mbarawacc ! 

Baat boobu, saa yu ko waa Jafune déggee, taggook seen sago, 
mu fiaax leen, ku fu song daan la. 


* 


Fan la Ninki-Nanka génne, ba fiéw janook moom ? Keroog la 
goor gi Aatu Sekk mas a réccu li mu toppul waa Guy-Géwél ba 
fuy gaddaay. Waaye fekk na su ma yégoon dem yoonam bu yagg 
a yàgg | 

Xef-xippi ay soldaar ne mëll ci ëtt bi. Aatu Sekk xammee waa 
ker Dibi-Dibi. Ni ko Ninki-Nanka yeewe ci taatu niim gi, mu ngi 
muut-muuti ndax begg a fexe nu mu récce. Aatu Sekk a ngi tut ba 
fatte ne dañu taf gémmifi gi. 

Muy jéem a {uxu : 

- Wiiw Dibi-Dibi ! Wiiw Dibi-Dibi ! Dibi ! Dibi ! 

Waaye kaddu yooyu benn agsiwu ci ba ci gémmifiam, OOm 
fepp a naju ci biir putam, des fa. 

Aatu gis leneen lu doy waar ! Loolu lan laati 7 Xanaa ay 
soldaari Tubaab yu wacce ci garab gi, di daw ci étt bi, fu nekk 
ñu dugg fa. 

Aatu yéemu : 

- Waaw, kafi la Tubaab yi bokk ci xeex bi ? Ndekete at yii yépp 
xaj yu bon yaa ngi ci kow garabi Guy-Géwél yi, tim ma ! Nii 
ma gis fiuy wéndéelu ci kër gi de, benn Xong-Nopp mooy seen 
njiit ! Walla boog damay gént ? 

Bi Aatu Sekk génnee ci mbedd mi di seet lu xew Guy-Géwél 
la dajeek ñi ci des. Naar-fukki Xonq-Nopp yu lagu ay at ci kër 
gi te moom Aatu Sekk yegu ci dara ! Seetal ma lii rekk ! 

Benn soldaar génne ci saal bi, ànd ak Ninki-Nanka, ñëw ba 

ci kilifaam, am lu mu ko wax. Kooku xool Ninki-Nanka, tallal 
ko loxo, ñu jammasante bu baas. 

Goor gi Aatu Sekk gis mi soldaar seek doomi golo yi 
wegantee, mu daldi xaqataay : 
- Ndekete nii la addina suy tukki di mel ! Lu fi soldaar yu week 
yii di wut ? W6oy, man ! Ku may wax lu xew Jafune ? Ay 
soldaar yu weex tall ! Naari golook seeni daar-daar ! Ma ni : 
lu xew Jafune ? 

Yaayu Ninki-Nanka agsi, ñëw ba janook géor gi Aatu Sekk, 
daldi taxaw. Nu xoolante fioom fiaar, mu rocci fetal gi mu 
lagoon ci lafu séram, dakk ndank Aatu Sekk. 

Golo gu jigéen gi soqi, soqiwaat. 

Goor gi Aatu Sekk yég ni ko ngelaw liy taggoo, di raay 
kanam gi : 

Man ràkkaaju naa ! Waaw, man ràkkaaju naa ! 

Badu, w6or na ma ne su ma la laajoon lan mooy gén a biral sunu 
aaday cosaan ci mbirum fo ak tangal yaram, dinga ma ni : 
- Lamb la, Ngiraan. 
Su ma delloo ne la : 
- Limal may turi mbér, du fakk nga ni ma : 
- Tafaa Gey mbaa magam Mbay Géy, Duubal Lees, Manga, 
Tubaabu Joor ak Balla Beey. 

Su dee ku la mag laa laaj loolu, xéy-na dina ma ne : 

- May ma, Ngiraan, ma fattali askan wi jaloorey Mbay Ja J6ob, 
Abduraxmaan Njaay Falan, Paate Joob, Foode Dusuba walla 
Landin Jaame. 

Mber yooyu yepp, bére-door a tax fu xam leen. 

Yow Badu, soo daggee paas dem seetaani lamb ja Ibba Maar 
J6ob, mber yi takk seeni gallaaj, ñu leen di téggal, ñu ngembooy 
séri rabal yu rafet di bakku, di tuuroo soow ak saafara, Xaar 
Mbay Majaaga di woy : 

Lamb gôor a ko moom, 

Lii bu doon lambu jigéen sax jeex na- a-a-a, 

Ku ci nekk and ak sa gangoor, gaa ñiy sänniy pitak ak a toj ay 
nen, loolu yépp soo ko déggee, teg ci sa bét, faww sa yaram daw, 
Badu. Noo def sa xel dem fu soree-sori. 

Nu dégg laak fu bañ laa dégg, dinga ne : 

- Futbal neex na lool te am bayre, waaye ci dégg-dégg lamb mooy 
sunu cosaan, ni « sumo » mbaa « sido » nekke cosaanu 
réewum Sappon. 

Kon jaadu na ay nit joge bitim-réew, fiéw di jél ay nataal 
mbaa di defar ay film ci sunu lamb ji. Su ñu delloo fa ñu dékk, 
dinafiu ne : 

- Po mii ñu leen di wonsi nag, waa Senegaal a ko moom. Bi ko 
seeni maam sakkeek léegi, lu mu néew-néew, war naa mat 
fanweeri xarnu ci ginnaaw. 

Ku ciy sañ a teg baat ? 

Monte de Badu, su faari mber yi bakkoo ba noppi, def seeni 
déebaa-déeb ba janoo di léewtoo, ku ci jékk a yékkati sa loxo 
déor sa moroom teggi nga yoonu aadaak cosaan ! 

Lu ma tax a wax loolu ? 

Dafa fekk ne bere-d6or, ak li coow liy bare yépp, Maam masu 
koo xam. 

Bére door, benn Tubaab bu song coy bu tudd Moris Saken moo 
ko dugal ci réew mi 

Moris Saken moomu, minise la woon, dékkoon Sandifiéeri gii, 
ci wetu marse Sandaga. Bi ma newee gone, gunge naa bés sunu 
benn Garan muy seeti tubaab boobu ma lay wax. 

Maa ngi gisaat Moris Saken. Ku am taxawaay la, kanam gi 
wow kon, mu xaw a xuuge. Mu ngi sol keroog tubéy ju gatt, yeel 
yi ne Dm, sew ruuj. Ni muy liggéeyal ay doomi réew mi lañu, 
waaye moo leen yilif fioom ñépp. Bi nu duggee ci mbaar mi maak 
Garan Maxu, Tubaab baa ngi dem aka dikk, ñàq oo xépp, di 
joxey ndigal. 

Tey nag Gara Maxu dafa akksi Moris Saken, ndax nee na tubaab 
bi dafa ko ameel xaalis. Garan Maxoo fi dàq xeex, épp fi fit, waaye 
du tooñ. Moo tax mu jékk jéem a sang Tubaab bi sutura. 

Kooku di ko jaay fiakk teggin : 

- Nuu tarwaaye, Maxtaar, paa salaamaaleg ! Ust! 

Ayca | Garan Maxu daldi gis boppam ci saa si : 

- Waay, Zong Mopp bii man lay seppu, tey laay dégg ndeyam ba 
mu xool benn béréb ! 

Naka la wax loolu, daldi jubal ci Saken, tallal ko loko : 

- Sama kaaw laay jélsi, laa wax ! Gaawal, mbaa ma... 
Waay ! 
Nu xoolante Boom faar. Boo gisee mbaar mi, fiépp a ngi 

liggéey-liggéeylu, waaye kenn noyyeetul sax. 
Moris Sake yuuxu moom it : 
- Fous-moi laa camp ! Haa ! Toi ménacer moi, allez, dewoor! 
Xawma kan, wante du Garan Maxu mooy nangu fu koy 
toroxal ci biir ay nawleem ! Dafa daw wuti Tubaab bi, taxaw 
ci kanamam, xulh ko. Moris Saken gis paaka bi Garan Maxu 
téye, daldi tambalee dellu ginnaaw. Fu mu aw, Garan Maxu 
topp kook paakaam. Nepp a ngi ne tekk, di leen seetaan. Benn 
paa bu doon liggéey ak Saken ne Garan Maxu : 
- Maxu, mbaa seet nga bu baax li ngay def ? 
- Amul fog ! Su ma seen gaaym bi feyulee sama kaaw tey dinaa 
ko butti, fanaani jeel man Maxtaar Gaynde ! 
Goor gi ne ko: 
- Yoonu jamm sorewul. Nii baaxuñu, de ! Naata la la yoreel, 


sax ? 
- Weer wii ñu génn, indil naa ko juréom-ñeenti mbér. Moom xam 
na faata la. 


Li muy nekk kabase yepp, Moris Saken xam na ne Garan Maxu 
jekku na ko. Mu soppi yef yi ay kaf, daldi ree : 

- Toi aimer argent, Maxu ! Moi ami, te payer argent ! 

Garan Maxu ne kj, di angal. Nu fey ko xaalisam, mu jiital ma, 
nu dellusi Narelaa. Keroog may na ma lu ma jénde pastel ci Meer 
Magget ba noppi ne ma : 

- Du xam nga Tinaa Delgaado, sama gelu naafa bi ? 

- Waaw, Garan ! 

- Joxal ma ko fiaar-fukki derem yii, ne ko mu régal ci kaccuupa, 
maak sama kangam yi dinanu reersi ngoon ! 

Garan Maxoo doon ngand degg ! Masul a nangu kenn yab ko. 

Badu Taal, ak lu waay men a wax, Senegaal reewu bañkat la ! 
Xawma naka la tubaab yi def ba xoj ñu ak seeni karwaat, ñuy dox 
nii ci seen Waaw ! Jaaxal na ma de, man Ngiraan Fay ! Lii moo 
doy waar ! Bañkat yi mel ni Garan Maxu yi fi jaar yépp, teewul 
ay doxandéem fiéw moom nu, di nu wommat, nu topp ciy yagar- 

yagari ni ay bayyima | 

Léegi de, nee nanu noo moom sunu bopp. Waaye man de, 
gisuma fi coppite gu jar a wax. Tey la Waalo gen a aay. Afrig yeDP 
nag a may tax a wax. Muy Lumumbaa, di Sankaraa, di Séex Anta 
J6ob, di Méngo Beti, di Amilkaar Kabral, di Sam6ori Ture, képp 
ku mas a aw yoon wu Tubaab bi xallul, tam na la demm mbaa mu 
b6om la ! 

Cim ! Ngay Doomu-Aadama ni Depp, flu tenk la te sañoo sax 
yéngu. Jéngu ? Yengu ? Déedéet ! Sa xel nekku ci, moom ! Yow 
ci sa bopp yaa gén a dégéral buumu njaam gi. 

Ngay Doomu-Aadama ni ñépp, di nangoo soppiku ba ame 
jémmu golo ak jikkoy seku ! 

Waaye nanu dellu gaaw séeti Moris Saken, Dégg la, keroog 
Tubaab bi tooñ na Garan Maxu ba ñu xaw a céoki ñoom ñaar. Lu 
Yalla tudd kenn ménu ci dara, wante Moris Saken nit ku 
woyofoon la. Narelaa gii de, ñépp la fi amaloon jamm, wax degg 
Yalla. Daan na fi faral di seetaansi ay kasag mbaa ay mbappat. 

Ndekete booba am na lu réy lu mu nar ! 

Xey nanu bés dégg ne Moris Saken ubbi na 1ambu boppam ci 
wetu Naay-Cokkeer. 

- Lamb laa dégg, de ? 

- Sallaaw. Ci néeg bu yaatu la gaa ñiy beree. 

- Kap lañu daan bëre ci biir neeg ? 

- Loolu kay doy na waar ! 

- Man de, dinaa ko deñi kumpa ! 

- Doo ma fi ba ! 

- Ayca, nanu seeti naka la nen di bondee ci kekk... 

Nu and fioom fiépp, ne ñu ngay seetaani lambu Moris Saken ju 
kéemaane jooju. Saken a nga ubbi woon benn saal ci ginnaaw 
sinemaa El-Maalig gii. Ba ñu agsee, nuyoo, dem bay dugg, benn 
ponkal moo taxaw seen kanam, laaj leen seen paas. Nu xoolante, 
ku nekk muuñ. Noom kat, bëre ba ñu xamoon, kenn masu leen cee 
laaj dérém, fo domm la woon. 

Nu ne ponkal mi : 
- Waaw, yaaram, xanaa yef yi dootul bere rekk ? 
- Aa, wute na tuuti ak sunu bere, nag. 
- Lu leen wutale ? 
- Bii, mbér yi dañuy déorante ay kurpeñ. 
- Dôorante taww ? 
- Ay door yu metti sax. Lépp xej na ci. Man mii maay fomp deret 
ji su ñu xeexee ba noppi. 
- Loolu kay du bére, leneen la ! 
- Muse Saken de, bére la ko tudde. 

Li fuy wax ak waa ji yépp, nit ñaa ngi leen di romb, di dugg ci 
biir saal bi. Noom it ñu fey, dugg. Seetaankat yaa ngi wér benn 
géew bu ñu sotti suuf su bare. 

Ni epp ci fia fa newoon di dekkantee ka bére, ay b6oy yu doon 
liggéeyal Tubaab yi lañu. 

Bés boobu la Garan Maxu xamanteek Moris Saken. Garan 
Maxu dafa fekk mbér ma fiu ne moo fa mén, mu daaneel 
ndéndam, ñu ségg foom fiaar. Waa ji jambaar la woon ni 
Garan Maxu. Seen xeex baa ka metti ! Dem nañu ba muuroo 
seen deret, mel ni ñu gumba, di jéexante ci léndém gi, di sanni 
seeni kurpeñ ci jaww ji. Yalla may Garan Maxu ndam. Moris 
Saken fekki ko ci géew bi, yékkati loxoom. Mbooloo mi 
andandoo di taccu Garan Maxu. Moris Saken waññ xaalis jox ko 
ba noppi takkal ko raaya Tugal ci baat bi. 

Ku gisul keroog ni gaa fii duggsee Narelaa, gisoo dara ! Garan 
Maxu nekk na fi mbér xaat, nun gone yi nu dar ko, mu fent ay 
bakk, di woy ak baatam bu xuur ! 

Garan Maxu bëre na jurdom-iietti at te laalul suuf Mook Moris 
Saken fiu faf nekk ay xariti benn-bakkan, muy jappale Tubaab bi 
ci liggéeyam. Bu nawet jotaan, dañu daan wêr fioom fiaar 
mbappati Ndakaaru yi. Ku ñu gis nga am doole, mén a bére, ñu 
fexe ba xécc la, wut ku fiu la booleel. Soo daanee, Saken fey la 
xaalis bu xaw a duun, soo daanoo mu fiamal la as tuut. 

Gone yi tambalee buuxante buntu ker Saken. 

Bere-d6or daldi juddu. 

Fii la woon, ci wetu sinemaa El-Maalig, ci Naay-Cokkeer gii, ci 
atum 1930. Du benn du ñaar, mber jóge na lamb jooju deretam 
tuuru, kanam giy nacc, bef yi rot. 

Moris Saken dem na bay tégg lamb noor, di tégg lamb nawet. 

Lu doy waar la fi Saken def. Dafa dugal ci boppu goney reew 
mi ne xeex rekk mén na laa may loo dundalee sa njaboot | 

Dégg nga wax ji bu baaxam, Badu ? 

Saay-saay yi daan taxawaalu Ndakaaru yepp dégg bés ne zeen 
ba ñu daan def ci maliforo men nañu leen cee fey xaalis. Nu daldi 
wallsi, ne Moris Saken : 

- Noo ngi ! Su dee xeex rekk, kenn daqu nu ko ! 

Mbéri kow gi jot ci xibaar bi, ne fioom it kenn du leen épple ci 
xaalis bi Saken doon séddale. At mu jall, xaalis biy gén a takku. 
Powu kese soppiku xeex, xeex daldi doon liggéey. Dem nañu ba 
yef yi bégg a epp loko. Saken ci boppam dafa mujjee bàyyi 
liggéeyu miniseem ba, di fey ay nit ñu koy indil ay mbér. 

Xam lépp, wax lépp baaxul, Badu. 

Waaye Narelaa gii de, am na fi Dem kër yu mag yoo xam ne seen 
alal ji fuy coow, ci Moris Saken la joge. Noofiu fi seen njaboot di 
jaay tey maanaa, dañu daan xéy jubal pooru Ndakaaru, 
waxambaane wu fu gis nga am doole ñu woo la ci pet, ne la : 

- Saa waay, yaa ngi yàq xaalis, de. 

- Ci naka ? 

- Xanaa xamoo MGris Saken, Tubaabu Naay-Cokkeer bi fiuy 
coow ? 

- Kuy kooku ? 

- Tugal la joge, am alal te yéwén ci ba dee. Soo nangoo dugg ci 
lang gi bëre, dina la fey xaalis bu dul jeex. 

- Bere ? Wax degg Yalla, ménumaa bëre. 

- Jaru ko. Yow mii ma gis, koo door kurpefi mu daanu. Tee ngaa 
jaar saal ba, dibéer jii di ñëw... 

- Baax na. Tegtal ma bereb bi ngay wax. 

Ay niti Moris Saken daan nafu bawoo it Ndakaaru dem Saalum, 
dem Kaasamaas ak Fuuta, dem Ka]oor walla Kéedugu, fekk fa 
waxambaane wu ségg ci naa] wiy bey gerte mbaa dugub mbaa 
ceeb, ñu ne la: 

- Yaa iakk faayda dégg, alal ju dul jeex a nga lay xaar reewu taax 
ya, nga nekk fiy kocc-koccal ! 

- Reewu taax yan ? 

- Ndakaaru laa lay wax ! Te foofa kat moo dag fii fuuf ! 

Su ko defee, nga ne fa ñukk mbey ma, ñëw Ndakaaru di xeex 
ca Naay-Cokkeer, Moris Saken di la amal as tuut, li épp ci xaalis 
bi mu lem denc ci gafakaam, yow nga defe ne yaa téegal bukki 
bi, jang ji topp la, ngeen and di mbuumbaay. 

Moo, Moris Saken foo bawoo ba teersi fi, soppi sunuy aada, yag 
leen yaxeet ? Am na sax fiu naan danga fee juux rekk, ndak 
Amerig nga doon dem, gaal gi taxaw ay fan ci waaxu Ndakaaru, 
nga faf fi toog, sa mbokki tubaab yi jappale la, ba tee laa 
tumuraanke. Dégg naa it fiu naan ku béggoon jigéen nga, te jot 
nga fee def ay njaaxum. Fu ñu la fekkaan, yow Saken, yaa ngi sex 
sa kamelyaa, di xécc. Lamb ji nga ubbi woon Naay-Cokkeer, 
duggewoo ko woon dara lu dul wut alal. Bi nga demee ba yéf yiy 
dox, danga daldi wàññi li nga doon fey mbér yi te kenn sañu cee 
teg baat. 

Badu, xam sa bopp lu am solo la. Soo setloo bu baax, su weesoo 
Ndakaaru Njaay gii, bëre door amul feneen fu ñu koy defe ci 
réew mi. Te soo génnee Senegaal, doo gis fenn fu fiu koy def ci 
Afrig. Muy Niseer, di Gannaa, di Niseeryaa walla feneen ci A frig, 
lu saw a nirook bëre door sax amu fa. Nakkul su fa sunu Moris 
Saken mi jaaroon, fioom fioofioo ngembu kon di xeex, yaakaar ne 
loolu fiuy def mooy seen aaday cosaan deeg dëng Maam Goorgi 
Njaay juddoo Legoos, tudd Jon Adekunle, Falay Balde dékk 
Akaraa fiu koy woowe Kofi Mensaa ! Céy ! 

Ma wax ko te dee : li epp solo ci bére-déor, door yi la. 

Te loolu, maam bayyiwu ko fi. Xanaa kay kenn du ma ne MGris 
Saken mooy sunu maam ! Kon xam nga, Badu, bu ñu demee ba 
raaya Amerig wuutu sêru rabal yu yanj ya mbér yi daan ngemboo, 
gone yiy bakku ni ay tubaab, ne bu leen kenn woowe Saa-Waalo 
mbaa Booy Bambara, tannal seen bopp ay turi Ameriken, 
loolu lépp su amee warul a jaaxal kenn. Ni lamb jiy doxe tey 
ci Ibba Maar J6ob ak Demba J6ob de, dafa mel ni lu dellu 
cosaanam déggëtaan ! Te cosaanam weesuwul atum 1930, ci 
Naay-Cokkeer gii. 

Dama ne : nun waa réew mii, war nanoo xoolaat sunu bopp, 
kat ! Deeg la sax, doon lii mbaa lee, benn la, mel nii mbaa 
neneen amul solo, nun fiépp ay doomi Maam Aadama lanu. 
Waaye kat, yenn fiakk naw sa bopp yi, xel ménu koo nangu. 

Ne yacc-yaccaaral ci naaj wi, fu doxandéem jóge ne la doo 
nitu dara, maa la gén, nga ne ko neexul ba neexul waaye wax 
nga dégg ! 

Mag ñu baax ñi fi jot a jaar daan nañu wax ni: 

- Roy-daq. 

Ni seen xel gatt, jappe ko ngdora. Néew dégg-dégg ménul a 
weesu loolu ! 

Roy-daq mooy : 

- Roy yag. Yaq sa bopp. 

Yaq sa bopp... Soo ci naree am xel ñaar, Badu, fattalikul wax jii : 

- Ku wacc sa and, and boo dem fekk ca boroom. 


* 


Séex Anta J6ob. 

Badu Taal, jambaaru xare dégg a ngoog. Masul a dugg ci 
dara ba di ci séentu alal mbaa daraja. 

Lépp lu mu mas a sumb, baat bu mu mas a yékkati, njarifiu 
askan wee taxoon. 

Masul a ml eneen. 

Moom daal laa xam ne aji-néew ji doole yee ko taxoon a jog. 
Lenn rekk a ko soxaloon : liy tax nit ku fiuul jém kanam te du 
sibooru kenn. 

Su nu ko déglu woon na mu ware, dog kon nanu buumu 
njaam gi bu yagg. Nit ku maandu la woon, lewet ba nga ni lii 
lu mu doon, ndeysaan, waaye kenn feesul woon bétam. Soo 
toogee tey ci sa kanamu tele, gis ni Daawur Jaafi baree tiitar, 
gis yu fiakk faayda yi mu jiital ak ni mu ragalee doxandéem yi 
nu doon noot démb, te di nu fowe tey, soo gisee loolu lépp 
ngay sog a xam ne Séex Anta J6ob kenn la fi woon. 

Du woon nitu caaxaan. Daawul woon wax lu ko woorul, 
daawul dige lu mu narul a def. Bu ay fiofiam demaan ba mel 
ni nuy xaw a toqi, dafa leen daan fiaax ak ay kaddu yu daw 
yaram : 

- Yéf yi metti na, gaa, waaye buleen dara jéle ci li ngeen nekk. 
Dafa fekk rekk ne waa réew mii, dafiu leen a nax ba soo leen 
waxee dégg sax tas seen yaakaar. 

Seex Anta J6ob teel naa lagu, ndak bi ñu koy denci Céytu, 
ci 1986, amul woon lu dul jur6om-benn fuki at ak ñaar. 

Amul bés bu ma jullee, man Ngiraan Fay, te fiaanaluma Séex 
Anta J6ob. 

Dundam neenul ci genn wet. Miinantewunu woon, gaa. Ay 
mitinam donn laa daan dem, di ko déglu. Waaye li am solo ci 
nit ki mooy mu am degg-degg. Mén ngay tukki, Badu, agsi ci 
dekk boo masul a gis kenn, toog ci pénc miiy noppalu, nit kon ; 
xamul romb la, tabbal ci say nopp ay kaddu yu am solo. Soo ` 
téyee kaddu yooyu bu baax, di leen fattaliku foo tollu dinañu 
la gunge, amal la njarifi ba keroog Yalla di la fi jéle. 

Noonu rekk la sama digganteek Seex Anta Joob deme woon. 
Dinaa la wax tey li ma jang ci moom : nit day juddu bés, fiu 
teg ci ay at rekk ñu robi ko. Yef yi gaaw ni xef-xippi. Ku géor- 
goorlu tuuti, mën ngaa bañ a xejal fen ak tappale ci diggante 


161 


DOOMI GOLO 


bu xat boobu. Bu kenn y6bbu sa fit, Badu, bu la dara tax a 
fiaaw ci xare bi. Loolu de laa jang ci Séex Anta J6ob. 

Xalaatam ak dundam, teen bu xéot a x6ot la. 

Fexeel ba say doom duy ci, Badu. 

Man Ngiraan Fay, giñ naa ni su ko samay doomi set defee, 
duñ ko réccu. 

Gif naa ni su goney Afrig yépp awee ci yoon wi leen Séex 
Anta J6ob xallal, ak lu mu yagg yagg yabeel gi dina defii ba 
faww. 


Ninki-Nanka. 

Naari doomi golo yi ma la sakkal ci Téereb Fent. 

Tangaay a leen gén a jig. 

Golo yu mag yi, moo xam baabun la walla dangin, fioo gén a 
jege nit képp ku Yalla bind. 

Ci li boroom xam-xam yi wax, golo rab wu am xel la. 

Su béggee wax dara moroomam, day yuuxu, di sanniy loxoom, 
ci jaww ji, di téb di dal. I 

Ki leen di jiite : ki ci ëpp xel ak doole. 

Noo fi gen a forox nopp. Seeni bet tamit baax nañu lool. 

Naata doom lay am : benn donn lay faral di jur te duy faral di 
am ay séex. Bu nekkee liir, ci biir bi la ko ndey jiy boot. Su demee 
ba kaw a dégér, mu teg ko ci diggu-ginnaawam, fu mu jêm 
yóbbaale ko. Xéy-na looloo tax wolof Njaay naan : 

- Alalu golo ca lex ba ! 

Lii tamit gestukat yu bare wax nafiu ko : doomi golo, du fiaari 
way-jur yi rekk fioo koy yar. Mag ñi ci gadd gi yépp am nañu sañ- 
sañu jubbanti ko. Noo koy jangal rébb ak xeex mbaa naka lay 
yéege ci kow garab yi. Su yaroo, flu neexal ko, téeñ ko, su leen 
naree té nu duma ko. 

Naari golo duñu séy feck ku jigéen ki soxiawul morcom mu 
goor mi, cokkaas ko, ñu nekkal ko ci. 

Xeetu golo yi bare nañu lool, kaar, te it wute nafiu lool. Bu 
yaggul rekk la ay géstukat feeñal benn xeet wu bees ca Gabon, ci 
takkal dexu Efuwe, ci béréb bi ñu tudde Allu-Yamb. Geenu golo. | 
Gabon gu bees googu nag, dafa weex tall, cat liy melax, di rayy- 
rayyi nib jant. Nee fu fii ko jéem a dékku yepp dafiu fa joge 
gumba | 

Ca Amerig nag, am na fa golo gu nirook jargoñ lool, te ñu koy 
lekk. Ni mos yappam nee nafiu dara daqu ko ! 

Golo mën naa dund téeméeri at ak lu topp. 

Waaye Sinuwaa yi Boom, japp nañu ne ci mbindeef yépp, golo 
rekk moo ciy dund ba abadan. 

Waa Siin yooyu, dinafiuy wax sax ne su golo demee ba am 
800 at, lañuy sog a mën a japp ne mag la. Ci lay door a sippi, 
bayyi yéfu saay-saay ya mu daan def ba mu newee gone gu 
ndaw, amoon lu dul fietti kamu mbaa fieenti zamu. 


* | 


Ma toog ci buntu kër gi, aari xarit romb ma. 
Fu ñu jém ? Nu ñu tndd ? Kam ! 
Dégg naa rekk kenn ki naan moroom mi : 
- Waaw, Yuusu, lu dekk bi wax nag ? 
- Léegi kat, kenn booletunu ci dara. Kale yi jangi nañu Tugal, 
fiibbiseek seeni lijaasa yu dijj, xas nu ba nu rapp, ñu sempinu 
sanni Ca xaj. 
| Ki mu andal daldi ree, ne ko : 
- Yow ! Maa la xam. Waxoo wax ji de | Am na loo may nébbati ! 
- Du dara, sa rakk jee may bégg a jaaxal dom. 
- Kan ci ? Kinne ? 
- Naata rakk yu jigéen nga am ? 

- Cey yaak sa Kinne mi ! Yeen daal waat ngeen ne... 

Nu daldi jadd koñ. 

Mbeddu Narelaa mi neeti selaw, di xaar yeneen faari Doomi- 
Aadama jaar fi, suy ay kaddu ci jaww ji, ngelaw li kéf leen, yéeg 
ak ioom ba fa asamaan gén a kowee, mu daldi gas, suul leen fa. 


# 


* * 


Lii, Badu, yokk ko ci Téereb Lëndëmtu bi ma àndeek yow dem 
siyaareji Maam Ngóor ca Mbérin-Saaj. 

Sama xel dellu na biig ci sama baay. Lu ma ko jot a xamal, 
moom it ? Néew na lool, wax dégg Yalla. 

Bés, gaddu na yar, moom baay, ne dafa may déor. Mu tiim ma, 
yékkati yar bi, ma lemmu lag sama bopp ci samay loxo, di xaar 
yar bi dal. 

Waaye yar bi dalul. 

Ma daldi siggi, gis baay mu ne tekk di ma xool. Sunuy bét daje. 
Nekk gone du tee yég yenn yi ci sa yaram. Maa ngi gis ni mu ma 
xaaree. Li ma def baay kafi laa xamul, waaye jéppi na ma ba fu 
jéppi yem. 

Mu sanni yar bi, wiccax bopp bi, ne ma : 
< Xawma kan moo nar a tekkiji éllég ci sama doom yi, waaye du 
yow mii, Ngiraan Fay. Sonn naa ci say mbir : sama loxo dootu la 
laal. 

Ma bégg koo saraxu : 

- Door ma ba may nacc, baay. Door ma ba laggal ma. 
Lu mu metti-metti, moo ma génal ni nga ma xaaree nii te xawma 
lu tax. 

* x 


Ñarelaa ak ay taleem yu bare pax te xobbiku ! 

Foo geestu, say bët dajeek ay minise ak ay metkanisen ak i 
boroom saret. 

Ñarelaa ak ay jali weñam yu xuur ! Foo jublu xetu biiñ mbaa 
xetu yambaa song la, dàq la. Néegi baraagi Narelaa yee fi yàgg ! 
Yu ci bare maxe nañu ba fënëx. Lee-lee, su tawee ba séwét, kër 
yu bare dañuy taa ba kenn du am foo jaar, mbaa nga dégg ni am 
na ay baraag yu màbb. Mbedd yaa ngi mel niy sën, yoo yeek weñ 
yi dëkke biiw, lakkal nit ñi guddeek bëccëg. 

Ñarelaa, ci gox yi ñu jëkk a sanc ci Ndakaaru la bokk. Boobaak 
léegi, am na xarnook lu topp. Su Ñarelaa doon nit, ñu ne màggat 
na ba xubidaas, ndax ni mu soppikoo. Am nay jamono, béréb bu 
yiw la woon. Boroom barke yu bare ci réew mi, fii lañu juddoo, 
doonte sax léegi ay miskin ni man rekk ñoo fi des. Sa moroom yi 
fi jànge ba am ay lijaasa yu mag, ñu nga bitim-réew di wut alal, 
mbaa ñu dëkke gox yu mel ni Almaadi, mbaa Faan-Residaas 
walla Palaatoo. 

Am nay jamono, fii la Ndakaaru yemoon. Soo weesuwaan këru | 
Ñarelaa yu mujje yi, fépp àll la woon. Ay till, ay jaan, ay bukki ak 
yeneen rabi-àll ñoo fi feesoon. 

Xanaa looloo tax lépp lu bees lu mas a dugg ci réew mi, Ñarelaa 
la ko Yàlla jaarale ? Du ñàkk. Oto bi jekk a wacc ci dekk bi te 
doomu réew mi moomal ko boppam, Ñarelaa lañu ko ngéntee ! 

Céy ! Ku fekkewul bés ba Fara Mbóoj jógee dëkk baak xantu 
Wersaayam, fekkewoo dara ! Li ko dale fii ba tefesu Kusum, foo 
sànni mbàttu mu tag. Xawma ñaata la Fara Mbóoj jënde woon 
otoom boobu, waaye xaalis ba mu ko ngéntee ko ëpp fuuf. 

Laaj ma naka, ma wax la ko ? 

Sëriñ si sotti nañu safara ci Wersaay bi, ñaanal ko, jeeg ji togg 
nañu laax, géwél yi dar seeni nopp xaacu, di tagg ay maami Fara 

Mb6oj ca Waalo. Te ku nekk ci ñooñu ma tudd, Fara Mbóoj teg 
na dara ci loro, ñépp di ci teg seen bêt. 

Gis nga itam ni watkat yi cosaanoo Kab-Weer baree tey, kaar, 
ci Ndakaaru ? Noo fi indi raasuwaar yi Buy watoo léegi. Benn 
doomu Kab-Weer bu fiu naan Tooy Delgaado, moo fi jékk a ubbi 
néegu watukaay ci Narelaa gii. Senegaal ba Senegaal daj, kenn 
masu noo jékk a gis raasuwaar, nun waa Narelaa ! Ci Téereb Wis 
bii nga téye di ko jang sax, dinga dajeek ndaw su tudd Tinaa 
Delgaado, muy toggal Garan Maxu kaccuupa. Tinaa Delgaado 
moomu, sétu Tooy la woon, ndeysaan. Laata Tooy di fiéw 
Senegaal, xottu-butéel lanu daan watoo. Raasuwaaru Tooy 
Delgaado bi yéem lool waa Narelaa, nag ! Dégg naa nit ñi dañu 
daan dajaloo, di buuxante ci buntu néeg bi di ko seetaan, muy 
xuuf aka xuufaat. Saa yu sêgu karaw waddee, ñu yuuxu, taccu, 
daw jiiroo ko ! 

Addinay dox ba Narelaa mel ni mu mel tey. Fekk Tubaab bi fiéw 
fi, aakimu péexu tefes gi, tabax fi ay kér ak ay isin ak ay biro. 

Waaw, Badu, duma la tayyee laaj lii : naka la am réew di 
saggane ba ay doxandéem ñëw teg ci moom loxo, di fa dogal ? 
Du fii rekk la mas am, gaa, waaye teewul muy lu doy waar. Isin 
ba ma daan liggéeye, benn nit ku week dom moo fa newoon, ñu 
koy wax Pool Gimaar. Bu dajewaan ak yow ci éttu isin bi, day 
taxaw ne la jakk. Soo séggulee, mu ajji sa kaabaab. Soo sukkulee 
balu ko aq, mu dag la ci saa si. 

Lu waral loolu ? 

Ci sama gis-gis bu gatt bi de, yaakaar naa ne buum gi ab 
doxandéem di noseem réew, di ko wommat ni xar mbaa géléem, 
buum googu Badu, waa réew maa koy rabbal seen bopp ! Gis nga 
ba tayyi kenn ci sama Tubaab-Njallxaar yi taxaw lu yagg ci 
kanamu seetoom, di takk ak a takkaat karwaatam. Su noppee, 
geestu soxnaam, siifi ko, ne ko : 

- Dégén, jekk naam ? 

Gis nga loolu ba tàyyi ! 

Tubaab bi, dooleem kese menu ko woon yobbu fenn. Dafa 
mankoo ak fienn ci nun, bokk ak fioom mbuus. Tubaab bi di nu 
xeex, fioofiu ànd ak moom di sot, mu di leen sanni lee-lee seen 
flamu-bét. 

Noom la Tubaab bi fiamalee ay doomi réew mi ci lakkam, ñii 
nekk ay lappto, ñii solu soldaar, fieeneen ñi nekk ay booy walla 
ay mbindaan. 

Aka noo Bee woon béoy yeek mbindaan yi I 

Aa, bul ree, Badu ! 

Jamono jooju kay, daraja nit kaa ngi aju woon ci na mu gén a 
jegee Tubaab bi. Ñu bare bëggoon nañoo nekk bóoy walla 
mbindaan ci kër Tubaab yi, mu të leen. Ñi daan toggal Xonq- 
Nopp vi, di leen làpptool, di leen aar mbaa di fobeere seeni néeg, 
ñoo jëkk a tabax ay kéri Simon fii ci Narelaa. 

Man óbërye laa woon isin bu ñu naan Air Liquide, ca wetu 
Kaay-Findiw. Su nu julliwaan tisbaar ba noppi, danu daan 
riirandoo, nun waa Ñarelaa, wutali biir Ndakaaru. Jamonoy 
tubaab bi, daanaka saret moo doon Mersedeesu tey ! Boroom 
barke yi rekk ñoo ci daan dugg, nun baadoolo yi nu topp ciy 
rung, mel ni ñu leen di dar. So gisee sama gaa ñi, ñu nga ne 
nonn ci kow, ak seeni west ak seeni kàsk ! Ku ci téyewul téere 
Lamartin walla Wiktoor Igo la xawma, di yuuxu ci naaj wu tàng 
wi, yaa ngay jàng surnaal bi ñu doon wax booba Pari-Dakaar. 

Lépp daal, ngir won nu ne ñoom duñu ñeexu-ñebbe ! Addinaa 
mën a soppiku, walla ! Léegi, baadoolo yi sax rus nañoo toog ci 
saret ñu leen di gis. 

Sama Aatu Sekk mi fàttali na la ci Téereb Fent ne : 

- Ndànk-ndànk mooy jàpp golo cib ñaay. 

Nun fii tamit noonu lañu Tubaab bi naxe. Da doon màtt di êf, 
daanaka. Dem nañu ba koo ci laaj lan la reere, mu ne la moom 
jomb naa dugal ci biiram bi lu dul ñamu Tubaab. Laata nuy agg 
foofu, am na fu nu Tubaab bi jékk a jaarale. Fekk na nu fecc ay 
peccam, làkk làkkam, watoo ni moom, soloo ni moom ba ku nu 

won ginnaaw doo xam ndax yaDD lanu mbaa jën lanu. Am na lu 
benn waa ju am xel wax keroog ci rajo bi. 

Dafa ni : 

- Tubaab bi dafa noo nebb sunu bopp, won nu boppam. 

Men a toppandoo bu jéggi dayo boobu nag, Badu, man mii teel 
naa gis ne doxalinu golo kese la. Moo waral, jamono jooju, ma 
dem bokki PAI, and ak gor ya ma fa fekk, nuy xeex Tubaab bi, ne 
faww yu fiakk faayda yooyu dakk, nu gar ci sunu bakkan. Nu 
bare di nu kékkali, naan : 

- Waa PAI yii ay tang xol donn lañu ! 

- Moo ! Ci njaayum ng6ora lañu nekk, kat ! 

- Liy tooy ci fioom lay jóge ! 

- Kastorel lafiu fiy fekk ! Ku mu ci yobbu Guy-Maryaama, 
waxtaan faak yow ba bayyi la, dinga wax lu set ! 

Lu nekk lañ nu daan yakk. Tey nag, nee nañu réew mi jot na 
boppam ci 1960. Waaye man de, jikko golo jooju laay gis muy wey 
ba sunu jonni-Yalla tey jii. Booy seet sax, danga naan nun noo leen 
xawoon a tane, yéen goney léegi yi. Tubaab bi déj na nit ku ñuul ci 
kanamu seetu bi. Kooku sech, gis boppam ci biir, rus, daldi ségg. 

Ne tuuti, mu siggi ne : 

- Aa ! Dem naa bay juum sax, kii kay du man, kii keneen la. 

Neeti tuuti, mu daldi mer, ne ki mu janool ci biir seetu bi: 

- Bettuma la ! 

Nu nekk fay xeex nag jémale ginnaaw-éllég. 

Reyante yu metti yi ngay dégg ci Afrig yépp, dara waralu ko lu 
dul xeeb sa bopp. Réewu Afrig moo dem tey, dégg fa kuy xultu, 
naan : 

- Lu ma fiakk, diw moo ma ko xañ, ndak ñi mu bokkal waaso la 
fi nekkal. 

Waaye soo delloosee sa xel, xoolaat yéf yi bu baax, dinga gis ci 
saa si ne yaak diw moomu benn ngeen. Loolu tamit, ci li ma Séex 
Anta Jéob jangal la bokk. 

Ma ni : coow li mépp du dara lu dul xeeb sa bopp. 

Badu, xibaar bu neex a ngi lay xaar Narelaa. Kaay ma fen la ko 
gaaw : Baydi Sàll tudde na la fi doom. Berki-demb ci alxames ji 
la woon ngénte li. 

Ndaw mbetteel gu neex ci man mii ! Nu bare jooy nañu fa te 
tuuti kon ñu jooyloo ma. Dañu la faa gerem, yow Badu, ba am ñu 
tiit, di wem a delloosi xelu nit ñi : 

'- Laaw-la-cat ! Buleen gémmifiu sétu Ngiraan Fay bi! 

Baydi Sall, sa xarit bi, sa doomu-ndey bi, ku baax la moom itam 
te gore, nde ménoon naa séentu xaalis ci turu doomam ji, may ko 
boroom barke. 

Ndeysaan. Maa ngi fattaliku, ni ngeen ma taqe woon yéen fiaar, 
bi ngeen newee gone. Waaye bi ñu ma nee sa turandoo bi mooy 
fieenteelu doomu Baydi Sall, dama yéemu 

Dund naa ba gis samay sët ñu uuf seen njaboot... 

Kon boog li ma dese bareetul. Sant Boroom-bi rekk moo ma war. 

Soo gisee ma lay wax loolu, dafa fekk ma yég fan yii ni sama 
yaram wiy bañe. Duma la ko nébb ` bi ma ]6gee ngénte la, daanu 
naa ci yoon wi, daldi sax xém foofu. Dama jékki-jékki samay 
tank diis gann, may miir, xamatuma fan laa nekk. Muse Sumaare 
mi ma doon tooñ keroog ci Téereb D6om bu jékk bi, moo ma fa 
fekk, dugal ma ci otoom, indi ma ci kër gi.Tey ci becceg and na 
feek doktoor Jibi Faal, kooku seet ma, bindal ma ordonaas.Te 
xam nga kan moo jénd ordonaas beem ? Xanaa Muse Sumaare 
mi ma yaakaaroon ne moo yées ci ñi Yalla säkk ! Gaaw a wax 
baaxul, Badu. Day tax nga dékkal nit fu mu dékkul. 

Maa ngi xaw a am tan. Waaye mag moom su dikke rekk dikk 
na. Rax-ci-dolli, nanguwumaa noppalu. Téere bu fees, ma ubbi 
beneen tambalee bind. Lee-lee sama kaan giy xasan, mu mel ne 

ay melentaan a ciy doxantu, ma koy wokk. Waaye xam nga sa 
maam Ngiraan Fay, kenn gënu maa dëgër bopp ! Fàww ma bind, 
bàyyil la fi, Badu. Te su nu waxantee dëgg nag, jokkoo beek yow 
ci boppam moo ma neex. Te it, feek maa ngi noyyi, li war ci sama 
digganteek yow dinaa ko def ba mu mat sëkk. 

Xanaa kañ damay jéem a bàyyi kebetu bi rekk. 

Li ci des nag, maanaam dund mbaa dee, Yàllaa ko yor. Lu mu 
dogal ak waxtu wu mu ko dogalee noonu la. 

Xaaral ma def li gën a wóor : ubbi Téereb Dóom, nettali la ci 
jaloorey Yaasin Njaay. Nekk fiy mbebetu amul benn njariñ... 

Laay ! Ndekete nettalikat su amulee fulla, mën naa dem ba fâtte 
lu tax muy yatt xalimaam, tëju moom kenn di naan kafe, di bind 
guddi, di bind bëccëg ! Ndekete ñaari kàddu yoo rëdd, àddinaak 
li ci biir xej nañu ci...Su dee ruq bu ndaw boo gis, bëgg faa taxaw, 
niit ko, dinga fanaan àll ay ati at, nekk ci yoon wiy wëndéelu ba 
tax doo àgg mukk fa nga jëm. 

Ayca boog, Badu, nanu déj ci diggu géew bi Yaasin Njaay ak 
ñaari doomam yu xamadi yi mu jële Tugal, indil nu leen Ñarelaa. 


Li Yaasin Njaay xamul moo di ne Ñarelaa, gox buy naxaate la. 
Nekk na fi, di dem aka dikk, defe ne kenn toppatoowul ay 
mbiram. Fekk na boobu tank bu mu yekkati, balaa muy fekki ba 
ca des, nun ñépp nu ngi ciy teg Sunuy bêt, xam lu mu nar. 

Xawma fan, waaye Narelaa moom du goxu dox daje. 

Narelaa gii, ñépp ay mbokk lañu. Naar yoo fi gis muy kaf mbaa 
fuy xuloo, seeni maam a leen ci jékk a jaar. Gone yu goor yee 
bokkoon lël, jang ji maggandoo fi, doxaanante am ci yoon, ay 
doom juddu ci. 

Yaasin nag moom, ténj na ci kér gi ba ni mu summee te masu 
ma fi won lu dul ñàkk teggin. Dafay jiital Mbisin ak Mbisaan, 

romb ma fi ma toog ci ëtt bi, nuyoo ma bakkan, dem yoonam. 
Naari doom yi Boom, gone du reew ba dab leen. Man lañu def 
seen golo. Dafiu may fekk lee-lee may wird, fiu may séllax suuf, 
di ma sanniy xollitu banaana. 

Yaasin moom, sa ndey Biige Samb la ko Yälla nattoo. Biige 
naxante naak moom, fiir ko, ba sank ko. Mén nafiu wax sax ni 
Yaasin Njaay dafa alku. 

Moytul ma merum jigéen, Badu ! Ndekete Biige Samb masul a 
baal Asan Taal ma ko woroon ca seenug ngune. Biiral ko, dem 
Marsey, wacc ko feek liiram bu tooy xepp. 

Ndekete Biige gifioon na ne, li ko Asan Taal def, dina ko feyu 
ci Yaasin Njaay ak fiaari doomam yi ! Te li mu béggoon de, am 
na ko, ndak takk-der yee mujjee ñëw Narelaa, njoñ Yaasin ni 
ganaar, yébbu ko Caaroy, fa Buur di dene dof yi, ne ko fa rapp téj. 


Mag hi fattaliku ndawug Asan Taal. Foo ko fekk mu ngi téye 
balu futbal bu ndaw, di tél, di sanni ci miir yi, di mbékk, ñu koy 
tooû, naan ko : 

- Sama rakk, yaa bégg futbal ! Dafa mel ni bés ba ñu la ngéntee, 
dañoo xooj balu futbal ci ndox, jox la nga naar ! 

Dinaa ci yokk ne sa baay Asan Taal futbalkat bu mag la woon. 
Moo tax bi mu nee day dem Marsey, bettul kenn. Xawma nag lu 
tax yéf yi mujjewul a antu foofa. Am na daal ay wax yu fiaaW yu 
ci nit ñi jot a wax te agge la ko dina ma xaw a jafe. Nu bare a ngi 
fi doon yakkali boli nag, yaakaar ne Asan Taal dina leen yénnee 
addinaak li ci biir. Noofu fioom, seen yaakaar tas na, jotuñu 
ndimbal li ñu doon séentu, ndak nun de, neewu Asan Taal lanu 
teerujl ayeropoor. 

Ma dellu boog ca béccégu Yaasin Njaay ba. 

Bés boobu, waa Narelaa bég nañu ! Fii la Yaasin Njaay nekk, 

di daanu gangiri, di xulliy bêt, gémmifi giy fuur. Naari doom yi 
langaamu ko ndeysaan, di jooyoo, ragal xanaa nun sowaas yu bon 
yi nu fees leen dugal leen ci kaddiir, régal leen lekk. 

Keroog, Narelaa gis na lu ko yéem. Am fiu naan : 

- Naw ! Lu waay rendi ci sa loxo lay nacc. 

- Fii Narelaa la ! Wund du fi naane fieex ! 

- Nuy wax mu naan moom tubaab bu weex tall la ! 

- Waaw, moom de nee na Mari-Gabriyelaa Won Bolkowski la 
tudd ! 

- Mari-Gabriyelaa lan ? Ndaw tur wu gudd sax ! 

Dem naa bay yérém Yaasin Njaay. Maa mel noonu : sama xol 
dafa gaaw a toj. Waaye ma fattaliku bés ba ma Yaasin tiimee, tas 
séram, joxofi ma bajoom, di ma xulee-ka wax wax ju faaw. Ma 
ne ci sama xel : kii moo fi yées la, bu yaboo sax fiu téral ko rendi, 
sama yoon newu Ci. 

Ci laa jóge fatu. 

Fatu, laa wax, de, Badu Taal. 

Jappal kaddu googu : fatu. Li ma log, su ma koy yabbi jang yiy tas. 

Badu, li Yaasin Njaay def te ma nar la koo nettali de, du jéf 
ju rafet - waaye nu may def ? Su doon sarha sago, ma jekk- 
jekkal mbir mi ba mu gén a neex a dégg. Waaye xam naa sama 
warugar : jottali la lépp li jot a xew Narelaa sa ginnaaw. 


* 


Bala nuy sore, may ma tuuti ma won la ni Yaasin Njaay di 
daagoo ci mbeddi Ñarelaa yi, jëm màrse. 
` Bésa ngoog ci bés yi! 
Yoor-yoor la woon. 
Yaasin Njaay xéy na, defaru ba jekk, taxaw ci buntu kër gi ba 
mu neex ko, mu jubal yoonu marse. Naari nit ñu Yaasin romb, ñu 
ni tekk, di ko xool ba mu jadd kofi. Nu nekk nag ci deram, di ko 

jéw aka ñaawal. Bi Yaasin aggee gaaraasu Paap Kanji, benn gone 
jog na topp ko, di toppandoo ni muy doxe, di ko n6obi, te Yaasin 
yégu ci dara. Nii ngi ree, ñii di déeyante : 
- Kii mooy sunu ganu Tubaab gi may dégg, de ? 
- Moom la sax de, ak faawaayam bu rey. 
- Man de, xawma man Yallaa xiiroon Asan Taal ci kii ba mu koy 
takk ! 
- Yaa yég fu mu ko takke ? Dañu doon nekkaale kafi, dégg naa. 

Neneen faa ngi lagu ci seen ginnaaw palanteer di yerndu Yaasin. 
Lu mat faari waxtu, Yaasin wéndéelu na moom kenn ci gox bi. 
Du benn yoon nag bu mu taxaw nuyoonteek fii mu jot a dajeel. 
Xanaa Cerno, gone giy jaay surnaal, lanu ko gis mu waxal. 

Am na lu mu laaj Cemo. Kooku ne ko: 
- Yéenekaay bu tudd < Marie-Claire > ? Yeenekaay boobu de, 
masuma koo dégg. 
- Moom laa daan jàng ba ma newee Tugal. 
- Dinaa la laajal samay xarit ba xam ndax am nañu ko. 
- Matu ko, su ma demee biir Ndakaaru ngoon, dinaa ko jéndal 
sama bopp. 
Cerno di dof-doflu, ni ko: 

- Laay ! Kon yow dékkoon nga Tugal ci dégg-dégg, soxna si? 
- Fa laa dékk ba tey, dafa am yu ma doon toppatoo rekk bi ma 
ténjee ba noppi. 
- Aa ? Dangay dellu, kon ? 
- Man kay taxaw naa. 
- Tugal neex na de, dégg naa ! Bérki-démb rekk, benn waay a ngi 
kaf ak man... 
- Lu mu la wax ? 
- Déedéet, benn Tubaab dafa ma may junni, ma ne : 

< Tubaab bii de, Yal na ko Yalla xare ajjana ! > Sama moroom ` 


mi ree, ne ma : « Aa, Cerno, Tubaab de, su tabbee ajjana, tabbi na 
fu mu miin ! » 
Yaasin Njaay ree, ne Cerno : 

- Dégg la ! Foofu kañ neex na lool. Xam naa léegi nga ne danga 
may topp yow tamit ! 

- Waa-waaw ! Dekk bi neexul, sama jigéen, xanaa déggoo fu 
naan toog torox, tukki tekki ? Nun fiépp a bégg a lalli. 

- Lalli ? Luy loolu ? 

- Mooy jél picc mi, xanaa ! 

- Picc ? Picc man ? 

- Xanaa naaw, dem fu soree-sori. 

Yaasin xaqataay. Narelaa yéemu. Ndekete ndaw si am nay bëñ 
bay reetaan ! 

Nu laaj Cerno lan la waxanteek Yaasin. 

Mu ne nu : 

- Ndaw sii yembul. Dingeen ne Cerno Kan waxoon na nu ko ! 
Kii, xel mi neexul de ! 

Ba mu jôgee ci Cerno la Yaasin Njaay dugg nag ci biir marse 
bi, taabal bu nekk mu taxaw fa, xool ba xolam sedd, daldi 
randatu ca ba ca des. Lu nekk laal na ko keroog, te taxul mu 
Jend dara mbaa mu nuyook benn jaaykat. 

Waaye fia mu taxawoon seen taabal yepp déggal nañu kadduy 
Cerno Kan va Was ji doon benn : 

- Sunu gan gii, yaram wi neexul. 

Kon boog nga xam ne li fi dal Yaasin Njaay bettul Narelaa. 

Ay fan lañu ca teg, sa yaay Biige Samb few ci ker gi. Masu 
fee bare tank, gaa, waaye saa yu fi juuxee, dina ma laajte, fu ma 
menti nekk ci kër gi mu nuyusi ma. Bii yoon, loolu fekku ko ci. 
Damaa toog ba yagg rekk gis ko mu genne neegu Yaasin, fu 
and mook Tamsiir Ba, di waxtaan, di kaf aka ree. Ma ni ko: 

- Moo, Biige kafi nga fi ? 

Ci la ma door a wax ne Yaasin a ko yonni woon. Wax jooju 
jaaxal ma lool waaye teguma ci baat. Aa! Badu, man kat damaa 
yégul fu Yaasin Njaay ak Biige Samb takkee karit... Xawma it 
lu waral sa ndey di nangoo sibooru Yaasin, ba di ko doxali 
yonnent. 

Ma yéngal sama bopp, mu dellu ne ma : 
- Waaw, Ngiraan, fooy dégg sama doom ju baax ji ? 
- Kan ? Badu Taal ? 
- Waaw. Moom kat ba mu demee ba tey bindu ma. 

Bi mu waxee loolu, sunuy bét daje, ku nekk ci nun faar daldi 
xalaat lu doy waar ci saa si. 

Asan Taal, ndeysaan. Bés ba muy dem Tugal, nun ñépp sunu 
xol diis, nuy jooyoo, mu naan sa yaay : 
- Su may agg Marsey di la bind, Biige. 
Ma siggi, ne Biige : 
- Badu de, xanaa balaa yagg mu dellusi. Géor kat moomul toog. 

Sunuy bét dajewaat. Takkandeeru Asan neeti bérét, def ay 
jéego yu rey, jaar sunu diggante. 

Góor moomul toog. 

Bés ba Asan Taal di yégal Biige ne dafa war a dem Marsey, 
baat yooyu la doon dampee xolam, di ko défal. 

Goor: moomul toog. 

Lee-lee, day mel ni li nit kiy wax mbaa mu koy jéf, du nekk 
mukk si coobareem. 

Kadduy démb. 

Jéfi démb. 

Yeen Baar moom, faww ngeen dellusi bés ci géew bi, 

ganesinu. Dangeen di naaw, ne cabax ci gémmifiu Doomu- 
NM Dangeen di wéndéelu ci biir geew bi, nu dem ba leen 


・]oo wax maam waxoon na ko, loo mas a def it bés dina few 


sa Ge defaat ko. 

Fi nuy waxtaanee maak Bige, Yaasin génne néegam, jiital 
faari doom yi, daldi ma nuyu nuyu bu sew te gaaw, ne fiiw 
romb ma. Gone yi fekksi ma fi ma jaaxaan ñu niit ma, n6obi ma 
ba seen xol sedd, sog a dabi Biige Samb ak Tamsiir Ba, seen 
faru yaay. 

Nga baal ma de, Badu, waaye Biige Samb, sa yaay jii, ku bari 
pexe la. Li ma gén a waar mooy naka la def ba miinanteek 
Yaasin Njaay. Soo leen gisee, danga naan ay doomi-ndey lafiu. 
Wute wufiook ay xaritu benn bakkan yuy and ba fiu doonee ay 
kale yu tuuti ba nii ñu nekkee magum jémm. Foo séen Biige 
Samb mu woor la ne Yaasin Njaay sorewu fa. 

Ci sunuy aada, nun waa Senegaal, loolu dara aayu ci. Am na 
nu mbir mi doon deme sax, bég kon naa ci seen andadoo boobu, 
rafet ci njort. Ndax, muy Yaasin Njaay di Biige Samb, ku ci 
nekk am na fu mu ma féete, ku ci nekk sukk na jural doom Asan 
Taal ; su doon sama sago, dama naan rekk Yallaa yedd Yaasin 
ak Biige, bës seeni xol, ba tax ñu xam ne léegi ay mag lañu, 
weesal seen bopp xulook naayoo. Ba tax it fiu xam ne gunge 
doomi Asan Taal yee leen war, ñu def ko na mu goën a rafete. 

Waaye addina leneen la ma jangal ! Xam nit, xam jikkoom a 
ko gén. Ni Biige Samb fidoxoo Yaasin Njaay, ménul a jur 
jamm. 

Doomu-Aadama day faral di ténéx-ténéxi ci yoon wu xat te 
léndém kéruus. Bés, all bi yépp leer nàññ. Ku nekk yéemu. Li 
lemu woon, lemmikoo fu ko kenn masul a fooge. Mbiru Yallaa 
ngoog. Yaasin Njaay, Biige Samb la ko Yalla booleel. Ci moom 
la jaarale alag gi mu ko naroon a alag. 


D 


Bés, nu dégg ne Yaasin a ngi waat a dellu Tugal. 
Waaye man mii de, man miy yeewook moom ci benn kër te yar 
Asan Taal mi ko fi indi, waxu ma ci dara. Bi ma ko déggee ci 
nit fii, dama ne rekk ci sama xel : 

- Aa, baax na. Xanaa boog ma jàppe ko noonu ». 

Ba ñu nee suba la Yaasin di dem, Biige Samb a ko létt, ñu and 
ñoom faar biir Ndakaaru jendi seeni yébbal ak ay yef jigéen, 
xam naa. Ba mu defaree ay waliisam ak waliisi doom yi ba 
noppi, la door a fiéw taggatook man. Man it wax naak moom 
wax ju rafet, gérém ko, fiaanal ko. Xawma gan mbaax a ko 
dugg ajjuma jooju, waaye yékkati na fietti junni may ma. Dem 
naa ba naan ko mu téye xaalisam, waaye sama xel yedd ma, ma 
xam ne mag moomul yenn yi, te loo mufi ba mu jeex jarul nga 
ciy flaaw. 

Ma ni ko: 

- Xaalis bii gén a bare, Yaasin ! Teguma la ko kat, Njaay Jaata: 

Xam nga Badu, wax joo gis am na tontoom. 

Ménoon na ma ni : 

- Lii kañ du dara ! Damaa xaw a sant Jóob rekk, nde moos 
yéene naa la lu ko epp fopp, nijaay Ngiraan. 

Mbaa mu ne ma : 

- Yalla xam na ne xeeb naa ko, géor gi Ngiraan, waaye bul wax 
dara, xaaral ba ma dellu Marsey rekk ! 

Loolu yépp fekku ci Yaasin. Dafa ne nemm-nemmaaral, di ma 
xool mel ni du moom laay waxal. Xawma lu ma yéf iy niru, 
ma jéem:a kaf ak moom, ni ko: 
- Soo demee nga nuyul ma waa Marsey te bul Gite bind 
Mbisin ak Mbisaan. 

Yaasin daldi ma xulli, fas kanam gi xaat. 
- Bind kan ak kan laa degg ? ? 
- Xanaa sama fiaari sët yi ! Xamoo ne Boom duma leen bayyi 
ñu jóge Narelaa ? 

Ménuma laa nettali ni Yaasin téje kanam gi keroog, Badu. 

Bi mu ma gisee ma muufi lay sog a xam ne dama ko doon 
toof donn, mu daldi muuf moom tamit. 

Waaw, Badu, ku la masula tudd, masula taas, su takkee ay 
waliisam, fégg sa buntu néeg, fekk la fi nga tédd mu taggu la, 
xanaa kay li ci des mooy mu woolu taksi, ne yoonu ayeropoor 
maa ngoog ? 

Du déggam, Badu ? 

Ba addinay baax de, noonu la yéf yi daan deme. 

Waaye bés ba ma Yaasin taggoo ba noppi, la tambalee def lu ma 
jaaxal lool. Ca laa ko gis mu yebbi ay waliisam ci ëtt bi, yere bu 
ne mu yékkati, fégg, féggaat, poos bu nekk mu dugal ci loxoom, 
yuri ko. Lee-lee mu teg benn ndoket mbaa benn sér ci suuf, jélaat 
ko, lemmiwaat ko ba noppi delloo ko ci biir waliis bi. 

Lan la Yaasin Njaay réerle woon noonu 9 Waroon naa réy de, 
ndax ci ay xultu ak ay waktu la mujje. Ne tuuti, Biige Samb agsi, 
taf gémmifiam : 
< Waaw Yaasin yow, loo xewle ? Du danu waroon 8 dem ci 
Sinkun Kamara mu faanal la, fiaanal xale yi ? 

Yaasin siggi, xool Biige Samb. Man mii Ngiraan Fay de, dootu- 
ma gone, waaye giñ naa ne musumaa gis nit ku jage ni Yaasin 
Njaay keroog. Naari doom yi ñëw katamu ko, di yikkat. 

Mu ne Biige : 

- Sama keyit yépp réer nañu, Bilge. 

- Nga ni ma ? 

- Waa-waaw. Seet naa ba sonn. 

- Loolu gen a doy waar, Yaasin ! 

_ W6or na ma ne am na ku fi dugg jél samay kayit ! Seen kër gii 
kay ! 

- Céy, yaa bare ay ! Yaa ngi tooñati, de ! Bés bu ne ma ni la gaaw 
a mer baaxul, Yaasin Njaay. 

- Amatuma paaspoor, amatuma kayit giy biral ne Tubaab laa, lépp 
réer na ! Nu may def, Biige ? Fu ma jëm ? 

- Nanu dem. Man Biige Samb loolu ménumaa té, am naa ci pexe. 

Li ma jeli keroog ci waxtaanu Yaasin ak Biige, lii la : musiba 
moomu daloon Yaasin, sa yaay amoon na ci mbégte mu réy a 
réy ! Te njortoon naa it ne fu kayiti Yaasin Njaay ya dugg, moom 
Biige Samb moo leen fa dugal. 


Viel soreetul woon. Nu dégg ci Narelaa benn waay juy tégg 
sabaram tey yuuxu ca kow : 
- Dégluleen, jamm la ! Dégluleen jamm la ! Boroom dekk bi nee 
na : bu ci kanamee, na waa gox bi yépp daje ci pénc mi ! Boroom 
dekk bi nee na dafa bégg a waxtaan ak yéen ! Bu kenn des ! Goor 
ak jigéen ! Mag ak ndaw ! Dégluleen, jamm la ! 
Narelaa xéy, dajaloo ci pénc mi. Mbooloo mu takkoo ngi taxaw 
di xaar. Nu dem ba yagg, mu am lu jaaxal Narelaa. Kenn ci gox 
bi ménul a fexe ba teg bét kilifa gi fiu ne moo woote. Ku yegsi 
laaj ki nga jékk dajeel : 
- Ana ki waral hi lépp ? 
- Kii kan ? 
- Xanaa ki tax nu dajaloo ci péne mi ! 
- Moom lanuy xaar booba ba léegi. 
- Nanu xaar boog. 
Narelaa xaar ba xaddi, mujjee xaare boppam. Usmaan Sow, 

boroom saret bi ne : 
- Nun daal, noo ñàkk faayda dégg ! Ay boroom ker yu tollu ni 
nun, benn waay tégg sabaram rekk, nu fiéw weeru ci naaj wu tang 
wi, ku nekk di sii sa moroom ! 
- Usmaan wax na dégg, bunu sagganati ba lii di nu dal ! 

Waaye bi fiu demee bay tasaaroo, la am ay kaddu yu kalaate niy 
bali fetal ci jaww ji: 
- Demleen ! Wéyleen ! Na seen ngelaw neex ! Li ko doore bés 

niki tey, dootuleen noppee dégg sama baat. Waroon ngeen a xam 
moos ne lu mu yagg yagg dinaa dellusi ! 

Narelaa tit. Ku nekk di sanni say bét fu nekk, ngir xam fan la 
kaddu yooyu jôge. 

Kenn ci nun safiul a tudd turam. Waaye nun fiépp la sunu xel 
dem ci moom. 

Aali Kébdoy ! 

Aali Kébdoy... 


Aali Keb6oy lañ koy woowe. 

Luy turam dëggëntaan ? Kañ la dëkksi Ñarelaa ? Fan la bawoo ? 

Loolu lépp kumpa la ci nun. 

Aali Këbóoy lañ koy woowe, waaye kenn xamul lu tax ñu tudde 
ko noonu. 

Dof bu am taxawaay la daal, di taxawaalu ci mbeddi Ñarelaa 
yi, watu nel, bàyyi cër yi ñuy lang ci biti tey sol ay sagar yu 
tilima-tilim. Ci li ñuy wax, soldaar la woon, nekkoon Dàqaar- 
Bàngo. Am, nee ñu, lu ko fa feeñu bés ci njolloor, mu jommi. 

Am na fiy jamono, lakkaloon nanu lool. Da daan làqu ci wetu 
lekool Kelemañsóo gii, su gone yi jangee ba wäcc mu leen di 
sànniy xeer. Du benn du ñaar xaañ na fi nit. Saalitloo na fi tam ay 
boroom kër yu bare ndax su ko ci Yàlla xiiraan day nég ba xaaju 
guddi muy kar nit ñi, di leen àddu-kalpe. 

Bés nag, Aali def lu ëpp. 

Ku ñuy wax Baay Ndeenee fi amoon xaj, fii ci Ñarelaa. Xaj bi 
sonal lool Aali. Fu dof bi dugg, mu fekk ko fa di ko mbów. Aali 
Këbóoy di naxanteek moom, di ko fiir ba ne ko niib, daldi ko 
rendi rendi bu ñaaw. 

Boroom xaj bi nag, Baay Ndeene, kilifa la woon ci làrme bi, am 
doole ba noppi bare ay ba nga ne lii lu mu doon. Kaay nu xeex a 

ko génaloon kaay nu ndékki. Dafa déor keroog Aali Kébdoy ba 
Yalla f6ot ay sagaram. Céy, xeexu Baay Ndeene baak Aali 
Keb6oy ! Man mii de, duma ko Gite mukk ! Baay Ndeene dafa 
njatt Aali Keb6oy di jamat nel beek xottu butéel ba bopp bi xonq 
coyy ak deret, muur kanam gi. Li ko Baay Ndeeney jam YÉPP, 
Aali Këb6oy a ngi koy balu aq : 

- Sarax ma, dootuma la toofi. Giñ naa ne teyuma ko! 

Maa mujjee yerem Aali Keb6oy, woolu pélis. Bi alkaati yi 
ñëwee, li ñu ma jékk a laaj mooy kan moo doon dof bi, ci 
diggante Baay Ndeeneek Aali Këb6oy ! Teg nafi ci ay fan i fan, 
kenn déggul Aali Keb6oy, kenn gisu ko. 

Nepp naan : 
“ - Baay Ndeene kat waroon naa gen a teel a jog ci dof bii, upp baax 
na ci laax bu tàng, kat ! Naw ! 
- Xanaa xamoo ni yef yi deme ? 
- Aa? 
- Aali gobi domm la woon Daqaar-Bango te Baay Ndeene moom 
moo yilif kapiteen yi ci larme bi yépp ! Du moroomam ! 
- Yaa ngi door a wax wax ji kañ ! 
- Yow kafi bére bukkeek mbaam nga nuy wax ! 
- Dégg ngeen yuuxu Aali yi, de ? Wutewul woon ak mbaam-xuux 
mu ñu fadd di ko rendi ! i 
- Moo, koo koy wax ? Mu naan xuux xuux rekk, tëwa bàyyi ! 
Gat di ! 


k èë k 


Ñu tegaat ci ay weer, Aali Këbóoy dellusi Ñarelaa... 

Tuddul kenn, taasul kenn. Dafa jubal mbaaram, téju fa ay fan i 
fan. Xam naa amoon na ay bori nelaw ndax foo tollu ci Ñarelaa 
dégg ko muy xandoor. Ba mu yeewoo, dafa toppaat mbeddi gox 
biy wër. 

Nu tegaat ci juréomi fan, Aali Keb6oy neeti merr. Danu yeewu 
daal gisatunu ko, kenn xamul fu mu jaar. 

Naari at yu mat sekk jallaat. 

Bés, ci ndorteelu nawet bi, Aali KebGoy delsi ci gox bi. Taw bu 
jékk boobu metti woon na lool, and ak i dénnoo ki melax. Ba muy 
séwét, fekk na ku nekk ci nun a ngi kéram di seetaan tele. Bi nu 
jullee geewe, naan attaaya bay waaj a téri, lanu dégg ay yuuxu ci 
mbedd mi. Nu yaakaar ne waxambaane wu ñu doon door la, muy 
woote wallu. Ba ñu demee ba ca biir lanuy sog a leer ne waa ji 
nekkul woon ci benn jafe-jafe. Da doon woy, ndekete. Xanaa kay 
baat baa xuuroon rekk, naqadi ba nga ne lii lu mu doon. 

Nakkul mu am ñu seen xel dem booba ci Aali Kebooy. 

Waaw, loolu mén naa am. 

Waaye jaaxal kon na ma lool. Ca dége-dégg, fatte woon nanu 
ay mbiri Aali Kébdoy. Ku ko wax ak ku ko waxul yépp, waa 
Narelaa jappoon nañu ne Aali fibbina allaaxira bu yagg. Ndak 
kat, Badu, xam nga ne dof yiy taxawaalu ci mbeddi Ndakaaru yi, 
dufiuy faral di gudd fan. 

Nee ma : 

- Lu tax nga wax loolu ? 
- Lu tax nga wax loolu, Ngiraan ? 

Dafa fekk ni, dof kat, loo mén a xalaat ci lu bon mu ngi koy 
dugal ci biiram bi te su feebaree kenn du ko faj. Lee-lee it saxaar 
mbaa oto fekk ko fi mu tédd, yéeg ci kowam, der ko te du sax 
taxaw. Ay nit fiooy romb néew bi, kenn ci fioom ne: 

- Ndeysaan... Mooy dof bi ñu doon woowe... Fatte naa tur wi, 
waay ! 

- Loolu de, amul solo ! 

- Ana dof ak tur ? 

Su ko defee, nu daldi woo ndawi Buur yi. Noonu iew gaddu 
neew bi yobbu. Coono boobu lanu bañoon mu fekk nu ci, nun 
waa Narelaa. Moo tax ba nu Aali KebGoy abalee, danoo sant 
Yalla. 

Moom kañ, na dem fu mu xam, mu deewe fa ! 

Ndekete y60, waa jiy wêr gox biy woy, Aali Kébdoy la. 

Mu ngi naan : 
- Aa, man la Aali Keb6oy, maa dellusi Narelaa. Yéen a ngi 
fattaliku door yu metti yi ma fi Baay Ndeene déoroon, at yee ñu | 
genn ? Yeen a ngi koy fattaliku, mbaa ? Kenn ci yéen nanguwu | 
maa tontu, waaye amul solo. Man, Aali Këb6oy, maa leen di | 
yégal ne dem naa dekk ba ma fekk baax nag, laaj mag fia lu tax 
Baay Ndeene toroxal ma, tuur sama deret, te bu weesoo Ngiraan 
Fay mu rafet xol mi, du kenn ci Narelaa ku yékkati kaddoom ne | 
lii du yoon. Dekk boobee ma fekk baas, Ndimboy la tudd. Lu | 
ngeen di xulliy bët ? Mbaa du dangeen yaakaar ne man Aali | 
Keb6oy amuma ndey, amuma baay ? Neex ba dee ! Samay way- 
jur foo ma sant ma dellusi Narelaa. Waaw ! Bayyi naa too, 
dootuma sanni gone yi xeer, jang ji dootuñu ma romb may kéf 
seeni sër, di leen jéem a siif. Loolu yépp tuub naa ko. Teewul nag, 
maa moom sama lammifi wii, man Aali Kébdéoy. Lu ma neex 
dinaa ko wax, te kenn du ci mén tus ! 

Bi Aali Kébéoy daaneelee, fiépp a féex, ku nekk naan : 
- Aa ! Waxi dof de, amul solo ! 

Céy, su nu xamoon li nu doon yoot, booba ! 

-Aali Keb6oy, Baay Ndeene ma ko duma woon duma yu metti 
ya la jekk a takkal pot. Dafa daan taxaw ci boppu koñ bi, su Baay 
Ndeene rombee mu koy daggal ay saaga yu faaw a faaw. 
Ginnaaw Baay Ndeene dafa amoon doole, am alal, kenn fiemewu 
ko woon ci Narelaa. Kapiteen la woon ci larme tubaab yi. Aali 
Keb6oy fental ko woy, di ko kekkantoo : 

« Ofise ne pau péer, bu doxatee sax du xasaw, ndax kenn du 
ñemee reetaan ! > 

Saa yu Aali Keb6oy seenee Baay Ndeene rekk, tambalee taccoo 
ka woy : 

« Ofise ne paa péer, bu doxatee sax du xasaw, ndax kenn du 
ñemee reetaan ! » ` 

Su ko defee, Baay Ndeene déngalu, mel ni du moom la Aali 
Keb6oy di gaaral. Dem nañu nag ba kenn ménatul a muñ yef yi. 
Su woyu Aali KebGoy woowu jibee rekk, fiépp daanu ci suuf di 
kex-kexi, am sax fiuy taf seen bakkan, naan : 

- Oo-xoo ! Xetu cuuraay gii moo neex ! 

Nu demati ba gone Narelaa yiy awu Aali Kébéoy. Baay Ndeene 
di leen dégg te du ci mén dara. 

Badu, Daat yii, boo ci gén a ragal : ñu lay sanniy dot mbaa Du 
lay sanniy kaddu yu fiaaw te fiaw ? Bopp buy nacc ak xol bu xétt, 
lu la ci génal ? 

Aali Kébdoy kat, tuuti kon mu tas Narelaa. Lu waay def ci gox 

bi te di ko lag, dina ko feefial, weer la. Daawul tudd turu kenn 
nag, waaye fiépp a doon xam ku moom wax ji : 
- Aa, sama. sang yu baax yi, lu ngeen xam ci kuy yakkataan 
doomu-jitleem ? Moom laa fi gis de, ng6or saa ngi nii, ne fm 
ci biir seetu bi ! Ku weddi na fiéw xool kook mbaxaneem mu 
fiuul meek i bejjaawam ! Cim ! Nakk jom ba dee ! 

Beneen bés mu ne : 

- Aali, waaru nga ! Ndaw soo xam ne njaalook naan ndok la 
yemale ! Céy Narelaa ! Fii de moom, caga jeek jaaykati 
yambaa yee fiy teg ndawal. 

Walla mu ne : 

- Waaw, nit fii liggéey, ñaq, dajale seen alal denk la ko, amoo 
loo jeen di wax lu dul reer na te nga toje ko, man mii Aali 
Kébooy dof bi, ma teg ci samay bët ! Waay, noo attane jél 
xaalis bu la lewul, takk ci fiaareel, seet bu ndaw bi yaakaar ne 
boroom barke nga, fekk tojemaan donn nga ! 

Nepp muijee ragal Aali Keb6oy, di ko moytu ndax akk 
kersaam. Rax-ci-dolli, kenn xamul na mu daan def ba xam li 
mu doon wax yépp. 

Am ñu naan : 

- Aa, dof bi wakati na de ! Kii, akkul muy boroom xam-xam 
bu mag ! Mbiri Yalla kenn xamu ko ! 

Aali Kébéoy yemul foofu. 

Ba mu demee ba mu woor ko ne mt aa ki koy may nopp bu 
baas, dafa daldi tambalee sanni ay cax ak ay laajte yu doy waar 
lool. Maa ngi fattaliku bés ba mu bettee Ibu Ndaw ak Kinne 
Gaajo ñuy foonante ci tefesu Kusum. Weer woowu yépp, dafa 
nu tangal ak benn laaj bi : 

- Jamono jan la nit ku fiuul tambalee f6onante ? Moo, ndax 
Maam sax xamoon na loolu ? 

_ Foofu nag, jikkoy dof ji japp Aali Keb6oy, muy joxe tontam, 
ne dafay jangal waa Narelaa naka la mbir yooyu daan deme bi 
fi Tubaab bi fiéwagulee. 

Aali Keb6oy doon na def it lenn : lu mu wax tey, bu éllég saa 
mu jaaraat ca. Daan na ko jappe noonu ay weer ba mujje gi ay 
kaddoom, gone yépp a leen daan tari. 

Laaj ma nag kañ la Aali tas jang yi ! 

Laaj ma ko, ma wax la ko! 

Gis nga, Badu, politisen yi doon jonante fii ci Narelaa, fioo 
xaar ba xaaju-guddi, ñu yoloosu, féggi mbaaru Aali Kébdoy. 
Mu yeewu, ñu ne ko: 

- Aali, nuyu nanu la. 
- Man de, feyuma leen. Ayca ! Gaawleen boog ci wax ji ! 
- Soo gisoon li nu indiwaale doo waxe noonu, Aali ! 
Nu génne xaalis bu bare, won ko. 
Mu ne leen : 
-Lii nag? ` 
| - Du xam nga diw ? Nee na dafa noo bégg a yilif te... 
- Lu ngeen begg ? Ma xasal leen seen noon boobu ? 
- Nit ku bon la. Fi mu ne, Narelaa ba Narelaa daj, yow rekk la 
nit ñiy déglu ! Faww nga xamal leen ne waru foo fal saay-saay 
boobu ! 
Aali ne leen : 
- Aa ! Naata ngeen may fey ? 
- Loo bégg, dinanu la ko defal ! Xaalis baa ngi nii, su doyulee 

fu yokkal la ci lu bare ! 
- Ayca boog ! Waxleen ma lépp li ngeen ko xamal ci lu bon. 
Aali déglu leen fuy talalali, lépp lañu xamoon ñu wax ko ko. 
Sa elleg sa, diw moomu lagu seetsi Aali Keb6oy, mook ay 
nitam, ñu indiwaale Boom it saaku xaalis. Aali laaj leen lu doon 
seen tank. 
Nu ne ko : 
- Diw de, nee na dafa begg a ite askan wi, te du nit ku baax. 
- Lu ngeen bégg ? Ma xasal leen ko ? 
- Waaw. Yow, nit fii fonk nahu lool say kaddu, Aali. Loo wax 
fiu ne dégg la, and ceek yow. 
Aali Keb6oy ree ci biir xolam. Gaa fia wax ko lépp lu bon 
lafiu xamaloon seenub noon. | 
Aali daldi mel ni ku furtaat nag, Badu ! Fan yooyu kay, 
Narelaa reb na lool ! Aali Keb6oy dafa jaxasee jaxase sunu 
politisen yi ba tuutee tee jaasi yi génn. 
Mu ne: 
- Noom ñépp xaar nañu ba suuf sedd, ñu yoloosu seetsi ma, ne 
dañu may jénd ! Man nag, dof laa ` xam naa lépp, dinaa wax 
lépp ! Gaa ñi. ma ne : tey mu neex ! 
Narelaa ne tekk di ko déglu, ñii tiit, ii di ree ci suuf. 
Aali Keb6oy dellu ne : 
- Noom de, lu kéemaane sax lañu ma beggoon a defloo. Laaj 
leen ma loolu lu mu ! Dañu beggoon ma jaay leen sama xaste 
yu neex yi ! Xasal diw ak diw, wax ko ay baaxi maamam nu 
fey la xaalis bu dul jeex ! Aa ! Xanaa kon foom bu ñu jotee ci 
reew mi, dañu fi nar a ubbi daara ju ñuy jangale wax ju bon ! 
Su ko defee, ku daq saaga ci réew mi yaa fiy épp alal ! Man 
nag, gor laa. Sama teraangay bopp jaralu ma yenn yi, duma 
wor mukk askan wi. Sama xaste yu saf xoroom yii, jaayuma 
leen tey, jaayuma leen éllég ! Mayewuma leen it, waaye teewul 
ma yéene ci fiépp, nag ! 
Wax dégg, Badu Taal, daan nanu dem ba fatte ne Aali Kébooy 

dof la. Bu daan wax, danu ko daan déglu bu baax a baax ! Saa 
yu dikkalewaan it, noppi, danu daan namm ay kaddoom ba nga 
ne lii lu mu doon. 


Benn guddi nag, Aali Keb6oy wax lu épp, moom tamit. Mooy 
guddi ga mu tuddee Tubaab bi, di ko nàññ, naan war naa génn 
réew mi abal nu, nu moom sunu bopp. 

Aa, guddi googu Badu, kilifay Narelaa yu bare nelawufiu ! 

Mag fii gise ci seen biir, ne : 

- Luy jot jot na. Dunu fiakk fulla ba ab dof dom di nu yaqal 
sunu teraanga. 

Nu yeewu bés, kenn gisatul Aali Keb6oy ci Narelaa. Mbaar 
ma mu daan dajale ay sagaram ak i poti tamaateem, fiu daaneel 
ko, bale ko, fobeere ko ba mu set wecc. Nii naan Aali Keb6oy 
dafa tabbi géej ni léeb bu jeex, fia ca des naan dafa gaddaay, 
dem fu mu xam. 

Neneen ne : 

- Du tey la Aali Keb6oy mas a xéy ne mes ! Du ñàkk mu dellusi 
bés na mu ko fi daan defe. 

Gaa fioofiu de, Badu, dañu doon dof-doflu rekk, ndax | 
xamoon nañu bu baax nu yéf yi deme. Leeroon na feDD ne waa 
gox bee sàkkaloon Aali Këbóoy pexe. | 

Waaye Aali de, dundam neenul. Tey dinga toog Narelaa, dégg 
ku wax waxam ba noppi, daaneele ko ay kadduy Aali Kébooy : 

- Ca jamonoy Aali Kébdoy de, daan na wax ne.. 

Ba fi Aali jogeek tey mat na fanweeri at ak lu topo, Kàddoom 
ya ñépp jàppoon ne ay kàdduy dof lañu, tey ñu ngi ciy 
sukkandiku, di leen déggal, di leen waate, di leen waaraatee ! 

Soo gisee, Badu, ma ubbi tey Téere bu Ñuul bii, di la ci wax 
waru Aali Këb6oy, am na lu tax. Lii laa la ci bégg a jangal : 

saxal ci li nga nekk, bul nangoo nekk ma-riirandoo. Donte sax 
li nga gem, yow kott ci addina si yepp yaa ko gem, bumu la tax 
a dellu ginnaaw. Bul tiit, bul ragal. Bu kenn fees say bët ba doo 
am fitu xalaatal sa bopp. Badu, toppal ciy tanki Seex Anta J6ob 
ak Aali Kébdoy. 
Ba Aali Keb6oy xamee ne fiu ngi koy waaj a fexeel, dafa 
daldi yékkati baatam ci kow, ne : 
- Maa ngi leen di taggu, yéen waa Narelaa. Tey, sama waxtaan 
ak yéen du gudd. Wurus a ngi fiu gas suul. Ay kaddooy xotti 
gannuus gi, di rékk asamaan seek doole, asamaan siy goqi ay 
biddéew yuy rayy-rayyi. Waaye yoon wi neexul a song. Ay dég 
dinafiu la jam, say loxo dinafiu nacc. Amaana jaan matt la. 
Moytul ma danaru jaan jooju ñu naan céebi ! 
Dinga mar, dinga xiif. Loolu lépp xej na ci. Waaye soo 
toqiwulee, bés dina fiéw say doom ak say sêt bég, naw seen bopp. 
Badu, lépp li ma xam ci addina, dof bu tudd Aali Keb6oy moo 
ma ko jangal. 
Moo tax ma ni: 
- Dof mat naa bayyi cim réew. 


Noo yaakaar nag ne noonu la yéf yi mujje, Badu ? Aali 
Kéb6oy daal, moo jékki-jékki neet jamet sunu kanam ! Key 
nanu gis ko muy sampaat mbaaram, di dajale ay poti tamaate 
ak ay mbuus. 

Kangami Narelaa yi giseeti seen biir. 

Baay Ndeene ne : 
- Aali Këb6oy mii dafa noo bégg a yab faari yoon. Lu epp 
tuuru. 

Noom fepp ñu giñ ne dinañu rendi Aali Këb6oy, diigal 
néewam biir géeju Kusum. 


190 


= 


TEEREB DOOM Ul 


Nafiu ko waxe it lafiu ko defe. 
Yeewooti nanu bés, gisatunu Aali Kebooy, déggatunu ko. | 


* 
* * 


Naareelu b6omug Aali Këbóoy ga, nu mu deme ? 
Amna lu ma ci fekke, man Ngiraan Fay, te dinaa la ko nettali. 
Benn guddi, dégg nanu kuy yuuxu ay yuuxu yu metti te yàgg 
lool. 
Ma daldi xammee ci saa si baatu Aali Këbóoy. 
Mu ngay jooy, di saraxu, naan : 
- Ñarelaa waxleen ci, wóoy waxleen ci, ñu ngi may reyati ! 
Ci laa jóge fi ma tëdd, man Ngiraan Fay, ubbi buntu kër gi. 
Bi ma dawee ba weesu kër Ablaay Jéeju te dajewumaak kenn, 
laa sog a taxaw, daldi yuuxu man tamit : 
- Ay saay-saay songati nañu Aali ! Jógleen wax ci ! Buleen 
seetaan lu ñaaw loolu, yéen waa Ñarelaa ! 

Waaye su ma Ñarelaa tontoo, yow ma juddoogul woon 
booba yaa ma tontu. Mbedd mbaa ngi ne selaw. Bi ma aggee 
tali bi Jëm kër Biram Saala Géy, kenn ci ñi doon duma Aali 
Këbóoy sànni na ma aw doj, doj wi cof sama mbaxane, 
daaneel ko. Ma sëgg man it for xeer, siggi di ko ko waaj a 
sànni, gisatuma kenn, gaa ñi ne mërr, réer ma. 

Ci laa dëppe. 

Su ma ragalul woon fen de, dinaa ne dien Ndeenee ma doon 
jéem a xaañ. 

Bi ma demee bay waaj a xaddi, la ma mii xel ne naa lagu ci 
mbaaru-tégg mi taqalook sinemaa Riyalto. | 

Ne tuuti Kuwaamini, fasu Usmaan Sow wi, exal. Ma xool | 
asamaan si, gis ni biddeew yiy melaxe. Narelaa ngi ne selaw, | 
ndeysaan. Xanaa rekk lee-lee ngelaw li pes xobi garab yi 
mbaa ma degg xaj buy mbow ci guddi gi. Ma daldi wiccax 

sama bopp, yéemu ci mbonug Doomu-Aadama. Sama xel 
dellu ci Aali Kébdoy ` 

« Xam naa Baay Ndeenee nga Kusum di joow, di nemmeeku 
bereb bi gen a soot ci geej gi, mu diigal fa neewu Aali 
Kebooy. > 

Nit du dara, Badu ! Sanq rekk rendi nañu ci Narelaa gii lu 
tollu ni Doomu-Aadama, te mu ngi mel ni dara masu fee xew ! 

< Kuy fattalikooti Aali Keb6oy ? Ndegam mt Njaay moo fiy 
jóge ñu fatte ba fatte turam, astemaak Aali Këbóoy >. 

Teewul nag, Badu, yef yi nagadi ma lool, man mii. Keroog, 
ba ma dellusee ci kër gi tamit, nelaw té na ma. Fajar jot, ma 
jog and ak waa Narelaa jakka ja. 

Gaa fia b6omoon Aali Këbóoy a ngi may jéem a tuur 

léndém kat, naan : 
- Sacc bi fi gone yi japp biig de, xawma kan, waaye moom 
dootul xand Narelaa ! 

Keneen ne : 
- Soo déggee yuuxoom yi kañ, xam ne tuutee tee ñu rey 
ko ! 

Noom ñépp ñu ree, def mbir mi ay kaf. Benn tur rekk nekk 
ci xel yépp, waaye kenn sañu koo tudd. 

Aali Këbóoy. 

Niti tey yi ooy naaféq, Badu ! 

Ba fu ca tegee ay fan, am ku romb mbaaru Aali Kébooy, 
taxaw, daldi ne: 
- Waaw ! Sunu Aali mi de, ayu-bés yii yépp kenn gisu ko ! 
- Moom de demati na ! 
- Xam naa am na feneen fu ko rab yi xiirati ! 
- Gaalu dof du teer ! 
- Na ngelawam neex ! 
- Men naa dellusi, de ! Day xéy bés rekk, ne nu maa ngi ! 
- Yalla tere tereeti ko ! Moom kay, doyal nanu ci sékk ak 
barke ! 

Baay Ndeene ne ca tonet, ni leen : 
- Seen coow li bare na te amul njarifi ! Démb ci timis, benn 
ponkalug kaña genne na mbaaru Aali Kébooy. Toj mbaar mi 
jot na ! 
- Baay Ndeene wax na dégg. Su nu ci teelul a jg, mbaar mii 
mén nanu fi indil ay jangoro yu kenn xamul. 

Waaye Badu, ba dara desul lu dul sempi mbaaru Aali 

Kébooy, mbir feeñ na. 

Nga ne ma: 
- Déet waay ! 

Ma dellu ne la : mbir feefi na kafi, Badu. 


* 


Ñetti fan yooyu, képp ku jub mbaaru Aali Këbóoy ne 
danga koy toj, Jommi nga. 

Garan Maadaa jëkk jéem a sempi mbaar mi. Waaye bi 
muy janook mbaar meek bi ay loxoom di takk benn ]a. 
Garan Maada yuuxu, loxo yiy saxaar, mu leen di wiccax, di 
teb ak a tébaat, fu nekk mu dugg fa di wut ndox mu mu leen 
serale. 

Mag tii xoolante. 

Am ci fioom ku ne: 
- Nun kat, noo toofi sunu bopp. Warunu woon a sant Maada 
mu woyof bopp mii mu sempi mbaaru Aali Këb6oy. 
- Wax nga dégg. Nanu woo Taala Njaay minise bi. Moom 
war na cee mén dara, am na doole, am na xam-xam. 

Waaye, Badu, Taala Njaay jotul sax agsi ba ci mbaaru Aali 
Keb6oy. Genn na kéram gaa, waaye dafa fw ba jub nu, 
tambaale miir ; fi mu wéeroo ci benn kaasiyaa, nit Bi wêr 
ko, la tambalee woccu deret, di kadd-kaddi ba faf fa des. 
Taala Njaay nag, yaaram la woon, amoon ak fiépp jamm ci 

Narelaa. Deewam gu ñaaw googu metti na ma lool. 

Lu nekk fiu koy wax nag. 

Nii naan : 
- Aali Keb6oy mi nu yaakaar ne dee na de, mu ngi ci biir 
mbaar mi di nu dégg. 
- Eskéy ! Yallaay maye, te ku ko neex lay may ! 
- Bayyileen gis kuy dem, sol ay sagar rekk, ngeen di ko 
Sanniy xeer ! Baaz na! 

Ni ci des di dekkali ay kadduy Wolof Njaay : 
- Deretu teegu du moy luppu boroom ! 
- Doxati geleem kow la jém ! 
- Sacc ndënd yomb na moom, xanaa kay am foo koy (egge 
mooy jafe ! 

Badu, fu bare la seen taat tégg tama keroog, man mii ma 
ciy teg samay bét, mu def may ree ! Saay-saay si nekk fa di 
déeyante ka wokkante. Na b6omoon Aali Keb6oy saalit 
nafiu bés boohu. 

Noonu lanu fa nee fiukk mbaaru Aali Këb6oy. Ayu-bés ya 
ca topp yépp, kenn fiemewu ko sax jege. 


x 


Bés, benn waay-Yàlla ju màggat di wër ba agsi Ñarelaa. 
Sabadvur Di iuu sol a ngi furi be kenn zamu! lu muy nirool, mu 
teg ab tengaade ci bopp bi, téye ci bantam di temp. Waaye 
Badu, góor gi nu gis tisbaar jooju de, amoon na mayu Yàlla. 
Kër gu mu taxaw keroog di yalwaan, su ñu ko saraxee ba noppi 
am na ku ne : 

- Góor gii de, bi sunuy bët dajee am na lu ma yëg ci sama yaram. 

Te mu doon dëgg gu wéer pénn it, Badu. Képp ku góor gi ne 
jàkk ci Ñarelaa, nga wax kook nga bañ koo wax, am na lu jóge 
ci yow. 

Géora Mbay dégg coow li, daldi woo benn surgaam ne ko : 
- Demal indil ma waay-Yalla jooju may dégg. Ne ko Goora 
Mbay, goro Kapiteen Baay Ndeene, moo ko soxla. 

Fu surga bi dem, ñu ni ko: 
- Géor gaa ngi noonu di fi jóge, soo gaawantoo dab ko. 

Surga biy wer ba dajeek g6or gi. Nu nuyoo, mu ni ko : 

- Kilifa gu ñu naan Goora Mbay moo ma y6nni ci yow. Nee na 
nga wuyusi ko ci nu mu gén a gaawe, dafa la soxla te soo ko 
xaarloo dina la won mooy kan ! 

Waay- Y alla ji ne jakk surga bi. Kooku gis ni beti g6or giy takke, 
daldi dellu ginnaaw 

Goor gi ni ko: 

- Neel ki nga ne kilifa la, su ma génnee gox bii, te dabu ma, 
sukkal ma, balu ma aq, du baax ci moom ! 

Céy becceg boobu, Badu ! G6ora Mbay mi nga xam ne moo fi 

daqoon a jaay maanaa, keroog la ko Yalla doon xaar ! Béccégu 
ndara-kamm lañu ko toroxal ! Tanki neen la def, ma ni la, di daw, 
di wér benn maggatum yalwaankat, di xiixat, faq baay siit, ku mu 
dajeel laaj la ndax gisoo benn g6or gu sol sabadoor bu furi te teg 
ab tengaade ci bopp bi ! Nit fiaa ngi koy ree, waaye faalewu leen 
sax. Ba mu dabee gQor ga nag, ba sukkal ko, balu ko aq, kooku 
lii la ko wax : ; 
- New bii nga ñëw de, moo gén ci yow ! Soo deful woon li ma la 
sant, yaqu kon nga yaxeet ! Léegi nag, déglu ma bu baax : mbaaru 
Aali Këbóoy du sempiku feek ku huy wax Isma Ndéoy dugalul 
loxoom ci mbir mi. 

Goora Mbay ni ko : 

-Aa? 

- Waaw. Waaye dinaa ci yokk lu tuuti : Aali Këb6oy, faww mu 
dellusi. Dégg nga wax ji, de ? Aali Kébdoy, dara menu koo tee 
dellusi Narelaa. 

Boo gisee Góora Mbay, mu ngi lox fi mu taxaw. Mu dellu laaj 
Goor gi : 

- Ba daal kenn amu ci pexe ? 

Góor gi ree : 

- Yow de, dafa mel ni sa yaram neexul. Reylu nga Aali Këb6oy, sant 
Kapiteen Baay Ndeene, sa goro bu soxor boobu, mu diigal néewam 
ci géeju Kusum. Xanaa loolu war na laa doy ! Loo béggati ? Ma 
seeyal ruuwu Aali Keb6oy ? Ruuwu nit, Yallaay boroom. 

Géora Mbay geestu, fu ne mu xool fa, di seet ndax am na ku 
dégg kadduy goor gi. 

Mu daldi ne : 

- Dinaa def li nga wax. Waaye ginnaaw kenn ménul a tere Aali 
Keb6oy mu dellusi, lu nuy doyeeti Isma Nd6oy ? 

- Foofu nga juume. Su ngeen feyee Isma Ndooy li mu leen di laaj, 
dina daan Aali Kébdoy ba nga xam ne bu dellusee du leen gétén. 
Su ci jappulee, Aali Keb6oy du leen may jamm ba keroog 
yawmal-xayaam. Addina dina tukki, fiibbisi, ni faax ci diggu 
keram, tukkiwaat, jappe ko noonu ba mu mat jurdom-fietti xarñu 
te du tax Aali K#b6oy may leen jamm ! 

- Dégg naa sa wax, goor gi. Léegi ñaata laa la ameel ? 

- Dencal sa xaalis. Isma Nd6oy a ma ko gén a soxla te moom 
xamul baale ! 

Badu, am na ku ne woon : 

- Doxatu géléem kow la jém. 

Du man mii de maay weddi kaddu yooyu. Wax ji law. Gox boo 
dem ci Ndakaaru, dégg ñuy waxtaane mbirum Aali Kébdoy. Nit 
fii rakkaaju nag, ma ni la, di yokk ak a yokkaat, di xoromal. 

- Dégg ngeen li ma déggam ? Nee nañu Aali Kébdoy dafa 
soppiku malaaka, yéeg ci kow asamaan ak ay laafam, fépp di ci 
teg seen bét ! 

- Wax nañu ko, de. 

- Nee nafiu it guddi gu nekk, su waa Narelaa dee nelaw, Aali 
Keb6oy day soppiku yoo, di biiw ci noppi fii ko rendi, di leen 
matt, di leen saaga, lu nekk mu leen koy yakk. 

- Nga ne ma ? 

- Nooûu ñan a waay ? 

- Li ci kanam rawul i bét. Soo déggee fan yii kuy jambat sibbiru 
ci Narelaa, déoral yat ! Xamal ne yoo bee fa jaar ! 

- Man de, benn jigéen doon na ma tanil démb. Xamal na ma ne 
lépp lu xew Narelaa, Aali Keb6oy a nga jaaxaan ca ällaxira di ci 
teg bétam. 

- Eskéy ! 

Ba maggatu yalwaankat ba demee ba nu fatte, benn xaleelu g6or 
bu tudd Isma Nddoy, dekk Mbaaw, ñëw bés Narelaa, ne moom 
mën naa sempi mbaaru Aali Këb6oy. 

Nu ni ko : 

- Xanaa waay-Yalla jee la fi yebal ? 

Mu fas kanam gi, daldi ne : 

- Loolu amul solo te sax xawma luy seen yoon ci ku ma yebal ak 
ku ma yebalul. 
- Weexal bi nag, fiaata la ? 

Isma Ndéoy segg ci noppu Géora Mbay, wax ko njégam. Goora 
Mbay taf gémmiñam : 

- Saa waay, alal ju tollu noonu, soo dajalee li fi mus a dugg ci 
xaalis ba sunuy maam sancee Narelaak tey, épp na ko téeméeri 
yoon yanaa ! Wazal lu nu mën a dégg, waa ju baax. 

Isma Ndéoy boolewu ca wax. Dafa daldi solaat mbubbam, ne 
mu ngay dellu Mbaaw. 
- Dimbali nu, fiaan nanu la ko ci diggante jullit ak moroomam. 

Isma Nd6oy geestu G6ora Mbay, xool waa Narelaa ba seppali 
leen, daldi ne : 
- Yéen fiépp ay naaféq ngeen, te xam ngeen lu tax ma wax loolu. 
Man Isma Ndooy, bi yéf yiy am, maa ngi doon wéndéelu ci jaww 
ji, tiim leen. Ngelawu géeju Kusum pes na ma ! Gisuleen ma 
waaye man maa ngi leen doon gis. Buleen ma tax a nettali njélu 
Narelaa gu fiaaw googu ! 

Ku nekk xool sa moroom, ségg. 

Baay Ndeene ne Isma Ndooy : 

- Li nga nuy laaj de, amunu ko. Réew mi ci-boppam, xaalis bu ni 
tollu amu fi. Lu la tax a yaakaar ne waa Narelaa men nañu ko 
dajale, fey la ? Aa, yow kat, danga mel ni ku nu bégg a yab ! 

Baay Ndeene nag, noon naa la fi dafa andoon ak xadar. Narelaa 
ba Narelaa daj, moo ci génoon a bari ay. Xeex ak naan ndox la 
mas a yemale. Mag fii naxanteek moom, yedd ko, xamal ko ne 
warul a topp meram. 

Gôora Mbay daldi ne Isma Nd6oy : 

- Ginnaaw noonu la, nga baal nu aq, waa ju baax. Amunu xaalis 

bi nga nuy laaj. 

- Kon boog nu fiaanalante, dellu naa Mbaaw ga ma dékk. 

Ba Isma Ndéoy demee, magi Narelaa yi taxawaat nafiu fa lu 
yagg di wut pexe. Nu mujjee japp ne nguur gee waroon a fiéw jéle 
fi mbaaru Aali Keb6oy. Géora Mbay ne: 

- Nanu seeti jawriñ bi ñu dénk kaaraange biir réew mi, moom war 

na cee mén dara. 

Népp and ci wax jooju. Ba nuy laata taggoo, Baay Ndeene xool 
ma ba yagg, ne ma : 

- Waaw, Ngiraan, yow de, saa yu lu mel ni masaan xew Narelaa, 

waa gox bi daje di ci waxtaan, danga daan yékkati sa kaddu, joxe 

sa xalaat. Tey moom, kenn déggul sa baat... 

- Maa yey ne patt, Baay Ndeene. 

- Aa? 

- Waaw. Man kat, dama tiit ba fu tiit yem. 

- Lu waral loolu, Ngiraan ? 

Ma yengal sama bopp, ni ko: 

- Seetlu woo dara ci waa ji jóge Mbaaw te ne Isma NdGoy la tudd ? 
Waa Narelaa yepp di ma xool, waaye kenn amul sama tont. 
Ma ne leen : 

- Li Isma Nd6oy moomuy wax yépp, maa ngi gémm di ko déglu. 

Te xam ngeen baatu kan laa doon déggam ? 

- Aa? 

- Baatu Aali Kébooy, xanaa. 

- Danga bégg a wax ne Aalee fi taxawoon sang di waxtaan ak 
nun ? 
- Looloo am sax de, Baay. 

Keroog jooju, Badu, gis naa kilifay Narelaa yu bare fiu téye seen 
bopp ndak jaaxleek tiit. Na jégoon ci xaaju-guddi fekki Aali 
Kéb6oy ca biir mbaaram, rendi ko, am na sax ku ci réccle ba 
caaya ji xaw a rot. 

Badu, du caagin dama la bégg a miirloo, waaye faww nga may 
ma ma dellu ay ati at ci ginnaaw. 

Maa ngi door a am fanweeri at ak fiaar, nekk Gberye ca Air 
Liquide, di doxaan ndaw su ñu naan Faat Juuf. Bés, ni ma ko 
tammee def, ma reer ba noppi, sol samay dall, tegu ci yoonu kér 
Faat Juuf. Kolobaan la Faatu luye woon benn kér gu yem. 
Jamono jooju, tele amul. Danoo déglu sunu rajo ci ëtt bi, ma defar 
attaaya, nu cokkaasante ba sunu yaram xaw a tang, nu daldi jàll 
ca néegu Faat Juuf. 

Miinante woon nanu bu baax, nun fiaar. Noonu laa ko mén a 
waxe. Li ci des sa xel a koy mottali. Xam nga mbirum gone rekk. 
Am doole te yég ko. 

Nu nekkal ko ci. 

Gajjante. 

Wax ju fiaaw. 

Parax-paraxeek séppu-jaleñ. 

Taataan. 

Mbejante. 

Andandoo di salliiru. 

Mujje ne yacc, di xullee. 

Waaw, noonu lanu daan jotee, maak Faat Juuf. Waaye guddi gi 
ma lay wax de, neneen la mbir mi deme. Kottante nanu lu yagg 
ci kow lal bi, ne cell, mel ni fiaari gone yu réer ci all bi, ku ci nekk 
di jéem a aar sa moroom. Fa lanu nekk di raayante ndank, and 
ceek teey ak rafifiee. Bi ma ganejee Faat Juuf, teeru na ma teeru 
bu rafet, dalal ma. Ba nu lalee waxtaan it, ku nekk ci nun fiaar 
tontu na sa moroom na mu ware. 

Keroog Kolobaan ajjana ju ndaw la woon ci nun fiaar. 

Waaye lee-lee sunu banneex day wex xatt, jur sax tiitaange. Lu 
waral may joteek Faatu Juuf, mu neexe noonu ba noppi, sama xel 
yépp nekk ci dee ? Ma gémm, gis faari mellentaan yu tuutee tuuti 
te fuul fiuy mareñ ci aw tund wu suuf sa week tall. 

Ma ni ci sama xel : 

< Maak Faatu Juuf béggante nanu ba fu béggante yem. Waaye 
lu nobeel di jariñ ? Lii lépp fan lanu eme ? Fii ak fieent-fukki at 
nu maggat, ras, dootunu menal sunu bopp dara ba bés ba nuy xéy 
joge fi. » 

Ngiraan Fay. 

Faat Juuf. 

Fan ngeen jém, yéen faar ? 

Jamono dina ñëw, mbégte mu réy bett la. Waaye banneex ni 
melax lay bindooo, ba muy takk ak ba muy fey benn lay doon. 

Bi nu delloo ci saal bi, ku nekk ci nun fiaar gis na ci say beti 
moroom tiis wu réy. Faat Juuf a ngi taraxlaayoo séru legoos, 
ferenklaayu, wéeru ci kanape bi. Lee-lee sama loko cammooi 
doxantu ci kow yaram wi, naj ndank catu weenam mbaa mu Wacc 
ba ci diggante lupp yi, oam fa as Jet 

Maak Faat Juuf rekk a nekk ci kër gi. Dekk bi ci boppam mu ngi 
ne selaw. Nuy diisoo, ku nekk di dénk sa moroom lu mu masul a 
wax kenn. Goor ak jigéen su ñu beggante dégg, li épp ci seen 
waxtaan ci fieeneen ñi lafiu koy jemale, moo zam seent mbokk 
lañu mbaa seeni xame kese. Dañuy faral di leen jéw, daal. Badu, 
sooy ngoroyook jigéen te dungeen juum ba jéw kenn, booba xéy- 
na seen andandoo narul a yagg. Su dee fu ngeen tollu yeen a ngi 
naan su ñu amee doom nii lay tudd mbaa béréb sangam lanu war 
a wut kér, ñàkkul seen ngoroo ngi waaj a tas. 

Guddi googu laa mas a wax Faat Juuf ne sama cosaan, man, 
Mberm-Saaj la, ca Sim : 
- Ci seh Maam Ngoor Fay yi laa bokk. 

Faat Juuf daldi muuf ne ma : 

- Waaw, te noonu nga ci tollu ? Maam Ngoor Fay nag, ku ko jur ? 

Gis nga ni mbir mi doye waar, Badu ! La ma umple woon ba 
tax maa tegu ci yoonu Mbérin-Saaj la ma Faat Juuf laaj. 

Ma ni ko : 

- Sol naa samay dall, dem ba Mbérin-Saaj ngir rekk begg a xam 
kan moo doon Maam Neoor ! 

- Loo fa jéle nag ? 

- Dara. Wax dégg Yalla jélewuma fa dara. Waaye yow sax, Faatu, 
soo may tane it, du lool. 

- Nun kay Ngiraan, noo ngoog rekk ! | 
- Nun ñan, Faatu ? | 
- Xanaa nun Doomi-Aadama ! Nit ku nekk, booy nemmeeku 
cosaanam, ci yoon lim bi waroon naa mat ay junniy-junni at. | 
Waaye fii xam mbaa ñiy fattaliku seen turu maam, ñu néew lafiu. 

Maandu daal moo nu war, Ngiraan. 

Ma siggi, xool Faat Juuf gis ni kanam gi soppikoo ndak tiis wu 
ma xamul lu ko waral. 

Ma ni ko : | 
- Lu xew, Faatu ? Danga mel ni ku xolam jékki-jékki diis gann. | 

Faat Juuf ni ma moom masul teg bët ay way-juram : 

- Man dañu maa for ci mbedd mi, Ngiraan. Bi ma juddoo, sama 
yaay dafa ma béggoon a rey, fiu bett ko, mu sanni ma, daw. 

- Aa? 

- Bu yaggul laa xam loolu. Ku baax ki ma for, yar ma, masu ma 
cee nangoo wax dara. 

- Ndax yoon mujje naa teg loxo ci sa yaay ? 

Faat Juuf tontuwu ma. Sunuy bét daje, ma daldi yég ci saa si ne 
wax naa lu épp. Faat Juuf gis ni ma amee kersa ci mbir mi, daldi 
ma xécc, ma fekki ko fi mu toog ci suuf. 

Nu tédd nelaw, ma gént gént gu jaxasoo sax. Waaye ndak lii sax 
gént dégg la ? 

Maa ngi wetu kér Faatu Juuf, taxaw ci booru tali bi. Kolobaan 
a ngi léndém kéruus wante teewul oto yu baree ngi may romb, 
seeni Dar di takk, ñuy def : 

- Fw ! Firw ! Fiiw ! 

Oto bu romb, sa moroom topp ci, ñu mel ni oto rawante yi ñuy 
wone lee-lee tele. 

Moo man, fan laa nekkati ? Tali bii ndax tali neen la ? Pax mu 
xóot a xdot la, di nirook teen bu ñu jaaxaanal te daanaka amul 
yemu. Li faaru oto yiy melax yepp, taxul béréb bi leer. Rax-ci- 
dolli, benn sófóor nanguwul a taxaw Jë] ma. Mu mel ni oto yi man 
lañuy daw ! Noom daal ñu ngi naan : 

- Fiiw ! Eiiw ! Fiiw ! 

Ma tiit, di saraxu sófóori oto yi may romb : 
- Buleen ma fi ba, ngir Yalla ! 

Waaye kenn ci foom nanguwu cee taxaw. 

Gisuma kenn kuy dox, sófóor si may romb it menu ma cee teg 
kenn bet. Aa | Oto yuy dawal seen bopp nag ! Jappal ne li ma lay 
nettali mu ngi amoon ci 1954. Bu ci kanamee, dinga xam lu tax 
loolu am solo. 

Njél jot. Ma yeewoo Kolobaan, sangu, ndekki, dem liggéeyi Air 
Liquide. f 

Addinay dox. Naata guddi, ñaata njolloor, ñaata njël ñoo fi jaar 
boobaak tey, seey, yóbbaale yaakaari Doomi-Aadama yi ? 

Yàlla rekk a xam, Badu. 

Bul ma laaj it fan laay dégg Faat Juuf. Tàggoo nanu bu yàgg te 
xawma sax fan la nekk ci Senegaal ñàkkul sax mu génn àddina te 
yëguma ci dara. 

Guddi Kolobaan gaak tey jii ma tiim sama Téere bu fuul bii, di 
ci bind lii, mat na juróom-fukki at. Lu waral tey jii sama xel yépp 
nekk ci Faat Juuf ? 

Lu tax biig ba tey fu ma geestu ci néeg bi gis takkandeeru Faat 
Juuf, déggaat baatam ? 

Lépp li ma def Kolobaan juróom-fukki at ci ginnaaw, ganesi na 
ma biig. 

Lépp laa wax de, Badu. Te lépp soo ko déggee mooy ñaar yii : 
séyaat naak Faatu Juuf, am ci mbégte mu jéggi dayo, ba noppi 

1eddaat ci wetam nelaw, daldi géntaat la ma gentoon ca atum 
1954... 

Jéli nga maam, Badu ? Li ma dal biig, ménuma koo tudde gént. 
Dama toog di bind ba yagg sama bopp biy metti mel ni dafay 
waaj a xar. Ci laa téje Téereb Doom, aj la ma la doon nettali ci 
Yaasin Njaay, dem téri. Bi may nelaw nag, guddi Kolobaan gépp 
féwaat na ci sama xel. Amul dara lu ci des ginnaaw. Ni ma ko 
dunde woon ba may am fanweeri at ak fiaar la dellusee. 

Yéf yi yemu fa de, Badu Taal : ci sama biir gént, géntaat naa 
taxaw ci booru tali bi, ca Kolobaan, mu léndém kéruus, oto yu 
bare di ma romb, seeni faar di takk, fiuy def : 

- Fiiw ! Fiiw ! Fiiw ! 

Ma tiit, di saraxu sófóori oto yi may romb, naan leen : 
- Buleen ma fi ba, ngir Yalla ! 

Waaye kenn nanguwu cee taxaw. 

Muy fiaari yéf, Badu : li fi mas a xew ak li fi masul a xew. Lu 
ma dund ko déggantaan, li ci des di lu ma janeer donn. 

Fu faar foofiu jaxasoo, Badu, Fen ak Dégg maasaloo nañu. 

Kon, dee soreetul. 

Jamono ji walbatiku, guddi soppiku doon béccég. 

Ma ni : dee gu taxaw jonn. 

Boroom xam-xam yi dinafiuy faral di janeer, séen Ellég ak li ci 
biir ñu nekk ci yoon wiy daagu. Agseeguñu de, waaye ñu ngi 
janook fioom. Nu teg ci diir bu gat, muy lu ne fann-fannaaral, 
maak yow nu sog cee mën a teg sunuy bët 

Degg la. 

Wante ku ma newoon dinaa dund man mii ba bés ñëw may gént 
ne maa ngi gént, ku ma waxoon loolu, Badu, ma ni la fen nga. 

Sant naa Yalla bi yef yi yemee foofu. Menoon naa fa jóge xeetu 
ndof gu doy waar dugg ma, lépp lu ma masoon a dund ci addina 
ma dundaat ko, di xuus ci biir jamono ji, di dellu ginnaaw ba dellu 
Mbérin-Saaj, ca Siin, guddi taalata ga sama ndey sukkee jur ma. 

Li ma xalaat noonu xaw maa miirloo | 

Dem ba nekk mag, dara deseetu la lu dul wuyuji sa boroom, mu 
ni la : 

- Ngiraan Fay, may naa la faareelug dund. Doore ko bésu tey, at 
mu jot dinga gen a nekk xale. Am nga 80 at. Feek 79 at, dinga 
dellu nekk liir. Walbati jamono ji du dara ci man, defal naa la 
loolu ! Fépp foo mas a jaar dinga fa jaaraat. Su ko defee, lu 
déngoon ci sa jéfin nga jubbanti ko, koo mas a too nga balu ko 
àq mu baal la ci xol bu sedd. Soo demee nag ba werngal gi téju, 
say mbokk ni : 

- Sunu Ngiraan Fay mu baax mi de, juroom-fiaari fan rekk moo 
ko dese ci dunyaa, ndax bés sangam la ganesi woon addina, te 
talaata jii di ñëw la bés boobuy dellusi. Ci lañu ko ngénte woon, 
kon ci la fiy war a joge, wuyuji sunu boroom. Nanu ko waajal, 
boog. 

Ayca, Badu Taal, bul nasax. Lemmil li ma lem foofu, jélil wax 
ji. Kersaa waral ma fab Dégg lémés ko ci biiri léeb ak i cax. 
Xawma kan laa rusul ci addina, waaye yow Badu Taal am naa 
lool sa kersa. 

Gone nga waaye ku la seetlu bu baax, faww mu weg la ba sax 
xaw laa ragal. 

Yaa xam loo bégg, doom : Yal na la ko Yalla defal. 


DD? 

- Dégluleen ! Jamm la ! Dégluleen ! Jamm la ! 

Yeenekat bi wer na Narelaa ay yoon i yoon, sog a taxaw ci 
penc mi. Lee-lee mu tegg sabaram, daldi dar nopp yi, yuuxu : 
- Dégluleen ! Jamm la ! Dégluleen ! Jamm la ! 

Mu ne tekk ba yagg sabarooti Gem yoon, daldi daraat nopp 
yi : 

- Buur nee na ` g6or ak jigéen, mag ak ndaw, bu éllégee ci yoor- 
yoor, na fiépp daje ci pénc mi ! 

Badu, kaddu yi ma doon xaar fu jib, jib nafiu. 

Aali Kébdoy delluseeti na. 

Maa ngi yég luy rocceekoo ndank-ndank ci sama yaram. 


* 
* * 


Ca ëllëg sa, waa dëkk bi def la leen Buur sant. 

Waaye kat, mbir mi jaaxal nañu bare. 

Ngay dégg ñu naan : 
- Fan la yéenekat bii génneek sabaram ? 
- Buur ban a woote, sax ? 
- Démb ak bérki-démb de, ay buur a fi newoon, daan dogal. 
Seen bégg-bégg rekk lafiu xamoon. 

Muy dégg gu wér pénn, ndax ku ci mel ni Daaw Demba 

demoon na ba ni : 
- Fii ci Kajoor, ku fiy takk janq, balaa ngay joteek moom, indil 
ma ko ma jaar ci ba noppi, ndax buur moo yeyoo loolu. 

Waaye Daaw Demba ak buur yi ko fi jot a wuutu, kenn waxatul 
seeni wax. Tey, jamono Daawur Jaañ lanu nekk. Su Daawur 

Jaañ béggee waxtaan ak waa réew mi, day woo taskati xibaar 
yi, wax li muy wax, fioofiu jallale ko ci tele yeek rajo yi. 

Kon boog, ku woote ? Waaw. Su Daawur Jaañ wooteewul 
kan moo war a woote ? Narelaa ngi dajaloo ci pénc mi. Foo 
sanni mbattu mu tag. Ku ci nekk a ngi naan ci sa xel : 
« Waaw, kañ la démb dellusi, laqu ci biiru Tey, nar fee 
judduwaat ? Kafi lanu fi fal Buur ba muy woote ? Naka la 
Daawur Jaafi ménee nekk njiitu reew mi ba noppi keneen 
naan mooy sunu Buur ? Du lii lañuy waxati ci politisen yu 
naaféq yi! > 

Yéenekat bi rékkaat sabaram, xulli bét yi, yuuxu : 

- Buur a ngoog ! Buur daalee ! Buur daalee ! 

Nu dégg ay woy yu neex lool sax, te kenn ci nun xamul 
fan lafiuy jibe. 

Woykat yi yaatal géew bi, nu sog a gis Buur. Mu nga agg 
ca kow, sol ay yére yu yanj yu ñu daaminaa ak wurus. Dag 
yi xallal ko veon, mu taxaw ci diggu penc mi, xool nu lu 
yagg door a yékxati ndank fiaari loxoom. Nun fiépp nu ne 
tekk di ko déglu. 

Xam nga lu Buur defam, Badu ? 

Dafa jonkan, tibb ci suuf si ak loxo ndeyjooram, néb ko 
lu mat juréomi simili, di fiaan. 

Ba mu fiaanee ba noppi, mu siggi, xool mbooloo mi, 
waaxu ba ci benn ndaw su maggat, mu xécc ko ba ci diggu 
géew bi, ni ko: 

- Lii ma néb, wurus la. May naa la ko ci xol bu sedd. Bés ni 
ki tey, sa soxlay addina yépp faju nañu ba faww. Képp ku 
sés ci yow, dootul xiif, dootul mar. 

Noonu la nu Aali Keb6oy feefiuwaate, bésub altine ci 
yoor-yoor. 

Waa dékk bi yéemu. Am fiu mbir mi yéngal seen xol ba 
fuy jooy. 

Nga dégg fiu naan : 

- Yallaay kariim. 

Li ma lay nettali nii, fekkewuma ko. Fekk na sibbiru si 
daaneel ma, ma fatu ci sama neeg. Waaye lépp lu waa 
Narelaa wax keroog mbaa ñu def ko, maa ngi koy déne, di 
ci teg samay bet. 

Nekk ci penc mi te sa jémm newu fa. 

Bi mu ma wooree ne Aali Kebooy dellusi na, ne dejj ci 
diggu geew bi ak fulla ju mat sekk, laa tudd turu Yalla. 

Taggu naa la, Badu. Fa may fanaani tey, duma fa fekk 
kenn, kenn du ma fa fekk. 

Denk naa la ku baax ci yow. Dina la aar, dina la fajal sa mer. 

Denk naa la Aali Kébdoy. 

Li des ci nettali bi, mooy boroom. Dina la ci may ba nga 
doyal sékk ak barke. 

Dof mat naa bayyi cim réew 


NAAREELU XAAJ 


Badu Taal, yaa ngi may déglu, mbaa ? Sa maam Ngiraan Fay 
noon na la : 
- Bala waa Narelaa di teqalikook Aali Keb6oy, dinafiu wax lu set. 
Dégg la. 
Ngiraan masul a wax wax caaxaan. 
Démb, soppiku naa mellentaan, dugg ci kawasu benn waa ju 
doon dem. Ma dégg ko mu naan ki mu andal : 
- Sama Ndumbe mi de, moo may bégg a jommal. 
- Lu mu defati ? 
- Jigéen fi daal fioo woyof bopp rekk ! Xanaa naan ma Aali 
Keb6oy dina dellusi Narelaa fii ak i fan. 
Xarit bi ree, ni ko : 
- Foo newoon yow it, Tiijaan ? Loolooy coow ci gox bi. Bu ma 
yaboo sax ne waa reew mi yépp a ngi xaar Aali Kébéoy. Népp 
xam nañu ne dina dellusi. 
- Aa? 
- Waa-waaw ! Bés daal, dégg naa, dinanu dégg kuy yuuxu, naan : 
Dégluleen ! Jamm la ! Dégluleen ! Jamm la ! Nee nafiu loolu moo 
nar a fimdeel ne Aali Keb6oy a ngeeti ci sunu bitr. 
- Eskéy ! 
- Te kat, dinaa la xamal lenn, Tiijaan : Aali Keb0oy mi réew miy 
xaar, dina fiéw, nekk Narelaa lu yagg a yagg te kenn du ko 
xammee. 
- Nga ni ma? 
- Boroom xam-xam yee ko wax, de. 
- Céy nun ak Aali Keb6oy ! Giñ naa ne fi mu ñu jéme, jamm amu fa | 
Badu, bi ma la nettalee waxtaan woowu ma for ci mbeddi 
Narelaa yi ba noppi, dinaa déggal li ng6or soosu wax : fi ma jéme 

Narelaa, jamm amu fa. Xanaa rekk ma yokk ci as tuut : kepp ku ma 
mas a tooñ ci Narelaa gii, dinaa ko defanteek yow ba géej gi fer. 

Te xam nga ni moos ndem-si-Yalla ji Ngiraan Fay, góor gu 
laabiir ga, am yërmande, taxu maa wax. 


Man, Aali Këbóoy, sama baat ca kow ! Nuyu naa leen, yéen waa 
Narelaa ! Sunu àndandoo nar naa yàgg te nar naa metti ! Waaye 
balaa nuy tegu ci yoon wi, dinaa leen fàttali kadduy taalifkat bu 
mag ba. 

Sëriñ Musaa Ka nee na : 

Am barke àggul ci di def lu ñu dul wax 

Defkat bu dee def waxkat it ma ngay wax 


Man, Aali Këbóoy, sama baat ca kow ! 

Waxambaane yi fi Jaar sang ci béccég de, xaw nañu maa jaaxal. 
Nu nga léttu, takk ay càq yuy kelen-keleni. Céy, su ngeen leen 
gisoon, yéen waa Ñarelaa ! Seen doxin, seen waxin ak na ñuy 
sànnee seen yaram ci jaww ji ! Ñuul nag ba dër. Loolu lépp tekki 
Hi dom : 

- Xool-leen ma, man doomu Afrig laa, sama fuulaay bii dara 
daqu ko ! 

Aa ! Naw sa xeet de, gisuma lu ci aay, ci am faayda la bokk. 
Seex Anta J6ob loolu la nu jangal. 

Waaye nag, man Aali Keb6oy, am na lu ma xaw a yéem ci mbir mi. 

Ngeen ne ma : 

- Loolu lu mooti, Aali ? 

Ma ne leen : 

- Nit Njaay bu demee bay toppandoo boppam, xanaa war naa 
fekk xamatul moom mooy kan, xanaa fekk na njaqareem jéggi 
dayo ! Soo demee ba tank boo yekkat ne man diw maay Man, 
te soo ko defulee ñu jaawale laak keneen, booba fekk na nga deju 
ci andu jaambur, noor fa, nar faa nawet. Waa reew mi kat war 
nañoo xoolaat mbir moomu. Seen ndaje yu bare yi may dégg ci 
rajo bi de, war ngeen cee sdoraale loolu. Laaj leen gone yi : 

- Waaw, doom, lu leen xiir ci toppandoo seen bopp ? 


* 
* * 


Man, Aali Këbóoy, sama baat ca kow ! 

Patiriis Lumumbaa. 

Waaw, Patiriis Lumumbaa, laa wax | 

Réewum Kongo ne ko : 
- Patiriis yaa nu doy, keneen ku dul yow du nu jiite, jal baa ngoog, 
nee ci faax su la neexee. 

Ñu neeti : 
- Jambaar da koy niru. Ba nga jakkaarlook buuru Belsig, ñaawoo 
ci. Yërëmoo wax jt, danga jaar ci digg bi. 

Waa Belsig mer : 
- Ku mus a gis lii ? Nii nga xam ne démb rekk sunuy jaam lañu 
woon, nu leen di sëf ci naaj wu tàng wi ni ay mbaam, di leen 
kàcciri, ñu naan wii mise, mersi mise, képp ku ci jéngu bëgg noo 
jommal, nu daggat la, sànni xaj yi, ñu yapp la. Ka la sowaas yii 
daan am fitu ñàkke teggin sunu Buur ? Buuru Belsig ! Kii kay 
dafa reppoon dégg bi muy def loolu ! Lumumbaa mii, faww nu 
def ko lu kenn dootul fàtte. 

Noonu la ko waa Belsig defe it. 

Fan yii, rajo boo ubbi, nit ñu baax ñaa ngi metitlu bóom gu 

ñaaw gi ñu bóom Lumumbaa ca Kongo. 

Yéen waa Ñarelaa, man Aali Këbóoy maay wax ak yéen ! 

Yéen a akk faayda, yéen waa Narelaa ! Yeewuleen ! Waxleen 
ci li xew Kongo. Bokkleen ci werante beek xeex bi. Nit ngeen, 
dungeen ay xar. 

Lan mooy coow li? 

Nii ngi naan Bels yi dañoo bégg teg ci boppu réewum Kongo 
seen xuus-maa-fiapp, ngdor su yaafus sax, ñu koy digal muy 
dogal. Kooku, benn soldaar bu jege woon Lumumbaa la, fu koy 
wax Sosef Desiire Mobutu. 

Ameriken yi tamit, ñu baree ngi leen di tam démm ci mbir mi. 
Noom sax lañu ne oo ngemb ci suuf ngdor soosu ñu naan Sosef 
Desiire Mobutu. 

Lumumbaa de, su muccoon ci lii dina jaaxal ñu bare ` Bels yi 
ne dafa xamadi, Ameriken yi ne kéminist bu bon la. Ameriken 
yeek Bels yi mankoo, ne su loolu yépp weesoo sax, alal ji nekk 
ci biir suufu Kongo, foom ñoo ko gen a soxla waa Kongo ! 

Waa Narelaa j6gleen taxaw ! 

Ne yacc di xullee du seen ndam. 

Du kam ngeen nu fiuy rendee xarum tabaski ? Waxambaane yee 
koy fiadd, boroom kër gi sog a teg paakaam ci baat bi, dem, dikk, 
dellu. Sosef Desiire Mébutook MGyiis Combe, xuus-maa-fiapp 
ga ca Katangaa, fooy surga yi ñàdd Lumumbaa, ay kihfay larme 
Belsig daas seen paaka, daldi def seen menm. Léegi nag, 
M6butoo ngi jonkan di xaar wallam. Mu ngi xaar doxandeem 
yooyu jébbal ko nguuru Kongo. Su ko defee, mu ne nony ci jal 
bi, ne leen : 

- Jaaraama, yéen waa Belsig ak waa Amerig ! Yéen a ma fi teg, 
maak yeen dinanu bokk mbuus, lu ngeen joxofi ma dagg, ngeen 
fab, y6bbu defare ko seeni réew ! 

Tey} jii, fukki fan ak benn ci weeru sanwiye, ci atum 1961, nit ñu 
baax ñi ci àddina si yépp mer nañu. Àddina si yépp laa wax, de ! 

Wasinton. 
Kaasabalankaa. 
Konaakiri. 

Akaraa. 

Feerfaks 

Alse. 

Liyees ak Briksel... 

Dekk yooyu ma lim yépp, ay gor fippu nafiu fa, taxaw nañu ngir 
wone ne li xew Kongo andufiu ci tey, andufiu ci éllég. 

Nun waa Ndakaaru Njaay it, kenn demul nu des ! Jóg nanu, 
taxaw ci tanki bañ. Yeen waa Narelaa kañ, yéen a yaafus te akk 
dogu ! Daara ju mag ja laa jóge nii sax. Ba nu dajaloo biir 
Iniwersite ba noppi, danoo daldi jubal bunt bi feeteek tali bi jem 
Wakaam. Nii ngi lamboo raaya bu Kongo, ñi ci des a ngi Gye ay 
nataali Patiriis Lumumbaa. 

Ma ni : bés bi ñu b6ome Lumumbaa la Afrig tambalee suux, di 
delluwaat ginnaaw. Li xew keroog jooju, su ma safioon, nun fiépp 
nu bayyi ci xel bu baax. Njiitul reewum Afrig ne jakk kihfag 
reewum tubaab bu day noonu, ñépp toog di la déglu, nga am fitu 
wax ko dégg... 

Am nañu ko jéemoon ca jamonoy Maam ya, waaye fekewuñu 
ko. Lumumbaa waroon na xam moos ne ménul woon a mucc. 

Am na ci yéen fiuy déeyante. Waa-waaw, maa ngi leen di dégg 
kay, ngeen naan ci suuf : 

- Aa, ndekete sunu ngoor si day dof-doflu rekk, waaye dara jotu 
ko. Su Aali Keb6oy dofoon kay, du mel ni ku naan Lumumbaa 
toofi Bels yi. 

Yéen a ngi naan : 

- Su Lumumbaa duggul woon ci lu yoonam nekkul, Bels yi dufiu 
ko rendi, daggat yaram wi, seeyal ay yaxam ci mbalka mu fees 
dell ak asib. 

Céy, waa Narelaa ! Maa leen xaare ! Jew Patiriis Lumumbaa 
daal moo leen dese ? Lu ngeen may layati, sama gaa ñi ? Tamm 
ngeen wax seeni njaaxum ba noppi ne Wolof Njaay a ko wax ! 
Maa ngi leen di dégg, ngeen naan : 

- Nakk bopp gaaw a dee. Lumumbaa kat, da doon jaay lu amul ! 


221 


DOOMI GOLO 


- Lu jiin Njaag a te mooy Njaag | 

- Moo ko sémbi, na ko naan. 

- Lu tollu ni Buur, rawatina buurub tubaab, nga di ko mann 
noonu béccégu-ndara-kamm ! 

- Ma ni : nen du béreek doj ! 

- Tubaab yi soxarufiu gaa, dafioo bañ ku leen yab rekk ! 

- Mooy li fiuy wax rekk : ñi mën a kott amufiu mbaam ! Man 
de, su ma amoon wérség wu day ni jakkaarlook Buur, di wax 
mu may déglu, dinaa fexe ba samay soxla faju sama giirug 
dund. 

Cim ! Gat seen ! Xaj yu bon yi ! Ba noonu daal ngeen tollu 
ci mbirum Patiriis Lumumbaa ? Nga ne lan, yow, boroom simis 
bu sokolaa bi ak sa sikkimu séytaane bi ? Nga ni soo janoo 
woon ak Béduwen, Buuru Bels yi, dinga ko fiaan xaalis boo 
takkee fietteel ? 

Waaw, amaana sa soxla soosu Di de, waaye say sët ak say 
setaat dufiu ko fekke. Wutewuleen ak ay nit yu ñu déj ci buntu 
kamb gu x6ot a x6ot te fees dell ak i xal, yeew leen fa. Sañuleen 
sax yéngu ba seen xel di dem ci jéngu. Defe ngeen ne su ngeen 
di jéem a yéngu di tabbi ci kamb gi, safara si lakk leen, seeni 
yax def doom. 

Te ngeen tuddee seen bopp ay nit ? 

Bayyileen seen xel ci seeni sêt ! Waay waay amleen boog 
tuuti yérmaande ci gone yi juddoogul. Ellég a ngi rung ci seen 
biir deret, mu ngi daw sax bay xiixat. Bépp toqu deret buy daw 
ci seen yaram, dina ami bés ay bét ak i nopp, dina ami gémmifi, 
fiu ngénte ko, jox ko tur, mu magg, nekk nitum lémm. Fu nekk 
nag mu geestu fa, di seet yoon wi ngeen ko xallal mu mén caa 
jaar te du fakkastalu mbaa muy wekk yaakaaram ciy 
doxandeem ngir bañ a daanu. 

Ni fi jaar démb, su fu sagganul woon, nun fiii doon nanu fi 
gen demin. 

Waaye ay doxandéem taxaaw ci waax bi, wäccee seeni gaal 

ak ay butéeli sangara ak ay seetoo ki caq, nga daldi taggook sa 
sago ci saa si, jaay sa jabar ak say doom, pasar-pasaree suufu 
Maam sii... 

Moo, tee ngeen a seetaat seen xel ! Naaw ci, lekk yu neex, te 
du mujje fenn fu dul seen wanag. Waa-waaw ! Maa ko wax! Li 
coow liy bare yépp, foofa ngeen di jonkan, rotal fa yu neex yi 
tax ngeen di tayle réew mi ! 

Buleen ragal nit ku Yàlla bind ni yéen. 

Waaye sax, wax ji du loolu, Badu. 

Lan la boog ? 

Lii la : tubaabi Belsig yooyu mënoon nañoo xët ci lëndëm, 
maanam làqu rey Lumumbaa, yem ca. Noonu lañu ko tammee 
def : dañu lay sakkal pexe ba noppi taxaw fale, mel ni du ñoom, 
ku leen bégg a tuumal ñu giñ ne foom yéguñu tinuñu. Bii yoon 
dañu ni faww ñu def ko na mu gen a fiaawe, addina si yépp di 
ci teg seen bët, mu leer ñépp ne nit ku fiuul du jam mukk 
Buurub tubaab naani. Badu, xool nga bu baax nataal yi ci 
yéenekaay yi ? Gis nga ni ñu yeewe Lumumbaa mu toog ci 
benn oto, sol simis bu weex bu xottiku, ndeysaan, ay soldaari 
Mobutu tiim ko, di ko mbej, téye ci karaw giy xécc, di ko wéq, 
di ko téfli ! 

Been soldaaru Belsig a jiite waa kër Mobutu yi. Ba mu 
béomee Lumumbaa ba noppi, laata muy seeyal ay yaxam ci 
mbalkam asib, def na lu doy waar. 

Xam nga lu mu def, de ? 

Dafa buddi Gaar) ben) Lumumbaa, lêmês leen ci sagaram 
denc, ne bés dina ñëw mu jaay leen taskati xibaar yi mbaa 
fieneen, am ci xaalis bu takku. Yéf yi de, jaay dooleek maa-tey 
la. Badu, mus ngaa gis njiitu réew mu Du toroxale noonu 
béccégu-ndara-kamm ? 

Masul a am fenn. 

Bes ba fu reyee Patiriis Lumumbaa la Afrig tambalee suux ci 
géejug nagar ak njaqare. 

Biig de, dégguleen sama baat bu naqadi bi, yeen waa Narelaa. 

Man, Aali Kébooy, tanqaluma leen ci guddi ajjuma gi. 

Tey ma wax leen lu tax yaquma seen nelaw biig. 

Lii domm la. 

Daawur Jaañ mi ngeen xam, njiitu réew mi, moo ma fekk may 
jappanteek nelaw, mu ne ma pékk-pékk, ma xippi, dégg ku naan : 
- Aali... 

Ndank la doon wake nag, mel ni ku ragal ñu dégg ko, mbaa ñu 
xammee baatam. 

Noonu, ma daldi geestu, ne ko : 

- Kooku ? 

- Aa! Ba xammeewoo sama baat, Aali ? 

- Yow a kan ? 

- Man a Daawur. 

- Daawur man ? 

- Man a sa xarit Daawur Jaañ. 

- Saa waay, wéyal. Man, awma mbokk, awma xarit. 

Foofu mu ne tekk ab diir. Ma yég ci sama yaram ni mu ma ne 
jakk ci léndém gi. Sama xel yedd ma, ma daldi ne béret, génn 
fekki Daawur Jaafi ci buntu mbaar mi. 

Soo ma gisee, maa ngi tiit bay pat-pati. 

Laajleen ma lan moo yébbu woon sama fit noom. ma wax 
leen ko. 

Badu, moytul ma Buur ! 

Li tax nit di jiitteem réew, du xam-xam, du doole, du alal, du 
leneen. Mayu Yalla donn la. Wante dunyaa jii de, fii ma gis fiu fiy 
jiite ay réew, mén naa ni fioo yées ci fii Yalla sakk. 

Moytul ma Buur ! Su dale sa kow nga gaafiu, soo dalee ci 
kowam gaañu. Ana ku Buur naan jakk te du am lu jége ci yow ? 

Dinga ne : 

- Waaw, Aali, Lumumbaa nag ? Moom de, noon nga fi fiaawu ca 
ba mu janook Buuru Beleg ba, Boduwen lañu koy wax, xawma. 
Dégg la, Badu. Weer yale fiu génn, nettali woon naa la 
njambaar ga Patiriis Lumumbaa wone bés ba Kongo di jot 
boppam, te Buuru Belsig nekk fa di wax ay waxi kasaw-kasaw. 

Dafa fekk rekk ne Lumumbaa du woon nitu neen, Badu. Kooku 
xamul woon sax fu tiitukaay di nekk ci Doomu-Aadama. 

Mén na am it, Badu Taal, nga ne ma : 

- Waaw, Aali, léeb ya ma Maam Ngiraan daan léebal nag, ba ma 
newee gone ? Jot naa jang ci léeb yooyu ne ak lu Buur am doole 
am doole, bés benn waay dina jóge réew mu soree-sore, ñëw fekk 
ko fi mu jaaxaan ci pénc mi, di jaay puukare mu dékk ko ci 
kanamu askan wépp, fiu songoo mu toroxal ko. Loolu de, Aali, 
dégg naa ko du benn du Gaar ca léebi Maam Ngiraan Fay yu neex 
ya. Loo ci wax, nag ? 

Sama tontu du gudd : léeb, léeb la tudd. 

Nee ma lu tax, Badu ? 

Su léeb tabbee géej, dégg des fi, li am, Badu, moo di ne njiitum 
réew duy yemb, fiaare. Gis nga nag, maak sama mbokki dof yiy 
wendeelu ci mbeddi Ndakaaru yi, li nuy kannasu yépp, xam nanu 
ne Muse la Paresidaa moo nu gen a naan kaani fopp. Ma ne : gaa 
ñiy Teen tele ak seeni karwaat, ñu naan leen Muse la paresidaa 
diw, seen yaram duy faral di neex de ! Nit ku wér dégg, du fekk 
ay junniy-junni Doomi-Aadama, nga ne leen : 

- Man diw, maa leen moom. Ku ko nangu ci yéen dinaa ko fajal 
ay soxlaam, ku andul ci loolu nag su yaboo xam ne bakkanam a 
ngi ci xottu-gerte ! 

Nun dof yi, noo xam lu tax nuy muslu ci ñooñu. Sama 
digganteek Narelaa, firnde la ci. Narelaa rébb na ma fieenti yoon, 
sooy fieenti yoon. Waaye su Daawur Jaafi doon dugal loxom ci 
mbir mi, may takk. Duma jaar kon fenn ba mucc. 

Looloo waral ba ma gisee Daawur Jaañ muy fiangal kanamam, 
dama daldi jéggalu ci saa si, ni ko : 

- May ma, Daawur, maa ngi ñëw. 
- Gaawal laa wax, dama yakkamti ! 

Céy dof moo sonn ! Boroom dékk bi de, man maay nooy- 

neexam. Saa yu ma demee bay jappanteek nelaw, mu feW yee 
ma, ni ma : 
- Aali sama bopp bi ubu na lool fi mu nekk. Laaj naa réew mi, 
askan wi jox na ma ko, waaye ca dégg-dégg xalaatuma woon ne 
nii la yef yiy jafee. Léegi daal, yow rekk laa yaakaar ne men nga 
ma cee dimbali, xelal ma. Loo ma digal, dinaa ko def, Aali. 

Du benn du fiaar, ne naa ko : 

- Dégg la Daawur, ay at a ngii ngay téfiax-téfiaxi. Woor na fiépp 
ni xamatoo foo jém. Tee nga janook fii la fal, wax leen ne 
ménatoo dem ? Defe ko noonu, Daawur, bul ci am kersa ba gaañ 
sa bopp, sankaale réew mi ! 

Waaye du nangoo dégg loolu. Saa yu ma waxee noonu, day mer, 
di xultu, di ma xas : 

- Du lii lañuy waxati ci sa ndof gi ! Xanaa danga bégg sama gaa 
fii sakkal ma pexe ! Auli, ni mbir mi doye waar, kenn ménu la koo 
wax ! Gis nga, béccég bépp maa ngi ci boppu gaal gi, di joow, and 
ceek fulla ju mat sékk. Népp yaakaar ne xam naa bu baax fi ma 
jém. Bés bu ma juumee ba ne ñi topp ci sama ginnaaw xawma 
yoon wi, réew mi tas. 

- Yalla tere, Daawur ! Man Aali de, réew mi amalu ma benn 
njarifi waaye fiaanuma Yalla mu tas. Léegi nag guddi na, Daawur, 
demal bayyi maak sama xottu mbaar mii, ma nelaw. 

- Nelaw ! Xanaa soo ma waxee li ma lay laaj ba noppi ! 

- Loo bégg, Daawur ? 

- Yoon wi ! Won ma yoon wi ma war a jaarloo askan wi ! Kangam 
yi ma wér taluñu daraak jalgati xaalisu réew meek tabax ay kër 
yu rafet ! Te dégg naa sax ni yéen dof yi yéen a fi ëpp xam-xam. 

Li epp ci sama waxtaan ak Daawur Jaañ noonu lay tédde. Waaye 
sunu gise biig bi moom, neneen la deme. Nakkul Daawur am fu 
mu jaar, door maa seetsi. Dafa rakkaaju woon dégg, di wax ay 

wasi dof. Li ma toog ci otoom yépp muy dawal, mu ngi ma naan ` 
- Aali, yaa ngi gis tali bii nuy jaar, kër yi nuy romb yépp, garab yi 
ci mbedd meek kayit yi ngelaw liy ëf, ñuy wendeelu ci jaww ji ? 
- Waaw, Daawur ? Loo ci wax, nag ? 

- Aali, xoolal : yooyu ma la limal yépp maay boroom ! Réew mil 
maa ko moom ! 

Li mu wax jaaxal ma lool. Ma sacc xool ko, gis ni bêt yiy melaxe. 

Ma ne ko : 

- Àa, Daawur ? 

- Sallaaw, Aali ! Man, Daawur Jaañ, maay ngand ! Xam nga ne 
moos doo fieexu-fiebbe, Daawur Jaañ, doomu Ajaratu Nafi Saar 
ak Abdulaay Masaar Jaafi ! 

Su ma ragalul woon fen de, dinaa ne li ko doore fukki waxtook 
benn ci guddi ba juréom-benni waktu ci suba, Daawur Joan 
wérloo na ma Ndakaaru fetti yoon. Ba nu aggee Gél-Tappe, 
joxofi na ma benn kër, ne fa la daan jange Alxuraan ba mu newee 
gone ; jaar nanu yoonu sinemaa Elaas, dem ba jub géej, jadd sunu 
cammoon, jubal taax ya. 

Ma ni ko : 

- Foo ma jéme, Daawur ? 

- Xanaa kér ga. 

- Ker gan? 

- Bayyil dof-doflu. Nanu dem galle waay, Aali, door fa sunu 
ndékki lu fatt. 

- Man dey, Daawur, xiifuma. 

Daawur Jaañ faalewu ma, melul sax ni ku ma dégg. Yéf yi dalul 
sama xel dara. Guléet ma dégg ko mu wax waru ndékki. Ndak 
kat, nit loo xamul xamoo ko. Li muy dawal yépp, sama xel a ngi 
werante ` 

< Mbaa du ng6or sii dafa am lu mu ma naral, di ? > 

Nun dof yi kat, bu ci kenn waxulee, léegi sérifiu taryaax yi 
jéexalnu. Noxor Njaay ñu ne boroom barke bu leen seetsi : 
- Jappal kenn ci dof yiy taxawaalu ci mbeddi Ndakaaru yi. Soo 

ko rendee, toggal deretam, naan ci, sëlmu ci. 
Fi may xalaatee loolu, Daawur daldi ma geestu, ne ma : 
- Agsi nanu, waaye yow sax danga mel ni kuy maas, Aali. 
- Wax degg, Daawur, su doon sama sago de, nga bayyi ma ma 
dellu Narelaa. 
- Du danga ma ko faan, man miy dogal ci réew mi? 
- Waaw. Naan naa la ko, Daawur. 
- Naan nga ma ko, Aali, waaye maa lank, mayuma la ko. Maa 
la moom, moom sa moroom. Fi ma la awloo ngay aw | 

Dégg nga bu baax wax ji, Badu ? Njël googu ci ker Daawur 
de, dootuma ko fatte. Ndekki la neexoon na lool nag, wax dégg 
Yalla. Waaye kat, coono bi Daawur Jaaf di dat subaak ngoon 
ci réew mi, su ci amul woon ndekki lu neex ñu laaj ko ko | 

Waaye xam nga lan moo daqoon ci mbir mi, Badu ? 

Fi nu toog maak Daawur Jaañ ci taabal jiy guux ndank sunu 
kafe, ay soldaar a ngi nuy téojal, di misis. Ma dem ba yagg, 
seetlu ne am na ci fioom ku ma ne jakk. Saa yu ma 
wélbatikoo, sunuy bét daje. Ma siggi gén koo xool, daldi ko 
xammee, ni ko : 
- Baay Ndeene ! 

Muy pat-pati. 

Daawur Jaañ ni ma : 
- Ndekete xamante ngaak kolonel Kamara ? 
- Waaw, Baay Ndeene sama waay la, maak moom noo bokk 
sunu Narelaa ! Aka bari ay, tey ! Mooy ofise ne paa Deer ! Bés 
boo ko toofñee ba mu njatt la, dinga wax lu set, Daawur ! 

Daawur Jaañ xaqataay, tapp ma ci mbagg : 

- Yaa mën a too, Aali ! 

Noonu, ma tambalee woy : 

Ofise ne paa péer ! 

Baay Ndeene di ma siifi, ma ni ko : 

- Ayca, Baay ! 
Mu di ma awu, di taccuwaale, di pàkkarñi : 

- Ofise ne paa péer ! Bu doxatee sax du xasaw ndax kenn du 
ñemee reetaan ! 

Mujje gi soldaar yi and ak nun di misig, maak Baay Ndeene nuy 
fecc di teb di dal, Daawur Jaafi ak i nitam new fekk nu ci géew 
bi. Yéf yi mel ni tuq su bénn te saañ ba réer ! 

Bi nu feccee ba noppi, dama daldi jubal ci Kolonel Baay 
Ndeene Kamara, tallal ko loxo. Moom it mu léng ma, ndeysaan, 
ne yikkat di jooy ni gone gu tuuti. 


* 
* * 


Dammel dee nu jok ndaje, fii ci all bi. Pax mu yaatu te xóot la 
gaslu, nun kangami Kajoor yi nu wér ko. 

Mu ne: 

- Xam ngeen lu hi tekki. 

Nun fiéppp nu ségg, ne tekk. 

Njelug Kajoor. Picc yaa ngi woy, lee-lee ñu cof xobi garab yi 
mbaa ñu gésém seeni bänqaas, layyi biy toq ci sunu kow, nun 
kangami Kajoor yi. 

Dammel ni : 

- Ku ci samay bët dajeek yosam, su dee gor du fanaan tey. 

Ba tey kenn siggiwul, kenn naanul. 

Dammel daldi neeti : 

- Luy jot, jot na. Am na lu ma nar tey, balaa jant biy so... Ku nekk 
ci yéen na ma wax lu mu xalaat ci mbir mi. 

Foofu, ma yég ku ma kobos ndank. | 

Ma geestu, daj ci Kocc Barma. | 

Cey, Kocc Barma Faal ! Musumaa gis ku lakkalee ni moom | 
Su ma xamoon ne moo fw toog ci sama wet, dandu kon naa bu 
yagg. Ku ko moytuwul dina la sank. Dafa rekk luubu, ng0or sii. 
Su mepp awee yoon wii, mu aw fa ca des. Te kenn feesul ay 
betam. Dammelu Kajoor ak man Aali Keb6oy mii nga xam ne ab 
kangam donn laa, noo yem dayo ci moom. 

Foo fekk Kocc Barma mu ngi jonkan, teg ñaari loxoom ci 6om 
yi, néb ci loro ndeyjoor bi jurdom-fieenti xooxi buy. Laaj nanu ko 
ba tayyi lu muy doye juroom-feenti gif yooyu, waaye nanguwu 
koo wax kenn. 

Aka ñor tey, nag ! Golfiadd la, agg ca kow. Su toogee ci biir nit 
fii dafa naan keww, fu nekk mu fay sanniy bétam. Te nekkewu fi 
lu dul weddeek tiifial kilifay réew mi. Fi nu toog, fexe na ba déey 
may kaddu yoo xam ni su ko Dammel doon dégg di nu reylu 
maak moom yépp Ci saa si. 

Xam naa éllég, fii ak ay xarnu, Kajoor dina fattaliku jaloorey 
Kocc Barma Faal, di yéemu ci xelam mu ñaw te rafet. Wax nag 
la mén ba mu jeex takk ! Ku jar a seetlu la, ndax lépp lu mu def 
am na lu mu ko dugge. Dammel mas na ko woolu, mu agsi ci biir 
nit Beck wateef gu doy waar. Nepp di ko ree, ñu dem ba koy 
yeew, yobbu ca all ba sanni ko fa. 

Dammel ni ko : 

- Waaw, Kocc, sa fieenti jubb yii nag ? 

Aa. Dammel feenti jubb yii de, dara laa ci xamul. Waaye su dee 
danga begg xam lan la bu ci nekk tekki, mën naa la koo wax. 

- Su ma la ko laajulee nag ? 

- Say nit rey ma, ma dee. 

- Laaj naa la lu sa jubb yi tekki. Waaye soo waxee lu dul dégg du 
baax ci yow. 

Keroog Kocc fiaawul ci xare bi, ndax Kajoor yépp la jommal. 

Nun nag, gise nanu ci all bi ba noppi. Sékk nanu pax mi. Ba nuy 
dellu dékk ba, nee naa Kocc : 

- Gisuma la nga sékkandook nun de, bi nu waxtaanee ba noppi. 
- Dégg la, Aali. 

- Lu waral loolu, nag ? 

- Xanaa neex ma. Ba léegi xamoo ni man maay sama Buuru bopp ? 
- Kocc Barma Faal ! Baal li nga nekke. Jamono yii Dammel jaq 
na ba fu jaq yem te soo moytuwulee dina ne yaak noonam yee 
and di ko fexeel. 

- Gis naa bet yi ma seen Dammel biy xoole, wallaay. 
- Aa, gis nga ko de ? Defe woon naa ne man rekk maa ko seetlu ! 
Tee ngaa génn dekk bi, Kocc ! Buuri tey yi dañoo fiir, de ! 
Yéen a ngi dégg wax jeem, yéen waa Narelaa ? 
Foofu, Kocc Barma Faal dafa ree, ni ma : 
- Yaay beqet Aali ! Am, téyeel ma fii, waay. 
Mu ubbi loxo ndeyjooram, tann ci benn xooxu buy, ne ma ko 
jabb. Ma bégg koo laaj lu loolu tekki, geestu, xawma fu mu jaar. 
Fekk neeti na mes. 


Ku kamu! fu Allu-Kaafi nekk it, dégg nga turam. 

Badu, ci ubbiteb Téereb Doom, Ngiraan Fay noon na la su 
am réew jankonteek ay jafe-jafe, dina am ay bés yu ñu ciy 
rafifiee bu baax. Jotoon na lim sax Talaatay Ndeer ak 
Dibéeru Guy-Njulli. 

Samba Lawbe Faal ak baayam Makoddu Faal. 

Sadani Caam ak Mbarka Ja. 

Nii di g6or, ñii di jigéen waaye Boom fiépp ñu and diy 
jambaar, xalimag Ngiraan Fay dekkali seeni jaloore. 

Mén naa seede ne lépp lu sa maam mas a bind bayyil la 
fi, dégg gu wér penn la. Ngiraan Fay sama nijaay ju baax ja, 
Yal na la Yalla xare ajjana, yal na suuf sedd ci sa kow. 
Xamoo woon caaxaan, daawoo jéw kenn, daawoo sosal 
kenn. Loo wax mbaa nga bind ko, safiu ma cee teg baat. 

Teewul nag, Badu, léeg-léeg sunuy gis-gis xaw a juuyoo, 
maak sa maam. 

Dinaa la ci jox tey tegtal bu ndaw. Gis nga, Badu, jamono 
dina ñëw, aw askan ni : 

- Sunu réew mii de, ba mu sosook tey, bés bi ci épp solo, bés 
sangam la ndax bés boobu la lépp sotti. 

Kuy faral di déglu gewel yi mbaa mag ñi dinga xam li may 
begg a wax foofu. 

Tey jii, koo laaj, mu ne la 26 ci weeru oktoobar, ca atum 
1886, maanaam bés bi Lat Joor desee Deqele, ca la Kajoor 
mabb, tas, Xonq-Nopp yi feex, sog a xam ni buumu njaam 
gi ñu nu takke deger na deger gu, caaxaan du ko fecci. 
Fattahku Deqele, lu nu war la. 

Waaw. 

Waaye man Aali Kebooy, bu doon sama sago de, waa 
réew mi dinañu bayyi xel ci beneen bés. Ci sama gis-gis, 
bés boobu kenn fullaalul, moo epp fopp solo xare Deqele. 

Nga ne ma : 

- Bés boobu ban la, Aali ? 

Waa Narelaa ngi kobosante, naan : 

- Ayca, du dangay jaay dijj naam rekk, tontul nag | 

Dinaa tontu kay. Man Aali Këb6oy, ma ni : 

Nii may limsi, ñoo séq xew-xewi bés boobu : benn, 
Kumandanu serkalu Kees, Kees-Kaay, benn dékk, fiaari 
gaar, di Tubaab bu ñu doon woowe Andre Kastorel ` fiaar, 
raay yi saxaar giy jaar, Tubaab yi defoon ko fi, te Lat-Joor 
giñoon ne Maalaw du leen teg bét ; ñett, benn seetu bu mag 
a mag. Muy fiaata ? Andre Kastorel, Kumandanu serkalu 
Kees, benn seetu bu réy ak raay yi saxaar giy aw ! 

Am na lu jeen fieenteel, waaye loolu moom dama koy leb 
ba ci kanam. Neent yooyu, lan lañu war a jote ? 

Badu, waa Narelaa a ngi naan : 

- Aali mii kat, rannatiku na ! Su nu jégulee ci moom, du 
baax, de ! 

Yéen a gaaw a fatte, yéen waa Narelaa ! Moytuleen ma ! 
Su ngeen xéyee fajar di dem jakka ja, bu kenn ci yéen 
dammati kofi, ngir bett ma, fas yéene maa boom. Su ngeen 
ko jéematee dinaa toj Narelaa ba mu mokk rumbux, ay xal 
dinafiu waccee asamaan dal ci seen kow, ngeen lakk ba xem 

fuul kukk, seeni kër def déom ! Te déom boobu, ngelaw li 
dina ko sanni fu soree-sore ! Giñ naa ni kenn ci yeen du 
mucc ci musiba moomu ! 

Baal ma àq de, Badu, ñii dama leen a rekk xaare ! Waa 
Narelaa yii, dañuy jeexal sama xol ! Man sax yow donn laay 
waxal. Dig naa ko Ngiraan Fay, dinaa ko def. Lépp lu mu la 
jotul a wax, dinaa la ko jottali. 


* 


* * 


Bi mbir miy xew, gone laa woon. Su dee amoon naa fukki at it, 
ca lay yem. 

Nu ngi ci Allu-Kaafi, maak samay moroom, ñii di raasaatu 
siddéem, ñi ci des di witt ay mango Biraan Jéob. Nu jékki-jékki 
kenn ci nun, Mbiita Saar, daldi téen, déglu woyi picc yi ba yagg 
mu joxofi yoonu Kees, ne nu : 

- Yéen a ngi dégg li may déggam ? 
- Loolu lu mooti, Mbiita ? 
- Ndimboy dina am fiaari gan tey. Nu ngi ci yoon wiy ñëw. 

Nu téen nun itam, gis ni pénd bu song bi muuree jaww ji, dégg 
ay tanki fas yuy woy ci kow suuf si, mel ni ndénd mu ñuy rékk 
ak doole. 

Ma ne : 

- Tee noo jaar ci xur wi, jiitu gan yi dekk ba ? 

Kenn tontuwu ma. Ku nekk a ngi déglu Mbiita ba xam lu ciy 
xalaatam. Foo fekk ay gone yuy and, am na ca kuy dogal, nekk 
maanaam seen kilifa. Nun, Mbiita Saar a doon sunu njiit. Sunu 
moroom la woon, waaye Yalla dafa ko teeloon a may xel ak 
bayre. Su waxaan dara, kenn ci nun daawu ci safi a teg baat. 
Mbiita ne tekk ba mu woor ko ne nun fiépp a ngi koy déglu, 
muni: 

- Aajoowu ko, Aali. Bayyil sa yëfu téll-ma-rajax yi. 

Ni Mbiita Saar wake xaw maa merloo, ma daldi ig : 

- Li ngay jaay amul Mbiita ! Nii di fiéw, su ñu bettee Ndimboy 
nag, dal ci kowam, looy wax ? 

Mbiita Saar reetaan : 

- Xawma kafi ngay muus, Aali. Fas wii may dégg ay tankam, fasu 
Kumandanu Kees la. Na mu tuddati sax, Tubaab boobu...? Fatte 
naa tur wi, waay... Ki mu andal moom Baay Sey la, mooy 
lapptoom bi. 

Nu yéeg nun fiépp ci kow garab yi. Ne tuuti aari gawar yi 
romb nu. Nu xoolante. Ni ko Mbiita Saar waxe woon, noonu la 
ame. 

Andre Kastorel, Kumandanu Kees. 

Baay Séy, lappto bi. 

Foo gis kenn ki, ki ci des sorewu fa. Noom faar ñu mel ni 
Doomu-Aadamaak takkandeeram. Bi fiu demee ba sore, nu 
ceppeelu ci suuf Abu Sow ne Mbiita Saar : 

- Yow nit nga walla rab nga ? Maa ngi lay bégg a ragal kat, 
Mbiita ! 
- Yéen a ma xamul rekkk, waaye seen bopp ! 

Te loolu du woon ay waxi caaxaan, Badu. Nanditeg Mbiita Saar, 
fu ko nit nattoon, weesu na ko. xéy-na looloo tax Yalla teel ko fee 
jéle. Bi Mbiita Saar di lab ci déegu Jooral, fukki at ak fiaar donn 
la amoon. Ba ñu ko yébboo ak meel ya ba dellusi ci péñcum 
Ndimboy, benn boroom xam-xam nee na : 

- Gone gii kay, su guddoon fan, dina ma jaaxal. Am nañu nu ko 
gén a soxla. 

Waaye nanu dabi gaaw Kumandanu Kees balaa mu nuy récc. 

Bi Andre Kastorel ak Baay Séy di dugg biir Ndimboy, nun gone 
yi nu ngi topp seen ginnaaw di yuuxu : 

- Wiiw Kumandan ! Wiiw Kumandan ! Kuu-man-dan ! 

Keroog, fiaari gan yi téju nafiu lu yagg a yagg ak boroom dekk bi. 

Ba fiu gisee ba noppi, kooku woolu Manjaay, ni ko : 

- Kumandan Kastorel nee na dafa bégg a waxtaan ak nun. Yégalal 

ma ko waa Ndimboy. 

Manjaay daldi tambalee wer mbeddi Ndimboy yeek sabaram : 
- Degluleen, jamm la ! Degluleen, jamm la ! Boroom dekk bi 
nee na : Kumandanu serkalu Kees, Muse Kastorel moo fas 
yeenee waxtaan ak yeen ! Su ngeen añee ba noppi, na fiépp daje 
ci pénc mi | Yeen waa Ndimboy, mag ak ndaw, góor ak jigéen, 
bu kenn des ! 

Kenn waxul dara sa moroom, waaye leeroon na fiépp ne 
mbirum saxaar gee taxoon tubaab bi woote ndaje ci Denc mi. 
Jamono jooju dey, jafe-jafeek coow bu baree amoon na ci saxaar 
gi doon jóge Ndar, jaar Kees sog a teersi Ndakaaru gil. 

Kastorel a ngi toog ci siisam, tegaley loxoom ci dénn bi. Kilifay 
Ndimboy yaa ngi ko wér, ku nekk di sacc di randatu ngir gén koo jege. 

Ak li may nekk gone yépp, maa ngi yéemu ci li may gis : Andre 
Kastorel, daal, mooy sunu Dammel bi kenn yégul fu fiu ko fale, 
kilifay Ndimboy yi ko wér di ay dagam, muy tabb di tebbi. 

Maa ngi gisaat lépp, Badu. 

Ba tey jii, li ma teewe keroog a ngi mel ni nataal bu ñu kuppati, 
taf ko ci sama biir yéor. 

Yow kott Kastorel, rax-ci-dolli ngay doxandéem, nga weex nun nu 
fuul, kenn kamu! foo bawoo ak loo fa tekki, ša, nga ne dei ci 
péncum Ndimboy, ñi gen juddu ci dekk bi di la sibooru, soo séqatee 
sax ñu tiit bay saw seen tubéy ! 

Moo, lu waral lu doy waar loolu ? 

Bi ma demee ba nekk mag la ko sama xel door a mén a nangu. 
Dégg la : bi Kastorel di laata agsi Ndimboy, fekk na mu xeex ak nun 
lu mat fietti kamu. Kare na Bawol, xare na Jolof ak Kaasamaas ak 
Naani ; Kastorel xare na it Waalo, xare Siin ak Saalum. Nun nag, noo 
saggan sunu cagganu bopp ba mu féewale nu, daan nu, fu nekk mu 
teg fay nitam, lu mu leen sant ñu def ko. Dem nañu fi sax ba su 
la Xonq-Nopp saagaa, soo feyoo dunguroom yooyooy jékk a soqi 
seen fetal ci sa kow. 

Benn xarnu jall, beneen jall, ba muy Dem xarnu. Nu dem ba 

Kastorel di Kumandamu serkalu Kees, war naaru-gooram di 
dugesi biir Ndimboy ` booba mbir mi amatul woon benn sikki- 
sakka nag. Jel na ndam li, teg loxoom ci réew mi. 

Du kenn ci réew mi ku sañ ne : 

- Sama baay Dammel la woon. 

Mbaa : 

- Man mii, néegu Géej laa bokk. 

Am na nag ay bañkat yu fi jégoon ciy jamono ni loolu faww mu 
dakk, ñu gar ci seen bakkan. Sa Maam Ngiraan Fay bokkoon na 
ci jambaar yi fi taxawoon, yekkati seen baat ca kow, ni : 

- Moom sa réew ! 

Kastorel ni leen : 

- Loolu du nu boole. Seen reew a ngoog, jél leen, fu ngeen zam 
ngeen jém faak moom | 

Waaye Badu, wax, wax dege ci la. 

Yaakaar nga ni coono bi fi Ngiraan Fay ak waa PAI dat antu 
na ? Tey jii nu ne noo moom sunu bopp, ku sañ ni coppite am na 
fi 7 Lee-lee Daawur Jaaf fegg dennam, ni moom moo 
Jammaarlook Kastorel, ñu fiefe, mu daan ko, dag ko, mu dellu 
Tugal. Ci sama gis-gis de, yef yi dafa xaw a tane rekk. Baay Sey, 
dunguru baa ngi fi ba tey, di doxale ni golo, di jaamu Kastorel. 

Mbaa boog, Badu, maa xamul lu géej giy riir ! Amaana reew 
mi moom boppam ci dégg-dégg te man yéguma, tinuma. 

Bu la sama waxtaan wu neex wi yobbaale ba nga fatte ni dof 
laa, yow it, Badu ! 

Sand, tudd naa Bawol ak Kaasamaas : tudd naa it Waalo ak 
Siin ak Saalum ak Naani. Soo gisee ma lim diiwaan yu bare ci 
reew mi te boolewuma ci Kajoor, du dama saggan, du itam 
dama koo fatte. 

Dafa fekk rekk ni li ma lay waat a nettali, Kajoor la kewe, te 
Andre Kastorel Kumandanu serkalu Kees ci boppam moo la koy 
agge, Badu. 

Nga ni ma: 

- Naka la loolu men a ame, Aali ? 

Ma ne la : 

- Bul yàkkamti, maa ngi fiéw. 

Kumandan Kastorel xool mbooloo mi lu yagg. Bet yaa ngi 
xultu, man ma nekk gone, di dégg li bët yiy xultu. Nu ngi naan : 
- Cim ! Maa leen xaare, yéen waa Ndimboy, ak sowaas yi ngeen 
doon yi, xayadi be dee ! 

Dekk baa ngi ne selaw. Kenn sañu la naan mbaa sax noyyi, te 
Kastorel santu la ko. Tubaab bi geestu xool Baay Sey ba noppi 
yengal ndank bopp bi. Baay Sey daw, fekki ko fi mu toog, daldi 
sukk. Kastorel wax ak moom lu yagg. 

Baay Sey siggi, ni : 

- Kumandan Kastorel moo leen di xamal ne, moom de, am na 
nagar Wu rey, te kenn tegu ko ko ku dul yéen ñii toog. Jarul sax 
muy jaaraat ci jef ju aaw ji fi ay saay-saay di def boobaak léegi. 
Ay weer a ngii, saa yu jant bi sowee, ñu buddi raay yi ñu fi teg, 
foom waa Tugal, ngir saxaar gi di ci jaar. Guddi gu Yalla sakk, 
am fiuy muuroo léndém lagu, buddi leen sanni. Looloo waral fi 
mu nekk kenn menatul jóge Ndakaaru dem Ndar mbaa jóge Ndar 
dem Ndakaaru. Ci réew mi ba réew mi daj, loolu yéen waa 
Kajoor la gen a indil ay jafe-jafe. Jen yu neex yi daan jóge Ndar 
ak Ndakaaroo nga fay yaqu. Ba kafi ngeen fi nar a nekk di dunde 
keccax ak gejj ? Kajoor jaaxle na, ndax lépp lu ko saxaar gi daan 
indil te mu amaloon ko njariñ lool, gisatu ci dara. Waaw, mbaa du 
yéen waa Ndimboy dangeen a taxaw ci tanki xeex nu, nun 
Tubaab yi ? Muse Kastorel de, nee na moom ménul a gem loolu. 
Xanaa kay fakkuleen fulla bay japple ay noonam ! Tee ngeen bañ 
a gaaw a fâtte ! Am na ku fi doon jaay jambaar de, di rab-rablu, 
naan Maalaw du gis raay bi ! Ana mu tey ? Song nanu ko Déqële, 
duma ko. Nun Tubaab yi nag, doole lanu am ba mu doy ! Ku nu 
bégg a jommal, dangay sonal sa bopp. Deretu Maalaw mandil na 
suufu Kajoor sii nu taxaw tey, def ab deeg ca Deqele, nga nuur 
ca, ba faf lab. Kenn waxatul say wax. Dunu la rey Deqele, ngay 

dekki Allu-Kaañ ! Déedéet, waa ju baax. Menoo dee Deqele ba 
noppi fëll Allu-Kaaii ca éllég sa, ne nony ca collu garab ga gen a 
kowe ! Yéf yi menul a yombe noom. Laay, ndekete yow noonu 
nga ragale dee ? Kon kay, waroo woon dekke xare ! Yow, ku la 
mas ne sa bét bi suuf a ngi ci, nga ne ko: 
- Ayca, bettuma la ! Man Lat Joor Ng6one Lattir, kenn du ma yab ! 

Noon nga saxaar gi du jaar mukk Kajoor ! Woor na ma ni fa 
nga tédd ca Deqele, dinga koy dégg muy mbiib, di riirloo taax yi, 
di yengal Kajoor, suuf siy xottiku, muy daw guddi di daw béccég 
| Yeen waa Kajoor, Kumandan Kastorel moo leen di laaj : ndak 
jambaar dégg dina laqatu di buddiy raayi saxaar, di sanni sémino 
yi ay xeer ? Nu ngeen mën a tudde loolu ? Rey làmmiñ moom 
def na ko, waaye fit dara la ci amul ! Mbér dégg su la sa 
moroomu mbér daanee, dangay ngembuwaat, fekk ko fa mu 
samp ndéndam ci géew bi, nga kédd ko mu daanu, ngeen 
séggaat, léewtoo. Doo xaar ba guddi nga taxaw ci sakketu 
kéram di ko saaga, te su ubbee buntam wutsi la, nga ne 
béxérfiet daw ! Kumandan Kastorel nee na : bi loolu yépp 
weesoo, dafa bégg ngeen xam lii : xaalis bi réewam, moom 
Kumandan, maanaam réewu Tugal, xaalis bi muy defaree raay 
yi ba noppi teg ci saxaar gi muy daw, ngir jokkale ditwaani 
réew mii, Kumandan nee na : xaalis boobu, wax dégg Yalla, 
xejoon na ci waa Tugal. Kumandan Kastorel moo leen di laaj : 
ndax ni mu laabiiree, moom Kastorel, ak ni mu béggee dimbali 
Ndimboy, loolu ngeen koy feye ? 

Boroom dékk bi ne béret, ni lappto bi : 
- Neel Kumandanu Kees bii toog, nun la jéf ju ñaaw jooju gén 
a naqadi. Ne ko it bés bu nu jappee fiy buddi raay yi, dinanu 
dagg seen baat kattit, samp seen bopp ci sunuy xeej, indil ko ko 
fa mu nekk ca Kees. 

Lappto bi tekkil Kumandan Kastorel kadduy boroom dékk bi. 
Wante, Tubaab bi daal, ñaari baat yu jékk ya rekk la jot a dégg, 
daldi wiccax bopp bi, sanni loxo yi ci jaww ji, kedd suuf si, jog 

taxaw, mel ni kuy waat a mbej Baay Sey. Lappto bi tiit, dellu 
ginnaaw, fakkastalu, bérénu ci suuf si, jog, daanuwaat, jogaat, 
daldi ne : 

- Yéen a ko gisal seen bopp, de ! Sama dof bi merati na ! 
Kumandan nee na : yow boroom dekk bi, naaféq nga te li ngay 
wax yépp, dara du ci dégg ! Man nag, goor gu baas, sa mbokk 
laa te soo ma mayee, dina am lu ma fiambaas ci wax ji, ngir 
dimbali la. Tannal ci dékk bi jur6omi jang yu fiuul te sew ruuj, 
nga jébbal leen sama Demba Njaay mii. Man liggéey naak 
kilifay tubaab yu bare, waaye kii moo ci yées. Su meree te 
yeewaloo ko ay jang yu sew ruuj te uul kukk, mu futti leen di 
leen caw ba fiuy nacc, du am lu ko neex ! Defal li ma la wax ! 
Soo ko deful, dina fi yebal ay soldaar ñu rendi g6or fii, at 
jigéen fii, taal seen Ndimboy gii ! Defal li ma la wax | 

Boroom dëkk bi takk fitam, jéngu : 

- Mukk ci keru àddina ! Bégg lu neex ab doxandéem du tax 
may tuumaal gone gi gen a ndaw ci Ndimboy ! 

Baay Sey waxtaanaat ak Kastorel lu yagg. Baat bu mu wax, 
Tubaab bi yengal bopp bi, matt tuñ wi. 

Bi ñu noppee, Baay Séy ne: 

- Kumandan Kastorel a ngi leen di gerem. Nee na it, ginnaaw 
guddee na fi, maak moom Ndimboy lanuy fanaan. 

Fekk na boroom dekk bi rendilu ay xar ak i bey. Nu wäjjal 
gan yi yàpp, ñu naan séng ba mandi, tann ci janqi Ndimboy yi 
ñu leen wéttali ba bet-set. 

Fan yooyu, Kumandan Andre Kastorel bawoo na Ndimboy 
ganeji Binkerin, ganeji Mindaal ak Tinkis ak yeneen dekk yu 
ndaw yi wér Allu-Kaafi. Fu mu dem, wax fa waxu raay yi ay 
saay-saay doon buddi di sanni. Waa Binkerin, waa Mindaal ak 
waa Tinkis ni Baay séy : 

- Neel Kumanda mii, na xelam dal, balaa yagg nu teg loxo ci 
ñiy def jéf ju fiaaw jooju. 

Kumandan dellu Kees. Ca éllég sa, buddikati raay yi gén a 

rakkaaju ! Ay sémino jóge gaaru Kees, topp ci raay yiy kol- 
kolal. Waaye saa yu ñu liggéeyee ba yaakaar ne fioo ci nekk, 
yaqkat ya defaat fioom it seen ménin. 

Nu jappe ko noonu ay weer. Tubaab yi jaaxle lool. Kumandan 
Kastorel daldi tambalee tuumaal Lat Joor nag. Loolu ub sunu 
bopp, nun waa Ndimboy. 

Nu ne: 

- Aa | Lat-Joor man ? 

Kastorel mer, gémmifi giy fuur, mu ni : 

- Xam naa li may wax ! Lat-Joor des na Deqele, waaye ay nitam fioo 
fiy def jéf ju fiaaw jii. Ba tey nangoogufioo wéer seeni gannaay ! 

- Nun dey, Kumandan, danu yaakaar ne ñiy buddi raay yi duñuy 
niti neen. 

- Buleen ma sonal ak seen waxi dof yooyu. Nun, Tubaab yi, 
gémunu ne jinne am na | 

Kumandan Kastorel yebal ay soldaar fiu taal Ndimboy, taal 
Tinkis, taal it Mindaal. 

Weer ya ca tegu, Badu, jamm ne fioyy ! Jamm ne fioyy, saxaar 
giy daw ni ko neexe ci diggante Ndar ak Ndakaaru ! Kumandan 
Andre Kastorel bég ba fu bég yem. 

Naw ! Ndekete nii la upp baaxe ci laax bu tang ! Népp noyyi, 
féex, ndax rekk ni Tubaabu Kees bi jélee woon mbir mi dénn. 
Nun waa Ndimboy, nu defaraat sunuy néegi fiax, yaakaar ni ay 
wi jeex na ba faww. 

Benn allarba, bi timis di waaj a jot, Baay Séy fégg biro 
Kumandan. Naka la ko Tubaab bi séen rekk, xelam fiaaw, mu 
ne ko : 

- Xam naa li nga may yégalsi. 

- Yaa ko waxal sa bopp, Kumandan. 

- Fan la Lat-Joor songe raay bi, bii yoon ? 

- Fenn la bayyiwul, Kumandan ! Yaq na ko yaxeet, Kumandan. 

Boroom-Ndar mi yilifoon booba Tubaab yi ci réew mi yépp, 
woolu Kumandan Andre Kastorel, gédd ko : 

- Loo ma waxoon ? Aa ! Man ngay jéem a tuur léndém ? 
Waxal ! Looloo la dese ? Sa tés-tés ju metti ji yépp lan la jur ? 
Dara la jurul ! Dara ba dara booloo jeex ! Tus, laa wax ! Su 
fekkee ne sowaas yii foo lay té, dinaa la delloo Tugal ! Su ma 
déggatee ne Lat-Joor teggi na fi raay bi gen a tuuti, du baax ci 
yow ! Ali, ust ! 

Xas yooyu naqadi lool Andre Kastorel mu rannatiku. Foo ko 
fekk mu ngay wendeelu ci biir Âllu-Kaañ, di soqi fetalam, di 
dékk Lat-Joor, naan ko su dee njambaar gi muy wootee ngi ci 
moom, na génn fi mu lagu, ñëw ñu defante fioom fiaar. 

Bés, Baay Séy féggaat ndank buntu biro Kumandan Kastorel. 

Kastorel ne ko : 

- Su dee li ma xalaat nga may waxsi, dellul fa nga jôge. 

Baay Séy tegu ca baat. Dafa daldi xéccaat ndank bunt bi, 
génn biro Kastorel. 

Bi jant biy waaj a so, Andre Kastorel, Kumandanu serkalu 
Kees, door boppam balu fetal. Bi nit ñi dawsee ngir wallu 
ko, fekk nañu yooru Andre Kastorel tasaaroo ci ruum bi, 
tasaaroo ci kow kayit yi doon tege ci taabalam. 


* 


Andre Kastorel xaru. | 

Beneen Tubaab wuutu ko, nekk Kumandanu serkalu Kees. 
Waaye ngoor soosu moom, daanaka masul a teg tankam 
Ndimboy. Benn mbokku Tubaabam daal la nu yénnee. Te nun 
de, danoo xéy bés rekk, gis Tubaab biy dem ak a dikk biir 
Ndimboy. Gone gu jaambure la woon nag, ndax barewul 
woon wax te daawul dugg lu yoonam nekkul. Teewul nag yef 
yi xaw noo jaaxal. Waaw, moom sax lu muy def ci sunu biir ? 
Guleet nit jóge Tugal, romb Ndar, romb Gore, romb Téngéej, 
romb Kees ak Ndakaaru, few dekksi Ndimboy ! 

Bi ñu demee ba waa Ndimboy di qun-quni, lu nekk fu ko 
ciy wax, boroom dekk bi woo mag fii, ne leen : 
- Fan yii yépp, yéen a ngi fiy gis ab Tubaab buy dem ak a 
dikk, di nemmeeku itam xeeti garab yi nekk ci Allu-Kaaii 
bii. Dama bégg ngeen xam ne Kumandanu serkalu Kees bu 
bees bi, ki wuutu Kastorel, moo ko fi yebal. 
- Lu mu fiy wut ? 
- Nee na dafa bégg a dékksi Ndimboy. 
- Aa ! Ana Tubaab ak a dékk Ndimboy ? 
- Lu ne def naa ko ngir xam lu fiy tankam ci dégg-dégg. 
Waaye ndaama lii ma gis de, ku fior la. Nanguwul a wax li 
-ko fi indi. 
- Xanaa kay dina teg dara sunu loxo ? Waaye dama bégg a 
dékk Ndimboy rekk ! Loolu du wax ! 
- Moom kay, wax na ay waxi dofam. Nee naay da nuy 
japplesi ci mbey mi. 
- Ci mbey man ? 
- Waaw, nee =” am nay pese yuy gén a naatal gancax gi, aar 
jur gi. Su nu beggee daal, dinanu jangal ni nuy def ba xiif 
dootul rey kenn ci Ndimboy. 
- Ngor sii gen a bare caaxaan | 
- Man it de, mbir mi jaaxal na ma. Moo tax sax ma woo leen, 
yéen magi Ndimboy yi, ngir nu gise. 
- Naka la ab Xonq-Nopp mën a dekke sunu biir ? 
- Monte mooy am de. 
- Lu waral lu fiaaw ? 
- Xanaa doole. Doolee mën dégg. Noo toof sunu bopp. Ku 
sañul a baf nag, safi a nangu. 

Tubaab bi waral coow li moom, gune gu ndaw la. 

Fanweeri at donn la war a am. Diggu-njolloor la agsi 

Ndimboy, ak sooxam bu metti. Maak samay moroom nu 
tudde ko Capp-Cappal. Doomu-Aadama boo gis am na luy 
gén a fs ci jémmam, ñu ko koy rafifiee. Moo zam ci melo bët 

yi la, ci waxinam walla ci xar-kanam gi. 

Robeer Langlaad moom, bopp bi dafa tappandaar. 

Langlaad fexe na ba dekk ak nun Ndimboy lu mat jur6om 
fieenti weer. Ku sob la, ndak lu nekk mu ngi koy laajte, di for 
ay xeer ak a witt ay xobi garab, di leen xeefitu, di bind seen tur 
ci benn téere bu weex. Deful nag ni yeneen Tubaab yi nu daan 
digaaleel, nun waa Ndimboy. Jappewunu ni ay bayyima, 
jéemu noo suufeel itam. Tambali naa jang sax wolof. Robeer 
Langlaad, weg na it sunuy jigéen ndax deful ni mbokki 
Tubaabam yi fiy faral di ñëw. Deful janqu Ndimboy bu ko 
romb ci all bi, mu padd la, tas sa sér, tédde la ci ax mi te du 
la sax xool. Saa yu ko waxtu afi mbaa waxtu reer fekkee ci 
dekk bi, du nangoo beru, day ñëw wér ndab leek nun. Man 
Aali Këb6oy de, giñ naa ne masu maa gis Tubaab bu béggee 
cere baasi ni sama Robeer Langlaad ma ! Langlaad jéemu noo 
xébal te it jaayu nu doole. Tanqalu nu itam ak waxi raay bi taxoon 
Kastorel xaru. Li nu jaaxal kay, mooy li mu ne dafa nu jangalsi 
bey te masul a wax lu ci jém ! Lee-lee mu dugg biir Âllu-Kaañ, 
toog fa ay fan i fan. Mas nanoo fexe ba bett ko fa, maak Mbiita 
Saar. 

Fi nu laqu, Mbiitaa ngi ma naan ci suuf : 
- Aali, seetlu nga bu baax Capp-Cappal mii ? 
- Deger na fit, de, kam naa ! Moom kott ci biir Allu-Kaati ! 
- Du loolu, Aali, Capp-Cappal mii am na lu muy seet. Bi nu laqoo 
fii di ko xool sanq ba tey, mu ngi ségg. Gisuma ko mu téen benn 
yoon. Am na lu Capp-Cappal di seet te ci suuf si la nekk. Fu mu 
gis ay rédd-réddi tank, topp leen. 

Ma jéle koy kaf : | 
- Xéy-na maamaam ya ca Tugal ay rébb lañu woon | 
- Baax na ! Dinga ne ma Mbiita Saar waxoon na ko! 

Nawet bi fiéw. 

Benn guddi, ñu tambalewaat teggi raay yiy sanni. Naka la ko 
Mbiita Saar dégg, ne faww mu ceddowu Capp-Cappal. Wante bi 

Mbiita sullee wax ji, Tubaab bi fullaalu ko. 

Dafa ko ne rekk : 

- Loolu bokkul ci sama liggéey. Te yow sax, Mbiita, seetlu naa ni 
gone gu yeewu nga ! Dinaa la yébbu Tugal nga jang fa, foofoo 
dàq Ndimboy, du sax benn. Nanu dem Allu-Kaa nga jappale ma, 
dama fa begg a samp benn seetu bu mag. 

Mbiita Saar ne ko : 

- Seetu ? Lu seet boobuy jarif ? 

- Day xecc ceeñeer yi, naj leen ci benn tomb. 

- Aa? 

- Waaw, léegi nag ngelaw leey ëf tangoor wi delloo ko ci 
asamaan si, su ko defee seetu bi foral niir yi, Ndimboy daldi 
naat, am ndox ba doyal sekk. Seetu bii, moo fiy jéleji maral ba 
faww, Mbiita. 

Xawma lan, wante Di moom wéor na ma : seet dootul rey 
mbaa mu deeër ba dab seetu Robeer Langlaad boobu. 

Maak Mbiita Saar nu jappale ko, mu daldi samp seetoom ci 
diggu Allu-Kas* 

Bés, nu yeewu suba teel ak tiitaange ju réy. Nun daal, danoo 
jékki-jékki degg suuf siy riir, mu mel ni dafa am ay ponkal yuy 
buddi garab yi di leen sanni ci jaww ji, garab yiy mbékkante ni 
ay yékk yu naan sëng ba mandi. Ne tuuti, rabi Allu-Kaa yepp 
di yuuxoondoo. Jamono jooju, rab woo men a xalaat ci addina 
amoon na Allu-Kaaii. 

Gaynde. Segg. Bukki. Till. 

Rabu all yepp a fi amoon, mani la, Badu. Gaynde yeek till 
verk bukki yeek segg yi nag andandoo di yuuxu ci njélug 
Ndimboy gi. 

Ndimboy tann xale yu g6or yi epp fit ak doole ci dekk bi ne 
leen nañu nemmeekuji mbir mi. 

Gone yi lagu ci ginnaaw ay gajj, gis faari ponkalu dangin yu 
fuul kukk ñu taxaw ci kanamu seetu bi, di fecc, ku nekk ci 
Boom faar di niir boppam. Lee-lee kenn ki bës baaraamam ci 

Seet bi, mel ni kuy jéem a luqiy betam, angal kanam gi, 
noobi, yékkati loxoom, xacci ba dara desul lu dul door mu 
wacce ko, mel ni kuy artu ki mu janool : 

- Soo ma moytuwul yow, dinaa la def lu bon ! 

Moroom mi gis ay butéeli sangara yuy tege ci wetu seetu bi, 
mu gaddu ci benn, jolu ba xolam sedd, yuuxu, sanni butéel bi 
fu sore, dellu seetuji, fegg dënn bi ñeenti yoon, daldi sab. 
Beneen dangin gi jolu moom it butéelu sangaraam, bét yiy 
takk, di melax, mu mel ni ku mer, daldi am lu mu déey xarit bi. 
Nu riirandoo, dugg biir Allu-Kaafi. Similaak-saala dangin yi 
delluseek seeni jaasi. 

Ku ci nekk taxaw ci kanamu seetu bi, janook sa bopp, ne ko : 
- Bettuma la ! 

Nekk nafiu fa lu yagg sax, di door jaasi seetu bi. Mujje gi, ku 
nekk ci fioom Gaar di gaañ boppam, sa deret muur la, ngay yuuxu, 
toqi, waaye sa Jom mayu la nga bayyib doxandeem mu fekksi la 
ci sa biir kër, bégg laa jam naani. Loolu moom, xel meneesu koo 
nangu | 

Dangin yi dem ba seen takkandeer ak seen jémm maasaloo. 
Naari ponkal yi fâtte seetu bi, nag, daldi songante. 

Xeex bu yagg sax, te metti, Badu ! 

Benn dangin gi ne kattit dagg baatu moroom mi, ba noppi 
tiim ko, saw ci kow néewam. 

Waaye ba mu demee ba defe ne xeex bi jeex na, la séen 
beneen dangin ci biir seetu bi. 

Mu ne ko : 

- Laay ! Xanaa kii day xaru ? Loo fiy def yow ? Dawal gaaw, 
mbaa ma def la ni sa moroom mii tédd ! Man moos nga zam 
ne, gdoroo-géor, maa fi mën, épp fi fit! 

Dangin gi ci biir seetu bi tontu ko ci saa si : 

- Laay ! Xanaa kii day xaru ? Loo fiy def yow ? Dawal gaaw, 
mbaa ma def la ni sa moroom mii tédd ! Man moos nga xam 
ne, gdoroo-goor, maa fi mën, épp fi fit! 

Aywa | Xeex bi neeti kurr. Dangin giy jamat boppam ba 
yaram wépp dagg. Soo ko gisee mu nga lott ba xamatul fu mu 
ne, di xiixat. 

Mu jékki-jékki bayyeeku, agg suuf, ne nemm, ndeysaan. 

Waa Ndimboy génne fa fu lagu woon. Dängin gaa ng1 
jaaxaan ci wetu moroom mi mu dagg bopp bi, deret ji muur, 
yaram wépp, xonqal der bi bamu song coyy. 

Ketu sangara seek zetu deret ji ubale Allu-Kaaf. Ni dangin 
gi téddee, di sukkuraat, bet yaa ngi nuy taggu. 

Badu, musumaa gis lu tiise noonu. 

May ma sax ma dellu tuuti ci at yi nu weesu. Soo fiibbisee 
Narelaa, dinga jang ci Téere bu ñuul bi, kaddu yii ci Ngiraan Fay 
bind : 

«Li ma xam ci addina yépp, li ci pp solo dof bu ñu naan Aali 
Keb6oy moo ma ko jangal ci samag ngone ». Ngiraan yemul 
foofu. Yokk na ci yeneen kaddu yu am maanaa. 

Nee na la: 
« Dof mat naa bayyi cim réew » 
Su ma la fattalee loolu, Badu Taal, dafa fekk ni man ci sama 
bopp, lépp lu ma xam ci àddina, dangin ga ma tiim muy 
sukkuraat ca Allu-Kaafi moo ma ko jangal. Fonk sa bopp, naw sa 
xeet, bañ a jébbal sa ruu ay doxandéem, loolu lépp, Badu, bés 
boobu laa xam lu mu tekki dégg-dégg. 
Dangin gi daldi dog. Fi ma toog, ma yg ku may kobos 
ndank. Ma geestu, daj ci Mbiita Saar mu jonkan ci sama Wet. 
Mbiita ne ma : 
- Sunu lafañ bee liggéey lii lépp. 
- Lafañ ban ngay waxati ? 
- Capp-Cappal, xanaa. Naari dangin yii ñoo doon buddi raay yi. 
- Ana mu sax, moom ? 
- Teenal Aali. 

Ma téen, gis Capp-Cappal ak boppam bu tappandaar, mu ne 
nony ca kow benn daqaar gu mag, tiim nu, di nu seetaan. 

Keroog, Robeer Langlaad fanaanul Ndimboy. Dafa jubal 
Kees, yot Kumandanu serkal ba faari boppi dangin ya doon 
xeex biir Allu-Kaafi. Ca lanu géjee dégg lu jém ciy mbiram. 


* 


Seetal ma lii rekk ! Toog diggu marse, daggat sa ruu, 
saam, ne danga koy wanteer ! Doomu-Aadama ni yow joge 
fu kenn xamul, génula ndey, génula baay, ni la : 

- Lii nag, fiaata ? 

Nga ni ko : 
- Aa, noo ko bokk, loo ma jox baax na. 

Mu lambaatu ko ba xolam sedd, siggi xool la : 
- Ay butéeli sangara de laa fi dese. 
- San-ga-ra ? Demal seeti keneen ! Sama ruu gii nga xam ne 
moos bi ko Sunu Boroom biy defar lu nekk la ci daj, nga 
may wax waxu sangara | Lakk naa sa lu bon léegi ! 
- Tee ngaa bañ a waxe noonu ? Tey gaal gi jóge Tugal indiwul 
piis, indiwul caq. 
- Te menoo ci teg dara, yow tamit ? Ruu kat du caaxaan ! 

Ngeen waxaale ba juboo, mu daldi nos sa ruu, wommat, 
dugal ci gaal gu maggat, dem yoonam. Yow moom, taloo 
dara lu dul jolu say butéeli sangara. Bu jeex nga ubbi 
beneen. Sa yaram tang jér, ngay fecc ci naaj wu tang wi ba 
mel ni kuy daanu rab. Gaal giy raam ci géej gi, di yikkat, 
saxaar siy muur asamaan si ndank-ndank, ndeysaan. 

Seetal ma lii rekk ! Yalla dénk lam réew, ngay saggan ba 
ay doxandéem fiéw di jénd nit fia ni ay xar ! Nu tegsi ay 
kamu, sa ruu réer la, ku la gis xam ni xottu nit nga. Waay, 
ménoon ngaa sédd éllég ! Nde kon doo ne dur, di njaay- 
x6lléy, ne yaa moom réew mi, jang bu la romb ci pénc mi sa 
xel ne ci, nga ne indil-leen ma ko, man Buur maa war a jékk 

a jaar ci moom bala koo kenn di laal. Nu indil la ko, nga toj 
taat yi jàll ca ka ca des. 

Noo tuddoonati sax, yow ? Am nañu lay woowe Daaw 
Demba. Waaye am nañu naan déedéet, sa tur dégg Daawur 
Jaafi la. Dégg naa it ñu naan Mobutu Seese Seko nga tudd. 
Ak noo mën a tudd, nd6ol geek nagar wi nu nekke tey, yaa 
nu ko yébbe ! 

Bi nga wuyujee Maam ak tey mat na fieenti xarnu. Dem nga 
barsaq, wacc nu feek sunu nagar. Kamal ne ay takkandeer ay 
xotti nit domm nga bayyi sa ginnaaw. Nga defe ne loolu yoon 
la? Cim ! 

Xanaa war ngaa rus de, ba nga dajeek Maam barsaq, mu 
nila: 

- Doom, mbaa def nga sa warugar ca dunyaa sog maa 
fekksi fii ? 

Loo ko tontu ? Waxal, nag ! 


D 


Ma ne : seetu desatul ci réew mi. Seetu bu waay jub, mu rus, 
fell, xar, daldi faf kalaate, tasaaroo, ku ci dégg say tank dagg, di 
nàcc. 

Réew mu amul seetu, dara desatu fa. Sämmleen seetu yi ! 
Waay, bayyil-leen seeni sët ak seeni sétaat fu ñu mén a gis seen 
bopp, mu doy leen, ñu bañ a ségg ndak gacce gu jéggi dayo. 


* 


Bés, goot gu sell gi gis na leen fiuy yox-yoxi, mu ne leen : 
- Du caagin damaa mén a dige. Man, maay ki am pey ba mu doy 
Se た 

Ku déggul wax ji, sa bopp. 

Badu, mbaa du danga yaakaar ne fâtte naa Yaasin Njaay ak 
Biige Samb, di ? 

Booba nga juume ! Su ma fattee ñooñu fiaar, Ngiraan Fay rey 
ma ! 

Digoon naa ko, moom Ngiraan Fay, ne su ko fi Yalla jélee, man 
maa lay nettali li dal Yaasin Njaay ak faari doomi goloom yi. 
Gémoo ma ? Xaaral ma fattali la fan la Ngiraan yemoon cib 
nettaleem. 

Tey ngay xam ne man Aali Kébdoy, dof bi, maa forox nopp te 
neex xel, kaar ! 

Ngiraan Fayay wax de ! | 

Deglu ko... | 

Ngiraan Fay noon na fi ci Téereb Doom ` 


* 


« Waaw, Badu, ku la masula tudd, masula taas, su takkee ay 
waliisam, fégg sa buntu néeg, fekk la fi nga tédd mu taggu la, 
xanaa kay li ci des mooy mu woolu taksi, ne yoonu ayeropoor 
maa ngoog ? 

Du déggam, Badu ? 

Ba addinay baax de, noonu la yéf yi daan deme. u 

Waaye, bés ba Yaasin tàggoo ba noppi, la tambalee def lu ma 
jaaxal lool. Ca laa ko gis mu yebbi ay waliisam ci ëtt bi, yëre bu | 
ne mu yékkati, fegg, féggaat, poos bu nekk mu dugal ci loxoom, | 
yuri ko. Lee-lee mu teg benn ndoket mbaa benn sér ci suuf, 
jélaat ko, lemmiwaat ko ba noppi delloo ko ci biir walns bi. 

Lan la Yaasin Njaay réerle woon noonu ? Waroon naa réy de, 
ndax ci ay xultu ak ay waxtu la mujje. Ne tuuti, Biige Samb agsi 
taf gémmifiam : 

- Waaw, Yaasin yow, loo xewle ? Du danu waroon a dem ci 
Sinkun Kamara mu faanal la, aanal xale yi ? 

Yaasin siggi, ne jakk Biige Samb. Man mii Ngiraan Fay de, 
dootuma gone, waaye giñ naa ne musumaa gis nit ku jage ni 
Yaasin Njaay keroog. Naari doom yi ñëw katamu ko, di jooy. 

Mu ne Biige : 

- Sama kayit yépp réer nañu, Biige. 

- Nga ni ma? 

- Waa-waaw. Seet naa ba sonn. 

- Loolu gén a doy waar, Yaasin ! 

- Woor na ma ne am na ku fi dugg jél samay kayit ! Seen kër gii 
kay ! 

- Céy, yaa bare ay ! Yaa ngi tooñati, de ! Bés bu nekk ma ne la 
gaaw a mer baaxul, Yaasin Njaay. 

- Amatuma paaspoor, amatuma kayit giy biral ne Tubaab laa, 
lépp réer na ! Nu may def, Biige ? Fu ma jem ? 

- Nanu dem. Man Biige Samb loolu ménumaa té, am naa ci 
pexe. 

Li ma nand keroog ci waxtaanu Yaasin ak Biige, lii la : musiba 
moomu daloon Yaasin, sa yaay amoon na ci mbégte mu réy a 
réy ! Te njortoon naa it ne fu kayiti Yaasin Njaay ya dugg, 
moom Biige Samb moo leen fa dugal. » 


* 


. Lu tegu ci loolu Badu ? Déglu ma, ma wax la ko. 
Biige Samb a téye Yaasin Njaay ci loro, ñu and seeti benn 
sérifiu taryaax bu fiuy wax Sinkun Tiggide Kamara. | 
Kooku ne leen : 
- Bismila. 
Ñu summi seeni dàll, dugg, nuyóonteek moom. Sinkun 
Kamaraa ngi toog ci derub mbaam-äll bu ñuul. Soo gisee Yaasin 

moom, mu ngi sanniy betam fu nekk, mel ni ku fit wi récc, mu 
jaaxle, di reccu li mu doon toppe Biige Samb. 

Baal ma, ma may la tuuti ci Sinkun Kamara, Badu. 

Yaa ngi fàttaliku Ustaas Mbay Léo ? Ci Téereb Doom, 
Ngiraan Fay won na la pukkuus ba mu daan fanaan. Néegu 
Ustaas Mbay Léo ak bu Sinkun Kamara bi benn lañu. Noom 
faar ci seen bopp sax dañoo xaw a niroo. Monte seeni jikkoo ka 
wuute tey ! Ustaasu Ngiraan Fay ba, yaaram la woon te Sinkun 
Kamara mii, saay-saay tigi la. Waaye loolu jarul a yakkamti, 
Badu. Fan yii di ñëw, dinga gisal sa bopp li ma lay wax ci 
mbonug Sinkun Kamara. 

Bi ñu jammantee ba noppi, Biige ni sérifi bi : 

- Indil naa la sama xarit bi ma la doon wax. 

Sinkun Kamara xool Yaasin ba seppali ko, wiccax ndank 

bopp bi, daldi ne : 

- Sama kQllere nga, Biige. Lu ma ci mën, dinaa ko def. 

- Maak yow kañ, Kamara Yille, démb la woon, tey sog a ñëw. 
Yaasin mii nag, am na nu mbir mi doon deme nu nekk ay noon 
maak moom, ba ku jekku kon sa moroom gaañ ko. Naari doom 
la am, man ma am benn bant kott, muy Badu. Xam nga Badu, 
ndax ba muy dem bitim-réew, and naak moom ba ci yow nga 
fiaanal ko, defaral ko ay muslaay. Sunu fietti banti-Maam-Yalla 
yi nag, muy Badu, di Mbisin, di Mbisaan, fioom fiépp Taal lañu 
sant, ndax mennum Asan Taal moo leen jur. 

Sinkun Kamara wiccaxaat bopp bi : 

- Eskéy ! Soo meloon ni jigéeni tey yi de, dinga def Yaasin 
Njaay mii sa noon. 

- Dégg la Kamara, waaye su diggante bi rafetee nii, ci Yaasin 
Njaay la. Moo ma ko ji, moo ma won kanam gu tax ma safi koo 
jege, ba léegi maak moom nuy ay doomi-ndey. 

- Yal na Yalla gén a dégéral seen diggante. Naar fu baax foo 
men a and. 

- Sérifi bi daal, dénk naa la Yaasin. Naanal ko. Bi ma demee di 

ko jeli sanq, nee na ma ay kayitam dañoo réer. Dimbali ko ba 
ñu feeñ te muy li gen ci moom ak faari doomam yi. 

Sinkun Kamara tallal Yaasin Njaay benn layu bu ndaw, ni ko : 
- Waxal fii sa soxla. Naan ci lépp li nga begg. 

Yaasin téye layu bi, di ratatati ci nasaraan bay xiixat. 

Biige Samb ree : 
- Cey man di, sama Tubaab bi ! Waxal ci suuf, aajowul nuy 
dégg say fiaan, Yaasin. 

Sinkun Kamara ree moom itam, ni ko : 
- Dégg nga wolofam ? 
- Un peu... Tuuti rekk, monsieur Kamara. 
- Soo beggee sa aajo gaaw a faju, jéemal a lakk wolof, mbaa 
séeréer mbaa joolaa mbaa kikuyu. Sama gaa ñi dégg nafiu lakki 
Doomi-Aadama yépp, waaye lee-lee dañuy jéppi ñi leen di 
lakk nasaraan. Te Boom kat seen mer baaxul, yaq nit ak naan 
ndox lafiu yemale. 

Yaasin def li ko Sinkun Kamara sant. 

Taryaax bi ne Biige Samb : 
- Su subaa, bu fiu jullee tisbaar ba noppi, na fi sa xarit bi dellusi 
moom kenn. 


Fukki xobi siddéem ak fietti xooxi ditax la Sinkun Kamara jékk 
a laaj Yaasin. 

Ba mu ko indee, mu ni ko : 
- Baax na. Dellul fa nga jége. Laajteel ba gis ku la won kadd gu 
maggat ba am fietti zamu, nga dagg ci reen yi, indil ma. 

Biige Samb and ak Yaasin, ñu wêr Ndakaaru ay fan i fan, 
gisuñu fenn luy nirook kadd. Kebemeer lafiu mujjee ame 
reen yi Sinkun Kamara soxla woon. 

Lu sa xel mén a daj rekk, Sinkun Kamara wutloo na ko 

Yaasin Njaay. Tuutee tee sax ndaw si gedd, bayyi Sinkun 
Kamara ak 1 xérémam, dem defarlu ay kayit yu bees. 

Lammifu seku wu ñu fanaanal ci kellu lem. 

Juroom-benni beti golo. 

Nenu banjéoli ak nenu naat yu feb. 

Tojitu seet ak kawaru Tubaab bu jigeen. 

Nax mu tooy. 

Ba Yaasin indee li mu ko laajoon, Sinkun Kamara boole 
yepp sotti ci benn mbana, nekk fa ay fan di jamb ak a 
jambaat. 

Bés mu woo Yaasin, mu few, mu lalal ko ndés, ni ko : 

- Toogal. 
Yaasin a ngi ñaq tooy xepp ndak li mu dox ci naaj wu tang 
wi. Rax-ci-dolli, fit waa ngi naan : 
- Téf ! Téf ! Téf! 
Sinkun Kamara ne ko jàkk, ne ko : 
- Du ku da soppi leneen rekk nga begg ? 

Yaasin ne patt. Sinkun Kamara xulli ko, yuuxu : 

- Yaasin Njaay, dégguma sa baat ! Du yaa begg ma soppi la? 
- Waaw. Maa la ko aan. 

- Mën naa la soppi, nga nekk loo begg ! Loolu du dara ci 
man. Yaasin Njaay, nee ma naam | 

- Naam, Kamara ! 

- Soppi la leneen ak naan ndox laa yemale. Dégg nga wax 
ji, de ? 

- Waaw, dégg naa ko. 

- Yalla miy maye di nangu moo ma mayagum kattan googu. 

Xelu Yaasin dellu ca bés ba ko Biige jekkee taal Sinkun 
Kamara, mu réccu li mu fiakkoon a wéolu Biige : 

< Tooû naa Biige de, waaye dama ragaloon rekk mu sank 
ma. Ameel naa ko aq, ndak goot gii mu ma booleel, boroom 
xam-xam tigi la ! » 

- Noo bégg a tudd ? 

Yaasin seet ci xelam, daldi ne : 
- Mari-Gabriyelaa. 
- Tur woowu neex naa dégg. Mari-Gabriyelaa naka ? 
- Mari-Gabriyelaa Won Bolkowski. 
- Nga ne lan ? 
- Mari-Gabriyelaa Won Bolkowski. 
- Bind ko ci kayit gii. 

Yaasin gaawantu bind turam. Sinkun Kamara dellu ni ko : 
- Waxaatal sa tur ma dégg. 
- Mari-Gabriyelaa Won Bolkowski. 
- Jaaraat ci ma dégg. 
- Mari-Gabriyelaa Won Bolkowski. 
- Jaaraat ci ba muy juréom-ñaari yoon. 

Ba Yaasin Njaay tuddee turam jurdom-fiaari yoon, mu ne 
ko : 
- Baax na. Mbir mi sotti na ba noppi. Men nga dem. 

Yaasin ubbi kalpeem, génne ci ay kayitu junneek faari- 
junni yu bare, tallal ko Sinkun Kamara. 

Goor gi mer, gedd ko : 
- Téyeel sa loxo. 

Yaasin yeg ci saa si ni yaram wiy loxee ndax tiit. 
- Baal ma de, Monsieur Kamara. 
- Xawma muse Kamara, xawma muse Jallo ! Bumu paar, laa 
wax. Ku la ne men nga ma fey, man ? Sinkun Tiggide ! 
Tiggide Sinkun ! Kamara ! Xaax ! 


* 


Fi Yaasin toog di xaar, xel maa ngi werante : 

< Waaw man, su ma ngóor sii soppee leneen lu dul Tubaab 
nag, fu ma jëm ? Su ma soppee bukki, mbaa golo lan laay 
wax ? Tiggide Kamara mu naqadi deret mii, ku ñuul xol la 
may niru ! > 

Sinkun Kamara joxoû ko seetu bu mag, ne ko : 
- Demal janook sa bopp. 

Booba, daanaka Yaasin newatul ci néeg bi. Mu ngi dégg 
baatu Sinkun Tiggide Kamara, gaa, wante dafa mel ni 
keneen la sériñ biy waxal. Jéemu ko sax addu. Fekk na yef 
yaa ngi doon genatee teey xelam. 

< Man it, kenn du man ! Waroon naa xam ne Biige Samb 
man rekk la bañ ! Lii mu ma dugal, woor na ma ni musiba 
rekk lay juri elleg. Bi ma dellusee Ndakaaru ba léegi mu ngi 
ma fidoxu, naan dama koo neex, dafa ma sopp, fekk 
duggewu ko dara lu dul toroxal ma. Sacc samay kayit ba 
noppi boole maak Sinkun Kamara mu soxor mii ! Moo 
Biige Samb, lu la Asan Taal def ba tax nga nar noo sank 
maak samay doom ? Lu tax nga nuy sippi mer mi nga 
dencaloon Asan Taal ? » | 

Baatu Sinkun Kamara jibaat ci néeg bi : 

- Xanaa du yow laay waxal, Yaasin Njaay ? Jégal taxaw, 
xool sa bopp ci seetu bi ! 

Yaasin jog taxaw. 

Janoo naak seetu bi lu yagg, gisu ci kenn ku dul boppam. 
Mu seetlu ni xeesal bi yaqe kanam gi, daldi gén a tiit. Céy, su 
ko Sinkun Kamara ménoon a defal li mu ko fiaan ! Ndaw 
banneex bu réy ! Nuulaay bi dafa rekk doy. Ku ragalul wax 
dégg, xam ne moos lu fiuul ménul a bañ a sikk. Der boo xam 
ne bala moo jag nga topp ciy foot ni yére bu tilim, yendoo fete, 
fanaanee fete ! Ku ci doyalul itam, moom Yaasin Njaay doyal 
na ci sékk ! 

Fi Yaasin di xalaate loolu, am ku fégg buntu néeg bi. 
Sinkun Kamara ni ko : 

- Agsil. | 

Ci biir seetu bi, Yaasin séen benn ndaw su sew te mool mu | 
taxaw ci diggu néegu Sinkun Kamara. Li mu koy xool ci seetu 
bi yépp, Yaasin a ngi naan ci xelam : 

< Ndaw sii gen a akk aajo ! Lu ko tee nuyoo ? > 

Mu daldi sanni catu bét Sinkun Kamara. Soo demee kat, ajaa 
bi moom lay seetsi. Sérifi yii, ñoo fi gén a saay-saay. Nii rekk 
lañuy def, di moyloo jabari jaambur yi ! Woor na ma ni kii 
coroom la. 

« Su dul coroom de, ma xam ne dégér na fit ! Sinkun Tiggide 
Kamara mu tang diine mii, mu koy jaay reewande... » 

Waaye Sinkun moom mu ngi ségg fi mu ségg rekk, di tari li 
muy tari, mel ni ku yégul ne am na jeeg bu fiéw tiim ko, ba 
noppi ne tekk di ko xool. 

Yaasin tambalee waxtu ci suuf : 

« Aa ! Ndekete ndaw si duggsi Tubaab bu week tall la ! Aa! 
Looloo tax ngay jaay maanaa ! Soo ma laajoon, xam ne 
wallaay Sinkun Kamara faalewulaak say tufi yu maasaloo ak 
sa bét yu sokolaa ak... ! » 

Bi Yaasin di laata aggali li muy wax, am keneen ku féggaat 
bunt bi. Sinkun ni ko : 

- Agsil. 

Foofu nag, bi Yaasin di yuuxu, teyu ko : 

- Moo, keneen a ngoog, di ! Kii tamit fu mu génne ? Waaw | 
Ana ku jékk ka ? Fan la jaar ? Mbaa du damay bégg a jommi 
béccégu ndarakamm ? Waaye yow moom, yanj nga, kaar, 
sama jigéen ! Maa ngi ci lonet yu fiuul yi ! Mbaa doo rab sax, 
ag sa karaw giy watatu, di samandaay ni mboq mu for mbaa 
jant buy rayy-rayyi ? 

Jeegu Tubaab baa ngi taxaw ci ginnaawam, ne ko jakk. 

Mu ne ci xelam : 

« Ndaw sii de, dafa mel ni ku ma jéppi. » Yaasin Njaay jéem 
koo wacce, daldi muufi. Ndaw si ne kéj, gén a fas kanamam. 

Ca la Yaasin xalaatee lu doy waar : 

« Moo man, mbaa du dama génn addina, nekk allaaxira, te 
yéguma ci dara ? » 

Noonu mu ne walbit, xool fu nekk, gisul fenn ndaw si. Su 

weesoo Sinkun Kamaraak moom, beneen Doomu-Aadama 
nekkul ci pantare bi. | 

Mu ne serif bi : 

- Ana ndaw si fi taxawoon 16egi ? 
- Dellu na fa mu jóge. x 
- Loo bégg a wax foofu ? 
- Yaay moom, mooy yow. 
- Ba léegi sa wax dese naa leer ci man, g6or gi. | 
- Dama ne, bul ma tangal Mari-Gabriyelaa Won Bolkowski ! 
Xam nga ne moos kooku fi dugg sang du kenn ku dul yow ! 
Daa weex nga fiuul rekk, waaye benn ngeen. Seetul bu baax, 
laa wax ! 

Fitu Yaasin Njaay mayu ko muy walbatiku di seetuwaat. | 
Muy lox. Dunyaa xar, def fiaar. Taax yu rafet yee muy Seen 
nag, fu ñu bawoo ba fiew sampu ci diggante asamaan seek 
géej gi ? Mu woor ko ne suy jéem a jéggi kamb gi mu tiim di 
surux, des fa. Des fan, sax ? Lu mu ci xam ? Foofu de, Foofee 
rekk la mén a tudd. Mu gémm, xippi, gisaat jeegu Tubaab bi 
mu taxaw ci ginnaawam. Yaasin yékkati loko cammoofiam, 
niir ko lu yagg, daldi gis ni mu weexe. 

Kol bi féex. Mu beg ba nga ni lii lu mu doon, daldi muuñ. 

Mbégte ma Yaasin Njaay am keroog jooju, kenn ménul a 
wax na mu tollu ! | 

Mu daldi ne Sinkun Kamara : | 
- Loo begg ci addina dinaa la ko defal ! Su ma ko amulee itam, | 
dinaa ko wuti indil la ko. | 

Sinkun Tiggide Kamara ne Mari-Gabriyelaa Won Bolkowski : 

- Futtikul. 

Mari-Gabriyelaa futtiku, mu jaar ci moom, jaaraat ci moom. Ba 
fin noppee, mu ne ko : 

- Man de, maa ngi soog a digaaleek jongomay Tubaab. Waaw, 
ndekete yeen dungeen tayyee läkk nasaraan su ngeen dee 
saanjaay ! Loo doon wax noonu, sax, yow Mari-Gabriyelaa ? 

- Bah ! Je ne sais plus ! C'était si bon, en tout cas ! Tu es un vieux 
cochon, toi ! 

Sinkun Kamara daldi raay sikkim bi, reetaan : 
- Am na nag lu des, Mari-Gabriyelaa. Allarba jii di fiéw, su ñu 
Jullee timis ba noppi... 

Mari-Gabriyelaa mel ni ku kaddu yooyu jégee kow : 
- Mbaa jamm la, Sinkun ? 
- Liggeey bu nekk ak weexalam. Dinaa la xaar, maak yow am 
nanu waxtaan wu rey. 


Nu teg cay fan, Yaasin Njaay dellu seeti Sinkun Kamara. 
Kooku ne ko : 
- Léegi nag, déglu ma bu baax : du fiaari doom nga am ? 
- Waaw. Mbisaan ak Mbisin. 
- Soxla naa ci “enn. 
- Nga ne lan ? 
- Dinga ma sarax Mbisin mbaa nga sarax ma Mbisaan. 
- Wax jooju tekki lan nag, sérifi bi ? 
- Xanaa li mu tekki donn. Mbisaan walla Mbisin, soxla naa ci 
kenn. Yaay seet nag koo ma ciy jox. 
- Xel xalaatu ko, goor gi. Wax jooju moom bu yaboo nga teg 
ko ci suuf ! Xanaa yow sa yaram neexul ? 
Sinkun Kamara xool ko ba sappali ko, ne ko : 
- Bul fatte ki ngay waxal. Sinkun Tiggide ! Tiggide Sinkun ! 
Kamara ! Xaax ! 
Mari-Gabriyelaa mel ni ku rakkaaju, daldi ko yuuxu : 
- Loolu ménul a am ! Non, non et non ! 
- Dina am de, moonte. Mu neex la dina am, mu naqadi la dina am. 
- Su sa loxo laalee sama benn doom, dinaa la y6bbu ci yoon ! 
- Yaa neex, dégg ! Ba fi mu ne daal, xamaguloo lu xew ? Jéggi 

nga kamb gi, Mari, tabbi nga ci béréb bi tudd Foofee. Dex gii nga 
nekk di féey, mu féex ba dee, bés bu Yalla sakk Doomu-Aadama 
ni yow fiéw ba jub ko, bégg cee sdobu, xelam yedd ko, mu dellu 
ginnaaw. Yow Yaasin Njaay nga dégér fit, dégér bopp ne dara du 
la tee jéggi kamb giy xaaj Dunyaa, xar ko fiaar ! 
- Moo Kamara, looy wax nii ? 
- Lépp maasaloo na ba faww, amatul dara loo xam ne nit mén naa 
taxaw ne lii mooy mandargaam. Nga téen, séen oto yiy rawante 
ci taliy asamaan si. Nga séppu, gis asamaan seek i biddéewam 
fluy paccax-paccaxi ci ndoxum géej gi. Démb saay na, Tey saay 
na. Fen ak Dégg itam, ku ci nekk seey nga ci sa biir deretu 
moroom. 

Yaasin di pat-pati : 
- Kamara, looy wax nii ? 
- Nawloo nga ma fiaas yi, ma raafloo leen ! Loolu liggéey bu réy 
la ! Maam dina ma xaare te Yalla du ma ko baal ! Faww nga fey 
ma. Man, lépp lu ma am ci Dunyaa gii laa ko ame. La may xaar 
allaaxira xam naa ko! 
- Wooy ! 
- Wooy yow ! Xawma ana ña nga yuuxu woon daaw ! 
- Sarax ma ngir Yalla, Kamara. Rey ma su la neexee, te jéggal 
samay doom ! 

Wax jooju mel ni lu gén a merloo Sinkun Kamara : 
- Bu ma rey ak ay waxi doom ! Doo nitu dara ! Ku bañ sa bopp, 
xeeb sa xeet, noo ménee bégg say doom ? 

Bi mu ko wooree ne Sinkun Kamara caaxaanul, Mari- 
Gabriyelaa Won Bolkowski tambalee yikkat, di jooy ni xale 
bu ndaw : 

- Waaw, góor gi, loo tuddee sarax ? Noo mën a xalaatee ne dinaa 
la jébbal Mbisin walla Mbisaan nga téral rendi ? 

- Man kay, Mari-Gabriyelaa, doyewuma dara say doom. Ni 
may jappale ci liggéey bi fioo ci soxla kenn. Sama kooba yi 
dafioo mar ! 

- Dangay nar ! Waaye defuma ko tey, defuma ko éllég ! Maa 
lank ba tedd ci naaj wi laa wak | 

Sinkun Kamara raayaat sikkim bi ndank, muuñ, ni ko : 
- Loo yaakaaroon, yow it ? Seetal bu baax ci sa xel. Xam nga 
ne moos dara daqul lii : tudd Yaasin, sant Njaay ba noppi xéy 
bes dégg fu lay woowe Madam Mari-Gabriyelaa Won 
Bolkowski ! Ku dégg sa tur xam ne yax bu rey a rey nga bokk 
ca Tugal, gen faa rafet juddu ! Aa ! Dellu Tugal, dekk fa, te 
kenn dootu la fa gen a yey | Waaw, kenn dootu la fa xool ay 
biti sowaas nga, danga tilim, danga xayadi. Fu la nees nga dem 
ci addina si te kenn du la laaj wiisaa... 
- Loolu ngay wax yépp jaralu ma sama bakkanu doom. 
- Des na, di, Madam Won Bolkowski. Waaw, yoo dootu la 
matt, wef yi dootufiu biiw ci say nopp, loo dem bay lekk ñu 
jekkanteek yow sax, roofal la ciy doomi jangoro yu 
keemaane, nga feebar doo sax am ku la faj. 
- Wooy man fu ma jem ? Ana nga, Biige Samb ? Yaa soxor ! 
Yaa ifiaan ! L.' lépp yaa ma ci dugal, Biige Samb ! 
- Te kat, Mari-Gabriyelaa, kiy des ci sa aari doom yi du la 
mere ! Soo xéyee defaral ko ndékki lu fatt, jox ko mu naan 
meew, sOfdoram fiéw taxaw ci buntu kër gi kome, mu ne 
nony ci sa ginnaaw oto, jubal daara ja. Xawma Mbisaan lay 
doon, xawma ku jigéen ki lay doon, waaye sa doom ji ma 
lay bayyil, ay tankam dufiu dégg mukk ci ay ndell, ndax 
Tugal ga mu nar a dékki de, wute na lool ak Liberyaa mbaa 
Siyeraa-Lewon, ay way-fippu duñu fa gaddu seeni 
ngannaay song nguur gi, ku ñu dajeel gor la jaasi. 

Li Sinkun Kamara di wax yépp, gémmifi gaa ngi fuur, 
muy say. Ca la Mari-Gabriyelaa Won Bolkowski door a 
xam ne moom sanku na ba faww. 

- Lu tax nga bañ maa nii, Kamara ? Lu ma la def ? 

Sinkun Kamara mel ni ku ko déggul. 

- Dootoo toog ci metro bi, ku say bët dajeel mu xeelu la. 

Kenn doot la wax wax ju aaw, naan la loo fiy def, dellul 
fa nga jóge ! Dellul reew ma nga xam ne ay Sulaar ak i caga 
ñoo fay dogal ! Réew ma dékkee yalwaan ! Dama ne : Mari- 
Gabriyelaa, gaawal def li ma la wax. Bu sama gaa fi meree 
du baax ci yow de, ndax dinafiu kéf Mbisin, kéf Mbisaan, 
nga des yow kenn ak sa nagar. Loolu nga béggam ? 
Keroog, Mari-Gabriyelaa Won Bolkowski réccu na 
ndajeem ak Asan Taal ca Marsey. « Ku ma newoon nii la yéf 
yiy mujje, ma ne la yaa mén a fen. Waaye fen moom, kenn 
dagu ko woon Asan Taal ! Nax na ma, takk ma, dem bayyi 
ma fi te li mu ma doon wax yépp, ndeke dara du ci dégg ! 
Man mi yaakaaroon ne ay kér ak i isin yu bare la amoon ci 
dékk bi... Ndekete yoo, mennum Ngiraan Fay a toogoon 
Narelaa di ko xaar. Waxuma dara, sagaru nit kooku tamit di 
yakkali bóli, defe ne indil naa ko addinaak li ci biir ! > 
Badu, nettalikat bi dina dem ba dégg mbaa mu gis loo xam 
ne su ko waxee, fiu sikk ko, xaare ko. Waaye nu may def ? 
Maak jali bee yem. Dunu tegale mukk fiaari kaddu yii : 
defu, waru. Séggal boog ma deey li ma safula wax ci kow 
loolu, man Aali Keb6oy. Seytanee ngi ruux Mari- 
Gabriyelaa Won Bolkowski, naan ko : 
- Yaasin Njaay, tee ngaa gemm rekk, jébbal Sinkun Kamara 
sa benn doom ? Sinkun Kamara kat, def na warugaram. 
Leegi yaa ci des. Ku begg akara dangay Dome kaani. Tee 
nga koo sarax Mbisin mbaa Mbisaan ? Du moo gen yeen 
Bett fiépp ngeen andandoo torox ? 
Mari-Gabriyelaa siggi, ni jàkk Sinkun Kamara, ni ko : 
- Soo yaboo def lu la neex, waaye duma la jébbal sama benn 
doom ! 
Su Sinkun Kamara wuyoo Yaasin Njaay, yaa ko wuyu 
yow ma fa newul woon. | 

Badu Taal, gaawal dellusi Narelaa. 

Lu nekk a ngi xew Narelaa ci sa ginnaaw. 

Mbisin ak Mbisaan, mag ji, foo génn xeet tey | 

Log ay baat yu masul a emb ci sa soowu ndey ji la jur, di 
leen saqami ndank, fuy seey ci sa kow lammifi, saf suukar, 
neex, di la jox banneex bu kenn xamul nu mu tollu. 

Walla kaddu yooyu tancaloo ci sa biir put ba far la fotloo. 

Maam ne la : 

- Neel Penda Saar ca Ngawle ! 

Nga lank, mu jaral la gaañ sa bopp ba Waccu deret di la 
fekk. Nga xém, ñu ximmali la, ngay xataraayu, di yuuxu ` 
- Je dis merde à la vieille Penda Saar, moi ! C'est où ça 
d'ailleurs, votre putain de merde de Ngawuule, là ? 

Céy hi ! 


Bés, Ngiraan ferenklaayu na ci ndéstanam, ubbi Teereb Fent. Li 
loxoom biy daw yépp, di xoos kayit gu week gi, mu ngi mel ni 
xalimaam day waxtu. Ca la la ne : 

< Fu la jant biy tiime, Badu Taal ? > 

Seede naa ni keroog xolu Ngiraan Fay diis na ! Xam naa dafa 
yégoon ci yaramam ne dina wuyuji sunu Boroom bi te dungeen 
gise. Booba, sama takkandeer a ngi wéndéelu ci néeg bi, ma 
yérém Ngiraan ba sama rangooû yiy bégg a tuuru... 

Man donn maa ko ménoon a wax foo nekk ci Dunyaa. 

Tuutee tee ma ne ko: 

- Goor gi Ngiraan, na sa xel dal, Badu Taal mi nga namm nii, di 
ko laajte, mu nga dékk sangam. 

Waaye su ma laajoon ndak yaa nga fa ci jamm ak salaam, xéy- 
na dinaa nakk-nakkal. Mii xel dina ma ne : | 

< Nax ko rekk, mag la, te fen wuy defar moo gén dégg guy yaq. | 
Ne ko : fa Badu nekk, Yalla ubbil na-ko fa wérség wu rey. > Xam 
nga lu tax defuma koom ? Kaay nag ma xamal la lenn, Badu : nun 
dof yi, fen jafe na nu lool. Nakk men a fen googu sax laa yaakaar 
ne moo tax nu nekk ay dof ! Rax-ci-dolli, sama digganteek 
Ngiraan Fay, caaxaan walla waxi naaféq masuñu cee am yoon. 

Looloo tax ba ni mu fi jôgee, ndeysaan, Ngiraan masul a xam 
foo nekk ci kéru addina. 

Démb, fiéw naa ganesi la bitim réew. Gisoo ma waaye li ngay 
wer ci biir dékk boobee yépp, maa ngi topp sa ginnaaw. Yaa ngi 
and ak Abdel Kadeer Maxjub. Doomu Sudan boobu donn moo 
fay sa xarit. Yeen a ngi ségg di waaxu, mel ni dangeen a ragal ñu 
xammee leen. Yaak Abdel Kadeer Maxjub, xawma kan moo ci 
gén a yooy moroomam. Tiis wu jéggi dayoo ngi muur seeni 
kanam. 

Lu leen boole yéen Baar ba ngeen nekk fiaari doomi-ndey ca 
réew moomu ? 

Ma wax ko, te dee ` dara waralu ko lu dul seen fiuulaayu der ! 
Waaw : coonoo bu fiu leen fa teg, ni ngeen bindoo ko waral. Niko 
sañ a wax nag barewuñu, wante yef yi du leneen. Laq-laqal bi 
doyulam ? Népp-néppal bi nag, ba kafi ? Maa ngi ciy teg sama bét, 
man mii : ku ngeen dajeel, mu xeelu leen, gafifi, won leen ni mu 
leen xaaree. Waa réew moomu jappe leen ni ay jaam, te ngeen di 
Weye nagar woowu, amuleen fenn fu ngeen koy joytoo ! Man, Aali 
Keb6oy de, bégg naa xam lu tax fiépp téx, muuma, gumba ? Nit du 
xaj. Bayyileen seen xel ci sunu jarbaat yi nekk bitim réew ! La ñu 
fay daj jéggi na dayo, kat ! 

Yow nag, Badu, woolu naa la. Jom ak teggin rekk nga fi mus a 
wone. Ba ni fi Ngiraan Fay jôgee, yaa ngi koy dimbali ci sutura 
su mat sékk. Woor na ma it ne du yow, Badu Taal, yaay fatte 
kaddu Wolof Njaay yu am solo yii : 

- Faaydaay tukki waaye fullaay nibbisi. 

Maa ngi leen topp sang ba tey. Fi mu ne yeen angi ci marse bu 
mag bi, di dugg yu sew ` warga ak meew ak suukar ak oom 
seen. Seen dekk bee ka tang sax ! Amul péex, amul keppaar. Fi 
ngeen toog di xaar ótóbiis, benn ndaw su maggat ciipatu na 
leen, m6olu leen ci lakkam, ngeen mel ni ku ko déggul. Yaa ngi 
weeru ci benn poto-lamp, ubbi sab yeenekaay di ko jang. 

Nga jékki-jékki yengal sa bopp, ne : 

- Seetal ma Hi rekk ! 
Abdel Kadeer Maxjub geestu la : 
- Lan laati, Al-yuun Badara ? 
Nga daldi muuñ : 
- Dekk baa, wallaay. Jolof daal, ay mber kaamil lañu ! 
- Aa? 
- Ay wazi dofati rekk ! Dañu bind fii ne am na ñaari gone yu fa 
benn waay soppi golo ! 
- Deet waay ! 
- Déglul kay, jeexul : waa ji soppi na gone yi golo, fi ñuy werante 
ndax loolu am naam amul, benn jeegu Tubaab joge fu kenn 
xamul ne moo jur fiaari golo yi ! Loolooy coow dékk ba, de ! 

Abdel Kadeer a ngi ree ba téye biiram. Yow, nga waaru, daldi 
ne ci sa xel : < Kañ laa géj a gis Abdel Kadeer mu bayyeeku, di 
reetaan nii bay xaqataay ? > 

Kadeer siggi xool la, ne : 

- Ay wazi dof nga may wax, kañ ! 

- Waa dekk ba dofuñu wallaay, Kadeer ! Li leen japp ba ñuy gem 
yefi dof yooyu am na tur. 

- Noo ko tudde ? 

- Du dara lu dul ñàkk gu metti ! Nd6ol ci boppam moo baaxul. 

- Tee nga bañ a sonal sa bopp di ci xalaat, Al-yuun Badara ! 

- Kadeer, man Jolof laa xam ba mu jeex ! Sama mbokk yee fi gen 
a bëgg xew ! Woor na ma ni foo dem ca dekk ba dégg ñuy wax 
waki faari doomi golo yooyu ! 

- Al-yuun Badaraa, yaa ngi mel ni xamoo taskati xibaar yi ! Noo 
fi dag a xoromal ! | 

Tuuti kon ma dugg ci seen waxtaan, ne doomu réewu Sudan 
jooju : 
- Waaw, ng6or si Abdel Maxjub la xawma, lu la ci ba ngay weddi 
ak di déggal ? Yow gen a waane ! Xamal ni fett yii, maa leen 
yelloo, man Aali Keb6oy : gis lépp, dégg lépp, fekke lépp ! 
Mbaa du danga may diir mbagg di ? Jurdom-fiaari xarnoo ngi 
jaaxaan ci sama biir kaan gii, di dajjant ! Xarnu bu ci nekk angi 
xaar ma ni la pékk-pékk, nga yeewu, fuddu, ne ma : 
- Démb, man mii maa doon démb ! Tey maa ngi nil taxaw janook 
yaw | 

Céy Badu, soo xamoon nu mbir mi deme ! Ay yéenekaay sax 
tudd nañu fi sa tur fan yii. Dégg naa ci benn rajo Du naan : 
- Ndekete ndem-si-Yalla ji Asan Taal mi waral coow li, amoon na 
beneen doom ju tudd Aliyun Badara. Mu nga bitim-réew. Waa 
Narelaa yi ñu jot a waxtaanal nee fu gone gu amoon jom la, te | 
jaambure. 

Kon boog, Badu, xam nga ni yaa ngi ci biir-a-biir... 


* 


Bésub talaata la woon. Ngiraan Fay jóge jakkay Narelaa lal 
ndesam, toog ci étt bi. 
Mbisin ak Mbisaan a ngi taal tele bi ba mu sês. 
Ngiraan woo mbindaanu Yaasin Njaay ni ko : 
- Aram, doo ma baal wax Mbisin ak Mbisaan ñu wàññi tuuti tele 
bi, kenn ménu fee dégg ndax fioom. 
- Maam Ngiraan, ii fiaar kat sañuma leen a tudd. Ku ma ci waxal 
fiaari baat mu saaga ma ci nasaraan, te bu ko seen yaay yégee ne 
maa toofi doomam. | 
- Céy | Ku mas a gis lii ? Gone guy reew kafi, Daat ñii ngay 

dimbali. Man mii sax de, fii lañu may fekk ma toog di wérd ñu 
may wéq, di ma téfli. 

- Muñ dee fi sês, Maam Neiraan. Leegi mu jeex sax, floom feDD 
a ngi waat a dellu Tugal ! 

- Keroog de, seen yaay mel na ne ku am lu mu réerle ! 

- Altine jee nu génn, mook bàjjan Biige Sàmb ànd nañu seeti 
benn sëriñ. Ci la ma ko dégg muy wax de, feek i fan rekk mu 
ñibbi Tugal. 

- Li mu réerle woon feeñ naam ? 

- Dégg naa mu naan loolu amatul solo. 

- Aa ? Waaye lu ciy sama yoon sax, man ? Moom dal, nanu 
Yaasin Njaay ak doomam yu xamadi yii abal rekk ! 

Noonu, Aram dellu kër Yaasin. Fi Ngiraan Fay wéeroo ci garab 
gi, ubbi « Téereb Ndéey », xam naa am lu mu la ciy fen, yow 
Badu, mu mel ni dafa xelmati nit ku ko romb. Mu wiccax bopp 
bi. Xel miy werante : 

« Nit jaar na feem dama koo janeer ? Géntuma kañ. Litkoloñ 
bi mu tuuroo ngi fiy xeeñ ba tey ! » 

Ngiraan dégg ku laal buntu kër Yaasin Njaay : 

« Waaw, jeegu Tubaab bu sew bii, lu muy wuti kër Yaasin ? » 

Mu ne bëret, ne day laaji ndawsi lu doon i tànkam. Kooku 
walbatiku, xool Ngiraan ba seppali ko, ne ràpp buntu dogaatle bi 
tëj. Yàggul dara ñu dégg Aram, mbindaanu Yaasin Njaay mi, muy 
salliiru : 

- Wóoy sama ndeyóoy ! Wóoy man ! Wóoy sama ndeyóoy ! 
Waa Ñarelaa fàg wutali kër Ngiraan. 

- Lu xew ci sa kër gi, Ngiraan ? 

- Xam ! Maak yéen a ci yem. 

- Noonu nga ci tollu ? 

- Doo jóg sax seet lu Aram di yuuxu nii ? 

- Su ñu fi reyee doomu jaambur ji nag, looy làyyi ? 

- Mbaa du Aali Këbóoy a ñu bëgg jommalati ? 

(Gis nga de, Badu, man mu weex dunq mii, fexe nañu ba tudd 
ma ci. Nit fiee mën a toofi, walla !) 

Am keneen ku ne : 
- Waaw, jeegu Tubaab bi wacce ci oto bu fiuul, dugg fi nag, ku 
mu, Ngiraan ? 
- Lingeen may laaj de, dara laa ci xamul ! Tee ngeen a aggal seen 
bopp kér Yaasin Njaay, seet lu fa xew ! 

Noonu, yuuxu Aram yi dakk. Ku nekk xool sa moroom. 

Fi waa Narelaa yiy yeddee Ngiraan, Biige Samb agsi. Népp 
xamoon nafu ne mooy ndeyu-mbill gi. Narelaa ba Narelaa daj, 
moom rekk la fi Yaasin Njaay mas a waxal. Biige Samb ne jakk 
mbooloo mi. Nepp ne tekk di ko déglu. 

Mune : 
- Yeen waa Narelaa laay waxal. Kenn ku nekk ci yeen na dellu fa 
mu joge. 
Kenn tegu ca baat. Teewul mu am ñu doon yéexantu. 
Biige Samb ne leen : 
- War naa leen a balu aq, ndax xéy-na ni ma waxeek yéen xaw 
naa flagas. Waaye maak Ngiraan Fay rekk noo fi war a des. Li 
xew lu réy la, te nun faar donn noo ko séq. 
Ne tuuti, kér gi ne selaw, mel ni kenn masu fee nekk. 
Ngiraan ni : 
- Ana sa karit bi, Biige ? 
Biige Samb ne patt ba yagg mu sog a tontu Ngiraan : 
- Bul sonal sa bopp, Ngiraan. Benn Doomu-Aadama dootul teg 
Yaasin Njaay bét. 
- Dafa dellu Tugal, du ? Man de, ñëw na ba Goen ma. Naari 
doom yi fi nekk ba léegi kafi fioo ma ci jaaxal. 
- Déggoo li ma la wax, Ngiraan ? Benn Doomu-Aadama dootul 
teg Yaasin Njaay bét. 
- Kafi la fi faatu ? 
- Faatuwul. 
- Su dee faatuwul kafi, mu ngi dund. 
- Dundul itam. Yaasin Njaay mi nga fi jot a xamanteel, deewagul 
waaye dundatul. 

- Waaw, Tubaab bi ma fi romb sang, lu mu joteek Yaasin Njaay ? 

Biige Samb ne tekk, ba yagg mu wacce baatam, daldi ne 
ndank : 
- Ndaw si la romb sang mooy Yaasin Njaay. 
- Man de, ndeyu Mbisin ak Mbisaan laay wax. Danga mel ni ku 
ma déggul, Biige. Lu la dal tey ? 
- Yaasin Njaay a sax, de. 
- Biige Samb, lu la dal ? Jabaru Asan Taal ji joge Tugal, ñëw 
fii ténjsi ko laay wax. 
- Ma ne : mooma, Ngiraan. 

Foofu, Ngiraan téen, raay ndon li ba noppi seggaat ne : 

- Mbaa set nga ci mbir mi, Biige ? 
- Man ma set ci ? Déedéet kafi, Ngiraan ! Axaa ! Yaa ngi may 
door a laaj li tax ma ne waa Narelaa ñu may nu nu fiaaroo. 
Déedéet, Ngiraan, setuma ci te dinaa la wax tey lu ko waral. 
Du yaa ngi fattaliku bés ba nu gungejee Asan Taal ayeropoor, 
muy dem Tugal ne day futbah Marsey ? 
- Yagg na lool, waaye mu ngi mel ni démb ci man. 
- Nekk nanu fa di jooyoo maak moom, yef yi takkarnaase, nuy 
féonante ba nit ñi faf mujjee noo Wer di nu seetaan. Yaa ngi koy 
fattaliku, de ? 
- Bu baax, sax. 
- Waaye ba dara desul lu dul bayyi Asan Taal mu yéeg ci 
roppélaan gi, lu leer nàññ laa ko wax. 
- Loo wax keroog Asan Taal, Biige ? Jaaraat ci, ma dégg. 
- Dama ne ko : Asan, dégg la, taggatoo bi kumb na, ñépp a ngi 
jooyoo. Wante lenn rekk laa bégg nga xam ko : nobante nanu, ma 
jox la samag ndaw, nga agg ci man, biiral ma. Sunu doom jaa ngi 
nii ma boot. Nee nga yaa ngay dem Marsey futbali waaye giñ naa 
ko ci bakkanu Badu Taal mii : soo ma woree du baax ci yow ! 
- Lu la Asan Taal tontu, Biige ? 
- Asan Taal dafa siggi, sunuy bét daje, sama fit ne rés, Ngiraan. 
Waaw. Ca laa sog a xam ne naaféq tigi laa jébbaloon sama bopp. 

Booba ba léegi maa ngi daas sama paaka, xam ne bés dina ñëw, 
ma fey Asan Taal boram. Mu ngoog, Ngiraan. Sa doom ji wor na 
ma, wax naa nit mu alag ki fiu ne moo doon soxnaam. Sunu 
waxtaan wii nag, mén naa des sunu diggante maak yow. 
- Déedéet. Du deme noonu, Biige. 
- Badu Taal nga ko bégg a aggeem ? 
- Waaw. Am na wall ci mbir mi. 

Biige Samb neeti patt. 

Ngiraan ne ko : 
- Lu ciy sa xalaat ? 

Fi Biige di seetee ci xelam lu muy tontu Ngiraan, buntu 

dogaatle bi ubbeeku. 

Biige ne ci suuf : 
- Sama jinne jaa ngoog. Naw ! 

Ngiraan ségg fi mu ségg rekk. Biige reetaan : 
- Béggoo koo gis, xanaa ? 
- Yal na ma ko Yalla xa ba faww. 

Mari-Gabriyelaa Won Bolkowski séen leen, mel ni ku tiit moom 
itam, gaawantu delloo buntam. 

Noonu, fiu déggaat Aram muy yuuxu : 
- Wooy sama ndey ! Wóoy sama ndey ! 

Waa Narelaa bayyeeti lépp lañu doon def, daw wuti sa kër 

Maam Ngiraan Fay. 


Géew baa ngi téjusi, Badu. 
Yaa ngi fattaliku ne Ngiraan Fay ayeropooru Ndakaaru la 
ubbee seen waxtaan yéen faar ? 
Roppelaan jóge na Ruwaasi, ca Tugal, yeeg ndank wuti 
asamaan, romb ay dekk yu bare, fiéw tiim Ndakaaru, wér ko 
faari yoon, door a Wacc, raay suufu Yoof su tedd si. Keroog 

jooju la néewu Asan Taal, sa baay, agsi Ndakaaru. 

Ci Téereb Ngelaw sax la Ngiraan Fay bind lii : 

< Duma fâtte mukk bés ba nu jehjee néewu Asan Taal 
ayeropooru Ndakaaru. 

Bésub alxames la woon, bi timis di waaj a jot. 

Ba nu demee ba jub tali Ngaala Joob - mooy jaddukaay bi 
mujje ci yoonu ayeropoor - lanu dajeek mbooloo mu takkoo- 
takku, kaar. Xanaa waroon naa tollu ci eent mbaa juréomi- 
téeméeri junniy nit. Nii a ngi waaxu, ñii di xélu, aq bay siit, 
ñi ci des dugg ciy kaar-rappid mbaa fiuy dawal seeni oto bopp, 
ñi gen a feete ndaw war seeni moto. Népp di yuuxu, di taccu, 
coow li ne kur, sGfGor siy kome tewa bayyi, koo dajeel mu ngi 
taf rajo bu ndaw ci noppam. Gone yi mel ni ñu taggook seen 
sago. 

Foo tollu, dégg fuy salliiru : 

- M6o-du ! Wiiw Moodu ! M6o-du ! M6o-du ! > 
Waaw. 
Ngiraan a bind loolu ci Téereb Ngelaw, bayyil la fi. 
Ndakaaru Njaay doon teeru woykat bu amoon bayre ca 
jamono jooja. 
Béréb bi Ngiraan ubbee, laay daaneele, man Aali Kébdoy. 
Du nag lu ma taamul sama bopp : mbir mee deme noonu rekk. 


* 


Ayeropooru Ndakaaroo ka bare nit tey jii it, kaar ! Noo yaakaar 
ne noonu la nit ñi tollu rekk, romb na koy wéy. Nit ñi war nañoo 
mat xanaa jurdomi-téeméeri junni ak lu topp. Lu xew ba taskati 
xibaar yi mel ni ay njéeréer ci ayeropoor bi ? Dei-kumpa donn a 
leen fi indi. Yaasin Njaay de, lafiu ne moo jékki-jékki soppeeku 
golo mook faari doom yi, Mbisin ak Mbisaan. Coow laa ngi ne 
kur nag. 

Am ku ne: 
- Ndaw seek fiaari doom yi nee nafiu mes. 
- Seen naa leen fiuy yéeg ci kow garab gii ! 
- Nun kay noo leen menul a gis, Waaye WOor na ma foom ñu ngi 
janook nun, di nu n6obi ! Yéen, xamuleen golo sax! 
- Tee noo gor garab gi waay ? 
- Loolu da koy yaggal ! Am na lu gén a gaaw ! 

Waa ji wax loolu tambalee sänniy xeer ci garab gi, gone yi topp 
ciy sanniy xeer fioom it. Njiitu takk-der yi dawseek liifam, ne 
leen fiu dakkal li fuy def : 

- Dafiuy aaye ku fi sanni xeer. 
- Baal nu de, seef, xamunu ci woon dara. 
Alkaati bi fiaan fa sigaret, ñu faf lal waxtaan. Benn jeeg bu 
xeesal ba kanam gi yépp yaqu, ne takk-der bi : 
- Waaw, ndaw si fiuy wax sax, lu mu def ? 
- Benn Tubaab la, wallaay ! Daa béggoon a sacc fiaari gone yu 
ndaw. 
- Déet waay ! 
- Naari doomi réew mi la doon jéem a rawale Tugal. 
- Aa? Loolu gen a doy waar | 
- Soo demee dafa leen béggoon a jaayi mbokki Tubaabam yi ! 
- Maa la ko wax ! 

Takk-der bi reetaan : 
- Mu ngoog de ! Ba ñuy nemmeekuy kayitam daal, la ne tirr daw! 
Booba ba léegi ñu ngi koy wêr ! 

Waa ji mayoon alkaati bi sigaret daldi ne : 
- Kon li fiu naan dafa soppeeku golo du dégg ? 

Alkaati bi kimmi sigaretam, téen, sanni saxaar si, xool waa ji, 
muuñ ` | 
- Noo menee gem waxi dof yooyu, yow itam ? Kañ la mt daan 
soppeeku golo ? 

Nepp xaqataay. 

Waa ji ñéññ, ne : 

- Takk-der nga, dégg la waaye maa la gen a xam ni mbir mi 
deme ! Ndaw si Yaasin Njaay la tudd, mu nga dekk Narelaa. 
Lagara bu bon la sax ! Cagatu na Marsey, defay njaaxumam, ba 
noppi ñëw fii ne dafa nuy jommal ! 

Alkaati bi xool ko ba seppali ko, yéngal boppam, ni ko : 
- Werante kay gis bokku ci ! Kayitu juddu ndaw saa ngi nii. Lu 
fiu ci bind ? Kaay jang ! Kii ak turam wu gudd wii moos, juddoo 
Burgofi, bokk fa ci kér gu mag sax, dégg naa, na mu ménee nekk 
sa Yaasin Njaay moomu ? 

Werante bi neeti kur. Tuuti kon yéf yi épp loxo. 


* 


Suba su waa Narelaa yeewoo, yéf yi gén a takkarnaase ! 

Badu, linga wax keroog Abdel Kadeer Maxjub dégg la : du gox 
bi rekk a réb. Foo dem ci réew mi, dégg fa kaddu yii ma lay 
jottalisi : 

Yaay ju weex tall. 

Doomi golo. 

Yaasin Njaay. 

Dawe ayeropoor, jaar ci kow garab yi, dellu kéram, téju faak fiaari 
doomam. 

Asan Taal. 

Tubaab. 

Naari doom yu fuul kukk. 

Badu Taal. 

Mari-Gabriyelaa nakaati sax ? 

Ku nekk naan : 

- Kenn du ma nettali lu kéemaanee noonu, faww ma gisal sama 
bopp Tubaabu Narelaa bi ñuy coow. 

Dekk bi yépp riirandoo, jemsi Narelaa. Waa Ndakaaru Njaay a bégg 
xew ! Fan yii de, foo sanni mbattu ci Narelaa mu tag. Saay-saayu 

Ndakaaru yépp langsi nañu ci gox bi. Du benn du faar nit xem na 
fi mbaa ñu jàpp fi sacc déor ko ba Yalla foot ay sagaram. 

Ma dajeek ay gone yu jolu ay butéeli sängara, mandi ba ma 
ménatuñoo taxaw, ñu topp benn jang, takkal ko pot: 
- Yee gel yow, ana Tubaab bi ? 
- Gelu Deew bi lanu soxla ! Na génn waay, nu ceg ko ! 
- Mandeeti nga de, Njdogu ! Fii benn Tubaab newu fi ! 
- Séen naa ndawsi, te soo weddee nu teg ! Ayca, junnee ngi ! soo 
wéoloo sa bopp, tegal ! 
- Man it séen naa ko, dafa cuq de, sunu Deew bi | 
Am xaat fuy siisaate. Man de, Badu, bett naa fi ay boroom kër ñu 
naan : 
- Ku dekkul Narelaa amoo dara looy wax ! Nun, xam nanu lu tax 
Yalla wacce fi ndaw sii. 

Waaye seytaanee teg loko ci Narelaa, fan yii. Mbedd mu ma jaar, 

dégg kuy rébb jeegu Tubaab bi : 

- Waaw, ana mu sax, moom ? 

- Wéey ! Na génn, nu gis ko ! 

- Na gaaw génn mbaa nu taal léegi ker gi ci seen kow ! 

Nii di sanniy xeer, na ca des ne fiu ngay wuti esaas bu ñu taale 
sa kér maam Ngiraan Fay. Nit fiaa ngi fiaq tooy xepp, di daw ci 
tangaay bi, di yéeg ci garab yi, koo dajeel muy di wax ay waxi 
dof téwa noppi. 

Taxul nag sa maam Ngiraan Fay ubbi benn yoon gémmifiam. 


D 
* * 


Juroom-faareelu fan. 

Kenn xejatul Narelaa ndax fépp la nit ñiy jóge. Sunu gan yi 
dafioo mujje di fanaan ci mbedd mi. Foo walbatiku dajeek fiuy 
yalwaan walla ay jaaykati ndox mu sedd mbaa bisaab - 
waaraatekat yiy wér Narelaa, naan : 

- Waay, ku hi doyul lu lay doy ? 
Am ñu yore nataalu ndaw si di ko jaay : 
- Mu ngi. Mari-Gabriyelaa Won Bolkowski la tudd ! Werante 
gis bokku ci ! 
- Naata nga ci bégg, waa ju baax ? 
- Jur6om-benni junni. 
- Junnee ngi. 
- Xeeb naa ko. 
- Tegal naa la ci téeméer. 
- Ma ne : baax na. 
- Man ngay séppu ? Xanaa xamoo ki ngay waxal ? 
- Bul ma tooñ, jambaar ! 
- Yéen kay, la kenn waxul dara ! Ku leen romb, ngeen tallal ko 
nataal bu wuteek ba ca des, te ne yepp benn nit ki la ! Yabaate 
ba dee ! 
Nu songoo, kurpeñ yi dal, ñii far fii, fiee far fa ca des. 
Mag hi di leen yedd, nag : 
- Yéf yi xéewal gu fi Yalla wacce la, jarul a xeex ak a xuloo ! 
Su ngeen andeek seen sago, ku nekk dina séddu ba doyal ! 
Népp xej nañu ci ! 
- Eskéy ! 


- Ndaw sii dafa noo bégg a yab, ndax li deram bi weex ! 
Mu mel ni nag loolu rekk la nit fii doon xaar : 
- Xeebaate bi dafa doy ! 
- Tubaab yii ! Maa leen zam, tey ! Ménufioo nangu ne nun ñii ay 
Doomi-Aadama lanu ni ñoom ! 
- Noo fi gën a bare pexe, waaye jinne jii moom, balaa muy génn 
ci lii tey dina wax lu set ! 
- Xanaa mook fiaari doomam yii dinañu lekk | 

- Ay doom laa déggam ? 
- Waa-waaw ! 
- Doom yu mel nan ? 
- Noo la gen a fuul sax, de. 
- Tubaab bu weex ak ay doom yu fiuul laa dégg ? 
- Kii du nit ku baax ! 
- Lu nuy xaar ? Nanu dàjji bunt bi, waay ! 
Benn g6or gu maggat ñëw ni leen : 
- Deet doom, yoonu jamm sorewul. 
- Waay, déggal paa bii ! Jamm ba ci lan, nag ? 
- Dama xam ne ay du yem ci boppu boroom, rekk. Nen du 
bereek doj. Ndaw si am nay mbokk, kat ! Su waa Tugal dalee 
sunu kow, nag ? 

Gone yi ree ba tédd ci suuf. 

- Géor gii daal, xanaa dafa paagal ! 

- Réew mu tollu ni Faräas amul lu muy def lu dul di sonal 
boppam ci ab lagara dom ! 

- Tubaab yi tal nañu leneen ! 

- Ndegam du démm sax, ndaw sii ! 

Waaye gone yooyu, Yalla mi dul faral kuy toofi, moo leen 
daldi tiiñal ci saa si. Fa fiuy kékkëlee goor gi, di kex-kexi, la 
daldi am fu agsi booru kér Ngiraan ak seeni yuuxook seeni 
xiixat yu metti. Kenn ci Boom ne: 

- Soldaari Daawur Jaañ yaa ngi jémsi Narelaa ak seeni fetal ! 
- Lan laa dégg ? Ay soldaar, taww ! 

- Waa-waaw ! Nii ma gis de, dañoo fiang ba dee, waat naa ne 
ku fiu fi fekk du baax ci yow ! 

Naka la nit fii dégg loolu rekk, tambalee daw, di yuuxu : 

- Soldaar yaa ngoog ! 
- Dawleen ! Ku fiu fi fekk takk nga ! 

Badu, su doon sama sago, dinaa la nettali li fi xew ba jeexal 
te duma la ne bakkan rot na fi. Ménuma ko, ndax wax la dégg 
moo ma war. Loolu laa dig Ngiraan Fay. Keroog, déggaate 

nañu ci buntu kër gi fukki nit ak jur6om-fieent, ñu daldi faatu 
ci saa si. Monte de, buuxante menoon na cee bañ a am. Nit ñee 
tiitoon seen tiitu bopp rekk, waaye wax degg Yalla soldaari 
Dawuur Jaañ yi defufu fi benn fiaawteef. Dañoo wacc seeni 
oto, seen njiit nuyoo ci yar ak teggin ju mat sékk, daldi mi : 
- Fii la Ngiraan Fay dékk, de ? 

Biige Samb a ko tontu : 
- Waaw, fii mooy kéram. 
- Ana mu, moom ? 

Biige daldi tuur soldaar bi léndém : 
- Dafa feebar, ñu yobbu ko loppitaan. Man, goroom laa, maa fi 
nekk. 

Njiitu soldaari Daawur Jaañ yi taal telefonam, ne ki mu doon 
jokkool : 
- Nu ngi leen fiy xaar, maak samay nit. Buleen yagg, nag. 

Bi fiu ci tegee genn-wallu waxtu, yeneen soldaar agsi ci gox bi. 

Waaye fii fioom, ay Tubaab lañu woon. Seen njiit jubal ci mum 
soldaari Daawur Jaañ yi. Nu gise fioom Daat gise bu gaaw. 

Tubaab bi ne Biige Samb : 
- Madam Mari-Gabriyelaa Won Bolkowski laa jélsi. 
- Agg leen ca néeg yale ngeen di séen. Mu nga faak Doan 
doomam. 

Kaddu yooyu jaaxal lool Tubaab bi : 
- Naari doomam ? Doomam yan ? 

Biige Samb ne njiitu soldaari Daawur Jaañ yi : 
- Man kat dégguma nasaraan, kon sama waxtaan ak ngoor sii du 
mën a sori. Ne ko bumu nu tangal, na yébbu mbokkam mi, 
xawma Mari-Gabriyelaa la tudd xawma, te abal nu. 

Njiitu soldaari Tubaab yi déor bal buntu kër Mari-Gabriyelaa, 
mu ne téll, dajjeeku. 

Fekk na booba Mari-Gabriyelaa ngi laqu woon ci wanagam, 
mook doom yi. Naka la yérndu ba xammee ñi ko doon jélsi, daldi 
daw fekki leen ci saal bi : 

- Booba ba léegi maa ngi leen di xaar ! Su ngeen doon yéex, fiuy 
taal kér gi ci sunu kow ! 

Tubaab bi ni ko : 
- Mbaa noppi nga rekk ? Ambasadeer baa ngi lay neg sa 
makkaanam. Sunu njiitu reew, ca Tugal, nee na ko na fexe ba bu 
la dara dal ! 

Mari-Gabriyelaa ree : 
- Aycaleen nu dem ! Mbisin ! Mbisaan ! 

Naari gone yi génne ci wanag wi, daldi langaamu seen ndiggu 
yaay. Tubaab bi gafifi : 
- Nii fiaar nag ? 
- Samay doom lañu. 
- Say doom ? Soo dee kaf it, nun kafunu, soxna si ! Liggéey moo 
nu fi indi. 

Soo gisee njiitu soldaari Tubaab yi, mu ngi mer ba funki. 

Mari-Gabriyelaa xam ne fa ko Biige Samb ak Sinkun Kamara 
dugal, caaxaan génnewu ko fa. Mu ni Tubaab bi: 
- Naar ñii maa leen jur ci sama biir bii ! 
- Xool nga leen bu baax ? Noo mën a juree nii faar ? 

Mbisin ak Mbisaan seen bopp fiu ngay jooyoo, di gén a langaamu 
seen yaay, di ko saraxu, ne du dem mukk bayyi leen Narelaa. 

Mari-Gabriyelaa wutewul ak dof. Mujjewul lu dul sukkal 
Tubaab bi, naan ko : 
- Xanaa amoo ay doom ? Soo gisee ni Mbisin ak Mbisaan di 
jooye rekk nga war a xam ne maa leen jur ! 

Njiitu soldaari Tubaab yi ronni ko ba xolam sedd ne ñi mu andal : 
- Gaddul-leen ma ndaw sii ! Dañu ma sant ma yébbu la sunu 
ambasadu reew. Mu nees la, mu naqadi la, dinaa ko def ! Soo 
demee foofu nga wax fa sa waxi kasaw-kasaw yii ba xam ndax 
dinafiu la faale ! 

Soldaar yi mu andal xaw a mel ni ñu yérém fiaari gone yi. 
Mu xulli leen ` 
- Lu ngeen di xaar ? Gadduleen ko laa wax ! 

Nu ne kirtim Mari-Gabriyelaa, muy wéqu, di saaga soldaar yi, 
di leen gajj. Naari doom yi tamit rakkaaju, di fégg buntu ker gi, 
di lakk nasaraan téw a noppi. 

_ Soldaar yi génn kër geek ndaw si, daldi jubal seeni oto. 

Benn goot gu kaalawu fiéw ba ci kanamu Mari-Gabriyelaa, 
taxaw, fiu xoolante fioom fiaar. Mari-Gabriyelaa daldi ne ci suuf : 
- Sinkun Kamara. 

Kooku ni ko : 

- Waaw. Sinkun Tiggide Kamara. 

- Lu ma la def ? W6oy man ! Loo ma bañee nii ? 

- Lii lépp yaa ko teg sa bopp. Kenn rekk laa ci soxla woon. Léegi 
dinga fiakk buubu, fiakk ceen ga. 

- Yérémal boog gone yi. Noom doonufiu ci dara. 

- Xanaa gémoo li ma la wax, Mari-Gabriyelaa Won Bolkowski ? 
Nee naa la doyewuma leen dara, man mii. Sama gaa fie ci soxla 
woon kenn, nga ne fay nakk-nakkal ba ñu mer. Soo demee nuyul 
ma waa Tugal ! 

Ba bi soldaari Tubaab yiy taal seen oto, Mari-Gabriyelaa ngi 
salliiru, di yuuxu turi fiaari doom yi, di féqu, foo tollu di deeg 
saagaam yu ñaaw yi. 

Pend bi naaw, muur jaww ji. Jaww ji zong coyy. 

Pénd bi wuri. Mbisin ak Mbisaan génatee tiit, seen jooy yi daldi 
dakk ci saa si, ñuy xullee, mel ni ñu tiim seen buntu bammeel. 

Sinkun Kamara walbatiku, daj ci Biige Samb, ni ko : 

- Yewwi ma boog, soxna si. 

Biige Samb xool ko, yéngal ndank bopp bi. 

Sinkun Kamara xam li mu ko waxul, defaraat kaalaam, déngalu 
dem yoonam. 


Dinga ma ne: 
- Waaw, bi loolu yépp di xew, fu Ngiraan Fay newoon ? 

Muy it laaj bu am solo. Soo dellusee, Badu, laajal ku la neex ci 
Narelaa. Ba ma fiaarook moom ba noppi, fab ko dugal néegam, 
Ngiraan Fay tegatul benn yoon tankam ci diggu kër gi. Lekkatul, 
naanatul, jooteetul daraak kenn ci gox bi. Doon nanu ko dégg 
daal muy waxtu. Guddi ga mu gaddoo yat ne day daq Ninki ak 
Nanka, faari doomi golo yi kenn ci nun masul a gis, di leen 
moolu, naan leen nafiu dellu ca all ba mbaa ñu dem fekki seen 
ndey Toolu-Buur, ca Guy-Gewel guddi googu lanuy door a leer 
ne Ngiraan Fay andatul ak sagoom, ndeysaan. 

Waaye gaaw a wax baaxul. Nakkul mu amoon lu feefiu 
Ngiraan, booba. 

Ndak lii moom, kenn du ko werante : nun sunu bopp, xéy 
nanu bés gis faari golo yu ndaw yuy door dage ci mbeddi 
Narelaa yi. Ku leen jub, fiu daw laquji ci kow garabi gox bi. 
Biige Samb daal, moo fexe bés ba nax leen, fiu langaamu ko, 
mu teg leen ciy mbaggam, and ak fioom di fo di ree. 

Ba Mari-Gabriyelaa Won Bolkowski delloo Tugal ba fiu teg 
ca Dem weer la sa maam Ngiraan Fay ma fatu woon faatu. 

Man Aali Keb6oy teewe naa sukkuraatam. Ngiraan jot naa 
Kippi, xammee ma, téye sama loko lu yagg. 

Teewe naa loolu te jselaw li dina wéy di ko biral : sa maam 
Ngiraan Fay taggoow il benn yoon ak sagoom. Ci li ma mën 
a seede de, ba mu fiy jóge xelam daloon na. 

Bi nuy diisoo nun fiaar la soldaari Daawur Jaañ yi dellusi 
Narelaa, ne dafiu leen ne am nay Saay-Saay yu fi laq ay 
ngannaay, di waaj a song nguur gi. Coow li neen kurr : 

- Ay gannaay, fii ci Narelaa ? 

- Baay Ndeene de la nguur giy tuumaal ! 

- Baay Ndeene man ? 

- Xanaa dégluwoo rajo yi ? Dafa béggoon a daaneel Daawur 
Jaañ sax de ! 

- Dara ! Sunu Afrig gii kat, ay kolonel ni moom rekk oo fiy 
nekk ay paresidaa ! 

- Wax nga dégg ! Te su nekkoon paresidaa, sunu ceeb tooy, 
nun waa Narelaa ! 

Céy, sama gaa fi ! Kolonel Kamara ! Paresidaa Kamara | 
Xawma maak yéen kan moo ci gen a yenuy dallam ! 

Maak Ngiraan a ngi janoo, nuy dégg ni saar de kombaa via 
weree Narelaa ak ni bomb yiy kalaatee : 

- Réll ! Rëll ! Rëll ! 
Mu xécc sama loxo, tari Alxuraan. Benn bomb rajaxe 
asamaan Si. 

Ngiraan muuii, tudd turu Yalla, gérém ma, gémm. 

Ba ko waa Narelaa di robi, romb nafiu faari doomi golo yi 
fiuy xeccoo benn welo bay xeex, ku nekk bégg koo xañ sa 
moroom. Waaye bi oto bi yaboon néewu Ngiraan Fay raamee 
ba tollook fioom, dafioo fatte welo ba ci saa si, ne jakk 
mbooloo mi. Keroog fiu bare la seen yaram daw ndax ni 
doomi golo yi nee tekk-tekkaaral di seetaan waa Narelaa. Ne 
tuuti kenn ki woo moroom mi. Kooku téb fekki ko, mu am lu 
mu ko déey, fiu andandoo di ree, di matt seen baaraam ak a 
wiccax seen bopp, mel ni fiu naan : 

- Naw ! Gat di! 

Ca armeel ya nag, man Aali Keb6oy bayyi naa naaféqi 
Narelaa yi ñu wax seen wazi caaxaan ba noppi, ma door a 
yekkati samay kaddu ba ca kow, xalab leen ci biir geew bi. 
Noom fepp ñu téenandoo di ma seet. Kenn ci Boom gisu ma 
ci, waaye fioom fiépp xammee nafiu sama baat, man Aali 
Keb6oy. Duma jaaraat nag ci li ma leen wax keroog. Noom ñi 
moom wax ji, dégg nafiu ma bu baax. 

Bi ma j6gee armeel ya, dajale na juroom-faari téere yi la 
Ngiraan Fay jagleel. Takk naa leen ba ñu dégér, ma lêmês leen 
ci benn turki bu fi Ngiraan bayyi, gas ci taatu ndaa li ba mu 
xoot, ma suul leen fa. Soo fibbisee fii ak jur6om-fietti xarnu 
it, dinga ma fi fekk, man Aali Kébdoy, may aar say téere di la 
xaar. Dig naa ko Ngiraan Fay. Dinaa ko def. 

Yobbante nag, aq la. 
Dinaa na la ne jabb juréom-ñaari Téere yii may limsi. 
Téereb Doom. 
Téereb Ngelaw. 
Teereb Léndémtu. 
Téereb Fent. 
Téere bu Nuul bi. 
Téereb Wis. 

Fattewuma Téereb Ndéey. Su wesoo Ngiraan mi ko bind, 
keneen warul a xam lan moo lagu ci biir. Waat naa ne man 
mi la ko fiy dencal sax, duma juum mukk ba ubbi ko. 

Waaye téere yooyu yépp nag, bés boo dellusee, bala nga 
ciy ubbi benn di ko jang, dinaa la téye ci loxo, nu dem ma 
won la sa bammeelu maam. Xawma kan, wante yow Badu 
Taal, soo fewee tiim Ngiraan Fay fa mu tedd ca armeel ya, 
faanal ko, faww mu yeg ko ci yaramam. Te woor na ma ne 
Ngiraan Fay dund na ba dee te masul a am mbégte mu day 
ni ba muy nar a am bés bu magg boobu. 

BINDKAT BI 

Bubakar Béris Jóob mi yaxal teere bii, ci bindkat yi 
ñu gen a weg ci Afrig la bokk, nepp and nangu ne 
xam-xamam macc na lool ci wallu xeltu ak ladab. 
Bubakar Boris Joob bind na ci lakku tubaab ay téere 
yu räññeeku, te ñu mën cee lim Le temps de 
Tamango, ci atum 1981 ; Les tambours de la i f 
mémoire (1990) ; Les traces de la meute (1993) ak 

Le cavalier et son ombre (1997). Waaye mën na ñoo 

japp ne Murambi, le livre des ossements bi Jóob bind l 
ci atum 2000 te jagleel ko Ruwandaa, daanaka moo 

meññ Doomi Golo. Ndax ba Bóris demee Ruwandaa 

ba gis fa jëf ju ñaaw ja fa waa nguur ga def ak na leen | 
nguuru Faräns ak François Mitterrand jappalee, la tambali di gen a xootal xalaatam | 
ci lu jém ci làmmiñ wi bepp bindkat war a jéfandikoo. 1 

TEERE BI | 


Bii mooy aareelu moolug Doomi Golo. Ba mu jékkee genn ci atum 2003, 
Bettoon na ñu bare . Ca ginnaaw ga, téere bi ci boppam faf doon xew-xew, ndak 
mbindam mu yeeme miy fimdeel ne nettali, su deppook jamono te wéeru ci sunuy 
mbaax, ménees naa dégtu ci làmmiñi réew mi. ; 

Ndam li yemul foofu ndax Doomi Golo wer na addina si, siiw, ba ñu tekki ko ci 
farañse, español ak ängale te di ko waaj a tekki ci pulaar ak suwaayili. 

Tenk Doomi Golo nag, du yomb ndax lu nekk a ngi ci biir. Ku ñuy wax Ngiraan 
Fay, dekk Ndakaaru ci goxu Narelaa, moo dem ba maggat, xam ne dee ngi dikk, 
mu namm lool setam Badu Taal ma nekk bitim-réew. Kol bi diis lool, ndeysaan, 
ndak wor na ko ne dina genn addina tc mook Badu dootuñu gise. Ci la Ngiraan 
Fay jénde juréom-ñaari kaye, bu teyee mu bind ci bii , su で IIegee mu song ba ca 
des, jappe ko noonu guddeek béccég, lu ñëw ci xelam mu bind ko, di waxtaan ak 
Badu, di ko yedd, di ko fattali jaar-jaari maamam, di ko wax lu waral réewi Afrig 
yu bare dékke xeex ak reyante. Géor gi Ngiraan dina agge it sétam ay xew-xew yu 
yéeme yu amoon ci diggante way-juram Asan Taal ak Biige Samb. Waaye ci 
nettaleem, Ngiraan dafa beral loxo ndaw su fiuy wax Yaasin Njaay, jóge Tugal, 
teersi Narelaak ñaari doomam yu xamadi ne day ténjsi seen baay Asan Taal ! 

Ci gàttal daal, Ngiraan Fay béggul dara ump Badu. Lépp lu mu jot a dund Narelaa 
mbaa mu dégg ko, mbaa mu fattaliku ko, bind na ko, bayyil ko fi... 

Bi Ngiraan Fay déddoo, benn xaritam bu tudd Aali Kébooy moo ko awu ci nettali 
bi, Aali moomu nag, ñépp dañu ko jappe woon ni dof ndak li mu daan def taatu 
neen di wêr mbeddi Narelaa yi di waxtu. Wante ba ko nit ñi dégloo bu baan, yéemu 
Doomi Golo, sargal la bu ñeel mbooleem ñi taxawoon démb ak ñi taxaw tey, di 
xeex ngir ñu delloo lammiii A frig yi seen cér, rawatina Seex Anta Jéob mi nandal 
xalimag Bubakar Boris J6ob. 

Abdulaay Ndéoy moo 
yaxal natalu téere bi 


